
The study falls within the sphere of religious views and the problematigue of the 
life trajectory. The target group comprises those Finnish speakers (Ingrian Finns, 
Ingrians) living in what was historically Ingermanland and who in varying 
circumstances became scattered. These times were characterized by pressures 


for change due to societal reasons and reasons of war. 


In conditions of change external living conditions matters of religious conviction 
may assume new meaning and form. The examination focuses on sustaining 
personal faith in difficult life situations and on how crises affected religious 
views. Another level of scrutiny takes shape through the terminology of the 
analytic psychology of C.G. Jung. Individuation is deemed to occur as a 


cumulative process through the stages of life. 


The basic data for the study comprises interviews with twenty (20) natives of 
Ingria and their biographical narratives written in standard language. Many 
biographical accounts and memoirs serve as secondary data. The interviewees, 
who were largely selected at random, recounted their lives without guestions 


formulated in advance. 


The study falls within the field of comparative religion and adheres to the 
principles of gualitative research practice and the case-study method. Effort was 
made to get to know each interviewee in the situation which his/her narrative 


presents. The aim is to pay attention to the interpretations given by the narrators 


of their various experiences and to understand their meanings on a personal level. 
The years during which the Ingrians were scattered, wandering and returning 
raise problems of survival. An individual's own initiative assumes individual 


forms and emphases. 


Religion was part of the narrators? lives as one factor in the guality of life. Their 
religious thinking was influenced by both their home upbringing and the teaching 
of the Church. The interviewees took a serious attitude to the informative 
teaching of confirmation training. When there was no longer a church, it was 
claimed that the church travelled with them. Changed circumstances tested the 
validity of the teachings. The message of the Church institution persisted and 
helped them to preserve their traditions. A striving for unity and for the presence 
of a community emerged both in the form of ritual behaviour and in a 
predilection to sociability. Gradually, as they returned, the activity of the Church 
of Ingria began to revive. At the turn of the millennium the network of parishes 
was extensive and cultural activity flourished wherever the Ingrians settled in the 


postwar decades. 


Religion is part of the process of individuation. Examination of religion and 
individuation shows that religion remained an individual view, whose factual 
base was formed by Christianity and the tradition of the Church. Home 
upbringing served to orientate, but not to bind. With ageing the importance of 
independent thought is emphasized, for example in relation to confession, it did 


not pose a threat to individuality. 

Saatesanat 


Inkeriläisyydellä on pitkä historia, mutta suurelle osalle suomalaisista se tuli 
lähemmin — tunnetuksi — vasta — toisen maailmansodan = loppuvaiheissa 
Neuvostoliitosta Suomeen siirretyn pakolaisjoukon lyhyen täällä oleskelun 
seurauksena. Varhaisin oma muistikuvani inkerinsuomalaisista liittyy erään 
silloisen luokkatoverini huoleen siitä, miten hän voi jatkaa hyvin alkanutta 
koulunkäyntiään Mikkelissä, kotikaupungissani. Vasta paljon myöhemmin opin 
ymmärtämään inkeriläisyyttä ja Suomessa oleskelevien inkeriläisten, niin kuin 
heitä täällä alettiin kutsua, elämää ja historiaa. 


Rauhanteon jälkeen seurasi vuosikymmenien hiljaiselon aika, kunnes 1980- 
luvun — lopulla Neuvostoliitossa alkanut avoimuuden aika toi myös 
inkerinsuomalaisten — vaiheet julkisuuteen. Sen jälkeen monta inkeriläisyyttä 
valaisevaa tutkimusta on julkaistu, on ilmestynyt elämäkertoja ja muuta 
kirjallista materiaalia. Puheenvuorossaan Juuret Suomessa — tapahtumassa 
2.8.1992 Helsingissä, apul.prof. Varpu Lindström Kanadasta mainitsi mm.: 
”Kansallisuus on kuin perhesuhde, siihen on yhdistyneenä erilaisia tunteita. 
Kansallisuutta ilmaistaan perhesymbolein: äidinkieli, isänmaa”. Inkeriläiset 
korostavat | suomalaisuuttaan, vaikka kotimaa on ollut Suomen rajojen 
ulkopuolella. Historian kuluessa Inkerin luterilainen kirkko oli muokannut sekä 
uskonnon että suomenkielen säilymiselle myönteisen perusasenteen. 1900- 
luvulla hajaannukseen joutuneen Inkerin kansan henkisen toipumisen ja heidän 
kulttuurinsa — uudisrakentamisen — tarkastelussa on tämän €tutkimustyön 
lähtöasetelma. 


Työ on ollut monivaiheinen prosessi. Se on edennyt pitkän ajanjakson kuluessa 
tekijän muiden tehtävien välillä katkaistessa aiheeseen paneutumisen. Moni 
inkeriläisistä kertojista on jo poistunut tästä elämästä, = mutta heidän 
kertomuksensa ovat säilyttäneet elävänä kuvatun todellisuuden. Historiaa 
kirjoitetaan ja tulkitaan eri lähtökohdista. Elämänhistorian yksilöllinen erilaisuus 
on kertojan luomus, miten hän on sen nähnyt. 


Työn pariin lähteminen tapahtui professori Juha Pentikäisen ohjauksella. 
Liikkuminen inkeriläisen kulttuurin parissa tarjosi runsaasti informaatiota. 
Aineiston hankinta edellytti tapaamisia ja matkoja. Suomen ja Neuvostoliiton 
tieteellis-teknisen — yhteistyökomitean myöntämän apurahan turvin tein 
kymmenpäiväisen kenttätyömatkan Petroskoihin ympäristöineen kesällä 1990. 
Monet tapaamiset ja tutustumiskohteet jäivät kiinnostavina mieleen ja tarjosivat 
tutkimusmateriaalia. Lyhytkestoisempia matkoja tein Leningradin alueelle. 
Pitkän työrupeaman kuluessa on ollut antoisaa seurata inkeriläiskulttuurin 
kehitystä ja sen edustajien työtä laajalla rintamalla. Syvää kiitollisuutta tuntien 
muistan kaikkia haastatteluihin osallistuneita inkerinsuomalaisia. Heidän 
kiintymyksensä omaa historiaansa ja kulttuuriaan kohtaan on ollut innostavaa 
aiheen parissa työskentelevälle. 


Lisensiaatintutkimuksen jälkeen käsittelyalue laajeni Jungin = analyyttisen 
psykologian ja individuaation käsitteen pohjalta, mikä on edellyttänyt uudenlaista 
syventymistä työn problematiikkaan. Professori Ren& Gothönin ohjauksesta 
esitän monet kiitokset. Samoin kiitän lisensiaatintutkimuksen tarkastajia, 
professori Nils G. Holmia ja dosentti Risto Pulkkista, jotka lausunnoillaan 
antoivat arvokasta tukea ja viitteitä jatkotyölle. 


Väitöskirjan lopulta valmistuttua on mieluisaa muistella sen aihepiiriin 
kohdistettuja kysymyksiä, kannanottoja sekä keskusteluja, joita kävin kollegojeni 
kanssa koulutyön ohella. Lehtori Siv Boström-Koivuniemi auttoi vanhojen 
dokumenttien käännösongelmissa. Maisteri Leena Majamaa on rohkaissut ja 
kannustanut. Viimeksi Virginia Mattila Tampereen yliopiston kielikeskuksesta on 
kääntänyt tiivistelmän englanniksi. Jonna Kalliomäki on ollut verraton tekninen 
avustaja. 


Kaikesta työtäni kohtaan osoitetusta kiinnostuksesta ja avusta esitän 
parhaimmat kiitokseni. 

I osa INKERINSUOMALAISET 


1. Inkeriläisyyden konseptio 


Historia, uskonto ja elämäntilanteisuus. Inkerinmaa Venäjällä koki runsaan 
kolmensadan vuoden historiansa aikana useita valtiollisia ja sosiaalisia 
muutoksia. Sen suomalainen asujaimisto syntyi siirtolaismuuttona Suomesta 
Ruotsin valloitusten autioittamalle alueelle. Jonkin verran paikalle oli jäänyt 
Venäläistä sekä Suomen sukuisten inkerikkojen ja vatjalaisten muodostamaa 
asutusta. 1600-luvun loppuun mennessä suomalaiset olivat enemmistönä. 
Maahanmuuttajat erottuivat paitsi kielensä myös uskontonsa puolesta. Inkerin 


luterilainen kirkko on peräisin noilta ajoilta. 


Inkerinalue sijaitsee Nevajoen molemmin puolin Suomenlahden ja Laatokan 
välillä. Lännessä rajana on Narvajoki, pohjoisessa Suomen ja Neuvostoliiton 
vuoden 1920 raja Karjalan kannaksella, idässä Laatokka ja Lavajoki sekä etelässä 
Stolbovan rauhan raja vuodelta 1617 (Tiedon värikäs maailma 6, 153-154). 1700- 
luvun alussa Inkerinmaa joutui takaisin Venäjälle. Suomalaisten kylien keskelle 
nousi valtakunnan uusi pääkaupunki Pietari. Inkerinmaasta tuli osa Pietarin 


lääniä. 


1800-luvun jälkipuoliskolla tapahtui vilkasta kulttuuriharrastusta Suomesta 
käsin: erityisesti tehtiin runonkeruumatkoja Inkeriin. Kun Vienan Karjalasta oli 
kerätty 4600 muinaisrunoa, Inkerinalueelta on peräisin 15 000 runoa käsittävä 


monipuolinen kokoelma (Mustonen 1931, 20-21). 


Tässä — tutkimuksessa — inkerinsuomalaisista käytetään myös €nimitystä 
inkeriläiset; nimi vakiintui 1900-luvulla Suomessa tarkoittamaan Inkeristä tulleita 
pakolaisia. — Sivistysoloissa tapahtuneet uudistukset olivat pysähtyneet 
bolshevikkivallankumoukseen = syksyllä 1917. Tuhansia inkeriläisiä pakeni 


Suomeen, mm. keskeisin sivistyneistö (Flink 2000, 365-366). Inkeriläiset olivat 


luoneet kansallisen tietoisuuden, johon yhdistyi omaleimainen kulttuuri, 
kristillinen usko sekä oma lippu, vaakuna ja kansallishymni ilman nationalistisia 
korostuksia.* Rajat valtakulttuuria vastaan olivat vakiintuneet suomenkielen ja 
luterilaisen —uskonnonharjoituksen *muokkaamina. — Seurakunnat | liitettiin 
konsistorin johtamaksi luterilaiseksi kirkolliseksi hallintapiiriksi. Vuonna 1919 
seurakuntien väkiluku on ollut 132 000 (Mustonen 1931). Tarton rauhansopimus 


1920 toi Inkerille kulttuuriautonomian Neuvostoliiton lainsäädännön puitteissa. 


Enimmäkseen maatalouselinkeinoa harjoittaneen inkeriläiskansan elämässä 
Stalinin aika merkitsi monia vaikeuksia. Vuosina 1928-1938 karkotettiin 40 000- 
60 000 inkerinsuomalaista - lukumäärä vaihtelee eri lähteissä - Vienaan, 
Siperiaan ja Turkestaniin. 1937-38 Venäjällä pidätettiin arviolta 13 000 
suomalaista, joista noin 8000 oli inkerinsuomalaisia. Silloin oli ollut vaarallista 


olla suomalainen Neuvostoliitossa (Inkeriläisten viesti 12/2007, 12-13). 


Saksalaissodan aikana 1941-44 Inkerinmaa oli saksalaisten miehittämä. Vain 
Leningradin ympäristö jäi Neuvostoliiton haltuun. Suomalaiset joukot valtasivat 
joitakin Pohjois-Inkerin alueita (Iso Tietosanakirja, täyd.osa 1, 923). Miehitetyltä 


alueelta siirrettiin Viron kautta Suomeen noin 63 000 inkeriläistä.? Rauhan 


' Kahteen julkaisuun on tässä yhteydessä aihetta viitata. Inkerin vaakuna ja lippu — 
kirjoitelma on Kari K. Laurlan historiallinen kuvaus inkeriläisyyden kansallisista 
symboleista. Inkerin lippu on vihitty Tartossa 18.12.1988 inkeriläis-suomalaisten 
seurojen lipuksi. Mainitussa julkaisussa samoin kuin Helli Suomisen kirjassa Mooses 
Putro, Inkerinmaan kansallislaulun säveltäjä, on Mooses Putron vuonna 1888 sävel- 
tämä ja sanoittama Nouse Inkeri -hymni. Sen toisen säkeistön on kirjoittanut inke- 
riläinen Paavo Räikkönen. 


2 Eero Rautajoki on kirjoittanut (Inkeriläisten viesti 3/1991 ja 1-2/1992) sota-ajan 
väestölaskennasta Inkerissä. Hänen mukaansa väestön tarkasti lasketut määrät olisi 
pitänyt tehdä jo 1970-luvun alussa. Sota-aikana saksalaisten valtaamalla alueella 
tehdyn väestölaskennan mukaan suomalaisten määräksi Inkerissä oli saatu 68 821 
henkeä. Kun lukua verrataan Suomeen siirrettyjen lukuun, joka oli 63 205, mihin 
jäivät puuttuneet 5616 henkeä, Rautajoki kysyy. Suomeen siirrettiin myös inkeri- 
kot, joita oli 8729 henkeä. Jos tämä lisätään inkerinsuomalaisten lukuun, väestöstä 
puuttuu 14 345 henkeä. Saksaan ja Puolaan esimerkiksi jäi joitakin, mutta heitä ei 


tultua 1944 suurin osa palasi Neuvostoliittoon, mutta joutui kauas 
kotiseuduiltaan. Pieni osa jäi Suomeen, osa siirtyi Ruotsiin, osa edelleen 


Kanadaan ja Australiaan (De Geer 1994). 


Vuosikymmenien kuluttua on ollut perusteita kysymykselle, minkä vuonna 
2002 kesäjuhlille kokoontuneet inkeriläiset nostivat esille: Mikä erottaa Inkerin 
”kansan” muista kansoista? Yksiselitteistä vastausta ei tuolloin edes etsitty. Eräs 
osanottajista kertoi tulleensa Suomeen vuonna 1944 venäjänkielisenä, mutta 
kokeneensa suomalaisuutensa juuria myöten. Toinen arveli puhuvansa monien 
puolesta kuvatessaan kiertolaisuuttaan eri maissa: Inkeristä Viroon, Suomeen, 
Venäjälle, Viroon, Karjalaan ja lopulta takaisin Suomeen. Kieli muuttui aina 


maan mukaan. 


Karkotettuna elänyt, pakolainen, maahanmuuttaja ja paluumuuttaja ovat 
inkerinsuomalaisten elämänkulkua viime vuosisadalla ilmaisevia käsitteitä. 
Jokainen tätä tutkimusta varten haastatelluista kahdestakymmenestä (20) 
inkerinsuomalaisesta on joutunut omalla kohdallaan kokemaan edellä kuvattuja 
historian vaiheita osana elämänsä kulumista. Täytyy olla jotakin merkillistä niissä 
ihmisissä, jotka näiden koettelemusten kautta kuitenkin istuvat katkeruudesta vapain 
kasvoin ja jaksavat taas aloittaa uuden kasvun. - - - Tietenkään koko kansasta ei voi 
sanoa mitään yhtenäistä; ei heistä joka ihminen ole sitä samaa. Mutta ehkä inkeriläisissä 
on näin ulkoapäin katsoen jotain sellaista yhteistä tai yleistä - - - tietty pyrkimys siihen, 
mikä on liitossa valkeuden kanssa. Sanat ovat kirjailija Inkeri Kilpisen 
juhlaesitelmästä inkeriläisten kesäjuhlilla Lahdessa 26.7.1992. Ulkoapäin 
lähihistoriaa tarkastellen voidaan vain arvioida ja olettaa. Jaksaminen ja uuden 
aloittaminen ei ole tieteellisesti formuloitavissa eikä yksilöllistä uskoa voi 
lähestyä määrällisesti mitattavilla kysymyksillä. Murrosaikojen kokemuksia ja 


niistä selviytymisiä on tässä kertomassa kahta sukupolvea edustavia inkeriläisiä. 


ollut paljon. Mihin inkeriläisiä katosi, Rautajoki pohtii Inkeriläisten viestin artikkelis- 
sa. Carelia-lehti 2/1992 kirjoittaa otsikolla Suomalaiset vuoden 1989 väestönlas- 
kennan peilissä. Artikkelissa mainitaan (s. 139), että Leningradissa ja Leningradin 
alueella asuu 5469 ja 11 833 suomalaista. 


Henkilökohtaista lähihistoriaa tutkittaessa on asetettu keskeiseksi teemaksi 
kristillisen uskon ja elämänkohtaloiden suhde elämistodellisuuteen, jota on 
sävyttänyt monivaiheiset karkotus- ja sotatilanteet. Jos uskonnolla on ollut 
merkitystä, se ilmenee kriisivaiheita läpikäytäessä, uusien elämäntapojen 
omaksumisessa sekä persoonallisena henkisenä kypsymisprosessina. Jung 


käyttää siitä nimitystä individuaatio eli yksilöityminen. 


Uskontokunta on instituutio, mutta usko henkilökohtainen ominaisuus ja uskon 
toteuttaminen yksilöllistä. Kirkko leimautuu usein julkisena laitoksena. Sen opin 
ja opetuksen mukaan voidaan puhua yhteisestä uskosta. Joskus asettuu 
vastakkain hallitusvallan kielteinen asenne uskontoon ja toisaalta kirkon vastaava 
suhtautuminen ateismiin ja materialismiin (Jung 1960, 21-23; 1966, 6-8). 1930- 
luvulla Inkerin kirkko osoitti, ettei kompromissien mahdollisuutta ollut puoleen 
eikä toiseen. Keväällä 1943 Inkeri-lehti otsikoi etusivullaan ikään kuin 
kysymyksenä, mikä on ”Inkeriläisten kestämisen salaisuus”. Vastauksena lehti 
viittaa Inkerin kirkkoon ja sen Suomesta tulleeseen papistoon. Lehden 
ilmestymisen aikaan oli kuitenkin jo kulunut vuosia Inkerin kirkon 


lakkauttamisesta. Onko kirkolla ollut vaikutusta vielä sen jälkeen? 


Laajasti nähtynä pakolaisen on aina pitänyt pystyä mukautumaan uusiin 
oloihin. Siinä mielessä tämä tutkimus toistaa yleismaailmallista teemaa. 
Inkeriläiset ovat osoittaneet kiinnostusta historiansa tallentamiseen ja 
kulttuuriseen jälleenrakentamiseen. Niin kauan kun hajaannuksesta palanneet 
tai sieltä yhteyksiä etsivät inkeriläiset ovat vaikuttamassa, he haluavat edelleen 
jäsentyä omaan kulttuuriperintöönsä. Luterilaisella kirkkolaitoksella on siinä 


oma tehtävänsä. 


1900-luvun jälkipuoliskolta lähtien inkeriläisyys on ollut monipuolisesti 
tutkimusten kohteena. Tässä tutkimuksessa on tarkoitus tuoda lisävalaisua 
inkeriläisten uskontoa koskeviin kysymyksiin. Haastatteluaineiston pohjalta 


problematiikka liittyy uskonnon läsnäoloon ja merkitykseen elämänkulun eri 


vaiheissa. Jokainen haastateltava on luonut omat korostuksensa. Haastattelijalla 
on ollut kiinnostuneen kuulijan rooli. Uskontotieteen alueelle sijoittuvan työn 
luonne on osin poikkitieteellinen. Uskontopsykologista näkökulmaa tarvitaan 
intrasubjektiivisen uskonkäsityksen tarkasteluun. Yhteisöllinen asennoituminen 


ilmenee ihmissuhteiden laadun ja merkityksen kautta. 


Uskontopsykologinen lähestymistapa hyödyntää tähän työhön soveltaen 
Jungin analyyttisen psykologian käsitteistöä. Jungin mukaan uskonnollinen 
asennoituminen on yhteydessä psyykkiseen tasapainoon. — Ajatellen 
jumalasuhteen vaikutusta sillä on myös terapeuttista luovuutta (Jung 1993, 101, 
106, 108). Uskonnollisuus ei edellytä kirkon tunnustukseen sitoutumista. On 
mahdollista, että Jungin näkemys ainakin osin liittyy hänen esittämäänsä 
kritiikkiin toisen maailmansodan ajan kirkkolaitosta kohtaan erityisesti Saksassa 
(Jung 1993, 95). Useissa yhteyksissä hän on korostanut ajatustaan ihmisen 
henkisestä vapaudesta, mikä ilmenee esimerkiksi sanoissa: ”Vastarintaa 
järjestäytynyttä massaa vastaan voi tehdä vain ihminen, joka on 
yksilöllisyydessään yhtä hyvin järjestäytynyt kuin massa” (Jung 1991, 224). 
Yksilöllisellä uskonkäsityksellä on ero jonkin tunnustuskunnan 
kollektiivivakaumukseen verrattuna. Uskontokuntaan kuuluminen merkitsee 
pääasiassa sen tunnustukseen sitoutumista, kun taas uskonnon tarkoitus ja 
merkitys tavoitetaan yksilön suhteessa Jumalaan (Jung 1960, 21; 1966,6). Mutta 


sitoutuminen ja jumalasuhde eivät välttämättä ole toisiaan poissulkevia. 


Yksityisen ihmisen ymmärtämiseksi on otettava huomioon hänen psyykkinen 
asennoitumisensa. Jung puhuu ihmisen sidonnaisuudesta ulkoiseen maailmaan 
ja elämisestä olosuhteiden armoilla. Ajatus on lähellä Rauhalan 
situationaalisuuden käsitettä (esim. Rauhala 1982 b). Uskonnot opettavat 
ymmärtämään maalliselle vastakkaista auktoriteettia ja yksilön ehdollisuutta sen 
edessä (Jung 1960, 11, 19-20). Omaehtoinen kokemus jumalayhteydestä 
ylläpitää yksilöllistä jumalasuhdetta (Jung 1960, 80). 


Kulttuurinen näkökulma inkeriläisyyteen. Kolppanan seminaarin johtajana ja 
sittemmin Tuutarin kirkkoherrana toiminut Jaakko Raski päättää Inkerin kirkon 
historiaa käsittelevän teoksensa näkemykseen kirkon olemassaolosta sodasta 
sotaan. Väliin jää kolmesataa toiminnan vuotta, 1617 — 1917 välinen ajanjakso. 
Maailmansota ja Venäjän vallankumous estivät Inkerin kansaa viettämästä 
kirkkonsa 300 — vuotisjuhlaa (Raski 1932, 83). Talonpoikaiskansa oli tottunut 
vuosisatojen kuluessa hakemaan tukea ongelmiinsa uskostaan, kirkostaan ja 
pappiloista. Missä näin oli, siellä papiston ja kansan suhde oli hyvin toimiva 
molemmin puolin. Inkerinmaalla kirkon merkitys on ollut toisenlainen kuin 


esimerkiksi Karjalassa (Räikkönen 1924, 126-128). 


Suomessa oli keväällä 1922 perustettu Inkerin Liitto inkeriläispakolaisten 
keskuuteen. Tarton rauhassa 1920 heille oli luvattu esteetön paluu kotimaahan. 
Ne jotka uskaltautuivat sitä yrittämään, saivat kokea olojensa turvattomuuden. 
Suomessa oli pantu merkille myös Inkerin luterilaisen kirkon tila noina aikoina. 
Sen 28 seurakunnassa oli enää kaksi pappia palveluksessa (Inkerin Liitto v. 1922- 
23, 3-23). Paikallista työvoimaa oli ruvettu kouluttamaan kirkon palvelukseen. 
Eriuskolaisuus oli saanut kannatusta, mutta kaikki ei sillä saralla ollut kelvollista 
kirkon silmissä. Poikkeavuuksiin oli helppo viitata, kun vastapuolelta kohdistettiin 
arvostelua kirkkoa kohtaan (Inkeri 19236 ja 7). Neuvostoliitossa ilmestyi 
suomenkielellä kaksi sanomalehteä, joista Vapaus — niminen levisi myös 
Inkerinmaalle. Sen numerossa 38/1927 esitettiin kuvaus ns. hyppääjäliikkeeseen 
kuuluneen henkilön hautajaismenoista Krasnojeselon Myllykylässä (Nevalainen 
1992, 257). Samassa artikkelissa ilmoitettiin keskustelutilaisuudesta, johon myös 
”pappi Laurikkala saapuu edustamaan uskovaisia”. Erityisesti rovasti Laurikkala 


oli ollut huolissaan seurakuntien tilasta. 


Neuvostovalta oli tulkinnut väärin Tarton rauhan 
kulttuuriautonomiavaatimuksen. Inkeriläisten omassa piirissäkin alettiin olla 


erimielisiä uskontoon suhtautumisessa. Tätä osoitti mm. Neva- ja Inkeri — lehtien 

poliittisesti sävyttyneet toimituslinjat. Neva korosti vaatimusta uskonnon ja 
kansallisuuden — pakkoyhteyden — katkaisemiseksi. — Julkisen sanan kautta 
suunnitelman toteuttamisen ideointi ei edennyt, sillä lehtien ilmestyminen 
päättyi jo vuoteen 1917 mennessä (Sihvo 1991, 351). Kun Neuvostoliitossa oli 
alkanut sosialismin rakentaminen, luterilainen kirkko leimautui yhteiskunnan 
viholliseksi, sen jäsenet maatalouden kollektivoinnin ja neuvostovallan 


vastustajiksi. 


Inkerinsuomalaisten tietoisuus kansallisesta olemassaolostaan ja kulttuuristaan 
ulottuu kahteen historian merkkitapahtumaan: vapautuminen maaorjuudesta 
1861 ja Kolppanan seminaarin perustaminen kaksi vuotta myöhemmin (Flink 
2000). Talonpoikaisen elämänlaadun ja suomenkielisen kansanopetuksen 
puitteet olivat olemassa. Kansallisen itsetunnon syvenemisen myötä syntyi eri 
kulttuurialojen luojia ja harrastajia. Yhteydet Suomeen vilkastuivat: mitä 
Suomessa sitä Inkerissä. Kansanrunous viittasi karjalaiseen vuorovaikutukseen, 
runot mahdolliseen länsisuomalaiseen alkuperään. Kullervo — runoston ja Larin 
Mikitantytär Parasken (k.1904) tuotannon alkuperä ovat virittäneet kansallista 


omavaraisuuden henkeä. 


Vuonna 1937, ennen kuin sota taas pyyhki Inkerinmaan yli, lakkautettiin 
hallitusvallan toimesta kaikki suomenkielinen hengenviljely. Vähitellen kulttuurin 
painopiste siirtyi Karjalaan. Sinne muuttanut Lea Helo (Topias Hutter) mainitaan 
yhtenä parhaimmista inkeriläislyyrikoista (Punalippu 8/1987). Suomenkielinen 


teatteri sai toimia Karjalassa. Sen parrasvaloissa esiintyi mm. Liisa Tomberg. 


Kesään 1990 mennessä kulttuurista hiljaiseloa oli kestänyt noin viisikymmentä 
vuotta. Kaksi perinteentutkijaa oli Inkerinmaalla liikkuessaan pannut merkille 
inkerinsuomalaisten halun uudisrakentaa kulttuuriaan ja luoda yhteyksiä 
suomalaisten kanssa (Pirta 4/1991). He pitävät suomalaisuudestaan, minkä voi 
nähdä mm. juhlaperinteen elvyttämisessä. Mutta auttaako juhlat, kysytään. 


Kelton juhannusjuhla 1989 on ollut rohkea aloitus ilman minkäänlaista 

yltiökansallisuutta. Kuitenkin merkittävä ero vanhoihin juhlatapahtumiin oli 
kaksikielisyys. Juhannuksen jumalanpalvelus toimitettiin sekä suomen- että 
venäjänkielisenä. Kun Inkerin kansan ja kirkon kohtalot olivat siinä tilanteessa 
vielä tuoreina muistissa, oli ymmärrettävää puhujan vertauksenomainen viittaus 
Israelin kansan pienen vähemmistön vaellukseen pakkosiirtolaisuudesta takaisin 
omaan maahan. Nykyolosuhteisiin sopivaa realismia on kirkollisen elämän 


uudistaminen kaksikielisenä. 


Honko on nimennyt kotiseuduiltaan pois joutuneiden kansatieteeksi alan, jolla 
voisi olla merkitystä inkeriläisyyden tutkimukselle, jos kohteena olisi uuden 
kulttuuri-identiteetin rakentaminen muuttuneissa olosuhteissa (Honko 1990, 
117). Kun halutaan luokitella ryhmiä kulttuurin mukaan, on ensin tiedettävä, 
mitä kulttuurilla tarkoitetaan. Selmerin (1988) mukaan määritelmiä on paljon. 
Lähdettäessä ulospäin = nähtävistä —kulttuuri-ilmiöistä, voidaan tarkoittaa 
ihmiskäsin luotua ympäristöä. Toisaalta on määritelmiä, jotka pohjautuvat 
ihmisen sisäisesti kokemaan ideaan. Seuraus näin määritellystä kulttuurista on, 
että kulttuurielementit, jotka ovat identtisiä ulkoisen muodon kanssa, eivät voi 
olla yhteen ryhmitettyinä, elleivät ole sisällöltään identtisiä (Selmer 1988, 52). 
Tämän tutkimuksen yhteydessä ajatus johtaa esimerkiksi kysymykseen, miten 
inkeriläiset = kokivat | kirkkorakennustensa — vähittäisen tuhoutumisen = tai 
joutumisen pois alkuperäisestä käytöstään. 1930-luvun alkupuolella karkotetun 
inkerinsuomalaisen kertomuksessa vilahtaa maininta ikään kuin huojentuneen 


tuntuisesti, ettei hän ollut enää sitä näkemässä. (MVa) 


Ennen vuoden 1919 tapahtumia Venäjällä ja ennen Tarton rauhaa Suomessa ei 
paljoakaan tunnettu pientä ulkosuomalaista yhteisöä. Lyhyttä pakolaiskautta ja 
rajan sulkeutumista Neuvostoliittoon seurasi hiljaiseloa, kunnes alkoi kuulua 
hälyttäviä tietoja karkotuksista ja maatalouden sekasortoisesta tilasta. 
Varsinainen havahtuminen Suomessa tapahtui vuosina 1943-1944. Silloin 


inkeriläisyys oli eniten pakolaisiin kohdistunutta valistamista. Inkeriläisiä varten 

painettiin tietokalenterit vuosina 1943 ja 1944. Viimeinen, vuoden 1945 
kalenteri jäi ilmestymättä; Suomessa alettiin totutella elämään rauhanehtojen 
jälkeistä aikaa. Niiden seurauksena mm. Inkerin Liitto lakkautettiin.? Inkeriläisiä 
mukautettiin kalenterien avulla Suomen oloihin. Kun heiltä oli kotimaassaan 
kielletty suomen kieli, Suomessa varoitettiin puhumasta venäjää epäluulojen 
välttämiseksi ympäristössä. Pakolaisia kehotettiin säilyttämään uskontonsa ja 


heille ominainen rakkaus lauluun, luontoon ja äidinkieleen. 


Toinen inkeriläiskulttuurin aalto tuli Suomeen Neuvostoliiton glasnostin 
virtauksissa. Inkerinmaan raunioituneet kirkot ovat olleet viesti ja haaste. 
Monissa yhteyksissä julkituotu toive ”Nouse oi kadonnut Inkeri kirkkosi 
raunioista” (Inkerin Kirkko 1/1992) liittyi kiinteästi ajan henkeen. Kansa ja kirkko 
yhdistää oleellisen osan kulttuurihistoriaansa nykypäivään. Suomesta käsin on 


pidetty tärkeänä Inkerinmaan kirkkojen kunnostamista ja uusien rakentamista. 


Kulttuurin alalla korostuu viestittävyys. Kommunikaation tutkimus osoittaa, 
että ilmiö ei vain ole jotain, vaan se myös edustaa. Kulttuurin tuote ilmaisee 
jotain ajastaan ja käyttäjistään. Kulttuurin kommunikatiivisen aspektin 
perustavin pyrkimys on tulkita, mitä käyttäytyminen merkitsee eli mitkä ihanteet 
tai niiden puute luonnehtii kulttuurin edustajia (Selmer 1988,53). Enkulturoivat 
vaikutukset Inkerissä olivat yhteydessä kirkon välittämään ihmiskuvaan. Toisaalta 
haluttiin rajata inkeriläinen elämäntapa valtakulttuuria vastaan korostamalla 
luterilaisuutta. Alueellisia eroja kuitenkin oli. Ortodoksisuutta välittyi Pohjois- 
Inkerin alueella aviopuolison valinnassa ja joissakin kirkollisissa tavoissa muuta 


Inkeriä selvemmin (esim. HHe). 


3 Inkeriläisten yhdistys sai jatkaa toimintaansa. Se oli perustettu Viipurissa 1934. Vuon- 
na 1938 yhdistyksen kotipaikaksi muutettiin Helsinki. Yhdistyksen nimi päätettiin 
vuonna 1993 muuttaa ja seuraavana vuonna merkittiin yhdistysrekisteriin Suomen 
Inkeri-liitto ry (Inkeriläisten viesti 6-7/1994). 

Selmer on etsinyt perusteita kulttuuriryhmän käsitteelle ja päätynyt tulokseen, 
että ryhmällä on yhteinen kulttuuri, kun sillä on yhteinen kieli. Merkit ja 
symbolit ilmaisevat perusnormeja. Niillä vahvistetaan tai muutetaan ryhmän 
kiinteyttä. Jotta voidaan tässä yhteydessä puhua kulttuuriryhmästä, ei riitä 
joidenkin tunnistettavien ilmiöiden osoittaminen elämäntavassa. 
Kulttuuriryhmää tarkoittaen yhtenäistä elämäntapaa vahvistaa yhteiset arvot ja 
asenteet (Selmer 1988, 57). Juhannusjuhlaperinteen elvyttäminen Keltossa 1989 
osoitti, että Inkerinmaa oli herännyt, rajat avautuneet ja toiminta saanut 


tarkoituksenmukaisuutta myös sen rajojen ulkopuolella. 


Inkerinmaan historiasta voi noukkia kristinuskon vaikutuksia eniten luterilaisen 
kirkkolaitoksen, mutta myös erilaisten kristillisten liikkeiden toiminnasta kirkon 
ulkopuolella (Vapaakirkot, 50-vuotismuisto Kirkon kohtalosta Inkerissä, 135-152). 
Yleinen ilmapiiri uskonnon harjoittamiselle oli 1900-luvun alkuvuosikymmeniin 
asti myönteinen. Myös arvostelevaa asennetta ja kirkosta eroamista esiintyi. 
Papistoa moitittiin joko turhan ankaran tai maallistuneen käyttäytymisen 
johdosta (esim. Mikko Kolomaisen muistelmat, Museovirasto). Maria Kajava on 
luonnehtinut Inkerin kirkkoa isänmaallisuuden ja kulttuurin kehdoksi. Papit 
toimittivat kirjastoja kirkkojen yhteyteen. Kun kansanjuhlia järjestettiin, papit 
pitivät avajaispuheet. Mitä kirkko merkitsi Inkerissä painottui myös sen kolmen 
rovastikunnan — pohjalta. — Kirkosta — luopumista — pidettiin ikään = kuin 
majesteettirikoksena varsinkin, jos oli käynyt rippikoulun ja konfirmaatiossa 
antanut uskollisuuden lupauksen (Maria Kajava, Lpk.l, 59). Kristillisyys heijastui 
kodin kasvatusasenteissa lähtien vanhatestamentillisesta ohjeesta ”Pidä aina 


mielessäsi nämä käskyt. Teroita niitä alinomaa lastesi mieleen” (5.Moos.6). 


Inkeriläisyys kirjallisuudessa, mediassa ja tutkimuksen kohteena. Kun 1930- 
luvun jälkeen oli vallinnut pitkä hiljainen kausi, nyt Suomessa on runsaasti 
saatavilla Inkeriä ja inkeriläisyyttä koskevaa tietoa. Näin päätteli Hyvinkään 


kesäjuhlilla 1991 puhunut kansanedustaja Lea Kärhä. Kirjapainot tuottavat 

Inkerin asiaa kirja toisensa jälkeen. Samassa tilaisuudessa terveyssisar Anni Tukia 
selvitti vuoden 1942 Inkerin asian hoitokunnan tehtäviä ja väestönsiirtojen 
valmisteluja Suomessa, Virossa ja Inkerissä, mihin toimiin hän itse oli aktiivisesti 


osallistunut (Lpk.V, 41-52). 


Perhe- ja sukuhistorioissa kirjailijoiden omat kokemukset ja niiden 
historialliseen aikaan liittyvät näkemykset tuovat väriä ja selkeyttä moniin 
ongelmiin. Muistelmateosten julkaisemisen aloitti Lyyli Ronkosen Laps' Inkerin 
1989. Samaan aikaan ilmestynyt Aale Tynnin Inkeri, Inkerini, kuvaus Inkeristä 
”joka oli ja jota ei enää ole”, oli jo vuosia odottanut pääsyä julkisuuteen. Ella 
Ojalan elämäkertaromaaneilla Pitkä kotimatka ja Suomi näkyy on ollut edeltäjä, 
Maikko Aropakkasen (peitenimi) Isä, me pääsimme tänne 1944. Sekä Ojalan että 
Aropakkasen romaanien sisällöllisenä tavoitteena on ollut välittää suomalaisille 
lukijoille mahdollisimman objektiivinen kuva niistä olosuhteista, joissa 
veljemme ja sisaremme Inkerinmaalla ovat viime aikoina eläneet.” 
Saksalaismiehityksen aikaan sijoittuu Väinö Tainan romaani Vieras tulee ajallaan. 
Siinä 14-vuotias päähenkilö kertoo kesän 1941 kokemuksista ja kesän 
vaihtumisesta koleaan syksyyn. Metsiin paennut kylien väki odotti saksalaisten 
tuloa NKVD:n sinisten miesten partioidessa rintaman läheisyydessä. Rukous 


pulppusi itsestään ja huolia yritettiin siirtää ”vahvemmille hartioille”. 


Muistelmateosten 2000-luvun tuotantoa edustaa Ruotsissa julkaistut Juho 
Häkkisen Siihen maahan | ja II, Simo Korhosen Simon Siperian vuodet sekä Mihin 
päänsä kallistaisi. sekä Oskar Björklundin Täällä olen matkalla. Viimeksi mainitun 
teoksen otsikko on itse asiassa yksi kaikissa esiintuleva teema: olla matkalla. 
Juuriltaan reväisty ihminen pystyy heikosti kiintymään uusiin oloihin. Siihen on 
altistanut jo elämä paineiden alaisena omissa kotimaisemissa. Raamattu on ollut 


vaihtelevissa tilanteissa tuki ja merkittävä elämänlaadun oheisvaikuttaja. 


Inkerinsuomalaisten kohtalonvuosien kaksi voimanaista, Maria Kajava ja Katri 


Kukkonen, on esitelty omissa elämäkertateoksissaan. Heidät tunnetaan työstään 

kirkollisina uudisraivaajina Karjalassa ja Inkerinmaalla. Katri Kukkonen oli 
esiintynyt rohkeasti maallikkosaarnaajana. Myöhempinä aikoinaan Maria Kajava 
oli kysytty eri tilaisuuksien puhuja ja haastateltava. Kun Kotimaa-lehti kirjoitti 
hänen kuolemastaan (Kotimaa 17.7.1998), kyseinen artikkeli oli otsikoitu 


”Rohkea kirkon puolustaja ateistista pakkovaltaa vastaan”. 


Neuvostoliiton tavoitteena oli ollut pienten vähemmistökansallisuuksien 
sulauttaminen valtaväestöön. Jos inkeriläiset olisi siirretty yhteen määrättyyn 
alueeseen, olisivat kieli ja perinteet siirtyneet seuraaville sukupolville. Mutta 
inkerinsuomalaiset joutuivat pieninä ryhminä eri alueille. Harvoilla oli yhteyksiä 
isiensä maahan, kirjoitti Petroskoissa ilmestyvä Punalippu 8/1989. Kaksi vuotta 
aiemmin saman lehden Inkeri — teemanumerossa oli viitattu suomenkieliseen 
kulttuurityöhön, avoimuuteen ja kehotettu tuomaan esille asioita, joista oli 
vuosikymmeniä vaiettu. Lehti asettui tukemaan inkeriläiskulttuurin edustajia ja 
innosti kirjalliseen työhön ”ongelmien terävyyttä vähentämättä”. Monitaitoiset 


opettajat ja muu kulttuuriväki vuosikymmenien takaa oli vielä muistissa. 


Vastaavia julkaisuja Ruotsissa ovat olleet Ingria, Tidskrift för ingermanländsk 
kultur ja suomenkielinen Isien Usko, nimensä mukaisesti sisällöltään kirkollinen. 
Kesästä 1958 lähtien ilmestyvä Inkeriläisten viesti ylläpitää yhteyksiä Suomen 
inkeriläisväestön kesken. Yhteyksiä ylläpidetään myös rajan yli Venäjälle 


molempiin suuntiin. 


Uskonto on inkeriläisten henkinen selkäranka. Carelian (2/1992) artikkelissa 
kerrotaan kastetilaisuudesta Petroskoin luterilaisessa kirkossa. Kasteelle oli tullut 
joukko 20 — 30-vuotiaita nuoria, perinteisesti uskovaisten inkerinsuomalaisten 
lisäksi myös edistyksellisten suomalaisten jälkeläisiä. Lehti arveli, että ani harva 
kastettavista oli tosiuskovainen. Tämä on vain yksi tapa olla suomalainen ja 
kastetodistus koetaan todistukseksi suomalaisuudesta. Juurien etsimistä 
enemmän tavoitellaan parempia aineellisia oloja, lehti päätteli. Heikosta 


suomenkielen osaamisesta huolimatta paluumuuttoinnostus oli kuumimmillaan. 

Carelian kirjoittaja katsoo happamin ilmein paluumuuttajien perään ja 
arveleekin monen palaavan takaisin. Voi ymmärtää kirjoittajan tavan 
kategorioida inkeriläiset perinteisesti uskoviin ja edistyksellisiin. Mutta arvioiden 
heidän vanhempiensa selviytymistä hurjan historiansa läpi, voisi sittenkin 
yhdistää molemmat ominaisuudet samaan kategoriaan. Carelian numerossa 
3/1992 esitellään juuri ilmestynyt yleisteos Inkeri — historia, kansa, kulttuuri. 
Teosta arvostetaan toivottuna ja tarpeellisena tiedostona esihistoriallisesta 
ajasta 1900-luvun viimeisiin vuosikymmeniin. Inkeriläisyyden olemusta etsien, 
pyrkien innostamaan alkuperäisväestöä, lehdessä pohditaan eri 
mahdollisuuksien näkökulmasta, mikä on inkeriläisyyden tulevaisuus. Historian 
ja muistelmien yhteensopivuus on perinteen säilyttämisen kannalta sen 


oleellinen edellytys. 


Kaksi historioitsijaa, Erkki Tuuli ja Juhani Jääskeläinen, tuovat kokoomateosten 
rinnalle hyvin hallitsemansa erityisalat. Tuulen teos Inkeriläisten vaellus (1988) 
on perusteellinen kuvaus inkeriläisväestön siirroista 1941-1945, sodanaikaisia 
tapahtumia, jotka ovat pitkään puhuttaneet sekä tutkijoita että suurta yleisöä. 
Väitöstutkimus samalta ajalta (1989) on Pekka Nevalaisen Inkeriläinen siirtoväki 
Suomessa 1940-luvulla. Inkerin kirkon vaiheisiin liittyy Juhani Jääskeläisen 
väitöstutkimus (1980) ja siihen läheisesti liittyvä Inkerin kirkon tuho (1982), joka 
käsittää vuodet 1928-1938. Kaarina Ylösen väitöskirja (1997) Inkerin kirkon 
nousu kommunistivallan päätyttyä liittyy vuonna 1992 rekisteröityyn Inkerin 
evankelis-luterilaiseen kirkkoon ja sen kasvuun 1990-luvun alkupuolella. 
Vuosituhannen vaihteeseen sijoittuu Toivo Flinkin väitöstutkimus (2000) 
inkerinsuomalaisten sivistys- ja kulttuurihistoriasta. Inkerinsuomalaiset ovat yksi 
kolmesta tutkimuksen kohteena olevasta venäjänsuomalaisten ryhmästä Helena 
Miettisen sosiaalipsykologian alaan kuuluvassa väitöstutkimuksessa (2004) 


Menetetyt kodit, elämät, unelmat. 

Inkeriläistutkimus on ollut monipuolista, historiaa valaisevaa ja ymmärrystä 
välittävää tietoa. Siihen myös tämä tutkimus pyrkii oman problematiikkansa 
lähtökohdista. Vaikeuksia kokeneiden, kärsimyksistään kertovien joukko 


harvenee, mutta arkistoista löytyy jatkuvasti uutta tietoa ja ihmettelyn aiheita. 


2. Kysymyksenasettelu 


Mitä ajatuksia inkeriläisyys nostaa esiin on edellä tarkasteltu sekä etä- että 
lähihistorian valossa. Inkerinsuomalaisten asuma-alue on tänään historiallinen 
Inkerinmaa. Selvimmät muutokset yhteisön elämässä alkoivat näkyä 
neuvostovaltion kehityksen myötä. Mitä jäi sittemmin eri suuntiin hajotetun 
inkeriläiskansan henkiseksi ja hengelliseksi omaisuudeksi? Oletettu suunta on 
kristillisen uskon yhteys inhimillisiin kohtaloihin ja uskonnollisiin katsomuksiin. 
Uskonnosta tulee kriisitilanteissa tukea antava tekijä. Kriiseiksi katsotaan 
tilanteet, joissa selviämiseen ei ole valmiita toimintamalleja (Vuorinen 1990, 


300). 


Ensimmäinen tutkimustyölle asetettava kysymys liittyy persoonallisen 
uskonkäsityksen — kehittymiseen: miten —katsomukselliset ainekset = ovat 
kehittyneet kasvun edetessä aikuisuuteen? Vaikka haastateltavat edustavat 
kahta eri sukupolvea, kriisien ulottuvuudet, olosuhteiden muutokset ja 


vaikeuksista selviytyminen ovat olleet jokaisen edessä eri tavoin koettuina. 


Kysymykset Jumalasta ja tuonpuoleisuudesta saavat ongelmallista luonnetta 
sodan ja pakolaisuuden turvattomissa olosuhteissa. Miten käy uskon; riittääkö se 
ylläpitämään toivoa paremmasta? Ryhmään kuuluminen vaikuttaa ulkoisesti 
vahvistavana tekijänä. Riittikäyttäytyminen edellyttää yhteisön läsnäoloa. 
Inkerinsuomalaisten vaelluksessa kirkko ei ollut näkyvästi mukana ja inkeriläisyys 
koettiin — kansallisena uhkana. Mikä silloin oli uskonnollisten = riittien 


ajankohtainen merkitys ja katsomusten sisäinen olemus? 

Kolmas kysymysalue liittyy uskonnon osuuteen yksilöitymisen prosessissa. 
Jungin mukaan yksilöityminen eli individuaatio on kypsymisprosessi, jolla 
tarkoitetaan yhtä hyvin — ihmisille — yhteisten kuin = henkilökohtaisten 
kehitysedellytysten toteutumista elämän myöhemmissä vaiheissa (Bennet 1968, 


133; Gothöni 1996, 98). 


Työn johtoajatuksen ja oheisen kysymyksenasettelun lähtökohdista käsin 
tutkimus = seuraa = kvalitatiivista lähestymistapaa. Aineisto on koottu 
haastattelemalla "kahtakymmentä (20) syntyperäistä | inkerinsuomalaista. 
Haastateltavien määrän suhteen ei ole pyritty edustavuuteen koko 
inkeriläisväestöä = ajatellen jo sen vuoksi, että alkuperäisen (nykyisin 
historiallisen) Inkerinmaan suomalaisyhteisön lisäksi inkerinsuomalaisia elää 


usean eri valtion alueella. 


Tutkimus on tyypiltään tapaustutkimus. Jokainen haastateltu on oman 
historiansa asiantuntija. Tutkijan asia ei ole kyseenalaistaa. 
Haastattelukertomukset noudattavat sisäistä mallia ”mitä meille on tapahtunut? 
vaellus — metaforan logiikkaa seuraten. Tasapainottavaa sävyä tuo tyytyväisyys 
siitä, että nyt olemme kertomassa kohtaloistamme ja edustamassa hajalle 
joutunutta kansaa. Haastattelujen suorittaminen sijoittuu Inkerin kirkollisen 
toiminnan elpymisen ja muun kulttuurisen viriämisen aikoihin vuosina 1989- 


1992. Kaksi lisähaastattelua tehtiin kesällä 1995. 


3. Teoreettiset kehykset 


Uskontopsykologiaan kuuluu tieteellisten lähestymistapojen kehittäminen ja 
käyttöönotto psykologiatieteen eri tutkimusaloilta (Waardenburg 1986, 125). 
Nyt käsillä olevan tutkimuksen teoreettisissa valinnoissa tulee esille joihinkin 
psykologisiin suuntiin liittyviä aineksia. Tavoitteena on valottaa tietyn 


uskontokatsomuksen kohdentumista asenteissa ja elämänvaiheissa. Uskonnon 

odotetaan vastaavan elämän peruskysymyksiin, mikä on elämän tarkoitus ja mitä 
tuonpuoleisuudesta voidaan ajatella. Uskonnollisuuden tutkiminen edellyttää 
ihmisen olemassaolon perusmuotojen määrittelyä. Tässä tutkimuksessa se on 
ratkaistu Lauri Rauhalan esittämän kolmijaon pohjalta (Rauhala 1990, 32-34). 
Ihmiskäsityksen ymmärtämiseksi ihmisen psyykkinen ja biologinen puoli ovat 
olemassaolon luonnollinen perusta. Rauhalan mallissa situationaalinen säätöpiiri 
tekee mahdolliseksi tarkastelukulmien laajentamisen ja moniulotteisuuden. 
Tulkinta rakentuu C.G. Jungin individuaation teoriaa seuraten. Jungin mukaan 
tunteminen on fyysisten tapahtumien ja elämän välinen yhdistävä rengas. Usko 


ei sulje pois ajattelua, joka on ihmisen voimakkain ase. 


Uskontokatsomus. — Uskonnollisuutta on selitetty sen kolmen sisällöllisen 
aspektin pohjalta; uskonnollisuuteen kuuluu tunteisiin liittyvä puoli (affektio), 
tiedollinen puoli (kognitio), sekä tietoinen pyrkimys toimintaan (konaatio) 
(Strunk Jr. 1962, 21-23; Pentikäinen 1971, 45-46). Kolmijakoa laajentaen 
muokatussa Charles Glockin ja Rodney Starkin mallissa uskonnollisuutta voidaan 
tarkastella viidellä perusulottuvuudella, jotka on nimetty uskonnollisen 
kokemuksen, ideologian, rituaalien, kognition ja seuraamuksellisuuden 
dimensioiksi. Malli ei mahdollista uskontoon sitoutumisen systemaattista 
tutkimista, mutta osoittaa erilaisia painopistealueita uskontokatsomuksessa. 
Tutkimuksilla on osoitettu, että uskonnollisuuden korostuminen tietyllä 
dimensiolla ei välttämättä viittaa yhtä suureen kiinnostuneisuuteen muita neljää 
kohtaan, Seuraamuksellisen dimension painottuminen edellyttää kuitenkin myös 
muiden jonkinasteista osuutta. Tutkimus voi kohdistua erikseen kuhunkin 
perusdimensioon uskonnollisuuden sisäisiä eroja vertaillen (Glock — Stark 1973, 
18-23). Selkein tulkinta on ymmärtää pohdintaa aiheuttanut seuraamuksellisuus 


uskonnon harjoituksen vaikutuksina (Antola 2004, 295). Ihmisen suhde toiseen 

ihmiseen pikemminkin kuin Jumalaan on tavanomainen näkemys. Merkitystä on 


sillä, mitä teologisessa mielessä teoilla tarkoitetaan (Glock — Stark 1973, 21). 


Inkerinsuomalaisten elämänkulun monivaiheinen historia on otettava 
huomioon — tarkasteltaessa = arvojen = toimintaa ohjaavaa vaikutusta. 
Seuraamuksellisuuden dimensiolla tulee esille kristillisen etiikan alue Dekalogin 
ja Kultaisen säännön hengessä. Käytännön näkökulmasta etiikka painottuu 
motiivien organisaation suunnassa (McAdams 1993, 87-88). Miten paljon siinä 
korostuu yksilöllisten oikeuksien ja palvelemisen etiikka, käytännöllisyyden 
korostaminen ja periaate 'poikkeus vahvistaa säännön”, huolenpidon ja 
yhteisöllisen vastuun etiikka, on yksilöllisten ratkaisujen varassa (vrt. McAdams 
1990, 166). Yhteiskunnan taholta tulleet toimenpiteet eivät useinkaan antaneet 
yksilöllisiä valintamahdollisuuksia varsinkaan oikeudenmukaisuuden 
toteutumiseksi. Luterilaiselta arvopohjalta nähtynä esivallan kunnioittaminen 


tuotti pikemminkin ristiriitaisia tilanteita. 


Uskonnollisessa kokemuksessa kaikki kolme osatekijää, affektio, kognitio ja 
konaatio voivat olla eri tavoin vaikuttamassa, joskin tunnekomponenntti usein 
korostuu. Eritellessään uskonnollisuuden dimensioiden arvosteluperusteita, 
Glock ja Stark esittävät neljä uskonnollisen kokemuksen muotoa, joista yleisin on 
vahvistava kokemus. Hetkellinen tunne, tieto tai aavistus vahvistaa vakaumusta 
pyhän läsnäolon kokemisella. Vastauskokemukset viittaavat tapahtumiin, jolloin 
ihminen tuntee olevansa tietoinen Jumalan olemassaolosta. Vastauksen kautta 
syntyy tietoisuus Jumalan erityisestä vaikutuksesta ihmisen olemassaoloon 


(Glock — Stark 1973, 43-46). 


Uskonnollisuus — katsomuksellisena — tekijänä tuottaa kannanottoja = ja 
käyttäytymisen kohdentamista uskon keskukseen, Jumalaan. Yhteydestä kehittyy 
elämänkulun vaiheissa yksilöllinen jumalasuhde, joka luo erilaisia jumalakuvia ja 
-käsityksiä. Suhteen merkitys avautuu sen toimivuuden kautta; mikä ei toimi, 


sillä ei ole merkitystä. Antti Räsänen toteaa aikuisen uskonnollisuutta 

käsittelevässä tutkimuksessaan, että uskonnollisuuteen kuuluvien elementtien 


määrä on loputon (Räsänen 2002, 92). 


Uskontokatsomuksen kehittyminen voi alkulähtökohdiltaan olla kasvatuksen 
tietoinen tavoita. Monet teoriat ovat keskittyneet uskonnollisuuden kehitykseen 
eri ikäkausina. Räsänen esittelee Fritz Oserin teorian uskonnollisen arvioinnin 
kehitysvaiheet ja päätyy kysymykseen, mistä kehitysvaiheet lopulta ovat peräisin 
(Räsänen 2002, 104-105). Ne sisältävät uskonnollisuuden dimensiot, jotka on 
johdettu dilemma — teksteihin annetuista subjektiivisista vastauksista. Oserin 
teoriaa arvioidessaan Räsänen esittää varteenotettavan olettamuksen: 
”Vanhempien, läheisten aikuisten ja kodin vaikutuspiiri sekä psyykkisen 
kehityksen asettamat rajat ovat uskonnollista kehitystä määräävät reunaehdot” 
(Räsänen 2002, 105). Jatkossa Räsänen viittaa kehitysvaiheiden yhtäläisen 
toteutumisen päättelyssään eri kulttuurien kontekstuaaliseen vaikutukseen sekä 
Oserin havaintoon kulttuurisesta yksilöimisestä kehitysvaiheiden 


universaalisuutta pohdittaessa (Räsänen 2002, 111-112). 


James Fowlerin teoria seuraa elämänkaaren päävaiheita. Uskon kehittyminen 
(the development of faith) on seitsemänasteinen kuvaus varhaisuskosta aikuisen 
yleismaailmalliseen uskoon (Fowler 1984, 52-71). Fowlerin vertaileva ote on 
yhteydessä Piaget'n teorian kognitiivisen kehityksen ja Eriksonin teorian 


psykososiaalisen kehityksen malleihin. 


Uskonnon määrittely vuorovaikutuksena ihmisen ja Jumalan välillä sisältää 
ajatuksen erilaisten tunnekvaliteettien kuulumisesta suhteeseen. Sävy muuttuu, 
jos Jumalaa tarkoittaen puhutaan perimmäisestä todellisuudesta (Räsänen 2002, 
51-54). Inkerinsuomalaisten vaiheissa 1900-luvulla olosuhteiden muuttuminen 
oli sekä yllättävää että pitkäkestoistakin, voimia kysynyttä painetta. Kuolemaa ei 
koettu pelkästään elämänkaaren luonnollisena päätösvaiheena. Oserin teorian 
mukaan uskonnollisessa ajattelu- ja päättelyprosessissa ihminen on suhteessa 


perimmäiseen erityisesti kontingenssi — tilanteissa (koskettava sattuma) tai 

etsittäessä elämälle mielekkyyttä: ihmisen suhde perimmäiseen tulee 


ajankohtaiseksi (Räsänen 2002, 56-61). 


Suhtautuminen uskontoon on tässä tutkimuksessa ymmärretty ohjautuvan 
yksilöllisestä katsomuksesta käsin. Uskontokatsomuksen ajatussisältö tulee 
osittain jumalasuhteeseen (liittyvien — mielikuvien luonteesta. Toisaalta 
katsomuksen = yksilöllisyys sävyttyy myös kognitiivisin sekä &affektiivisin 
painotuksin.  Valmius uskonnollisiin toimintatapoihin lähtee (€ kristilliseltä 
arvoperustalta. — Elämäkerrallisen — aineiston = pohjalta voidaan = seurata 
uskontokatsomukseen vaikuttavia tekijöitä eri aika- ja asiayhteyksissä. Jungin 


mukaan siis katsomuksellinen kiinteys lisääntyy iän myötä. 


Ihmiskäsitys. Kun ihmiset joutuvat uusiin ja outoihin elämäntilanteisiin, 
puhutaan kriiseistä ja siirtymävaiheista joissa yksilölliset 
vaikuttamismahdollisuudet ovat rajallisia monista ulkopuolisista tekijöistä 
johtuen. Puutteelliset elämän olosuhteet koskettavat ihmistä 
kokonaisuudessaan. Uskonto on ajateltu merkitystä luovaksi tekijäksi. Rauhalan 
mukaan situaatio eli elämäntilanne on kaikkea sitä, mihin ihminen psyykkisesti ja 
fyysisesti on suhteessa mukaan lukien myös uskonnon ja kulttuurin piiriin 
kuuluvat elementit, faktiset tekijät. Kaikkien olemismuotojen 
huomioonottaminen tekee koko ihmisen ymmärrettäväksi (Rauhala 1990, 40- 


44). 


Ihmiskäsitys perustuu Rauhalan situationaalisen säätöpiirin teoriaan. Ihmisen 
olemassaolon ontologinen perusmuotoisuus on kolmijakoinen. Siihen kuuluvat 
tajunnallisuus eli kokemuksellinen olemassaolo, kehollisuus eli orgaaninen 
tapahtuminen sekä situationaalisuus eli olemassaolo suhteina todellisuuteen 
(Rauhala 1982 a 1; 1982 b; 2005 a, 94-97). Orgaaninen olemassaolo ja tajunta 
ovat molemmat situaationsa ymmärtämisen ehtoja (Rauhala 2005 a, 103). 


Tajunnassa on kaksi tasoa, psyykkinen ja henkinen; psyykkinen on alempi. 

Henkinen edustaa sitä asennemuutosta, jolla voidaan tarkastella psyykkisen 
tilaa. Henkinen tekee mahdolliseksi käsitteellisen ymmärtämisen, esimerkiksi 
sen, mitä on vihastuminen (Rauhala 1990, 37-40). Ihmineen on siis suhteessa 
maailmaan situaationsa kautta. Oheisessa kaaviossa uskontokatsomuksen 


komponenteilla oletetaan olevan kytkentä ihmiskäsitykseen. 


Uskontokatsomus 
Kognitio Affektio Konaatio 
Käsitteellisyys Kokemuksellisuus Seuraamuksellisuus 
Tajunnallisuus Kehollisuus Situationaalisuus 
Ihmiskäsitys 


Kaavio 1. Uskontokatsomus ja ihmiskäsitys 


Katsomuksellisten — tekijöiden painotus on yksilöllistä. Uskonnollisessa 
kokemuksessa tunne-elementit kuitenkin korostuvat. Situaatio edustaa ihmisen 
elämäntilan kokonaisuutta, johon suhteutuen myös orgaaninen ja tajunnallinen 
olemassaolo todellistuu (Rauhala 2005 a, 96). Ihmisen kokemiskapasiteetti on 
nähtävä sekä historiallisella että inhimillisten ja katsomuksellisten tekijöiden 
vuorovaikutuksen tasolla. Jokainen kokee olosuhteensa omalla tavallaan 


poikkeavasti. 


Elämänkertomus ja siirtymävaihe. Elämänkertomus (a life story) näyttäisi 
olevan perustapa itsensä ilmaisemiselle. Tapahtumat lähtevät liikkeelle ja 
episodi seuraa toista. Kertomukset elämästä ovat kuitenkin kaukana 
tieteellisestä toteennäyttämisestä, mutta niiden uskottavuutta ja koherenssia 
voidaan arvioida (McAdams 1985, 127; 1993, 26-28). Kertomukset sisältävät 
tavallisesti niitä teemoja ja motiiveja, joihin kertoja on lapsuudessaan kiintynyt. 


Hän määrittelee itsensä omaelämäkerrallisella kuvauksella täydentäen sitä 

ympäristöllä, henkilöillä ja tapahtumapaikoilla. Kertoja on sekä historioitsija että 


historia (McAdams 1990, 150-151). 


Schachterin mukaan elämäntapahtumien muisteleminen sisältää paljon niiden 
taustalla vaikuttavia tekijöitä. Hän erottaa elämäkerrallisen tiedon kolme 
tyyppiä, mitkä järjestäytyvät hierarkkisesti. Ylin on aikakausien taso, esimerkiksi 
kouluaika. Toisen "muodostaa osista kootut tapahtumat, esimerkiksi 
ensimmäinen ammattiin liittyvä työkokemus. Alin taso on yksittäisiä tapahtumia, 
esimerkiksi jokin tärkeä kokous. Kun ihmiset kertovat elämästään, kaikki kolme 
tiedollista tasoa ovat toisiinsa sekoittuneina. Aikakaudet auttavat muistamaan 
yksittäisiä tapahtumia. Kertomukset koostuvat ikäänkuin useista palapelin 


paloista (Schachter 2001, 104-107). 


Ikääntymisen on todettu vaikuttavan heikentävästi lyhytkestoiseen työmuistiin, 
mutta huonontavan vähemmän pitkäkestoista semanttista muistia ja episodista 
tapahtumamuistia (Schachter 2001, 314). Muistin tutkimuksissa käytetään 
erilaisia mieleenpalautusmenetelmiä. Kohdennetussa palautuksessa 
koehenkilöä kehotetaan muistelemaan erityistä tapahtumaa menneisyydessään. 
Avoimessa muistamisessa on kysymyksessä vapaa mieleenpalautus, missä 
ajatuksia ei suunnata mihinkään erityiseen tapahtumaan. Vihjesanametodissa 
kysytään, mitä määrätty sana tuo mieleen tai esimerkiksi mitä lapsuus tuo 
mieleen. Tärkeiden tapahtumien muistamisen yhteydessä puhutaan ns. 


salamavalomuistista (Neisser — Libby 2000, 316-317). 


Muistot voivat olla eläviä ja merkittäviä, mutta ne eivät ole virheiltä suojassa. 
Osa haalistuu ja muuttuu ajan kuluessa. Toisaalta väläyksenomaisten muistojen 
voimakkuus on siinä, että niistä on keskusteltu, niitä palautetaan usein mieleen 
vuosienkin kuluttua. Johonkin tapahtumaan liittyvät tunteet lisäävät sen 
muistissasäilymistä. Muistot saattavat olla sisältönsä vuoksi ahdistavia, ikäänkuin 
jatkuvaa kipua, jonka kanssa on elettävä (McAdams 1993, 294-295; Schachter 


2001, 219-222). Monet tutkijat ovat korostaneet erityisten avainmuistojen 

osuutta elämänkertomuksessa: Pillemer (1998) nimeää sellaisiksi tärkeät 
tapahtumat, Bruner (1994) elämän käännekohdat, McAdams 1985, 1993) 
ydinepisodit, joihin hän lukee merkittävimpien tapahtumien muistot 


elämänkertomuksessa (Neisser — Libby 2000, 318). 


Kontekstin osuus kertomusten syntyessä on monisuuntainen. On tärkeää pitää 
mielessä, että kertojalla on kuulija, joka saattaa tehdä tarkentavia kysymyksiä tai 
yrittää ohjailla joskus sivujuonteisiin kulkeutuvaa kerrontaa, kuitenkin välttäen 
kysymys — vastaus — kaavamaisuutta. Joskus muistojen kipeys tuo 
kertojakohtaisesti tilanteeseen erivahvuista tunnelatausta. Kertojalle voi olla 
vihjesananluonteinen jokin esine lähistöllä, seinällä kuva äidistä, rippikoulusta tai 
kirkosta. Oman sävynsä tapaamisten ilmapiiriin antoi haastatteluajankohtaan 


liittynyt inkeriläisten elämänvaiheiden tiivis esilläolo julkisuudessa. 


Tilannekontekstin ohella historiallisekologinen konteksti on keskeisesti läsnä 
kertojan valintojen ja episodisen muistin varaisesti. Tunnekokemusten 
syntyminen ei ole historiallista faktaa, mutta niissä liikutaan historiallisen ajan ja 
paikan tuntumassa. Lentokoneen viuhahtaminen pään yli tai maan vavahtelu 
pommien = iskuista kertojan kuvauksena, auttaa kuulijaa ymmärtämään 
olosuhteiden luonnetta, ja lisää niiden aitouden tunnetta. Monet 
kotiseutukuvaukset ovat lähes maalauksellisia. Tilanteet ja tapahtumat 
valikoituvat spontaanisti kerrottaviksi historian kulusta. Ympäristö, yhteiskunta ja 


historiallinen aika ovat niissä aina mukana. 


Edellä on viitattu yhteen elämänkertomuksen osatekijään, josta McAdams 
käyttää nimitystä ydinepisodi (nucklear episode). Tapahtumat ovat kerrottuina 
luonnostaan subjektiivisia, vaihtelevasti sekä ajankohtaan että kertomiseen 
liittyvästä mielentilasta johtuen. Ulrich Neisseriin viitaten McAdams ehdottaa 
merkittävien muistojen nimeämistä elämänkulun kiinnekohdiksi (a life-history 
benchmark). Joitakin tapahtumia kertaillaan mielessä, koska niillä on ollut 


tavallisuudesta poikkeava merkitys. McAdams pitää salamavalometaforaa 

virheellisenä. Inhimilliseen muistiin ei mikään tapahtuma ole tallentunut 
objektiivisen yksityiskohtaisesti. Itse tapahtuma ei kuitenkaan häviä muistista. 
Ydinepisodit ovat nimensä mukaisesti kertomusten huippukohtia. Toiset episodit 
heijastavat tiettyä jatkuvuutta kertojan persoonallisuudessa, toiset siinä 
kehittynyttä muutosta (McAdams 1990, 169; 1993, 293-296). Toiminnalliset 
episodit korostavat erilaisten kokemusten lujuutta, toisiin ihmisiin tai 
ympäristöön — vaikuttamista, fyysistä toimintaa, asemaa tai arvovaltaa. 
Yhteisölliset episodit — tuovat — erityisesti — esiin keskinäistä jakamista, 
vuorovaikutusta, toisista huolehtimista ja yhteyden kokemista (McAdams 1990, 


170). 


Inkeriläiset joutuivat elämänkulussaan moniongelmaisiin tilanteisiin, joissa jo 
perustarpeiden tyydyttäminen oli vaikeutunut. Siirtymävaiheiden ajallinen kesto 
ei ole ratkaisevaa. Siirtymävaiheeseen voi liittyä yksi tai useampia episodeja. 
Siinä koko elämäntilannetta sävyttää selvästi havaittava olosuhteiden muutosta 
ennakoiva tapahtuma. Miten tavoitesuuntautunut toiminta silloin virisi ja miten 
esimerkiksi uskonnolliset resurssit sitä tukivat, sivuaa psyykkisen toiminnan lain 
alaisuutta, jota on nimitetty mielekkyysperiaatteeksi (Vuorinen 1990, 291-294). 
Tavoitteena oli ylläpitää ehjä sisäinen tila ja säädellä, jos mahdollista, omia 


ulkoisia olosuhteita (McAdams 1993, 258-259). 


4. Metodiset perusteet 


Tutkimusasenne. Historia on dokumentoitavissa eri lähteiden pohjalta. Ihmisen 
historiaa voidaan tulkita kertomusten ja omakohtaisten kokemusten varassa. 
Ongelmanasettelussa esitetyn ilmiön laaja-alaisuus asettaa tarkastelulle 
yksittäisten seikkojen erittelemisessä kohdallisuuden vaatimuksen. Ihmisen 
elämismaailma muodostuu merkityksistä, mutta niitä on useammissa tasoissa 
(Varto 1992, 24, 26, 56). Fenomenologis-hermeneuttisen lähestymistavan 


perusteiden mukaan tavoitteena on ymmärtää tutkimuksen kohde ja saattaa 

ennakointi, sulkeistamiseksi nimitetty tutkimusasenne osaksi tutkimustyötä 
(Määttänen 1999, 222-224; Perttula 1995,5). Myös uskonnolliset tulkinnat 
määräytyvät paljolti intentioista ja intresseistä käsin; tietoisuus on aina 
tietoisuutta jostakin (Rauhala 2005 b; 33). Waardenburgin mukaan sellaisten 
intentioiden tutkimus on olennaista uskonnon tutkimuksessa, joiden avulla 
pyritään mielekkyyden tavoittamiseen vastauksena koettuun todellisuuteen. 
Mikä tahansa havainto tai käyttäytymistapa voi saada uskonnollisen laadun ja 
uskonnollisen tulkinnan sen mukaan, missä määrin intention kohde on 
asianomaiselle todellisdesti pätevä (Waardenburg 1986, 194-196). Miten 
uskontokatsomus on elämää kannattava ja toimiva? On tarpeetonta puhua 
uskonnon vaikutuksesta, jos sillä on vain näytteillepanon merkitys. Uskon 
näkökulmasta katsomuksellisuudella on puhutteleva luonne, kun kommunikaatio 
on avointa. Gadamerin mukaan, kun ihminen puhuu, niin häntä puhutellaan ja 
hän on minä, joka vastaa sinälle. Toinen näkökulma haastaa ymmärtämään 
suljetun kommunikaation kieltä. Historiallinen horisontti sulautuu yhteen sen 
kanssa, mikä välittömästi puhuttelee totuutena. Historiallisten näkökantojen 
yhdistyminen mahdollistaa niiden tulkinnan ja ymmärtämisen (Gadamer 2005, 


20-27). 


Teemahaastattelu. Eri tavoin ongelmallisia aiheita tai esimerkiksi 
katsomuksellisia näkökantoja tarkasteltaessa on arveltu, että puolistrukturoitu 
haastattelumenetelmä helpottaa näkemysten esittämistä (Hirsijärvi — Hurme 
1988, 35). Teemahaastattelu on yksi muunnelma puolistrukturoidusta 
menetelmästä. Siinä ”haastattelun aihepiirit, teema — alueet, ovat tiedossa. 
Menetelmästä puuttuu kuitenkin strukturoidulle haastattelulle 
luonteenomainen kysymysten tarkka muoto ja järjestys” (Hirsijärvi — Hurme 
1988, 36). Haastattelun periaate on antaa haastateltavan puhua vapaasti, ei 


kysymysluettelon vaan edeltäkäsin laaditun aihelistan pohjalta. 

Teemahaastattelun aineisto muodostuu siten mahdollisimman spontaaneista 


kokemusten kuvaamisista (Perttula 1995, 4-5). 


Ihminen on kaikissa vaiheissaan yksilöhistoriallinen prosessi (Rauhala 2005 a, 
111). Teemahaastattelu eroaa syvähaatattelusta lähinnä haastatteluun käytetyn 
ajan puolesta (Tuomi — Sarajärvi 2003, 77). Syvähaastatteluun tarvitaan useampi 
tapaamiskerta. Tämän tutkimuksen haastattelut on tehty, muutamaa 
jatkotapaamista lukuunottamatta, yhden tapaamisen aikana. Keskeinen 
lähtöasetelma on ollut teema — alueisiin kohdistunut kiinnostus niin, että 
haastattelun tulos olisi yksilöllinen, elämän lyhythistoria. Kronologisen 
ulottuvuuden rinnalle on ajateltu muodostuvan tapahtumien ja asenteiden 
tiedosto. Uskonnollisten seikkojen ilmitulo painottuu yksilöllisesti. Omiin 
elämänvaiheisiin = risteytyen myös uskontokriittinen asennoituminen on 
mahdollista. Kohteena olevat inkerinsuomalaiset joutuivat tiettyinä aikoina 
punnitsemaan inhimillisen kestokykynsä rajoja sekä fyysisellä että psyykkisellä 
tasolla. Tapahtumien ja niistä kertomisen väliin on muodostunut pitkä ajankulku. 
Sillä mitä haastateltava on halunnut ottaa esille, on hänelle ollut merkitystä, 
vaikka kaikki ei analyysin kannalta olisikaan oleellista. Mitä teema — alueet 
edustavat on tutkimuksen luotettavuuden kannalta oleellista. Tässä työssä ne on 
suhteutettu elämänkaarilinjalle ikävaiheiden sisällöllisinä aiheina. 
Elinolosuhteiden, ihmissuhteiden ja toiminnan alueiden erittelyssä on ajateltu 
tunnistettavan uskonnon ilmenemismuotoja. Waardenburg (1986) puhuu 
inhimillisistä intentioista ja mielekkyyden tavoittelusta koetun todellisuuden 
vaihtelevissa muodoissa. Ihmiskäsityksen eri puolet laajentavat näkökulmia ja 
tekevät niitä ymmärrettäviksi, mutta eivät sinänsä ole analyysiyksikköjä. 
Historiallinen konteksti on temaattisten linjojen keskeinen taustavaikuttaja. 
Ihminen kietoutuu maailmaan oman elämäntilanteensa, situaationsa kautta 


(Rauhala 2005b, 29). 

Kronologinen Temaattinen 
ELÄMÄNVAIHEET | ELINOLOSUHTEET IHMISSUHTEET TOIMINTA 
Lapsuus Koti Vanhemmat Leikit 
Vaikeudet, surut | Kasvatus Sisarukset Kotityöt 
Sairaudet Ympäristö Kaverit Koulu 
Tavat, traditiot Kirkko 
Sosiaaliset mal- 
Nuoruus Kotiseutu lit Harrastukset 
Aikuisuus Seurustelu 
Avioliitto Toimeentulo Ammattityö 
Oma perhe Elämänmuutokset Selviytyminen 
Karkotukset Puoliso 
Sota Lasten kasvatus 
Pakolaisuus Uskonnollisuus 
Yhteydet lähel- 
Tulevaisuuteen = | Tyytyväisyys le Kirkollinen työ 
suuntautuminen | Muutoksen haku — Yhteydet kauas Sosiaalinen työ 


Lukutapa 


ja työn eteneminen. 


Taulukko 1. Teemahaastattelun aihepiiri 


Tässä työssä 


aineestoon kohdistuva 


tulkinnallinen ote muistuttaa kirjallisuuden tutkimuksessa käytettyä lähiluvun 
(close reading) periaatetta, johon kuuluu keskittyminen tekstin sisältöön useista 
eri näkökulmista (Tiedon värikäs maailma 22, 150). Tutkimuksen alkuvaiheista 
lähtien inkeriläisyyttä valaisevaa tietoa on ollut hyvin saatavilla ja keskustelua 
aiheesta on käyty vilkkaasti. Monen inkerinsuomalaisen kokemukset tuovat 
aineistoon oman tapausluonteensa. Tulkinta edellyttää sekä kriittisyyttä että 
tutkijan omia arvostuksia kaihtavaa lukutapaa. Siihen viitaten tutkijan ei- 


inkeriläisyys saattaisi olla pelkästään etu. 


Seuraavaksi työ jatkuu lukuun viisi jossa esitellään tutkimuksen 


operationaaliset tapahtumat: aineiston hankinta esihaastatteluineen, käsittely, 


arviointi ja analyysimenetelmät. Kuudennen luvun pääosan muodostaa 
haastatteluista = tiivistetyt elämänkertomukset. Seuraavissa luvuissa (7-9) 
tarkastellaan —uskontokatsomuksen — kehittymistä, olemusta ja kriisien 

varjostamaa elämänkulkua. Ryhmään kuulumisen ja luterilaisen kirkon osuuden 
tarkastelu riittikäyttäytymisineen päättää tutkimustyön ensimmäisen osan. 
Toisessa osassa (Il, luvut 10-11) käsitellään individuaatiota korostaen ilmiön 
uskonnollisia sisältöjä Jungin analyyttiseen psykologiaan perustuen. Viimeisessä 


osassa (III, luku 12) kootaan loppukatsaus johtopäätöksineen. 


5. Metodiset toimenpiteet 


Koehaastattelut. Asettautuminen havainnoijaksi Inkeriläisten Yhdistys ry:n 
joulujuhlaan 27.11.1988 oli alustava kontakti tutkimusaiheeseen. Juhlan 
osanottajissa saattoi erottaa kolmen sukupolven edustajia, joista kuitenkin 
suurin osa oli 1920- ja 1940-luvuilla tänne pakolaisina tulleita, keski-ikä 75- 
vuotta. Tavanomaisten jouluisten ohjelmien lisäksi juhlaan liittyi luontevasti 
muistelut kotiseuduilta Inkerinmaalta, kuoroesitys Soi vanha juhlavirsi sekä 
ajankohtainen kiinnostuksen kohde Pushkinin kirkko ja niillä alueilla elävää 
heimokansaa kohtaan virittynyt auttamishalu Suomessa. Aika rientää ja 
miespolvet vaipuvat unholaan, mutta vain muistin kantaman päähän, oli yhdistyksen 
silloisen puheenjohtajan juhlapuheessa menneiden sukupolvien muiston 
vaalimista korostama ajatus. Yhteisissä kokoontumisissa kunnioitetaan edellisten 


sukupolvien työtä, uskoa ja toivoa (Lpk. |, 8-15). 


Löytyisikö juhlaväen keskuudesta kiinnostusta ja muistitietoa kirkollisesta ja 
uskonnollisesta elämästä Inkerissä? Juhlaohjelman lomassa muutamien lyhyiden 
haastattelutuokioiden pohjalta syntyi yleiskuva, joka realisoi tutkimusideaa ja 
antoi viitteitä tulevaan työskentelyyn aiheen parissa. Kysymyksiin kirkosta ja 
kodin uskontokasvatuksesta tuli hyvin samansuuntaisia vastauksia (Lpk. 1, 2-7). 
Kirkossa käytiin lähes joka pyhäpäivä. Kirkossa jokaisella oli oma vakituinen 
istuinpaikkansa. Ehtoolista vietettiin paljon harvemmin kuin nykyään Suomessa. 
Jos ei ehditty lähteä kirkkoon, niin meillä oli Lutherin postilla. Isä luki sen sunnuntain 


saarnan ja veisattiin virsi. Sitten vasta päästiin ulos leikkimään. Pyhäkoulua pidettiin 

yksityisissä taloissa. Joulupäivänä ja pitkäperjantaina lapsilta oli leikkiminen 
kiellettyä. ”Miul ei uskonto ole muuttunu, ku äiti ihan pienest lapsest opetti ja muistan 
vielä hyvin kaiken.” ”Rukoilen ain nukkumaan käyves, siunaan itsein. Ruuvast ko käyn 
pois, ain kiitän Jumalaa.” ”Papit ain kävivät meil. Meil ku ol suuret talot, ni meil ain 


pittiit kokouksii.” ”Helluntailaisii, ne tulliit ain meille ja lauloit helluntailaisii virsii.” 


Haastateltujen mielestä Suomeen asettumisen jälkeen ei ole tapahtunut 
erityisempiä muutoksia heidän uskonnollisessa ajattelussaan. Miten yhteydet 
luterilaiseen kirkkoon ovat Suomessa toimineet ei tullut esille lyhyiden 
keskustelutuokioiden aikana. Vähän raottui näkökulmaa vapaakirkolliseen 
suuntaan. Joitakin vihjeitä virisi kontaktien saamiseksi itärajan yli ja tuntumaa 
inkeriläisväestöön Petroskoissa. Kirjeitse välittyi yhteys Petroskoissa asuvaan 
inkeriläiseen informanttiin, joka välitti äidiltään (s. 1906) saamiaan muistitietoja. 
Kyseinen, alkuaan Venjoen Luukkasin kylästä kotoisin oleva vanhus, on kertonut 
seuraavan, omalta isoäidiltään kuulemansa tapahtuman (kirje 8.3.89): Talosta 


kuoli seitsemän lehmää ja yksi hevonen. Tuli tuntematon mies ja sanoi, ottakaa lapio, ja 
näytti paikan, mistä piti kaivaa. Maasta löytyi lankakerä. Kerässä oli kaikki pahuus. Ja 
sitten se mies käski polttaa sen kerän leivinuunissa. Kerä paloi ja tuli kamala ruumiin 


haju. Mummo oli sanonut sitä miestä Jumalan enkeliksi. 


Kertomus vie kolme sukupolvea ajassa taaksepäin. Karjan menetys on ollut 
vakava isku pientilan asukkaille. Oleellista on, ettei kukaan kylän asukkaista pysty 
sitä selvittämään, vaan avuksi tulee tuntematon mies. Menetyksen aiheuttaja 
selviää. Tulkinnassa välittyy toisaalta kuolemaan ja vainajiin liittyneet 
pelonsekaiset uskomukset, toisaalta kirkon kasvatusote. Pahuus esineellistyy 
tässä lankakerään, mutta se ei häviä maahan kätkemällä. Ongelman ratkaisu 
viittaa raamatulliseen selitysmalliin: tuntemattoman miehen on täytynyt olla 
enkeli. Kuvattua tapahtumaa ajatellen kertojan ikäpolvi saattaisi puhua 
menneiden — aikojen — taikauskosta. — Liikuttaessa tämän tutkimuksen 
problematiikan alueilla, on mahdollista joutua sivuamaan myös uskonnollisen 


ajattelun sidoksia kansanuskoon. 

1800-luvun uskonnollista kenttää liikuttivat Inkerinmaallakin eurooppalaiset 
herätysvirtaukset. Yksittäisenä kuriositeettina tunnettiin hyppääjäliike, kirkosta 
erillään toiminut separatistinen yhteisö. Jo nimessä ilmeni liikkeen poikkeava 
luonne. 1800-luvun keskivaiheilla se oli saanut lisävaikutteita Etelä-Venäjältä 
peräisin olleesta skoptsien (kuohitut) luostarilahkosta. Hyppääjien toimiin 
alettiin kiinnittää erityistä huomiota sekä hengellisten että maallisten 
viranomaisten taholta. Liikkeen todellisista kannattajamääristä Inkerissä ja 
levinneisyydestä Karjalaan on vaikea saada täsmällisiä lukuja. Hyppääjien 
kokoontumisia oli tavallisesti seuraamassa lukuisa uteliaiden sivullisten joukko. 
Edellisen kertojan kuvauksesta ilmenee tätä tutkimusta ajatellen kiinnostava 
yksityiskohta; voisi puhua inkeriläisten suvaitsevuudesta toisin ajattelevia 
kohtaan. Kertoja on tallentanut äidiltään muistitietoa hyppääjistä. Seuraava 
katkelma on edellämainitusta kirjeestä. Yksi heistä oli kauppa-Matti. Hän oli 
kauppamies ja omisti Luukkasin kylässä kaksi kauppaa ja leipomon. Hyppääjillä 
seuroissa olivat toiset naiset, mutta kotona olivat omat naiset, jotka seuroissa eivät 
käyneet, vaan olivat kotona työtä tekemässä. Kylän ihmiset eivät maininneet pahalla 
sanalla hyppääjäliikettä. Kuuluivat Luterilaiseen seurakuntaan ja kävivät kirkossa. 
Olivat keski-ikäisiä. Kaikki ovat kuolleet ennen sotaa. Ehkä paheksuvaa asennetta 
kuitenkin esiintyi, mutta nyt puhutaan jo edesmenneistä. Ja kirkossakäyminen 
varmaan vaikutti hillitsevästi asenteihin. Aikanaan liike hävisi, kun ydinjoukko 


ikääntyi eikä toiminnan jatkajia ollut. 


Kertoja kuvaa äitiään tavallisena inkeriläisen kirkkokansan edustajana. (Kirje 
27.9.89) Tyypillistä suurimmalle osalle inkeriläisiä oli, ettei viranomaisten kanssa 
jouduttu tekemisiin. Kertojan äiti kävi sunnuntaisin jumalanpalveluksessa 
jalkaisin, vaikka matkaa oli noin 10 kilometriä. Matka ei ollut rasittava, kun oli 
nuori ja oli kepeät kengät jalassa. Äiti kuului laulukuoroon, jota johti kanttori 
Hirvonen, Kolppanan opettajaseminaarin käynyt. Laulajia oli parisenkymmentä. 
Hirvosen jälkeen kuoron johtajana toimi Santeri Parkkinen. Seurakuntien 


toiminta lakkautettiin vähitellen 1930-luvulla. Jos sunnuntaina oli ollut 

jumalanpalvelus, jo seuraavana sunnuntaina ihmiset saivat palata suljetulta 


kirkolta. 


Taustaa —kenttätyöhön. Inkerinmaa — oli — kirkollisesti jaettu kolmeen 
rovastikuntaan. Itä-Inkerin rovastikuntaan kuului 9 seurakuntaa, Länsi-Inkerin 
rovastikuntaan 8 ja Pohjois-Inkerin rovastikuntaan 7 seurakuntaa (lnkerin 
evankelisluterilaisen kirkon 350-vuotismuistojulkaisu). Joitakin = alueellisia 
kulttuurieroja voidaan havaita, esimerkiksi Suomen rajan ortodoksisen Karjalan 
ja Suomesta tulleen herätyskristillisyyden vaikutuksina. Venäläis-ortodoksisen 
valtakulttuurin rinnalla inkeriläiset olivat omaksuneet ekumeenisen asenteen 
molemminpuolisen arvostamisen hengessä. Luterilaisen tapakäytännön pohjalta 
toimivat joutuivat eriasteiseen hämmennykseen tilanteissa, joissa omien 
kirkkojen — sulkeutumisen seurauksena = olivat — yrittäneet 'kompensoivaa 
osallistumista ortodoksisen kirkon piirissä. Yksilöllinen kulttuurinen tieto eri 
sektoreilla on perusteltavissa malleina. Keesing kysyy, mitä ihmiset tekevät, jos 
eivät ymmärrä niitä. On kaksi keskeistä dimensiota tulkita mallin merkitys: 
toisaalta kansallisina tai kulttuurisina rakenteina, toisaalta viitata niiden 
luonnollisuuteen käytännön tarkoituksia palvelevina käsityksinä. Jos malli ei vain 
esitä, presentoi, vaan edustaa, representoi, siitä on tullut symboli (vrt. Keesing 
1987, 373-375; Wellek — Warren 1969, 234). Kirkko ja äidinkieli kulttuurisina 
tekijöinä ovat hitaasti korvattavissa uusilla. Vasta sukupolvien vaihtuessa voi 


muutoksia tapahtua kasvatusasenteiden myötä. 


Kirkollinen maallikkotoiminta näkyi evankelisen liikkeen vahvana edustuksena 
muihin herätysliikkeisiin verrattuna. Maalikkopuhujia tarvittiin omasta takaa, 
kun tuli aika, jolloin Suomessa koulutetut papit palasivat takaisin Suomeen. 
Vuoteen 1939 mennessä kaikki kirkot oli suljettu lukuunottamatta Kelton 
kirkkoa, joka oli jäänyt viimeisenä kansan käsiin. Kun yhtään miestä ei enää ollut 


kirkollisessa työssä, naiset alkoivat esiintyä puhujina. Tosin alttarille ja 

saarnastuoliin kukaan ei mennyt, luettiin vain katekismusta, mutta sekin auttoi, 


kun elämä tuntui ahtaalta. 


Eriuskolaisuuteen on aina liittynyt toiminnan yhtenä innoituksen lähteenä 
luterilaiseen kirkkoon, erityisesti papistoon kohdistunut kritiikki: leipäpapit 
vääristelevät Raamattua, eikä pappien käyttäytyminen ole tehtävien arvon 


mukaista. 


Aito hengellisyys on muuta kuin kirkon muotomenoja.* Vaikka vapaakirkolliset 
suunnat eivät keränneet suuria kannattajamääriä Inkerissä, niiden toiminta 
vakiintui ja jatkui viranomaisten suostumuksella. Kaikkiaan vapaisiin suuntiin 
kuuluneita oli Inkerissä ennen sotia noin 3000. Aktiivisen musiikkitoiminnan voisi 


arvella olleen yhteyttä ja suvaitsevaisuutta ylläpitänyt tekijä. 


Järvisaari oli kahden järven välissä, siitä nimi. Ongelmana oli ollut papin 
palkkaaminen vähälukuiseen luterilaiseen seurakuntaan. Mujan kylässä oli 
metodistiseurakunnan — kirkko, jossa luterilaisetkin kävivät. Junni-pappi 
(Jungmann) ja vaimonsa Maria muistetaan lämminhenkisinä ihmisinä. Joitakin 
häiriöitä mainitaan 1900-luvun alkuvuosina aiheutuneen metodistien toimesta 
luterilaisessa seurakunnassa (Luther 2000, 403). Piilovan kylä oli tunnettu siitä, 
että sen asujamistoon kuului baptisteja (Matti Särki, Carelia 12/1991). Kesäisin 
kylän ulkopuolella, veden partaalla, pidettiin kastetilaisuuksia. Se oli huomattava 
tapahtuma. Torvisoittokunta soitti marsseja ja katsojia tuli ympäri lähiseutuja. 
Suot ympäröivät Seulolan kylää, jossa oli 70 taloa. 1900-luvun alussa kylään alkoi 
levitä —baptismia. Puolet kyläläisistä kääntyi uuteen uskonsuuntaan. 
Rukoushuone rakennettiin hirsistä. Aikanaan neuvostovalta kohteli tätäkin 


rakennusta niinkuin kirkkojakin. 


* Kolomainen 1989 ja 1990. Toinen Mikko Kolomainen (1897-1978) on esitellyt eriusko- 
laisen näkökulmasta kirkkolaitosta Inkerissä. Painamaton julkaisu, Eero Rautajoen ko- 
koelma. MV:KTKKA. 

Kertojien valinta. — Kesällä 1989 inkerinsuomalaiset olivat hajaannuksessa 
yhteyttä etsivä, vähemmistökansallisuutta edustava joukko. Oli aika ryhtyä 
kokoamaan ja elvyttämään kansallista perinnettä. Yhteys syntyi juhannusjuhlien 
muodossa. Sitä osoitti Kelttoon 1989 kokoontunut juhlaväki. Kansaa oli koolla 
tuhatmäärin. Ulkopuolisen tarkkailijan oli helppoa panna merkille ihmisten 
vapautunut ilo ja asettua kuulolle. Jokaisella oli jotain kerrottavaa. Etsittiin 


yhteyttä sukulaisiin ja tuttaviin vuosikymmenten takaa. 


Koska tutkimuksen lähtökohtainen perusjoukko on määritelty historialliselta 
pohjalta ja tutkimusasetelma on case-tyyppinen, otannan edustavuuteen on 
kaksi perustetta: haastateltavien synnyinseutu on ollut Inkerinmaalla. Toinen 
ehto on ikä haastatteluajankohtana, jotta siirtymävaiheiden- ja muu 
kokemusmaailma välittyy kuvausten kautta ja saturaation kannalta pystytään 
liikkumaan pääteeman sisällä (Tuomi — Sarajärvi 2003, 91). Nauhoitukseen 
käytettävä aika ei ole ratkaiseva; lyhytkin haastattelu voi sisältönsä puolesta olla 
riittävä. Myös eri tavoin kielteinen asenne on tulkintakelpoinen, jos 
haastateltava kuitenkin osoittaa kiinnostusta tutkimusaiheeseen ja antaa luvan 
kertomuksensa julkistamiseen. Tarkoituksenmukaisuusvalintaa (vrt. Hirsijärvi — 
Hurme 1988, 59) uskonnon näkökulmasta ei kertojien valinnassa oteta 
huomioon. Ainoastaan =jokaiselle haastatteluun — osallistuvalle — esitetään 
tutkimusaihe ja sen liittyminen uskontotieteen alueelle. Osittain ns. lumipallo- 
otantaan (Tuomi — Sarajärvi 2003,88) viitaten jokin haastattelu on johdattanut 
toiseen, esimerkiksi tuttavuuden tai sukulaisuuden perusteella sopivaksi 


arvioituun henkilöön. 


Edellä on esitelty Inkerinmaan uskonnollista kenttää. Luterilaisen kirkon rinnalla 
uskonnollisia oheisryhmiä on riittänyt valittavaksi. Kun haastattelut, kahta 


lukuunottamatta, on suoritettu vuosien 1989-1992 välisenä aikana, ajankohtaan 

Kuva 1, Juhannusjuhlan tos 
(1rgi Jumala ompi linna läohjelmä 
lav 


reunassa on Inkerin vaakuna, Tlppu 
Kouse Jnkori - laulun skostyksellt 


juhlilen erikolsuus 


yhteyksiä vuosikymmer 


w 
iin. Muutamat 
" 


siä olinpaikkoja tai antamaan muita 


henkilötietoja. Siis 
inkeriläisten etsintää vaikka + 


li valtakuntien rajojen. 

liittyy = sekä luterilaisen kirkon elpymistä että vapaakirkollista 
seurakuntatoimintaa. Koska otos on päätetty rajata kahteenkymmeneen 
haastateltavaan, on oletettavaa, että siinä esiintyy uskontokatsomuksen 
muuntelua. On mahdollista myös, että inkeriläisyyteen nähden ilmenee 
hajontaa. Näkökulman ulottuessa 1900-luvun alun vuosikymmeniin, on eroa ns. 
kirkkokansan ja niiden suomalaisten välillä Inkerissä, jotka olivat neuvostovallan 


silmissä luotettavaa joukkoa. 


Haastateltavien tavoittaminen tapahtui sekä välitettyjen että satunnaisten 
tapaamisten kautta. Aineiston keruumatkoja tehtiin kaikkiaan kuusi 
Neuvostoliittoon, näistä yksi apurahan turvin laajemmalle alueelle Petroskoin 
ympäristöön. Suomessa matkoja kertyi linjalla Helsinki-Turku-Tampere-Lahti- 
Imatra. Kaikkiaan Suomessa tehtyjä haastatteluja on puolet koko aineistosta, 
toiset kymmenen haastattelua on tehty Inkerinmaalla ja Karjalassa. 
Ensimmäinen haastateltava tavoitettiin hänen Suomen vierailunsa yhteydessä. 
Tapaamiset jatkuivat vielä useamman vuoden ajan sekä Suomessa että 


Neuvostoliitossa. 


Katri Kukkosen tapaaminen Kelton juhannusjuhlien yhteydessä lisäsi 
entisestään — kiinnostusta tutkimuksen kohdeväestöön. Haastattelu = jäi 
tutkimusaineistoon siitä huolimatta, että hänen tyttärensä julkaisi myöhemmin 
sekä äitinsä että koko perhekunnan historian. Katri Kukkosen elämänkulkuun 
sisältyy ainutlaatuisia, koko Inkerin kansan kohtaloita heijastavia vaiheita ja 


yksityiskohtia. 


Joidenkin haastattelusta kieltäytyneiden yhtenä vaikuttimena on ollut vielä 
aineiston keruuaikaa leimannut pelko tietojen mahdollisesti aiheuttavasta 
leimatuksi tulemisesta. Kyllä, sydän on täynnä, vastasi Leningradin Suomen 
konsulaatin viisumijonosta tavoitettu inkeriläisvanhus kysymykseen, kertoisiko 


hän elämänvaiheistaan. Hänen lisäkseen kolme muuta haastattelua tehtiin 

Kuva 53. Yelton juhannusjuhlat jatkuivat sunnuntain 
palveluksella; joka oli ulkoilmatilaisuus, saarnat 
suomeksi ja venäj 


KUVA 4, Katri Kuk- 
konen kotonaan Jju- 
hannusji 
Kaan, 
tään nuol 
esiintyi 
jumalanpalveluksena- 
Katri Xukkonen 


KIrKKON 
sitä oi 


laessa 

sovitusti Suomessa käyntien yhteydessä. Joistakin tuli sittemmin paluumuuttajia. 
Haastateltavien kotona tehtiin neljätoista (14) haastattelua ja kaksi (2) 
ulkotiloissa. Kahden sekä heikon teknisen toteutuksen että puutteellisen sisällön 
vuoksi poistetun haastattelun tilalle hankittiin täydennyshaastattelut kesällä 
1995. — Näin — aineiston — tapauksien — lukumäärä — pysyi — suunnitellun 
kahdenkymmenen (20) tapauksen otoksena. Oheinen taulukko osoittaa 


haastateltavien ikä- ja sukupuolijakauman: 


syntymävuodet 

Kertojat: välillä naisia miehiä yhteensä 
1900-1909 1 0 1 
1910-1919 10 3 13 
1920-1929 2 2 4 
1930-1935 1 1 2 
Yhteensä naisia 14 mie- 
hiä 6 


Taulukko 2. Haastateltavien ikä- ja sukupuolijakauma. 


Sukupuolen suhteen ei mitään valikointia ole suoritettu, eikä sukupuoli ole 
tutkimuksellisesti kategorioiva elementti. Mies-nainen kategoriapari voi tulla 
esille esimerkiksi kertojan luonnehtiessa tehtäväorientoitumistaan Kun miehiä ei 
enää ollut, me naiset saarnasimme. Inkeriläisyyttä osoittavat kertojakohtaiset 
syntymäpaikkakunnat on alleviivattu kuvassa 9. Haastateltavien keski-ikä on 73,5 


vuotta. Jatkossa heitä sanotaan kertojiksi. 


Haastattelut ja lisämateriaali. Haastattelu on aina, riippumatta sen 
suoritustavasta tai -paikasta, vuorovaikutustilanne (Hirsijärvi — Hurme 1988, 84- 
96). Halutun tiedon saantiin on vaikuttamassa haastattelijan tapa hallita tilanne, 


motivoida kertojaa ja helpottaa tiedon kulkua.? Haastattelutilanne muotoutuu ja 


> Ruotsin inkeriläisiin kohdistuneessa kyselytutkimuksessa vastaajia motivoitiin 
heidän historiansa taltioimisen merkityksellä mm.: ”Tavoitteemme on tärkeä: halu- 
amme antaa tuleville sukupolville mahdollisimman monipuolisten tietojen perus- 
teella kuvan siitä millaista teistä, varhaisista siirtolaisista, oli lähteä vanhasta maas- 
tanne ja juurtua uuteen maahan”. Inkeriläisille, syntyneet ennen 1935, osoitettu 

etenee kertojan ehdoilla. Samoin jokaisen kertojan kohdalla vaihtelee 
syventyminen eri aihepiireihin. Tutkimuksen pääteeman kannalta kertojien 
uskonnollista asennoitumista ei arvioitu edeltäkäsin. Kysymykset ovat olleet 


mahdollisimman strukturoimattomia (Perttula 1995, 4-5; 1998, 391). 


Haastattelu = aloitettiin esittelemällä kertojalle aihepiirit, missä tullaan 
liikkumaan. Haastattelun kuluessa eri aiheita käsiteltiin kertojan niihin 
kohdistaman kiinnostuksen mukaan. Kertojalomake (liite 1) on ollut työssä 
lähinnä tutkijan apuväline kertojien perustietojen tallentamiseksi. Haastattelijan 


niitä kysellessä kertoja saattoi jo virittäytyä teemojen asiayhteyksiin. 


Koko haastattelu järjestetään analyysin alkuvaiheessa elämänkulun mukaiseen 
aikajärjestykseen. Kokonaisuutta voi luonnehtia Vilkon sanoja lainaten 
sommitelmaksi, jolla ”on tuotantoehtonsa, joiden puitteissa se syntyy” (Vilkko 
1992, 82). Mitä lapsuusajat tuovat mieleenne, on ollut tavallisin aloituskysymys. 
Kertojan eläytyminen omaan historiaansa ei monin paikoin sallinut 
(tilannekonteksti) keskeytyksiä, vain tarkentavia kysymyksiä joissakin kohdin. 
Pääasiallisesti kertoja eteni sitä näkökulmaa painottaen, mitä hänelle oli 
tapahtunut ja mikä vaikutus kaikella oli ollut. Asioiden mieleenpalauttaminen ja 
mahdollisuus — kertoa = nosti — kyyneleet — silmiin. — Kuitenkin — uudesta 
yhteiskunnallisesta tilanteesta (glasnost) iloittiin avoimesti. Väsymys alkoi 
vaikuttaa, jos haastattelutilanne ja nauhoitus kesti yli tunnin. Tutkimuspäiväkirja 
on kulkenut mukana työhön liittyvien tietojen vapaamuotoista muistiin 
merkitsemistä varten. Lokakuusta 1988 huhtikuuhun 2002 välisenä aikana kertyi 
kolmen tutkimuspäiväkirjan kokoelma. Viittaukset tekstissä (Tpk. I-III ja ko.sivu) 


osoittavat tarkoitertun kohdan tutkimuspäiväkirjassa. 


kysymyslomake on päivätty Boräsissa ja Upsalassa heinäkuussa 1987. Kysymyslo- 
make 2 (1935-1965 syntyneille) on helmikuulta 1989. Siinä on kohdistettu kysy- 
myksiä myös kielenkäytön (suomi, inkeri) ja kulttuurin alueisiin. Ensimmäinen Inke- 
riseura Ruotsissa on perustettu Boräsiin 1947. Inkerin Suomalaisten Keskusliitto 
perustettiin 1956. 

Kiva 9. Kertojien syntymäpaikkakunnat. Lähde: Inkeri-lehti 
1944, nro 13. 


Paikkakunta Kertojat 1 -— 20 Yht. 
Järvisaari 5 1 
Keltto 25; 4, 8; 13 4 
Koprina 10, 15 2 
Kupanitsa 1145; 125 %6 3 
Lempaala 17, 19 2 
Skuoritsa 18 1 
Toksova 20 1 
Tuutari 14: 7 2 
Venjoki 6, 9, 14 3 
Vuole 5 = 20 

Painamatonta inkeriläistietoa on kolmesta yksityiskokoelmasta. Yliopettaja 
Eero Rautajoki on kerännyt muistelmia inkeriläisiltä kertojilta, jotka ovat 
halunneet varmistaa tietojensa säilymisen, kun niiden julkistaminen ei vielä ollut 
vallinneeseen — ajankohtaan nähden sopivaa. Aineisto sisältää sekä 
yhteiskunnallista tietoa että henkilöhistoriaa. Museovirastoon tallennettu 
aineisto on Kansatieteen toimiston käsikirjoitusarkistossa. Samalla osoitteella 
löytyy professori Toini-Inkeri Kaukosen inkeriläiskokoelma. Tampereen yliopiston 
kansanperinteen laitoksella on toinen Eero Rautajoen kokoelma sekä inkeriläistä 


perinnetietoa että Kolppanan seminaaria koskevaa aineistoa. 


Aineiston käsittely. Esillä oleva tutkimustyö on sen perusperiaatteen varassa, 
miten keskustelumuotoinen haastattelutilanne tuottaa analysoitavaa aineistoa. 
Tilannekontekstia voidaan luonnehtia historialliseksi keskusteluun liittyneisiin 
oheistekijöihin — viitaten. Historiallinen — konteksti on tärkeimmillään 
elämäkertatietojen muistiinpalauttamisessa. Silloin niistä tulee inhimillistä, 
kertomusten kokonaisuuteen kuuluvaa ainesta. Ääninauhalta kirjoittamisen 
yhteydessä keskitytään vain sisältöön, ei esimerkiksi kertojan äänenpainoihin tai 
muistojen — aiheuttamiin — liikutuksiin. — Litteroinnissa (koko = haastattelun 
aukikirjoitus) on ilmennyt muita varteenotettavia näkökohtia. Esimerkiksi 
joitakin vierasperäisiä käyttökielen ilmauksia on jäänyt epäselviksi. Aina eivät 


paikannimet kuulu selvinä. 


Kertojan ilmaisutavan yksilöllisyys aiheuttaa sen, pitääkö litteroinnissa 
kirjoittaa kysymyksiä esille. Kun puhe etenee sujuvasti, vain joitakin 
välikysymyksiä tarvitaan. Joissakin keskusteluissa taas tulee lyhyempiä 
puhejaksoja, jolloin uusi kysymys vie kerrontaa eteenpäin. Jos kertoja on 
pidempään viipynyt jonkin sivuseikan kuvaamisessa, litteroinnissa on vähäistä 
lyhentämistä suoritettu. Pääasiassa on noudatettu sana sanalta purkamisen 


periaatetta. Haastatteluiden ja muiden lisänauhoitteiden litterointi käsittää 

kokonaisuudessaan 472 käsin kirjoitettua sivua eli kuusi (I — VI) 
päiväkirjamuotoista (A4) tekstikokoelmaa (Litterointipäiväkirja, lyh.Lpk.). On 
jatkotyön kannalta tärkeää, että tutkija on itse suorittanut koko prosessin siitäkin 
huolimatta, että kysymyksessä on ollut aikaa vienyt ”visainen ongelma”f(vrt. 
Hirsijärvi — Hurme 1988, 109). Kuitenkin tutkijan näkökulmasta on palkitsevaa, 


että näin kertojat ovat mukana kertomustensa kautta koko jatkotyön ajan. 


Aineiston arviointi. Kertojan tietojen historiallisen luotettavuuden vertailu on 
ollut mahdollista inkeriläisyyttä koskevan faktatiedon runsaan saatavuuden 
perusteella. Valokuva- ja asiakirja-aineistoa kertojat ovat luovuttaneet 
tutkimuskäyttöön. Syntymäpaikkakunnittain vertaillen kertojien Inkerinmaan 
paikallistuntemus on kattava. Kertomuksista käy ilmi myös paikkakuntakohtainen 
kylähistorian tuntemus. Matti Särki pitää artikkelissaan Carelia 12/1991 sitä 
suorastaan tärkeänä. Kylillä on ollut omat historiansa. Maaorjuuden 
lakkauttamisen jälkeen maatilkkuja jaettiin perheiden miesluvun mukaan. 
Myöhemmin tulleet joutuivat hankkimaan elantonsa hakkuu- ja muista 
ansiotöistä. Käsityötaito oli arvokas ominaisuus. Kylässä saattoi olla mestari, joka 
opetti miehet rukkien (vokki) ja kangaspuiden valmistamiseen. Lapset ohjattiin 
käymään sieni- ja marjametsässä. Jos ei ollut kulakin poika, oli mahdollisuus 
päästä sotilaskoulutukseen (Särki 1991). Jokaisella kertojalla on ollut lämmin ja 
kiinnostusta ylläpitänyt suhde omaan kotiseutuunsa. Kirkkotiet ja lehmipolut 


ovat säilyneet muistissa ja siirtyneet runojen säkeisiin. 


Henkilötietojen liian yksityiskohtaiseen kyselyyn ei ole ollut tarvetta. Jonkin 
yksittäisen seikan poisjättäminen ei ole kenenkään kertojan kohdalla muuttanut 
perusongelman — koeteltavuutta; uskonnollisuus ilmenee tai ei ilmene 
olosuhteiden ja tapahtumille annattujen merkitysten pohjalta. Sen sijaan 
kertojien ikä sekä tapahtumien ja haastattelun välinen aika on voinut aiheuttaa 


muistamisen ongelmia. Joskus kertoja on kysynyt vieressään kuunnelleelta 

läheiseltään Muistat sie millon - -. Kattavaan elämäkertaan verrattuna lyhyt 
haastattelukertomus tuskin jää jälkeen tiedon esittämisen spontaanissa 
luonteessa. Filmaamisen tapaisen, vaikuttavuutta tavoittelevan kuvauksen 
kuulija olisi tunnistanut. Vain selventävien tietojen lisä on paikoin jäänyt 
puutteelliseksi tutkijan huomaamattomuudesta johtuen. Toisaalta tutkijan 
kerrottua omasta ei-inkeriläisyydestään kertojalle on saattanut syntyä ajatus 
tutkijaa valistavan inkeriläistiedon tarpeellisuudesta, mitä tulee Pietarin 


ympäristössä vaikuttaneen suomalaisen väestön elämään. 


Analyysimetodi. Metodi pohjautuu eri lähteistä koottuun analyysimalliin. 
Uskonto — elämänvaiheissa on ilmiönä monitahoinen. Fenomenologista 
menetelmää — esitellessään Varto puhuu niiden yleisten olettamusten 
tutkimisesta, joissa ilmiön laadut ovat nähtävissä. On löydettävä ne 
merkitykselliset suhteet, joissa ilmiö todellistuu löydetyissä laaduissa. 
Fenomenologisen menetelmän mukaista on myös oivaltavan havainnoimisen 
kautta ymmärtää tutkimuskohdetta. Syvenevä tarkastelu tuo tulkinnan kohteeksi 
sellaisia merkityksiä, jotka eivät ole välittömästi tarkasteltavissa (Varto 1995). 
Perttula viittaa fenomenologisen psykologian metodia esitellessään sen 
soveltamismahdollisuuksiin ihmisen kokemusta tutkivilla tieteenaloilla. Kun 
ihmisen on selviydyttävä ulkoisista, paineita tuottavista tapahtumista, hän reagoi 
koko olemuksellaan. Uskontoaan hän toteuttaa sekä psyykkisen että henkisen 


toimintatavan kautta (Perttula 1995,4). 


Tämän tutkimuksen aineisto on muodostunut mahdollisimman spontaanista 
kokemusten — kuvaamisesta — valittujen teemojen = varassa. Esimerkkeinä 
tutkimukseen valitun ihmiskäsityksen ja uskontokäsityksen 
yhteenkuuluvuudesta on seuraavat episodit kahden kertojan (KPu ja RPe) 


kokemuksina. 

Vuonna 1943 kertoja (KPu) oli läheisineen päässyt monien vaikeuksien jälkeen 
pakolaisia Suomeen kujljettaneeseen laivaan. Koska Suomessa vietettiin juuri 
pääsiäistä, lähtö viivästyi. Määräpäivänä kova myrsky ja merenkäynti esti lähdön. 
Seuraava yö nukuttiin viereisessä ladossa. Kertomus jatkuu: Sit me lähettiin 28 
päivä sitten Suomeen. Et myö lähettiin Hankoon. Vielä sitä ei ikinä unoha, ku ooteltii, 
ko käytii sitte laivaan, ko se taas aurinko paisto, aurinko aina paisto. Aurinko paisto ko 
sitte laiva justiin ko se irtoo. Kuinka se oli, et se koko kansa niin se oli ko kuoro. Et mist 
ne sen otti, että Jumala ompi linnamme. Ko se kaiku, ko mie sit katselin taaksein, ihan 
niinko semmonen suur taivaallinen kuoro laulaa. Oliko se niin, että ne joka ihminen 


osais sen. Ko se pääsi liikkeelle, sillo kajahtaa tää laulu. 


Sodan kulussa rintamalinjan yli vihollisen puolelle joutunut kertoja (RPe) 
muistaa tapahtuman, miten suomalaiset sotilaat olivat löytäneet hänet 
haavoittuneena, vieneet sidontapaikalle ja palauttaneet paareilla tien viereen 
odottamaan, että jälkijoukot tulevat ja korjaavat eteenpäin. Vettä oli jätetty 
janojuomaksi, mutta kesähelteellä se ei pitkälle riittänyt. Oli juotava omaa 
virtsaa ja suolta mutaista vettä. Ja aurinko laskeis. Mitä etemmäks et pääsen ja mään 
maantien ojjaa vai kanava vai mite mie sano, käin niinko koira käppyrää nukkumaa. 
Muit mul ei olt ko alushousut jalaas. Ja täs olit sitteet, nämä haavat sivottu. Mul ei olt 
mittää muuta päällä. Ja mää tänä päiväänkää en muuta voi sannoo, ko taivaan enkelit, 
nii, olivat varjelemas itikoilt. Siel oli nii paljo itikoi, hyttysiä, niinko muurahaispesä. 
Mut mää nukui aamuu ast. Fi imeneet sitä viimeistäkää verta pois. Ja aamu siel aurinko 


nous ja mää nousin ja lähdin taas konttaamaa tietä myöte. 


Kaksi lyhytkestoista episodia sisältävät vähän millään opillisilla mittapuilla 
uskonnollisesti — tulkittavaa ainesta. Kaksi kertojaa puhuu taivaallisesta 
kokemuksesta. Toinen on ollut yksin, toisella on ollut seuranaan laivalastillinen 


pakolaisia.* Nouseva ja laskeva aurinko sävyttää kertojien luomaa yleiskuvaa 


* Yksi laivaus käsitti noin 350-450 pakolaista aluksen koosta riippuen. Kaikkiaan kulje- 
tuksia oli Hankoon 151, Turkuun 18, Pohjankuruun 6 ja Raumalle 3, eli yhteensä 178 
kuljetusta. Lisäksi kuljetettiin pienempiä ryhmiä ja toimitettiin tavarakuljetuksia. Yh- 
teensä inkeriläispakolaisia tuotiin Suomeen 63 032, joista Hankoon 49 369 (Tuuli 1988, 
100-105). 

yhtä hyvin kuin jäsentää heidän sopeutumistaan tilanteeseen. Mutta taivaallinen 
elementti ei liity sääolosuhteisiin. Kokemusten uskontoa sivuava erityislaatu 
tulee niiden syntymisestä elämän jatkumisen kannalta epävarmoissa 
olosuhteissa. Seurauksena kummankin kokijan mielentila tasapainottuu. Toinen 
lähtee tarjoutumaan avustajaksi huoltotehtäviin, toinen paneutuu levolle 
maantienojaan. = Episodit — kuvastavat = intentionaalisuuden — näkökulmasta 
uskonnollisten havaintojen, tulkintojen ja käyttäytymistapojen syntymistä, jolloin 
eletty uskonto käsitetään erityiseksi mielekkyyden tavoittavaksi vastaukseksi 
koettuun todellisuuteen (Waardenburg 1986, 194-196; Rauhala 2005 a, 161). 
Uskonnollisessa kokemuksessa kaikki kolme osatekijää, affektio, kognitio ja 
konaatio, voivat olla eri tavoin vaikuttamassa, joskin tunnekomponentti usein 


korostuu. 


Metodin ensimmäisessä vaiheessa, litteroidun tekstin keskitetyn lukemisen 
jälkeen on muodostettu = sisältöalueet. Niiden tarkoitus on jäsentää 
tutkimusaineistoa haastattelun aihepiiriä ja kysymyksenasettelua seuraten. (Vrt. 
Perttula 1995, 6.) Sisältöalueet ovat perhepiiri, kouluaika, kyläyhteisö ja luonto, 
aikuisuuteen suuntautuminen, murrosajat, paineiden alla eläminen, uskonnon 
tuki ja selviytyminen. Haastattelu on muunnettu kertojakohtaisesti kertomuksen 
muotoon — elämäntilanteen merkitsevien tapahtumien ja kertomuksen 
kronologisen etenemisen mukaan. Tässä vaiheessa on ollut mahdollisuus 
täydentäviin — lisäyksiin —tutkimuspäiväkirjojen — merkintöjen ja joidenkin 
ulkopuolisten lähteiden pohjalta. Varovaista editointia on suoritettu. Yhtenäinen 
tiivistetty kertomus on käännetty kertojan kieleltä tutkimuksessa käytettyyn 
yleiskieleen (liite 2). Analyysiyksikkönä on ollut tiettyyn aihepiiriin kuuluva tai 
sitä edustava lausuma (Perttula 1993, 270-271). Kaikki kertomukset 
muodostavat aineistona kokonaisuuden. Tärkeää on ollut säilyttää jokaisen 
kertojan kertomus alkuperäisenä, ei niinkään se, onko jokaisesta teemasta 


sanottu jotakin. Jokaisen kertojan kommunikaation taustalla on tietyt 

elämänkulkuun liittyneet historialliset tapahtumat. Ne tarjoavat sen näyttämön, 


josta elämäntarinaa toteutetaan (Hänninen1999, 48, 53, 59). 


Työskentely jatkuu elämänkertomusten (6. luku) pohjalta. Kertomus 
sellaisenaan on analyysin kohde. Aineistolähtöinen =sisällönanalyysi on 
tekstianalyysiä (Tuomi — Sarajärvi 2003, 111-112). Aineiston redusoinnissa se 
tiivistetään tutkimustehtävän mukaan koodaamalla olennaiset ilmaukset. 
Kertomukset — käydään — läpi — alleviivaamalla — sisältöalueittain — sellaisia 
merkityksellisiä yksiköitä, jotka voidaan yhdistää kategorioiksi. Muodostuneet 
kategoriat kuvataan ominaisuuksina ja ulottuvuuksina niin, että syntyneisiin 
luokkiin saadaan yhdistettyä kaikki olennainen variaatio (Wahlström 251-252). 
Esimerkiksi sisältöalue perhepiiri jakautuu kolmeen kategoriaan: ihmissuhteet, 
kasvatusote, perheen toimeentulo. Edelleen ihmissuhteet-yksikön jäsennyksessä 
erottuvat aiheet: kolme sukupolvea yhdessä, kotikasvatus, perheen 
tunneilmasto, elämän ja kuoleman kysymyksiin = liittyvät pohdinnat. 
Kategorioinnilla siis muodostuu kokonaisuuksia sisäisen yhteenkuuluvuuden ja 
samanlaisuuden pohjalta (Tuomi — Sarajärvi 2003, 103, 115). Käsittelyä ohjaava 
logiikka on abduktiivista; siinä vaihtelee aineistolähteisyys (I osa) ja teoriasta 
(Jungin analyyttinen psykologia) koottu käsitteistö (II osa). Hermeneuttisen 
analyysin kuva on mieluummin spiraali kuin kehä. Tavoitteena on edetä niin, että 
jo ymmärretty on pohjana edistäen uuden materiaalin tulkintaa (Wahlström 


1993, 252; Määttänen 1999, 266). 


6. Inkeriläisiä elämänkertomuksia 


Johdanto. Kertojien elämänvaiheisiin — liittyy karkotusten, sodan ja 
pakolaisuuden kokemuksia. Inhimillinen kokeminen on jokaisen kertomuksen 
ydin, mikä antaa niille oman uniikin perusluonteensa. Ensi lukemalta ei voi 
päätellä, että uskonto olisi kertomuksia yhdistävä ominaisuus. McAdams käyttää 


imagon (an imago) käsitettä tarkoittamaan ihmisten personifioitunutta kuvaa 

itsestään. Kun jokiin piirre korostuu itsekuvassa, syntyy idealisoiva vaikutelma ja 
sen mukaista roolikäyttäytymistä (McAdams 1993, 122-123). Oheisviestintä 
sävyttää kerrontaa erilaisin vivahtein. Kun korkeaan ikään ehtinyt kertoja 
uskonnosta puhuessaan sanoo toisille tarvitsevansa ”hengen voimaa”, 
uskonnollisuuden voi ymmärtää olevan prosessi. Joko siihen liittyy kasvua tai 
sitten kuihtumista (McAdams 1993, 30). Kuva kertojasta, olipa se esimerkiksi 
todistajan, näkijän, ritualistin tai taistelijan, voi samalla olla myös imago 


religiosus, uskonnollisen ihmisen kuva. 


Seuraava luku on siirtymistä inkerinsuomalaisten elämään viime vuosisadalla. 
Jokainen kertoja on antanut luvan nimensä julkiseen esittämiseen. On ajateltu, 
että nyt saa puhua avoimesti ja pelkäämättä menneistä ajoista. Mitä kunkin 
kertojan elämän tapahtumiin on liittynyt haastattelun jälkeisinä vuosina, sen on 
paljolti ikä ratkaissut. Kertojat esiintyvät haastattelujen suorittamisen 


mukaisessa järjestyksessä. 


Lilja (LVu). Kaksi ensimmäistä vuosikymmentä Liljan (s.1922) elämässä kului 
Tuutarin seurakunnan alueella Karhilan ja Kavelahden kylissä. Lilja syntyi 
kolmilapsisen = perheen — esikoisena. Mummon kanssa kului moni 
kirkkomatka. Tuutari oli Inkerinmaan väkirikkaimpia seurakuntia. Siihen kuului 
64 pelkästään suomalaista kylää. Kirkko oli rakennettu näkyvälle paikalle 
Mölkönmäelle, jota yleisesti nimitettiin Kirkkomäeksi. Aina vuoteen 1937 asti 


kirkko palveli seurakuntalaisia ristiäisistä hautajaisiin. 


Kirkkomäen ohella Tuutarin maisemaa leimasi mäkinen, vaihteleva maasto. 
Talviurheiluun oli upeat puitteet. Koulu sijaitsi sopivasti korkealla mäellä. 
Seitsemän vuoden ajalta Liljalle on jäänyt pelkästään myönteiset koulumuistot. 
Koulunkäynnin — kiinnostavuutta — oli lisännyt — kilpailujen — järjestäminen. 
Palkinnoiksi jaettiin kenelle kynä, kenelle vihko. Lilja tuskin oli tyytynyt kilpailuja 


vain sivusta seuraamaan, vaikka ei aina olisi palkinnoille päässytkään. 

Kouluoloissa tapahtunut muutos tulee esille Liljan kertomuksessa lyhyenä 
toteamuksena, että vuosina 1936-38 jouduttiin venäläisiin kouluihin. 
Seitsemänvuotisen kansakoulun jälkeen hän kävi vuoden kauppakoulua 
Leningradissa. Yhteiskunnalliset uudistukset olivat 1930-luvun lopulla 
kovimmillaan: mm. kouluissa hävisi suomenkieli opetuskielenä (Nevalainen 
1991, 259). Jääskeläisen (1982, 60-63) mukaan vuonna 1934 Inkerissä on 
toiminut 322 suomalaista koulua. Alkeiskoulua käytiin neljä vuotta ja kolme 


vuotta jatkokoulua. 


Lilja oli viimeisiä rippikoulun kävijöitä Tuutarissa, mutta kirkkoa ei silloin enää 
ollut. Sodan ja saksalaismiehityksen aikana iso kivinen aitta Liljan kotikylässä sai 


toimia kirkkona. Rippikoulun piti pastori Juhani Jääskeläinen. 


Liljan koti on ollut keskivarakas; oli lehmiä, sikoja, lampaita ja oma hevonen. 
Kolhoosiin oli pitänyt luovuttaa karjaa niin, että vain yksi lehmä sai jäädä. 
Erityisesti vuodesta 1937 tuli perheen kannalta surullinen vuosi. Lilja oli 14- 
vuoden ikäinen, kun hänen isänsä kuoli. Tämä tapahtuma jäi syvästi 
varjostamaan Liljan elämää, varsinkin kun isän kuolema oli tapahtunut 
hämärissä olosuhteissa. Sitä ennen hän muistaa kuoleman äidin isän 


hautajaisista. Lilja oli silloin 4-vuotias. 


Isän työpaikka oli ollut Leningradissa, missä hän toimi vahtimestari-valvojan 
tehtävissä. Se päivä oli ollut palkanmaksupäivä, kun isä todennäköisesti oli 
joutunut kotimatkalla ryöstön uhriksi. Hänet löydettiin läheltä Tuutarin asemaa 
junan ruhjomana. Ryöstöön viittasi se, että paperit olivat tallella, mutta rahat 
poissa. Tapahtuma joka saattoi olla joko rikos tai tapaturma, jäi lopullisesti 
selvittämättä. Kun samoihin aikoihin erityisesti Inkerinmaan suomenkielinen 
väestö eli pelottavan odotuksen paineessa, Liljan ajatuksissa isän kohtalo 
yhdistyi vangitsemisiin ja karkotuksiin, joihin ei tiedetty syytä. Lilja arveli, että 


isän kohdalla vain toimittiin näin. Palkkarahojen häviäminen antoi aihetta 

tulkintaan, että ryöstö oli lavastettu. Yöllisistä vangitsemisista tapaus kuitenkin 


poikkesi; äiti sai valtiolta rahallista avustusta kolmen lapsen elatukseen. 


1940-luvun alussa Lilja oli valmistautumassa itsenäiseen elämään. 
Seurustelusuhde oli jatkunut ja perheen perustaminen suunnitelmissa. Mutta 
sulhanen sai komennuksen sotapalvelukseen. Lilja jäi odottamaan esikoistaan ja 
sulhastaan kotiin palaavaksi. Tytär syntyi vuonna 1942 keskelle jo pahoin sodan 
vaikeuttamia olosuhteita. Elintarvikepula oli pahimmillaan: syötiin suolaheinää, 
nokkosia ja kuolleiden hevosten lihaa (Tpk I, 81). Seuraavana vuonna alkoi 


inkeriläisväestön siirtäminen Suomeen. Lilja oli lähtijöiden joukossa. 


Vastaanotto Suomessa ja puolitoista vuotta kestänyt oleskelu sotapakolaisena 
saa Liljalta pelkästään kiittävät maininnat. Työtä järjestyi koko mukana 
seuranneelle perheelle. Rauhan tultua paluu Neuvostoliittoon oli kaikkien 
mielestä ikävä ratkaisu. Paluun taustalla ymmärrettiin olleen määräys. Kun ei 
osattu keinotella, piti lähteä. Keinottelu tarkoitti esimerkiksi mahdollista Ruotsiin 
siirtymistä. 

Suomessa oli parhaillaan Joulun valmistelut, kun lähdettiin paluumatkalle. 
Härkävaunuissa oli tuskallista matkustaa. Lilja ei kerro, miten hän selvisi pienen 
tyttärensä kanssa, toteaa vain, että Jaroslavliin (250 km Moskovasta koilliseen) 
tultiin juuri Jouluksi. Loppumatka oli tehtävä hevosella kovassa pakkasessa, 
susia vilisseen metsän läpi. Kotiympäristönä tuli olemaan olkikattoisten talojen 


muodostama kylä. 


Suomessa oleskelunsa ajan Lilja oli ollut taloustöissä. Äiti oli tehnyt töitä 
karjakon apulaisena. Jaroslavlissa työala vaihtui. Kevättöiden alkaessa Liljalle 
annettiin hevonen: valjasta ja lähde metsästä puita hakemaan. Yhtä outoja 
tehtäviä hänelle olivat sekä hevosen käsittely että metsätyöt. Ainoa ohje oli 
annettu kulkea hevosen oikealla puolella. Kun ensimmäinen kuorma oli 
onnellisesti perillä, työ sai jatkua. Peltotöihin siirtyminen oli toinen juttu. Siihen 


asti Boris-hepo ja Lilja olivat olleet sopuisa työpari. Mutta äestämisestä Boris ei 

pitänyt, se vain jökötti paikallaan eikä suostunut liikkumaan. Liljan 
temperamentti kuohahti. Kuulet sie nyt, hän tokaisi ja läimäytti hevosta 


takamuksiin. Niin päästiin eteenpäin. 


Lähes puoli vuotta oli eletty Siperiassa. Vuoden 1945 kevät oli pitkällä, kun 
pellolla hikoillut väki kuuli kaivatun uutisen: sota on päättynyt. Pois pellolta, nyt 


kannattaa juhlia. 


Ei aikaakaan, kun Liljan toimeliaisuus sai uudet tavoitteet. Ensin piti saada 
selville, mitä miehelle kuului, oliko vielä elossa. Moskovaan lähti 
tiedustelupostia, johon tuli aikanaan vastaus: miehestä ei ollut annettavana 
mitään tietoa. Lilja hyväksyi sillä kertaa yksin jäämisen ja yksinhuoltajan osan. 
Kuitenkin hän päätti suunnistautua kotiseudulle päin. Uskalias päätös syntyi 
siitä huolimatta, että Leningradiin matkustamiseen olisi tarvittu erikoislupa. 
Perillä tulisi vastaan tyly kommentti: olet suomalainen. Sinulla on 24 tuntia 


aikaa poistua alueelta. 


Matkaan hän kuitenkin lähti härkävaunussa, niin kuin oli tullutkin, mutta tällä 
kertaa salamatkustajana. Vähän ennen Leningradia oli jäätävä pois ja tehtävä 
loppumatka raitiovaunulla. Ristiin rastiin sukulaisia ja tuttavia etsien hän päätyi 
Astoria-hotelliin. Yösija järjestyi, mutta passittomana edessä oli takaisin 
käännytys. Jospa Tuutarista löytyisi joku tuttu, Lilja arveli ja lähti junalla 
kotikylään, Kavelahteen. Vain yösijan hän sai tuntemattoman venäläisen avulla, 
sitten takaisin Leningradiin neuvottomana harhailemaan. Vihdoin tuli vastaan 
Inkeristä tuttu naishenkilö, joka tiesi, ettei kaupungista saanut oleskeluoikeutta 
ilman lupaa tai kutsua. Rekisteröimättömiä valvottiin tarkkaan. Mutta yksi 
mahdollisuus — olisi avoinna. Tallinnassa olisi paremmat elämisen 


mahdollisuudet. Siellä olisi tarjolla työtä, ruokaa ja asuntoja. 


Liljan uhkarohkea toimeliaisuus johti siihen, että hän lähti Tallinnaan 
meriteitse. Laivamiehiltä hän sai osoitteen, josta perille päästyään voisi kysyä 


työpaikkaa. Kaupunki oli täysin vieras eikä Lilja ymmärtänyt viron kieltä. Mutta 

toiminta eteni päättäväisesti, vaikka siitä puuttuikin selkeä suunnitelma. Lilja 
luotti  tapaamiinsa ihmisiin. Pian sellainen oli taas hänen tiellään, 
upseerinasuinen sotilashenkilö. Tapahtumat seurasivat toistaan ja tilanteet 
muuttuivat yllättäen. Etsinnän kohteena ollut osoite sai jäädä. Lilja lähti 
upseerin matkaan, joutui kuulusteluun ja päätyi lopulta tarjoilijaksi 
sotilasruokalaan. Niin merkittävä päivä tämä oli Liljalle ollut, että päivämäärä 22 
elokuuta 1945 on säilynyt hänellä muistissa. Jaroslavlissa hänelle oli annettu 
hevonen valjastettavaksi, metsä- ja peltotöitä. Nyt hän sai palvella valkoinen 


esiliina edessä, ja ruokaa riitti vatsan täydeltä. 


Elämä alkoi vakiintua. Seuraava toimenpide oli yhteyden saaminen 
perheeseen Jaroslavlissa. Lilja lähti noutamaan tyttärensä luokseen. Sisko tuli 
mukana, myöhemmin äiti ja veli. Kului muutama vuosi. Oli päästy kesään 1949. 
Lilja oli vaihtanut työpaikkaa, se oli nyt Eurooppa-ravintolassa. Kerran oli 
todettu, että ravintolan kassassa oli vajausta. Liljaa syytettiin. Miksi? Liljan 
elämään tuli toinen suuri kysymysmerkki isän kuoleman jättämän syvän surun 
lisäksi. Nyt Lilja joutui kuulemaan syytteitä vailla mitään perää. Eräänä iltana 
ravintolassa oli riehakkaasti juhlittu, minkä jatkoksi yöllä oli syttynyt tulipalo. 
Yksi ravintolan kassan tilitykseen kuulunut paperi oli kadonnut. Kassasta puuttui 
noin 6000 ruplaa. Jostain syystä Lilja oli helppo osoittaa syylliseksi. Hänelle 
langetettiin kymmenen vuoden vankeustuomio. Niin alkoi Liljan toinen matka 


Siperiaan, syyttömänä vankilaan. 


Neljä vuotta oli kulunut. Vankileirin mukana Lilja joutui rautatien 
rakennustöihin. Puita kaadettiin ja kannettiin metsästä olkapäillä. Myöhemmin 
samaista rautatietä oli esitelty nuorisoliittolaisten rakennustyönä. Pikku Elsa- 
tyttö oli jäänyt isoäidin hoiviin. Miten äiti ikävöikään lastaan, sitä tuskin kukaan 
kysyi. Rukoilin itsekseni, ei sitä voinut muuten kestää. Itsekseen toki sai Jumalaa 


rukoilla ja ajatella. 


Eräänä yönä Lilja oli nähnyt merkillisen unen. Isä oli puristanut häntä kovasti 


kädestä ja sanonut, että Liljan pitäisi lähteä sieltä, sillä hänellä ei ollut siellä 

mitään tekemistä. Uni jäi erityisellä tavalla mieleen. Seuraavana päivänä saatiin 
kuulla Stalinin kuolemasta. Lilja kutsuttiin kuulemaan vapauttava lausunto: et 
ole syyllinen. Hänelle annettiin puhtaat paperit. Kun Lilja oli kysynyt, miksi 
hänelle oli kirjoitettu uusi passi, vastaus kuului: Et tarvitse vanhaa, tässä on 


uusi. Parin viikon kuluttua alkoi kotimatka. 


Vielä vuosikymmenien jälkeen vankilavuosista puhuminen saa Liljan 
tärisemään, ennen kuin hän pystyy muistelemaan tuota aikaa. Siinä on hänen 
tulkintansa mukaan nähtävissä vain suomalaiseen kohdistunut 
nujerrustoimenpide. Miksi juuri Liljaa piti näin kohdella? Se on jäänyt hänen 
ajatuksiinsa isän kohtaloon rinnastettavana salaperäisenä pelinä. Taistelijaa 


Liljan sisimmästä se ei kuitenkaan hävittänyt. 


Kaksi viikkoa oli kulunut Siperiasta pois matkustamisessa. Lilja ei halunnut 
enää palata Tallinnaan. Hänen läheisensä olivat siirtyneet Karjalaan. Sisko 
avioitui Petroskoissa, veli palasi Inkerinmaalle. Lilja asettui Petroskoihin äidin ja 
tyttärensä kanssa. Toinen tytär oli syntynyt avoliitosta. Jatkuvasti hän piti vireillä 
yrityksiä päästä Leningradiin. Kotikylässä Kavelahdessa ei ollut yhtään 
suomalaista, jolta olisi voinut pyytää apua. Kerran viranomaisten puheille 
päästyään Lilja oli turhista yrityksistään ja toimitsijoiden ynseästä kohtelusta 
tuohtuneena päästänyt valloilleen koko sanallisen repertuaarinsa. Lopuksi hän 
sanoa töksäytti: Antakaa sitten viisumi, niin lähden Suomeen. Virkailijan nyrkki 
pamahti pöytään ja sitä seurasi kysymys, halusiko Lilja, että kutsutaan miliisi 
paikalle. Ainoa allekirjoitettava paperi sillä kertaa oli käsky poistua 24 tunnin 
kuluessa kaupungista. Vähän kuitenkin raotettiin ovea tulevaisuuteen 
lupaamalla rekisteröinti, kunhan hakijalla ensin on työpaikka järjestyksessä. 


Sitten järjestyy asunto ja kirjoihin otto. 


Lilja palasi Petroskoihin. Useampia kirjeitä hän lähetti eri tahoille, viimeisen 
kommunistiselle puolueelle. Kirjeessään Lilja kysyi, onko vaimolla mitään 


oikeuksia, kun mies on ollut rintamalla. Vastaus tuli muutamassa päivässä. Lilja 

sai asunnon Leningradista. Pitkään vireillä ollut tavoite päästä kotiseutujen 


tuntumaan, oli nyt toteutunut. 


Aidoimmillaan Lilja sanoo olevansa julma ja sisukas suomalainen. Jos hän 
joutuu vaatimaan oikeudenmukaisuutta, se tapahtuu suorasukaista kieltä 
käyttäen. Olenks mä syyllinen johonkin, olenks mä rikollinen, Lilja tiukkaa, kun 
hänen anomuksiaan ei oteta vakavasti. Hänellä on avoin ja luottavainen asenne 
kanssaihmisiinsä, mitä hän edellyttää myös itseään kohtaan osoitettavan. Sekä 
isän kohtalo, että hänen kokemansa väärä tuomitseminen, ovat yhteydessä 


hänen tapaansa tunnistaa mahdollista epäsuoruutta. 


Liljan kertomuksessa ei ole uskonnollisia kokemuksia, eikä hän viljele 
puheessaan hengellistä sanastoa. Olen kastettu kristitty, hän sanoo. Sitä eivät 
mitkään olosuhteet pystyneet muuttamaan. Nyt Lilja iloitsee seurakunnallisen 
toiminnan viriämisestä, kun lapsia ja aikuisia kastetaan. Vuonna 1978 Pushkinin 
seurakunta rekisteröitiin. Kun vielä kymmenen vuotta oli kulunut, sai 
Kupanitsan — seurakunta ensimmäisenä vanhoista Inkerin — luterilaisista 
seurakunnista toimiluvan. Uudessa avoimuuden ajan nosteessa Lilja on ollut 
innolla mukana. Hänen toimeliaisuutensa on kohdistunut kolmelle suunnalle: 
Inkerin liittoon, Kupanitsan seurakunnan ja kirkon uudistustyöhön sekä 
toimintaan Pyhän Marian kirkon palauttamiseksi entiseen käyttöönsä. 
Kupanitsan vielä jälleenrakennustyön alaisena olleessa kirkossa oli järjestetty 
tilaisuus, joka Liljan mielestä oli aiheuttanut hämmennystä joidenkin 
uudistustyötä kauempaa seuranneiden mielissä. Satoi kauheasti sinä aamuna ja se 
lippu (Inkerin) tuotiin sisälle ja sit se kannettiin, kun sen vihkiminen tapahtui. Ja kun se 
lippu vietiin ulos, oli niin aurinkoista ja oli lämmin. Mutta oli niitäkin, joiden 


mielestä tiettyä varovaisuutta olisi pitänyt noudattaa. 


Liljan äiti kuoli vuonna 1987. Hänet haudattiin Kupanitsan kirkon 
hautausmaalle. Viime aikoina äidin liikkuminen oli ollut rajoitteista. Hänen 
katsomuksensa mukaan liikuntakyvyn menettäminen vei elämältä mielekkään 


tarkoituksen. Lilja oli omaksunut äitinsä periaatteen. 

Inkerissä virinneen uudistusliikkeen kannattamisen ohella Lilja on osallistunut 
aktiivisesti myös Suomessa järjestettyihin tapahtumiin. Samalla hän sai 
yhteyksiä sotapakolaisuutensa aikaisiin suomalaisiin sekä Suomeen pysyvästi 
jääneisiin inkerinsuomalaisiin. Oppaana ja tulkkina hän palveli monipuolisella 


asiantuntemuksellaan, missä vain apua tarvittiin rajan molemmin puolin. 


Katri (KKu). Katrin (s.1900) koti oli kahden veljeksen muodostama perheyhteisö 
Kelton Oravan kylässä. Katrin isä oli talonisännän asemassa ja nuorempi veli 
pehtorina. Viljelyksistä osa oli omaa, osa vuokramaata. Maanviljelys, 


karjanhoito, iso puutarha ja ahkera työ takasivat hyvän toimeentulon. 


Oravan kylä oli suomenkielinen. Koulu sijaitsi naapurikylässä Saakrovassa. 
Oppilaita oli 25, joista noin neljäsosa venäjänkielisiä. Suomen kielellä opetettiin 
vain uskontoa ja pidettiin aamu- ja iltarukoukset. Venäjänkielinen pappi tuli 
kaksi kertaa viikossa kouluun opettamaan uskontoa venäjänkielisille. Suomen 
kieli opittiin kotona. Katri oppi lukemaan ennen koulun aloittamista, kun 
kiertokoulu oli käynyt talvella kylässä. Kouluun mentiin kahdeksan vuotta 
täytettyä. Kotona riitti lukemista, kun Suomesta tilattiin sekä sanoma- että 


aikakauslehtiä. Inkerissä ei ollut omaa kirjapainoa. 


Katrin kodissa isovanhemmat, erityisesti mummo, ylläpitivät kodin hengellistä 
ilmapiiriä, jota Katri luonnehti evankeliseksi. Siihen asti, kun rajan yli pääsi 
vapaasti liikkumaan, Evankeliumiyhdistyksen saarnaajat kulkivat 
puhujamatkoilla Inkerissä. Tytöt pantiin viemään meil seuroihi- kutsua talosta 
taloon. Väkeä tulikin tuvan ja porstuan täydeltä. Saarnat kuunneltiin tarkkaan. 
Siionin Kannel oli käytetyin laulukirja. Monet sen virret jäivät mieleen 
vuosikymmeniksi. Kirkossa käynteihin liittyi tehtävä kertoa kotiin jääneille 


saarnan aihe. Oli siis kuunneltava tarkkaan, mistä pappi puhui. 


Kun miniät huolehtivat kodin taloustöistä, mummolle oli jäänyt aikaa 


hengellisiin harrastuksiin myös kodin ulkopuolella. Aamulla hän saattoi lähteä 

iso evankeliumi- ja virsikirja, psalmkirja kainalossaan sairaita tapaamaan. 
Mummo eli liki 90-vuotiaaksi. Molemmilta isovanhemmiltaan Katri oppi, miten 
uskovaisena eletään ja rauhallisesti kuollaan, kun se aika tulee. Isänisän 
kuollessa Katri oli 11-vuotias. Vaari oli jo pitkään sairastanut, kun eräänä 
päivänä koulusta palatessaan Katri kuuli naapurin mieheltä, että vaari teki 
kuolemaa. Kotiin juostuaan hän näki perheen kerääntyneenä vuoteen 
ympärille. Vaari hapuilee käsillään ylöspäin ja tyttärensä kysymykseen, mitä hän 
siellä näkee, vastaa hymyillen: Katsokaaha, ottajat tulliit, etteks työ näe. Sitten hän 
sulki silmänsä ja nukkui pois. Vaari jätti Katrin mieleen sellaisen ihmiskuvan 
puolen, jolla on erityinen painoarvo: vaari oli kunnon ihminen, mutta ei ollut 
”kerskauskovainen”. Mitä kaikkea kunnon ihmisen kuvaan |liittyykin, 
hengellisyydellä elämöiminen ei Katrin mielestä siihen kuulu. Mummon tapana 
oli ollut iltaisin keskittyä uskonnolliseen kirjallisuuteen, mistä lukemistosta hän 


välitti koko perheelleen valikoituja kohtia ääneen lukien. 


Seurakuntaelämää Keltossa elävöittivät evankeliset papit ja selkeä 
luterilaisuus. Yhteyttä hajottavia lahkoja ei ollut. Suomesta kutsuttiin 
evankelisen liikkeen pappeja ja maallikkosaarnaajia seurojen puhujiksi. Pietari 
Kurvinen (k.1925) tuli kelttolaisille tutuksi. Kurvisen kirjallinen tuotanto, samoin 
Hedbergin, oli suosittua lukemistoa. Erityistä kiinnostusta herätti paikkakunnalla 
Hiitolasta vieraillut unissasaarnaaja Anna Riikonen. Katrin kuvauksen mukaan 
Riikonen oli välttävästi lukutaitoinen ja vaikutti heikkolahjaiselta. Hän saarnasi 
Raamatun tekstin pohjalta, piti rukoukset ja valitsi virsikirjasta laulettavat virret. 
Tilaisuus päättyi Herran siunaukseen. Herättyään Riikonen ei muistanut mitään 
koko toimituksesta. Hänellä oli luonnostaan heikko ääni, mutta saarnatessaan 
hää huus niinko torvesta, Katri kertoo. Kuulijat olivat tyytyväisiä. Tämä on sana 
taivaasta, sanottiin. Eikä ollut papeillakaan vastaan sanomista, vaikka seurasivat 


tarkasti Riikosen esiintymisiä. 


Erään tilaisuuden kotipaikallaan alkukesällä 1917 Katri muistaa erityisesti. 


Sodan ja vallankumouksen jälkeen odotettiin vihdoinkin parempia aikoja. Mutta 


57 


Anna Riikonen julisti, ettei tule rauhaa maan päälle. Katri oli silloin 17-vuotias. 
Hänen mielestään kirkolla meni hyvin niihin aikoihin. Kirkko huolehti köyhistä, 
ja ihmiset muistivat häissä ja hautajaisissa kerätä vaivasi! rahhaa. Seurakunnittain 
pidettiin suuria kesäjuhlia, mm. Venjoella 1917 ja Haapakankaalla 1920. 
Tunnetuimpia puhujia Suomesta oli Verneri Niinivaara. Hän ei luvannut 
julistuksessaan hyvää tulevaisuutta. Inkerin kansa, teille on nyt tulleet suuret 
helpotukset, mitä te odotatte. Mutta minä sanon teille: teillä horjuu koti ja horjuu 
kirkko. 

Rippikouluiässä ja siitä eteenpäin Katri pohti vakavasti oman elämänsä 
suuntaa ja ajan henkeä. Hän syventyi Raamatun teksteihin, erityisesti 
Ilmestyskirjan sanomaan. Kotona opittu kurinalainen elämäntapa ja rukoukseen 
turvautuminen eivät jääneet irrallisiksi ja vain vaikeiden olosuhteiden paineiden 
synnyttämiksi. Katri oli päättänyt kansanopisto-opinnot ja aikoi jatkaa 
opettajaseminaarissa. Mutta paljolti katsomuksellisista syistä opinnot jäivät 


yhteen vuoteen. 


Vuonna 1922 Katri solmi avioliiton. Hänestä tuli tyytyväinen perheenäiti, joka 
viihtyi kotona lasten kanssa. Yhteiskunnallinen elämä oli lähtenyt nousuun, 
mutta suotuisa kehitys jatkui vain vuoteen 1928 asti. Neuvostoliitossa hallitsijan 
vaihtuminen alkoi vähitellen tuntua sekä talous- että kulttuurielämässä. 
Inkerinsuomalaiset olivat laulajakansaa, erityisesti kuorolaulua harrastettiin. 
Kelton kirkkokuoro oli päässyt Sortavalan laulukilpailuissa toiselle sijalle. 
Kansakoulussa lauluharrastusta ylläpitivät Kolppanan seminaarista valmistuneet 
opettajat. Suomalaiset opettajat olivat monilahjakkaita kulttuurin saralla. 1900- 
luvun alussa virinneet ideologiset ja kansanvalistukselliset virtaukset tuottivat 
mm. raittiusliikkeen, joka synnytti Keltossa raittiusseuran. Näkyvästi seuran 
toiminta tunnistettiin raittiusravintolan ylläpitämisessä. Tuli tavaksi, ettei häissä 
tarjottu alkoholia. Salajuopottelua saattoi tapahtua, mutta sitä pidettiin 


häpeällisenä. Häissä lahja annettiin rahassa, tavallisesti rupla ja kaks riunaa 

(grivna = 10 kopeekkaa). Osa vietiin kirkolle. Pappi sai seuraavana sunnuntaina 


ilmoittaa, kuinka paljon siitä ja siitä kylästä oli tuotu vaivaisrahaa. 


Muutoksia yhteiskunnassa ja kirkossa alkoi näkyä 1920-luvun lopulla. Uskonto 
poistettiin kouluista. Pappeja palasi Suomeen. Lopulta oli enää Selim Jalmari 
Laurikkala yksin. Keltossa pidettiin viimeinen rippikoulu vuonna 1937. Kaikkien 
kirkon palvelijoiden sanottiin olleen toisinajattelijoita. Katrin mielestä he olivat 
oikein ajattelijoita. Ennen poistumistaan Suomeen Laurikkala oli järjestellyt 
Inkerin seurakuntien toimintaa kouluttamalla niihin maallikkotyöntekijöitä. Kun 
viimein yhtäkään miestä ei ollut kirkon työssä, me naiset saarnasimme siellä, 
Katri kertoo. Silloinkin kirkko oli täynnä kuulijoita. Kaikki muut Inkerin kirkot oli 
jo suljettu, kun Kelton kirkossa oli suuri juhla elokuussa 1939. Eikä siellä ollut 
parempii puhujii, ku minä. Katri muistaa vielä viimeisen saarnansa aiheen 


Johanneksen evankeliumin ensimmäisestä luvusta. 


Syyskuussa 1940 vietettiin elojuhlaa Kelton hautausmaalla, koska kirkko ei 
ollut enää käytössä. Tämä jäi viimeiseksi kokoontumiseksi. Lokakuussa Katri 
vangittiin kahden muun maallikkosaarnaajan kanssa. Heitä syytettiin 
seurakuntatoiminnasta. Vain rukous, rukous ja vielä kerran rukous voi pelastaa 
meidät, oli Katrin vakaa mielipide äärimmäisen tukalissa tilanteissa (Ronkonen 


1995, 102). 


Inkerinmaan suomenkielinen väestö oli saanut kokea 1930-luvun alusta 
lähtien hallitusvallan monet uudistustoimenpiteet raskaina ja kärsimystä 
tuottavina. Jo edellisen vuosikymmenen lopulla oli alkanut maatalouden 
kollektivisoinnin toteuttaminen yksityisten talouksien likvidointeineen ja 
talonpoikien karkotuksineen. Vuonna 1931 Katrin Juhana-puoliso määrättiin 
pakkotyöleirille. Katri neljän lapsensa kanssa sekä vanha anoppi joutuivat 
muuttamaan pois kodistaan. Muuta ei saanut mukaan kuin mitä pusseihin 
mahtui. Aluksi päästiin naapuriin. Katri välttyi Siperiaan karkotukselta 


piiloutumalla ystävien avustuksella kiinniottajilta. Kun hevosetkin oli viety, löytyi 

tyhjäksi jäänyt talli, joka kunnostettiin kodiksi suurelle perheelle. Runsaan 
kolmen vuoden kuluttua Juhana vapautui vankityöleiriltä. Aluksi hänen oli 
jäätävä pakkotöihin sadan kilometrin päähän Leningradista. Vain salaa onnistui 
perheen tapaaminen, kunnes tammikuussa 1937 hän pääsi takaisin kirjoille 
kotipaikkakunnalle. Perhe oli taas yhdessä. Luotettiin siihen, ettei viranomaisten 
taholta ollut enää mitään pelättävää. Pienessä mökissä eleli yhdeksänhenkinen 


perhe, kun mummo oli mukana. 


Vuosi 1937 on ollut neuvostovallan toimien ankarinta aikaa. Se muistetaan 
kauhun vuotena (Ronkonen 1989, 99). Edellisenä vuonna Pohjois-Inkerin alue 
oli tyhjennetty ja sen suomenkielinen väestö siirretty kauas pois 
kotikonnuiltaan. Pelon ja turvattomuuden tunteet kasvoivat kansanvihollisiksi 
leimattujen inkerinsuomalaisten keskuudessa. Katrin perheessä oltiin levollisia 
ja uskottiin, ettei isä enää toistamiseen voi joutua vankeuteen. Raskaat verot oli 
maksettu eikä mitään syytä huoleen pitänyt olla. Kun oli päästy elokuuhun, 
pidätysmääräys kuitenkin tuli. Ensimmäisenä Seltsoin kylän talonpojista Juhana 
joutui siihen vangittujen joukkoon, josta kukaan ei palannut. Nyt oli kysymys 
poliittisista vangeista. Vuoden kuluttua Katrin isä koki saman kohtalon. 
Lopullinen selvyys saatiin vasta vuosikymmenien kuluttua. Nyt elämää 
hämmensi epätoivo ja kysymykset, miksi tämä kaikki. Onko tämä tulkittava 
Jumalan kurituksena inkerinsuomalaisia kohtaan? Jos on, niin miksi juuri heitä 
olisi kuritettava? Katri kävi ajatuksissaan läpi näitä tapahtumia ja kamppaili 
mielestään epäuskon syntiä vastaan. Kun hän muutamaa vuotta myöhemmin 
itse oli kuulusteltavana ja sai viettää monta päivää vankilasta toiseen erilaisissa 
selleissä, häntä lohdutti ja rauhoitti monet jo lapsena opitut Raamatun sanat 


(Ronkonen 1995, 137-140). 


Vapautuminen — koitti vihdoin, mutta ehdolla, että kaikenlaisesta 
saarnatoiminnasta oli luovuttava. Viisaasti Katri päätti olla uhmaamatta 
viranomaisia. Lapsiaan hän neuvoi olemaan varovaisia, jos tuli puhe uskonnosta 


tai Jumalasta. Koulun henki oli ateistinen. Katri piti kuitenkin kiinni 

periaatteestaan kasvattaa itse omat lapsensa. Lasten kanssa meni muuten 


hyvin. Kaikki pysyivät terveinä ja pärjäsivät hyvin koulussa. 


Sota toi uudet koettelemukset. Ihmisiä kuoli nälkään. Omat naapuritkin 
jouduttiin hautaamaan, kuka minnekin. Katrin perhe selvisi. Keväällä 1942 oli 
lähdettävä sotapakolaisena viikkoja kestäneelle matkalle Siperiaan. Juhanan 
vanha äiti ja sisar oli jätettävä kotimökkiin. Monelle jo nälkiintyneelle 
pakolaiselle matka oli liian rasittava. Vaikka pakolaisten joukossa oli monia 
kansallisuuksia, inkerinsuomalaiset löysivät toistensa yhteyteen. Laulettiin 
Jumala ompi linnamme ilman ennalta suunniteltua ohjelmaa. Katrin 


kertomuksessa toistuu ajatus Jumalan johdatuksesta ja huolenpidosta. 


Rasittavan matkan jälkeen alkoi sopeutuminen uusiin oloihin ja jokapäiväisen 
toimeentulon järjestäminen. Lapsista kaksi vanhinta pystyi jo ansiotyöhön. 
Nuoremmat selvisivät koulutehtäviensä kanssa niin hyvin, että aikaa jäi 
erilaisten käsitöiden tekemiseen tulonhankkimistarkoituksessa. Siperian kansa, 
josta Katri ei kovin korkeata laatuarvosanaa antanut, sai sekä ihmetellä että 
ihailla pakolaisperheen nokkelaa toimeliaisuutta. Neuletuotteiden menekki oli 


niin hyvä, että kolme ja puoli vuotta elettiin tyydyttävästi. 


Kun oli päästy kevääseen 1945 ja sota oli loppunut, alettiin etsiä 
mahdollisuuksia kotiinpaluuseen. Vanhin tytöistä oli kiinnostunut jatkamaan 
opintojaan ja lähetti anomuksen Leningradiin. Tie avautui, ja koska häntä voitiin 
pitää perheenpään asemassa olevana, koko muu perhe pääsi omin neuvoin 
lähtemään kotimatkalle. Vanhaan kotimökkiin päästiin, mutta 
sotilaskomendantin kanssa tuli vaikeuksia. Menkää pois, kuului käsky. Kaksi 
kuukautta kesti ns. sisäänkirjoitustaistelua, jota käytiin Moskovaa myöten, 
kunnes lupa heltisi. Katrin perhe sai oman kodin takaisin. Se oli paluumuuttajille 
välietappi voimien kokoamiseen ja jaksamiseen. Katrilta riitti tarvitseville paitsi 
ruokaa ja joillekin yösija, myös omien kokemusten siivittämää rohkaisevaa 


puhetta. 

Katrilla oli viisas ja harkitseva ote elämään silloinkin, kun nähtiin nälkää. Hän 
noudatti oman järjestyksen periaatettaan niukoissakin oloissa niin, että perhe 
säilyi elävänä ja terveenä. Ruokaa jaettiin taitavasti joka aterialle. Vuosien 
päästäkin Katrin avuliaisuus ja vieraanvaraisuus muistettiin, vaikka hän itse oli jo 


autettunsa unohtanut. 


Kerran oli naapuri tullut tyhjä kuppi kädessään ja pyytänyt ruoka-apua nälissään 
itkevälle pojalleen. Eiks siulla olisi tähän kuppiin mitään panna? Katri laittoi kupin 
täyteen tattariryynejä. Kolmekymmentä vuotta oli kulunut, kun samainen äiti 
esitteli hänelle aikamiespoikansa. Katso nyt, tuossa on se poika, mikä jäi elloon, ku 


sie annoit tattariryynejä sille. 


Vaikeissa olosuhteissa sopeutumista helpotti inkeriläisille kaksi heille 
luontaista elämäntapaa: he ylläpitivät yhteyttä toisiinsa eikä heille tuottanut 
vaikeuksia luoda tuttavuussuhteita tuntemattomiinkaan kanssaihmisiinsä. 
Toiseksi seurakuntaelämä ilman kirkkoa virisi karkotettujen parissa. Jälkeenpäin 
on puhuttu kirkosta, joka kulki mukana, mihin jouduttiinkin. Katrilta sujui 
seurojen vetäminen ja jumalanpalveluksen toimittaminen, missä siihen oli 
sopiva tilaisuus. Laulutaitoiset palvelivat kanttoreina ja Katri hoiti puhetehtäviä. 
Kotimökissä ja sään salliessa ulkoilmassa pidettiin seuroja. Joskus kun ikävä 


oikein iski, laulettiin ehtoollismessut ja oltiin ikään kuin ehtoolliskirkossa. 


Kotikonnuille = Kelttoon päästyä (vuodet 1945-1947) kokoonnuttiin 
jumalanpalveluksiin kauempaakin Inkerin eri kylistä. Tavallisesti Katri piti 
aloituspuheen ja muita puhujia esiintyi sen mukaan, miten itsekukin halusi 


välittää hengellistä sanomaa (Ronkonen 1995, 183-184). 


Asettuminen Inkerinmaalle jäi lyhytaikaiseksi. Vuonna 1947 kaikille 
suomalaisille paluumuuttajille tuli lähtökäsky palata takaisin sinne, mistä olivat 
tulleet. Lähtö oli toteutettava vuorokauden kuluessa. Tiedettiin, että Virossa oli 
työvoimapulaa, erityisesti maatalousalalla oli työtä tarjolla. Katri perheineen 


suunnisti kohti Viroa monien inkerinsuomalaisten tavoin. Mutta sinnekään ei 

voitu pysyvästi jäädä. Parin vuoden kuluttua tuli taas komento takaisin 
Siperiaan. Viljandin ja Tarton alueille asettunut inkeriläisväestö oli pitänyt 
tapana kokoontua sunnuntaisin Viljandin kirkkoon. Tällä kertaa siihen oli 
erityinen tarve uuden tilanteen vuoksi. Viron inkerinsuomalaisten palvelukseen 
vankeudesta palannut pastori Juhana Vaasseli toimitti jumalanpalveluksen. Hän 
oli itse saman karkotusuhan alainen. Huoli tulevaisuudesta painoi kaikkia, sillä 
Siperia ei houkutellut ketään. Yhteinen hätä kanavoitui rukoukseen Jumalan 


avusta ja johdatuksesta (Ronkonen 1995, 191-192). 


Katrin elämään tuli vuoden kestänyt välivaihe Pihkovassa. Monet Viron 
inkeriläispakolaisista joutuivat palaamaan Siperiaan, heidän joukossaan pastori 
Vaasseli. Katri lähti Petroskoihin, mihin jo 1949 alkaen oli siirtynyt 
inkerinsuomalaisia. Katri näki Jumalan huolenpidon Inkerin kansasta siinä, että 
samoille seuduille kotiutui Aasiasta maallikkosaarnaaja, hänkin nimeltään 
Kukkonen. Vuotta myöhemmin vapautui vankilasta oma pappi Paavo Haimi ja 
vuonna 1953 Juhana Vaasseli. 18 vuotta heillä oli kulunut vankilassa, kun he 
köyhinä ja repaleisina palasivat omiensa joukkoon. Työ seurakunnan 
perustamiseksi lähti käyntiin. Pappismiehet katsoivat, ettei heillä ollut enää 
mitään menetettävää, ja jatkoivat saarnatoimintaansa viranomaisten kielloista 
huolimatta. Katri liittyi heti innolla mukaan. Seuroihin kokoonnuttiin suurin 
joukoin eikä kyselty, mihin suuntaan tai liikkeeseen itsekukin lukeutui. Jossain 
vaiheessa Katrille selvisi, että Länsi-Inkerissä oli ollut vapaakirkollisia, ja nyt 
heitä oli täällä. Hyvin kuitenkin tultiin toimeen. Joskus tosin Katrilta oli tivattu 


lasten kastamisen perusteita. 


1960-luvun alkuun asti inkeriläispapit palvelivat seurakuntaa, joka vielä monta 
vuotta heidän kuoltuaan taisteli virallisen toimiluvan saamiseksi. Katri oli 
mukana —Petroskoin — luterilaisen seurakunnan =syntytapahtumissa. Ensin 
seurakunta monen mutkan kautta lopulta rekisteröitiin. Oma kirkko valmistui ja 
vihittiin käyttöön joulun edellä 1983. Kun vuosikymmenen lopulla 


inkerinsuomalaisten lähihistoria alkoi tulla julkisuuteen, Katri oli asettunut 

takaisin Kelttoon. Hän oli mukana, kun vuonna 1989 siellä vietettiin 
juhannusjuhlia. Viisikymmentä vuotta oli kulunut luterilaisten erojuhlasta 
Kelton hautausmaalla. Katrin apostolinen työ oli silloin päättynyt hänen 
vangitsemiseensa (Ronkonen 1989, 130-131). Nyt Katri samoilla paikoilla puhui 
Jumalan uskollisuudesta. Tämä on se päivä, jonka Herra on tehnyt, hän julisti. 
Mutta ymmärsikö kansa, mikä ihme oli tapahtunut. Nyt oli henkistä ilmapiiriä 
verhonneen rautaesiripun aika kaatua. Sen oli saanut aikaan meidän katajaisen 
kansan isien Jumala. Keltossa oli ollut myös ortodoksinen kirkko. Toinen toisensa 


kirkollista elämää oli molemmin puolin pidetty arvossa. 


Katrin sanojen mukaan seurakuntaelämä oli taas leimahtanut. Rautaesirippu ja 
glasnost eivät kuuluneet vain poliittiseen sanastoon. Halu kirkolliseen 
jälleenrakennustyöhön odotti vain avoimuuden ajan tuulia. Uudistusten 
toteuttajia ilmaantui sekä Inkerin että Karjalan alueilla. Katri sai nähdä sekä 
Petroskoin että Kelton luterilaisten kirkkojen rakentamisen. Mutta yksi huoli 
hänellä on. Kun hän luonnehtii itseään äärimmäisen luterilaiseksi, luterilaisuus 
on hänelle muutakin kuin toimiva paikallinen kirkko-organisaatio. Sitä kirkkoa, 
mihin hän on kasvanut ja minkä opetuksen hän on sisäistänyt, ei ole enää 
olemassa. Sodan jäljiltä uudistettu kirkko ei sisäisen olemuksensa puolesta 
vastaa entistä. Katri ei arvostele eikä moiti. Hän toteaa vain luterilaisen kirkon 
nyt menevän kaikenlaiseen sellaiseen, että minua ei oikein miellytä. Sekä 
uskonvanhurskaus = että — elämänvanhurskaus — kuuluvat — kristillisyyteen. 
Uudistukset eivät voi muuttaa kirkon opetusta ja julistusta. Kristus-tie ja 


parannuksen vaatimus eivät ole vuosikymmenien aikana muuttuneet. 


Katri on ollut rohkea esiintyjä. Puhujan paikalle hän asettui aina ilman 
etukäteen valmistettua tekstiä, jotta pystyisi olemaan Jumalan Hengen avoin 
kanava ja välittämään sanaa kulloisenkin kuulijakunnan tilanteeseen. 
Inkerinsuomalaiset ovat Katrin mielestä uskonnollista kansaa, rehellistä ja 
työteliästä. Sopeutuminen pienen vähemmistökansallisuuden osassa on heillä 


mennyt veriin heidän eläessä venäläis-ortodoksisen valtakulttuurin kupeessa. 

Katri ei pohdi kysymystä, miksi Jumala sallii kärsimyksen. Hän pitää 
ihmeellisenä, että Jumala on ottanut häneltä sen ajatuksen pois. Hänen 
elämäänsä on sisältynyt monenlaista huolta ja kärsimystä. Vaikeissakin 
olosuhteissa hän on säilyttänyt vakaan luottamuksensa Jumalan johdatukseen. 
Vanhuudenpäiviään hän on viettänyt tyttärensä hoivissa viimeksi Espoossa 


muutettuaan Suomeen. Siellä on juhlittu Katrin satavuotissyntymäpäivää. 


Anna (ASa). Mie en hyvvää nähnt mittää, aina köyhäst elimme. Näin Anna (s.1913) 
aloittaa kertomuksensa. Annan elämänkulussa erottuu kolme vaihetta, joissa 
köyhästi eläminen =erilaisista perusteista käsin tulee ymmärrettäväksi. 
Yhdeksänhenkisessä perheessä oli juuri ja juuri tultu toimeen. Neljä lehmää oli 
ollut, lisäksi lampaita ja kanoja. Kolhoosiin siirtyminen vähensi pienen talon 
karjan yhteen lehmään. Annan kotikylä oli Vuolessa. Pohjois-Inkerin 
tyhjentäminen ja sen suomalaisen väestön pakkosiirrot vuonna 1936, vei Annan 
kotiväen Vologdaan, missä toimeentulo oli vielä kehnompaa. Ei olt nuttua, ei 
syömistä mittää. Vuoden kuluttua perhe lähti omin luvin takaisin Inkerinmaalle, 
jossa — sinniteltiin vuoteen 1942. Toinen = pakkosiirto sodan ja 
saksalaismiehityksen jaloista vei kauas pohjoiseen Laptevin rannikkoalueelle. 
Vasta Petroskoihin muutto vuonna 1961 antoi vähitellen paremman elämisen 


edellytyksiä. 


Annan lapsuudenkoti oli sijainnut Vuolen Karhunkylässä. Perheen muodosti 
kolme sukupolvea. Ajan tavan mukaan isovanhemmat kuuluivat perheeseen. 
Kotitila ei ollut suuri, mutta pieni karja antoi lisätuloja. Marjat poimittiin 
metsästä. Anna oppi jo varhain, että työtä oli tehtävä. Koulunkäyntiin hänellä ei 
ollut * mahdollisuuksia. — Rippikoulun sen ajan määräysten mukaan 
toimeenpantuna konfirmaation valmennuskurssina Anna ehti käydä, mutta ei 
enää omassa kirkossa. Vuoleen kirkko suljettiin vuonna 1931. Konfirmaatio ja 


ripillä käynti pidettiin Toksovan kirkossa. Se oli seurakunnan hallinnassa vuoteen 

1936 asti. Pastori S.J. Laurikkalan Anna erityisesti mainitsee Inkerin pappina. 
Seurakuntaväki suri syvästi, kun eräänä sunnuntaina Laurikkala ei enää tullut 
kirkkoonsa Toksovassa. Hän joutui lähtemään Suomeen ja jätti Inkerinmaan 


lopullisesti 28.4.1937 (Luther, 457-459). 


Lapsena Anna tottui kirkkokäynteihin. Kirkkoon mentiin sunnuntaisin joukolla 
koko perhe. Jos ei päästy, isä luetti kotona evankeliumin. Vuoleen kirkkoon oli 
matkaa yhdeksän kilometriä. Matka tehtiin hevosella ja jalkaisin sitten, kun 
kirkkomatkat varttuneemmalla iällä olivat jo itsenäisesti toteutettavissa. Kirkot 
palvelivat myös siunauskappeleina = silloin, kun hautaansiunaaminen ei 
tapahtunut haudalla. Annan muistiin on jäänyt isovanhempien hautajaiset. 
Vainaja pidettiin sarajassa (saraja = vaja tai lato) siihen asti, kun hautauspäivänä 
arkku kuljetettiin teleskalla (telega = hevosen vetämät nelipyöräiset rattaat, 
jossa ei ollut istuimia) kirkkoon. Elämän rajallisuus koettiin luonnollisena ja 
arkipäiväisenä. Lapset olivat mukana ennen kirkkoon lähtöä laulamassa arkun 
äärellä. Kirkkomatka tehtiin kävellen, Anna sisarensa kanssa kahden puolen 
teleskaa. Haudalle ei viety kukkia eikä tehty aitaa sen ympärille. Vain risti 


tehtiin, millä hauta merkittiin. 


Suuriin juhlapyhiin kuului omat perinteiset viettotapansa. Annan kodissa oli 
joulukuusi. Ruisoljista tehtiin tähdet kuuseen ja oven päälle. Jouluyönä 
haasteltiin ja laulettiin, kunnes aamukuudeksi lähdettiin hevosella 
joulukirkkoon. Paluumatka ajettiin kilpaa muiden hevoskyytiläisten kanssa. 
Pääsiäisaikaa kesti koko viikon. Juhlaa edeltänyt ortodoksien paastoaika 
tunnettiin, mutta luterilaiset eivät paastonneet. Nuoret viettivät pääsiäispyhiä 


keskenään liekkuen ja laulaen. 


Vuosi 1936 oli muutosten aikaa. Vuoleen, Miikkulaisten, Lempaalan ja 
Valkeasaaren väestölle ja osalle Toksovan väestöä se merkitsi kotipaikan 
menetystä. Muutamaa kylää lukuunottamatta alueen inkerinsuomalainen 


asujamisto siirrettiin eri puolille Neuvostoliittoa. Annan perhe joutui Vologdaan. 

Uuteen elämään ja ympäristöön sopeutuminen vaikeutui lyhyessä ajassa siinä 
määrin, että ensin Anna yksin ja vähitellen muu perhe palasi Inkerinmaalle. 


Kotiseudulle ei kuitenkaan ollut menemistä. 


Seuraavat viisi vuotta olivat monien muutosten aikaa Annan elämässä. Oman 
perheen perustaminen oli suunnitelmissa, mutta 1930-luvun lopulla ajan ja 
yhteiskunnan tarjoamat alueelliset edellytykset olivat vähäisiä. Kun Anna vietti 
häitään, paljoakaan ei ollut jäljellä vanhoista inkeriläisistä häätavoista, eikä 
paljoa häävieraitakaan juhlistamassa nuorenparin yhteisen elämän alkua. 
Runsas vierasjoukko oli tavallisesti kuulunut häihin. Kotoa kirkkoon lähdettäessä 
ristiäiti siunasi sulhasen ja morsiamen. Laulut olivat jumalisia, hengellisesti 
hartaita. Kirkosta palattua laulettiin ja itketettiin morsianta, syötiin, juotiin ja 
tanssittiin. Annan häiden aikaan vuonna 1939 todellisuus oli toisenlaista. Meil ei 
olt, ko pien pöytä vuan, isä ja äiti olliit ja sit siin ol monta tyttöö. Sellaset hiät olliit 
vua. Nuoripari sai viettää vuoden ja kolme kuukautta yhteistä elämää. Mies 
joutui rintamalle ja Anna jäi odottamaan esikoistaan. Tytär syntyi vuonna 1942, 
mutta isä ei ehtinyt nähdä tytärtään. Samaan aikaan oli alkanut väestönsiirrot 


pois sodan jaloista. 


Anna läheisineen joutui lähtemään kauas pohjoiseen, Laptevin meren 
(Pohjoisen jäämeren osa Siperian edustalla) rannikolle. Perhesiteet säilyivät 
omiin vanhempiin, mutta Annan oma perhe oli isätön. Aineellisesti elämä oli 
turvattua, kaikki oli siltä osin paremmin kuin aikaisemmin. Kalastuselinkeino 
tuotti riittävän toimeentulon, kalaa saatiin nuotalla. Laptevin meren alueelta oli 
lyhyt matka Amerikan rannikon asutukseen. Amerikan puolelta saatiin ruoka- 
apua. Vähitellen pyrittiin pääsemään lähemmäksi omia kotiseutuja, mutta silti 
välimatkaa jäi tuhansia kilometrejä. Anna arveli, että siirtymiset paikasta 
toiseen sujuivat viranomaisten kanssa, koska inkeriläiseen kasvatukseen oli 
kuulunut, ettei viranomaisia vastusteta. Hengelliset harjoitukset jäivät 
sunnuntaipäiville ja inkeriläisväestön keskinäiseen yhteydenpitoon. Juhlapyhät 


pidettiin ja pyhitettiin, Joulua vietettiin ilman lahjoja. Anna oli varustanut 

pakomatkalle mukaan kirjallisuutta, virsikirjan ja evankeliumikirjan, jota luettiin 
sunnuntaisin. Annan isä oli ylläpitänyt tapaa lukea evankeliumikirjaa 
sunnuntaisin, koska arkipäivisin siihen ei jäänyt aikaa. Kuolemaansa asti isä oli 


muistuttanut siitä. Jakuutit eivät tienneet mitään Jumalasta, oli Annan käsitys. 


Sodan loputtua suomalaisyhteisö hajosi, koska kaikki halusivat palata sinne, 
mistä olivat tulleet. Anna oli solminut uuden avioliiton venäläisen miehen 
kanssa. Perheeseen syntyi kolme lasta, mutta tälläkin kertaa Anna joutui yksin 
huoltamaan ja kasvattamaan lapset. Mies oli alkoholiin taipuvainen, mikä 
lopulta hajotti perheen ja lopetti avioliiton. Mies oli kieltänyt opettamasta 
lapsille suomenkieltä ja kasvattamasta heitä kristilliseen henkeen. Puoliso kuoli 
vuonna 1965, mutta yhteiselämä oli päättynyt jo sitä ennen. Vuonna 1961 Anna 
lähti lapsineen Karjalaan ja asettui Petroskoihin. Isä oli tullut sinne jo paria 
vuotta aikaisemmin. Annan äiti oli kuollut Jakutiassa, samoin muutama 
sukulainen. Anna itse sekä lapset olivat pysyneet terveinä. Vanhin tytär jäi 
Jakutiaan ja avioitui siellä. Petroskoissa Anna eli yksinhuoltajana. Hän olisi 
halunnut lapsilleen kristillisen kasteen, mutta silloin ei ollut, missä kastaa. 
Lapset omaksuivat isänsä elämänkatsomuksen. Anna ei kotona puhunut 


suomea, vaan ainoastaan siellä, missä tapasi suomalaisia. 


Oman kristillisen elämänkatsomuksensa hän on säilyttänyt. Jumala antaa 
terveyttä. Jumalan haltuun menet aina, hiä autaa, vaik mihin menet. Anna 
pahoittelee sitä, että omat lapset jäivät vaille kasteopetusta. Hänen mielestään 
suomenkielen osaaminen ja kristillinen kasvatus kuuluvat yhteen. Hyvä mieli 
tulee siitä, että hän pystyi kovalla työnteolla selviytymään taloudellisesti ja 


huolehtimaan lapsistaan. 


Kirkossakäynti oli lapsuudessa opittu tapa. Nykyisin kirkkomatkat ovat jääneet 
vähiin, koska Annan kodista Suojussa on pitkä matka inkerinsuomalaisten 
rakentamaan kirkkoon. Kunhan syksy tulee ja jos terveys sallii, hän aikoo lähteä 


katsomaan Toksovan kirkkoa, rippikirkkoaan. Katekismusta hän ei tahdo enää 

muistaa. Unissaan hän palaa usein kotimaalle. Hän näkee lehmät, lampaat ja 


monet paikat, joita ylenaikaa muistelee toisten inkerinsuomalaisten kanssa. 


Simo (SKa). Simo (s.1916) on lähtöisin Kelton Seltsoin kylästä. Isä kuoli pojan 
ollessa vielä pieni. Perheeseen kuului sisko, kaksi veljeä, äiti ja mummo. 
Vanhemmat kävivät kirkossa joka pyhä, lapset pyhäkoulussa. Elämä oli hauskaa 


ja innoittavaa. 


Yksi innoituksen lähteistä oli suomenkielinen kansakoulu. Venäjän kieltä 
opetettiin kaksi tuntia viikossa, mutta sen oppiminen ja varsinkin venäjän 
puhuminen jäi vähäiseksi. Vain kaupunkikäynneillä kuuli puhuttavan venäjää. 
Vasta myöhempinä aikoina sen hallitseminen tuli välttämättömäksi. Opettajista 
on erityisesti jäänyt mieleen Lydia Hirvonen. Hän oli työstään innostunut, 
tarmokas ja vaativa opettaja. Simon koulunkäynti sujui aluksi hyvin ja tuloksia 
tuli. kaksi talvea kului Lydia Hirvosen opetuksessa. Viidenteen luokkaan asti 
kyläkunnan lapset kävivät samaa koulua. Seuraavana talvena koulu siirtyi 
Rääpyvälle, toiseen seurakuntaan. Kun koulumatka piteni 12 kilometriin, Simon 


opintie päättyi kuudenteen luokkaan. Elettiin vuotta 1929. 


Toinen merkittävä opettaja on ollut rovasti S.J. Laurikkala. Vuoteen 1931 hän 
oli toiminut Kelton seurakunnanhoitajana. Sinä ajankohtana hän oli ainoa vielä 
Inkerin luterilaisen kirkon palveluksessa olleista Suomessa koulutetuista 
papeista. Simo ehti käydä Laurikkalan rippikoulun vuonna 1931. Rippikoululaisia 


oli silloin neljä eri ryhmää Leningradin Pyhän Marian kirkossa. 


Kodin kasvatusilmapiiri oli uskonnollista. Isä meidän ja uskontunnustus opittiin 
varhain kotona. Joulun odotukseen kuului jouluruokien valmistaminen. Arkena 
syötiin keittoa, puuroa ja kalaa. Jouluruuat enimmäkseen paistettiin. 
Joulukirkkoon lähdettiin koko perheen voimalla. Lumi pöllysi kotimatkalla, kun 
kilpailtiin, kenen hevonen oli nopein juoksija. Joulun viettoon liittyi Inkerissä 


yhteisiä suomalaisia tapoja. Kun viikkoa ennen Pääsiäistä käytiin virpomassa 

kaikki sukulaiset, Simo sanoo, että se oli ortodoksien juhlaperinteestä 
omaksuttu venäläinen tapa. Ortodoksit viettivät kirkolliset juhlat oman 
kalenterinsa mukaan. Paaston ajat vaikuttivat maidon menekkiä alentaen 


kaupungeissa. 


Kun Inkerissä 1930-luvulla suljettiin kirkko toisensa jälkeen, Leningradin Pyhän 
Marian kirkosta tuli vuosikymmenen loppupuolella myös vihkikirkko. Niin kauan 
kuin mahdollista, häitä haluttiin viettää inkeriläiseen tapaan. Kaksipyöräisillä 
kieseillä haettiin morsian, jota kylän pojat olivat saattamassa. Naapurikylän 


nuoriakin kutsuttiin häitä tanssimaan. 


Vuonna 1933 elämä vaikeutui Simon kotona. Perhe sai kokea jo edellisen 
vuosikymmenen lopulla alkaneiden yhteiskunnan muutosten vaikutukset 
omakohtaisesti. Simo nimittää niitä murrosajoiksi. Ensin koti otettiin heiltä pois 
ja perheen piti hakea asunto sukulaisten luota. Mummo kuoli seuraavana 
vuonna. Keväällä 1935 suuri joukko inkerinsuomalaisia pakkosiirrettiin Keski- 
Aasiaan. Paikka oli Pahta-aral, 100 kilometriä Tashkentista. Simon perhe muiden 
mukana joutui sopeutumaan uuteen ilmastoon ja raskaaseen työhön, puuvillan 
kasvattamiseen. Äiti kesti puoli vuotta, kun punatauti vei hautaan. 


Vanhemmasta veljestä tuli perheen pää. 


Sovhoosissa oli seitsemän osastoa, maata 25 000 hehtaaria. Puuvillan ohella 
kasvatettiin vehnää ja ohraa. Kun lämpötila saattoi nousta 40-50 asteeseen, 
peltotyöt olivat raskaita. Vettä sai juoda vain keitettynä. Lapset ja vanhukset 
eivät kestäneet niitä oloja. Veljellä oli kotoa lähtiessä 3-vuotias poika, joka kuoli 


sinä kesänä. 


Vuonna 1937 Simo päätti kahden muun pojan kanssa lähteä pyrkimään kotia 
kohti. Ensin oli päästävä Tashkentiin, ja sieltä Moskovaan. Lippua oli vaikea 
saada, koska luukuilla oli pitkät jonot. Siinäkin mielessä lähteminen oli outoa, 
kun Simo ei ollut tottunut matkustamiseen. Valvonta asemilla oli tiukkaa; 


karkulaiset otettaisiin heti kiinni. Kotoa oli pitkä matka Tashkentin asemalle, 

mutta jossain joen rannalla olisi puoliasema, jossa juna pysähtyi. Sinne 
puoliasemalle kolme poikaa lähti nyt kulkemaan. Asemalla ei kuitenkaan myyty 
lippuja, vaan kehotettiin ostamaan ne junasta. Oli pilkkopimeää, juna pysähtyi 
muutamaksi minuutiksi. Simo ei nähnyt ystäviään missään. Hän nousi vaunuun, 
kun juna lähti liikkeelle. Vaunun emäntä avasi oven ja kysyi lippua. Ei ole, Simo 
vastasi ja jatkoi, että hänelle sanottiin, että vaunusta sai ostaa. Tämä on pitkän 
matkan juna, emäntä totesi. Lippuja ei myydä vaunusta. Simo siirtyi toiseen 
vaunuun, mutta sama toistui siellä. Kun seuraava pysähdyspaikka tuli, Simon oli 
määrä mennä aseman päällikön luo. Juuri kun oli päästy vaunusta ulos saattajan 
seurassa, Simo ponkaisi juoksuun väenpaljouden sekaan. Juna lähti, mutta Simo 


jäi asemalle. Seuraavana aamuna tuli toinen juna, jolla pääsi Tashkentiin. 


Asemalla oli taas paljon kansaa lippuja jonottamassa. Aika kului ja Moskovan 
juna lähtisi kohta. Yhden ylimääräisen lipun ostaneelta mieheltä Simo sai lipun. 
Matka jatkui Moskovaan ja edelleen Leningradiin. Aikaa ei ollut jäädä 
odottelemaan, mutta mieltä jäyti jatkuva pelko kiinni joutumisesta. Bussilla 
pääsi Leningradista kotikylään sukulaisten luo. Vihdoin kaipauksesta oli tullut 
todellisuutta. Päiväsaikaan ei tarvinnut pelätä, mutta harva uskalsi ottaa 


karkulaisen yöksi. 


Vuosi 1937 oli meneillään, vuosi jota leimasi inkeriläisväestön haravoiminen. 
Koskaan ei edeltä käsin tiedetty, mihin taloon hakijat milloinkin tulivat. Sen 
vuoksi öitä oli vietettävä enimmäkseen saunoissa. Kun joka talossa oli oma 
sauna ja pyykkiäkin pestiin saunassa, oli talven aikaan helppo löytää lämmin 
yöpymispaikka. Töitäkin löytyi jonkin verran. Nevan rannalla tiilitehtaalla 
tarvittiin tiilen kärrääjiä laivoihin. Kesä kului siinä työssä ja palkkakin oli 
kohtuullinen. Kun lastaajat eivät olleet missään työmaan kirjoissa, kukaan ei 
kysynyt papereita. Lastaajat saivat esittää palkkatoivomuksen ja työ sujui. 


Työssä oli 30 miestä käsittänyt ns. hukkajoukko. 

Vuohelai 


Järveläinen 

Syksyllä Simo jäi kiinni ilmiannon perusteella. Eräänä yönä, kun viisi poikaa oli 
saunassa majoittuneena, miliisit tulivat ja ottivat kiinni. Koko päivän heitä 
kuljetettiin rajonista toiseen. Simolla oli eräänlainen tekopassi, joka kelpasi, niin 
että hänet päästettiin vapaaksi. Seuraavana vuonna Simo meni veljiensä luokse, 
kun — heille — oli tullut * muutto — Itä-Kazahstaniin — Irtysin — rannalle. 
Englantilaisperäinen vaskisulatustehdas työllisti monet siirtolaiset. Samanlainen 


kuri ja komento vallitsi, mihin jo aikaisemminkin oli saatu tottua. 


Muuten Irtysin rannalla oli melko kohtuulliset elinolosuhteet: oli hyvä vesi ja 
peruna kasvoi. Inkerinsuomalaiset olivat perunan viljelijöitä ja kuluttajia. Kun 
Aasiassa perunaa oli hankalaa saada, raivattiin omat pellot. Tehdas- ja 
rakennusalan töitä oli tarjolla. Talvella oli kovia pakkasia, mutta kesä oli lämmin. 
Uskonnolliseen harrastamiseen ei ollut mahdollisuutta, paitsi jotain omassa 


keskuudessa. Yksi kirkko löytyi, mutta siellä näytettiin elokuvia. 


Vuonna 1942, kun sota pauhasi täysillä, otettiin kaikki inkerinsuomalaiset 
miehet, 32 miestä, työarmeijaan ja vietiin Uralille piikkilankojen taakse. Muualle 
heitä ei uskottu. Kivääriä ei annettu eikä rintamalle lähetetty. Tseljabinskin 
kaupunkiin saksalaiset olivat jo rakentaneet taloja. Neljä vuotta kului Uralilla 
rakennustöissä. Vasta 1946 työarmeija vapautettiin. Sanottiin, että nyt voi 
mennä vapaasti töihin tähän samaan työlaitokseen. Raskasta oli ollut lähteä 
työhön aamuvarhaisesta. Ruoka oli heikkoa. Yksi vapaapäivä oli kuukaudessa. 
Mutta meitä kolmea veljeä onnisti sielläkin, Simo kertoo. Olihan meillä ollut 


rukoileva äiti. 


Kun vapaus koitti vuonna 1946, Simo veljineen päätteli, että muualtakin kuin 
Tseljabinskistä saisi passin, niin ettei tänne tarvitsisi jäädä. Vanhin veli, jolla oli 
iso perhe ja jonka terveys reistaili, pääsi kotiin. Toinen veli ja Simo lähtivät omin 
luvin monen muun suomalaisen tavoin. Kuka jäi kiinni, sai vankilaa viisi vuotta. 
Asemalle ei kannattanut mennä; kansaa oli paljon asemilla ja lippujen saanti 


huonoa. Pojat tapasivat armenialaisia, jotka tiesivät, että sivuradalla seisoo 

juna, 501-niminen. Se on lähdössä Moskovaan. Tyhjä vaunu löytyi, jossa saattoi 
viettää yön. Yöllä tultiin sanomaan, että asemalta saa lippuja tähän junaan. 
Velipoika lähti lipunostoon, kun oli näyttää paperi, että pojat oli vapautettu 


armeijasta. Moskovasta matka jatkui Leningradiin. 


Kotikylän naapurissa pojat tapasivat Siperiasta palanneen sukulaisperheen, 
joiden luokse pääsivät majoittumaan. Mutta omaan piirikuntaan ei saanut 
oleskelulupaa. On lähdettävä Eestiin, pojat päättelivät. Eestissä talonpojat olivat 
vielä silloin yksityisiä talonpoikia. Kuusi kilometriä Tartosta oli suuri talo, johon 
tarvittiin työapua pariksi päiväksi. Muutama päivä lisää tuli naapuritalosta. 


Samanlaisia inkerinsuomalaisia karkulaisia oli monessa talossa. 


Elämä jatkui viikko viikolta paikkaa etsien ja pätkätöitä tehden. Viljandin 
kaupungista löytyi toisia Tseljabinskin työarmeijasta lähteneitä. Kaupungin 
vesijohdot olivat kaikki epäkunnossa, joten putkimiehille oli töitä tarjolla. Passia 
vaan ei ollut kenelläkään. Venäläinen työnantaja lähti passipäällikön luo ja asia 
järjestyi. Mutta tämäkin työ loppui aikanaan. Tuli uusi hakeminen. Maatiloilla 


töihin sisältyi asunto ja ruoka ja palkkaakin maksettiin tyydyttävästi. 


Vuosi vaihtui. Keväällä Simo ja velipoika saivat kutsun miliisin puheille. Passiin 
vedettiin risti päälle ja annettiin maastapoistumiskäsky. Siperiaan ei enää 
lähdetä, pojat päättivät. Seuraava kohde oli Pihkova. Sinnekään ei vielä ollut 
mahdollista rakentaa kotia, mutta perheen perustaminen alkoi jo Simolla olla 
suunnitelmissa. Huhtikuussa 1949 tuli muutto Karjalaan Susannan, tulevan 


puolison kanssa. Velipoika jäi vielä Pihkovaan. 


Tuleva puoliso oli Keltosta kotoisin. Pihkovan kaupunki oli sodan jäljiltä pahasti 
hajalla. Asuntoja ei ollut saatavissa. Vasta Karjalaan muutettua alkoi oman kodin 
rakentaminen. Pastori Paavo Haimi oli palannut vankeudesta vuonna 1952. 
Vihkiminen tapahtui, kun oli saatu pappi suorittamaan kirkollisia toimituksia. 
Katri Kukkonen siunasi heidät avioliittoon jo sitä ennen. Perheeseen syntyi 


kolme lasta. Ensimmäinen lapsista eli vain 8-vuotiaaksi. Sopeutumista uusiin 

oloihin helpotti, että ympärillä oli paljon inkerinsuomalaisia. Hengellinen 
toiminta auttoi ja sitä harrastettiin. Vuosien ajan se oli ollut kiellettyä, mutta ei 
unohdettua. Simo sanoo, että hän on ollut uskovainen joka paikassa ja selvinnyt 
hyvin. Vaikka hartauskokouksia ei saatu pitää, silti laulettiin ja luettiin 


evankeliumia. 


Monissa elämänkulun käänteissä Simon usko oli säilynyt. Usko on luottamista 
Jumalan johdatukseen elämän kaikissa vaiheissa, ja pelastukseen elämän 
päätyttyä. Siitä hän on lapsilleenkin puhunut, aivan kuin äiti aikanaan oli 
opettanut hänelle. Kävipä ihmisen elämässä miten tahansa, kaikki tapahtuu 


Jumalan tahdosta. Hän kurittaa ja rakastaa, niin Simo uskoo. 


Simo ja Susanna olivat ensimmäisiä uudisasukkaita Karjalassa. Miten kotona 
Inkerissä oli eletty, niin yritettiin luoda omaa kotia. Mutta mitä tehdä, kun oli 
maailmaa kierretty? Pitäisikö ottaa lainaa? Paikat oli merkitty 50 aarin alueiksi. 
Voitte ryhtyä rakentamaan, sanottiin. Kun oli käyty katsomassa 
amerikansuomalaisille pystytettyjä taloja, tuntui houkuttelevalta ajatella, jos 
sellaisen talon saisi itselleen. Veli tuli Pihkovasta ja kolmanneksi Susannan veli. 
Kolmisin päätettiin ryhtyä rakennustöihin, muihin töihin ei vielä vaadittu. Kesä 
oli sateinen. Pariin viikkoon ei voitu tehdä mitään. Rakennustöiden ohella 
alettiin vähän peltoakin raivata. Syksyyn päästyä oli aika juhlistaa oman kodin 
valmistumista ja uuden elämän alkua. Se tarkoitti häiden viettoa, johon 


kutsuttiin sukulaiset ja ystävät. 


Parin vuoden kuluttua lähipiiri alkoi kasvaa, kun Kazahstaniin jääneet veli ja 
sisko perheineen muuttivat Karjalaan. Simon talossa eli nyt kolme perhettä. 
Vähitellen jokainen perhe sai oman talon, kun puuta saatiin halvalla metsästä. 
Lehmiä tuotettiin jostain Latviasta ja niitä annettiin lainaksi. Oma koti, lehmä ja 
maan muokkaaminen viljelyksille oli kahden vuoden uurastuksen tulos. Kolme 
vuotta oli annettu aikaa ja viisikymmentä aaria maata. Oli mahdollista rakentaa 


vielä kaksi taloa: nuoremmalle veljelle ja toinen Susannan veljelle. 

Kun Petroskoin luterilainen seurakunta monivaiheisten uurastusten jälkeen 
vihdoin sai toimiluvan, Simo ja Susanna olivat ahkeria kokouksissa kävijöitä. 
Kirkko valmistui melko etäälle Petroskoin keskustasta. Rakennusvaiheen aikana 
Simo kuljetti autolla työväkeä paikalle. Seurakuntatalo nousi myöhemmin kirkon 


rinnalle. 


Helena (HHa). Helena (s.1915) on kasvanut yksinhuoltajan perheessä. Isä oli 
kaatunut sodassa 1914. Äiti jäi odottamaan, eikä Helena siis ole nähnyt isäänsä. 
Äiti eli kahden lapsensa kanssa niukasti köyhyydessä. Jotta huoli kodin 
toimeentulosta ei liikaa olisi jäänyt vain äidin harteille, Helena lähti jo 9- 
vuotiaana ansiotyöhön. Koulunkäynti jäi viiteen luokkaan kansakoulua. 
Lukuharrastusta silti oli ja se suuntautui monipuolisesti eri alojen kirjallisuuteen, 


erityisesti hengelliseen. 


Äidin kasvatusote oli ollut jumalanpelon juurruttamisen sävyttämää. 
Hengellisiin juhliin mentiin joukolla. Helena tottui niissä jo pienestä pitäen 
käymään. Varojen puutekaan ei estänyt osallistumista, sillä sukulaiset avustivat 


rahallisesti. 


Helena tunsi jo varhain äidin vaikeudet omikseen. Päätettyään koulunkäynnin, 
hän meni Leningradiin palvelukseen perheeseen, jossa rouva oli suomalainen ja 
mies eestiläinen sotaherra. Helenan työsuhde perheessä päättyi vanhempien 
vangitsemiseen. Perheen ainoa lapsi jäi omaisten hoitoon. Elettiin 1930-luvun 
alun yhteiskunnallisesti sekavia aikoja. Helena vain toteaa työnsä loppuneen, 
ikään kuin haluaisi väistää mahdolliset lisäkysymykset palvelusperheen 
kohtalosta. Hänen seuraava työpaikkansa oli Leningradissa varastonhoitajana. 
Työsuhde jatkui kolme vuotta. Vuonna 1938 hän solmi avioliiton Juhanan 


kanssa. 


Helenan koti sijaitsi Järvisaaren Seulolan kylässä. Markkova — Järvisaari kuului 


Pohjois-Inkerin rovastikuntaan (Inkerin evankelisluterilaisen kirkon 350- 

vuotismuistojulkaisu, 66). Sekä Markkovalla että Järvisaaressa oli pienet, 1800- 
luvun puolivälin aikoihin rakennetut puukirkot. Helena kertoo, että äiti oikein 
rakasti kirkossa käymistä. Milloin vain oli mahdollista, kirkkoon mentiin eikä 
etäisyys haitannut. Molempiin kirkkoihin oli 10 kilometrin matka, mutta 
Markkovan kirkkoon pääsi junalla. Sanankylvöä täydensi monipuolinen 
musiikkitarjonta. Hengellisten laulujen opetteleminen ja esittäminen on tuonut 


siunausta Helenan elämään. 


Rippikoulu antoi sille hyvän pohjan. Rippipappi Erkki Hutter ei ollut paljon 
papin koulua käynyt ja nuorikin oli, mutta tiesi hyvin, miten ja mihin nuoria oli 
evästettävä. Rippikoulun opetusta arvostettiin, koska jo kotona oli painotettu 
samoja asioita. Musiikkipuolen hyvästä hoidosta ansio kuului lukkarina 
toimineelle Yrjö Mustoselle. Rippijuhlassa kaikki tytöt olivat valkoisiin 
pukeutuneita. Helenaan teki syvän vaikutuksen seurakunnan edessä annettu 
uskonlupaus. Myöhemmin hän tuli huomanneeksi, ettei nuoruuden innossa 
annettu lupaus elää kristillisen vakaumuksen mukaisesti aina kestänytkään. 
Päätös oli kuitenkin tehty eikä sitä pitänyt ottaa kevyesti. Jumala piti siitä 


huolen. Helenan kokemuksen mukaan lipsumisesta seurasi rangaistus. 


Lapsuuskodissa eli äidin ja vanhemman veljen lisäksi vaari, äidin isä. Sodassa 
kaatuneen isän korvikkeeksi vaarista ei ollut. Helena kuvaa hänet vanhaksi ja 
raihnaiseksi. Usein kahdestaan vaarin kanssa kotiin jätetty tyttö seuraili sivusta 
vaarin puuhia. Erityisesti Helenan mieleen on jäänyt hänen hiljaiset 
rukouksensa. Ei niitä ollut tarkoitettu pienen tytön = kuultaviksi. 
Lyhykäisyydessään nöyrä pyyntö Rakas Vapahtaja, armahda minnuu, olen niin suuri 


syntinen edusti Helenalle sekä asennetta että yhteydenpitoa tuonpuoleiseen. 


Vaarin kuollessa Helena oli 12-vuotias. Se tapahtui elojuhlien aikaan, kun 
talossa oli paljon vieraita. Vaari oli kutsunut papin antamaan ehtoollisen. Hän 
oli tuntenut kuoleman olevan lähellä eikä halunnut pukeutua, vaikka kotona 


valmistauduttiin ottamaan vieraita vastaan. Kuolema juhlapäivänä ei tietenkään 

ollut vaarin oma valinta, asiat vain sattuivat ristiriitaisesti yhteen. Hautajaisista 
tuli ikimuistoinen tapahtuma. Niihin oli kutsuttu melkein koko kylän väki. 
Erityisen syvästi Helenan mieleen on jäänyt jonkun vanhan miehen 
hautajaisissa esittämä laulu. Monet elämän kysymykset siinä käytiin läpi: tämän 


elämän epävarmuus ja se, että jokainen joutuu kerran tuomiolle. 


Kirkollisten — herätysliikkeiden — lisäksi Inkerinmaalla — vaikutti — useita 
vapaakirkollisia suuntia. Hengellinen ilmapiiri oli suvaitseva ja ekumeeninen. Jos 


vain hyväst puhuttiin, kuulijoita riitti, eivätkä papit asettuneet poikkiteloin. 


Vuonna 1938 Järvisaaren Seulolan kylässä vietettiin Helenan ja Juhanan häitä. 
Kun elettiin yleisesti epävakaissa oloissa, elämänmeno oli saanut uutta, outoa 
sävyä. Yli kolmesataa vuotta Inkerinmaalla vaikuttaneen luterilaisen kirkon 
toiminta oli päättynyt. Järvisaaren seurakunnan viimeinen jumalanpalvelus oli 
pidetty maaliskuussa 1938. Kirkkorakennukset olivat häviämässä ja ja papit 
palanneet Suomeen, jos olivat Suomen kansalaisia. Kuitenkin Helena ja Juhana 
halusivat juhlistaa yhteisen elämänsä alkua mahdollisimman perinteisin 


menoin. 


Kaikki omaiset sekä koko kylän nuoriso oli kutsuttu häihin. Vieraita varten oli 
katettu 11-12 pöytää, oluet ja syltyt keitetty, piirakat paistettu. Ruokatarjoilu oli 
monipuolista. Vaatteita vain sai huonosti hankittua. Helenan vihkileninki oli 
vaalean punainen, pitkä huntu valkoinen. Kaasot toivat morsiamelle lahjoja, 
miehet ja puhemiehet antoivat rahaa. Helena ja Juhana olisivat tahtoneet 
kirkkovihkimisen, mutta ei ollut kirkkoa, mihin mennä. Vain ortodoksiset kirkot 
olivat auki Leningradissa, mutta joulunajan paaston aikana ei saanut vihkiä. 
Nuoripari jäi odottamaan vuodenvaihteen yli kirkollista vihkimistä. Sana oli 
kiertänyt, että Keltos viel vanha nainen pittää palvelust. Vain sakasti oli 
toimituspaikkana, mutta se ei häirinnyt, kunhan saatiin siunaus yhteiselle 


elämälle. Toimituksen suorittajan nimi unohtui kysyä tai sitten hän olikin 

nimetön, ettei olisi tullut hankaluuksia. Pelko oli sävyttänyt toimitusta, mutta 


morsiamen virsi uskallettiin laulaa. 


Helenan kotikylässä oli käynyt metodistikirkon saarnaajia Suomesta. Kirkko oli 
rakennettu Suomesta saaduilla varoilla. Yleisesti puhuttiin Junni-papista, joka oli 
Inkerinmaalta, ja hänen vaimostaan Mariasta. Molemmat tunnettiin 


lämminhenkisinä ihmisinä, joista on jäänyt hyvä muisto. 


Syntymäpäiviä ei ollut juurikaan tapana viettää. Kirkolliset juhlapyhät olivat 
merkittäviä juhlia. Helenalle on jäänyt mieleen yksi erityinen joulumuisto. Koti 
oli tavan mukaan siivottu juhlakuntoon ja lattialle levitetty puhtaat oljet. 
Vanhempi väki oli lähtenyt kylän lähimpään kirkkoon, metodistikirkkoon. Vaari 
oli jätetty paimentamaan lapsia, joita Helenan ja hänen veljensä lisäksi oli kolme 
sukulaispoikaa. Uunin päällä rauhassa loikoillut vaari oli herännyt melkoiseen 
temmellykseen. Pojat olivat keksineet tehdä oljista tappeluun sopivia nuijia ja 
huiskivat niillä toinen toistaan. Kirkosta palannutta väkeä kohtasi melkoinen 
sotku. Pojat joutuivat nurkkiin seisomaan. Yleensä pojille oli ankarampi kuri 
kuin — tytöille; Helena ei muista kertaakaan joutuneensa nurkkaan. 
Häpeärangaistus oli hyväksyttävää, mutta ankaruudella piti olla rajansa. Yhdestä 
rikkomuksesta sai tulla vain yksi rangaistus. Jos näin ei aina käynyt, Helena 
saattoi rohkeasti asettua puolustamaan kohtuuttomasti rangaistua senkin 


uhalla, että hänen näkemyksilleen huvittuneesti hymähdeltiin. 


Helena arvostaa saamaansa kasvatusta. Kotona painotettiin toimeliaisuuden 
ja ahkeran työnteon merkitystä. Siitä versoo ominaisuus, jota hän pitää yhtenä 
onnistuvan elämän edellytyksenä: on oltava uuras. Uurastaminen on Helenan 
puheessa toistuva ilmaus. Varmasti hän tuntee monien inkerinsuomalaisten 
ankarat kohtalot, joista selviytyminen ei aina riippunut omista ponnisteluista. 
Mutta inkerinsuomalaiset ovat olleet uurastajia; elämänkoulussa se on opittu, 
muuten heistä ei enää puhuttaisi. Vaikeistakin ajoista pitäisi etsiä kiittämisen 


aiheita, on Helenan vakaumus. 

Helenan ja Juhanan yhteinen elämä oli päässyt hyvään alkuun, kun Juhana 
joutui lähtemään rintamalle, sotaan Suomea vastaan. Rauhan palattua kotona 
vietetyt viisi kuukautta olivat vain välivaihe vielä pidempään, Juhanan kohdalla 
haavoittumiseen päättyneeseen rintamamiesaikaan. Kului neljä vuotta ilman 


minkäänlaisia yhteyksiä lähiomaisiin. 


Järvisaari kuului niihin inkeriläisalueisiin, jotka saksalaiset miehittivät. Vieraan 
vallan edustajien kanssa oli tultava toimeen, miten kukin parhaiten taisi. Koti oli 
luovutettava sotilaiden majoitustiloiksi, talonväki sai tyytyä asumaan saunassa. 
Kun ruokavarasto alkoi käydä vähiin, edessä oli työnhaku ja suostuminen 
saksalaisten palvelukseen. Helena tiesi, ettei hän voinut selkäkipunsa vuoksi 
lähteä kantamaan raskaita hirsiä. Ihmeellinen apu vielä ilmaantui sinä iltana, 
kun oli todettu, ettei seuraavaksi päiväksi ollut jäänyt enää mitään syötävää. 
Iltamyöhälläoveen koputettiin. Rukoillen hiljaa mielessään Helena avasi 
varovasti oven. Sisään astui saksalainen sotilas ja ojensi Helenalle astian keittoa, 
leipää ja makkaraa. Jumalan huolenpidoksi Helena sen tulkitsi. Seuraavasta 
päivästä oli näin selvitty. Sen jälkeen hänen oli hyväksyttävä alun perin 


vastenmielinen ajatus lähteä kysymään saksalaisilta töitä. 


Vieraan vallan komentoon jääneillä inkeriläisalueilla jokapäiväisen elämän 
laatu syntyi eri paikoin erilaisin painotuksen. Yleisesti odotettiin, että valloittajat 
loisivat uudet paremmat olot. Kun Helena lähti työnhakuun ns. 
komentopaikalle, hän totesi epätoivoisesti, että työnhakijoita oli valtavasti 
enemmän, kuin työtä olisi tarjolla. Sankoin joukoin oli ihmisiä kuka mitäkin 
saadakseen. Jo matkalla Helena oli tavannut palavasta naapurikylästä pakoon 
juosseen naisen, jolla oli pieni lapsi sylissään. Yhdessä he olivat jatkaneet 
matkaa ja perille päästyään jääneet talon seinustalle seuraamaan, mitä tulisi 
tapahtumaan. Tulkkina toiminut asiamies tuli kysymään heiltä, olivatko he 
työnhakijoita. Hän kutsui saksalaissotilaan ja käski ohjaamaan naiset keittiöön 
muonitustehtäviin. Aivan kuin lentäen he lähtivät, iloitsivat ja kiittivät Jumalaa. 


Ei väliä, vaikka joku sotamies oli pitänyt heitä vähän höyrähtäneinä. 

Muutama päivä kului palveluksessa. Helenan mielessä pyöri ajatus, miten 
hänen ikääntynyt sukulaisensa, joka asui yksin ja monen muun tavoin oli 
joutunut tekemään saunaan asuintilat, mahtoi pärjätä. Levoton olo ei 
hellittänyt. Hän lähti ottamaan asiasta selvää. Jo matkalla tapaamaltaan 
tuttavalta hän sai kuulla, että monenlainen hätä oli saunaan yksin jätetyllä 
sukulaisella. Helena ymmärsi saaneensa Jumalalta tehtävän. Perille päästyään 
hänelle selvisi käynnin tarkoituksenmukaisuus. Ensin oli hoidettava vanhuksen 
kipeä jalka, mikä oli estänyt omatoimisuuden. Monta käyntiä Helena joutui vielä 
tekemään ja ensi töikseen aina kysyi, mitä avun tarvetta nyt olisi. Talvesta oli 
selvitty ja päästy kesään, kun Helena kuuli hoidettavaltaan, että tämä arveli 
elämänsä alkavan olla lopuillaan. Vanhus tahtoi palkita auttajaansa ja pyysi 
Helenaa ottamaan kuolleelta tyttäreltään jääneet huopikkaat ja villapaidan. 
Viimeiseksi jääneellä tapaamiskerralla Helena koki myös itse tulleensa 
palvelluksi. Vanhus tahtoi rukoilla hänen ja rintamalla olevan Juhanan puolesta. 
Vielä Helena sai muistoksi kirjan Elämän leipä, josta hän oli erityisen 
kiinnostunut. Kun sota tuotti monenlaista hätää, Helena näki tapahtumissa 
todistuksia Jumalan asioihin puuttumisista ja huolenpidosta, jos ihminen sitä 
pyytää. Kun Helena oli kokenut saaneensa Jumalalta tehtävän toisen ihmisen 
auttamiseksi, siihen liittyi hänen käsityksensä mukaan myös hengellinen 
merkitys. Tultuaan autetuksi ja koettuaan lähimmäisen työn omaksi 
parhaakseen, ihminen ymmärtää, mitä on Jumalan työ hänen iankaikkiseksi 


parhaakseen. Myös sielun pelastuksen asia on Helenan mielestä tärkeä. 


Toisen vastaavanlaisen tapauksen hän muistaa ajalta, kun sota oli loppunut ja 
Juhana palannut rintamalta. Elettiin Tartossa pysyvää asuinpaikkaa etsien. 
Helenalla oli ollut tapana käydä kaupungin torilla kaupustelemassa itse 
valmistamiaan kukkasia ja ostaa myyntituloilla, mitä kotona tarvittiin. Hän 
odotti esikoistaan. Myyntityö ei raskauden loppuaikoina enää ottanut 
sujuakseen. Mutta kun hän oli päättänyt lopettaa torikaupustelun, tulikin 


voimakas sisäinen kehotus lähteä vielä kerran. Vähän oudoksuen hän otti 

mukaansa sen, mitä vielä oli myytäväksi valmistanut. Kukat menivät kaupaksi. 
Kotiin tarvittavat ostot oli tehty ja kotimatka oli edessä. Helena istahti hetkeksi 
asemalle ja mietti, miksi hänen oli pitänyt tulla tänne. Itse asiassa hän pohti, 
onko hänelle kenties jokin tehtävä tulossa. Siinä istuessaan hän huomasi jonkun 
juoksevan luokseen ihmisjoukon keskeltä. Tämä oli sukulaistyttö, sodan monin 
tavoin kolhima, huonossa kunnossa ja ilmeisessä hädässä. Helena kävi 
ostamassa hänelle junalipun ja vei mukanaan kotiin. Juhana oli asemalla 
vastassa. Kotona oli opittu tuntemaan Helenan alttius auttaa hätään joutuneita, 
koskapa kotiin päästyään hän sai moitiskelevan huomautuksen No taas tuot niitä 
ämmiä. Kaikki voitava kuitenkin tehtiin naisparan kuntoon saattamiseksi. Eiks se 
ollut Jumalan niinkun johdatusta: en saanut rauhaa, kunnes mänen keskiviikkona 
justiin sinne? Helena seurasi autettavansa toimeentuloa senkin jälkeen, kun 
hänen oma osuutensa tehtävästä oli päättynyt. Hengellisistäkin tarpeista 
huolehdittiin. Erotessa sukulaistytölle annettiin katekismus mukaan, koska 


kiinnostus siihen oli herännyt. 


Sodan aika oli ollut Järvisaaressa jatkuvaa epävarmuutta milloin saksalaisten, 
milloin venäläisten hallitessa aluetta. Helena osasi jo aavistaa, miten loppu tulisi 
käymään. Hän oli alkanut valmistautua pahimpaan eli kodin jättämiseen, vaikka 
moni muu kieltäytyikin siihen uskomasta. Hän päätti tehdä repun, mihin voisi 
kerätä valmiiksi tärkeimmät mukaan otettavat eli passit, paperit, rahat ja jotain 
lukemistoa. Monen kohdalla lähtö tuli aikanaan niin nopeasti, että tarpeetonta 
saattoi tulla mukaan ja välttämätöntä puuttua matkasta. Oliko Helenan repussa 
Elämän leipä-kirja, jäi kysymättä. Hengellinen eväs oli kuitenkin tärkeää, kun oli 


pysyttävä elämänmenossa sodan kaaoksen keskellä. 


Ensin väestöä siirrettiin lyhyen kantaman päähän rauhallisempaan kylään. 
Sitten asemalle härkävaunuihin, matkan jatkuessa kohti Eestiä. Seuraavat kaksi 
kuukautta kuluivat karanteenissa Pölkkylässä. Eestissä oli työvoimapulaa, joten 
pakolaisia pestattiin maataloihin töihin. Helena pääsi setänsä taloon, mutta ei 


kulunut montakaan päivää, kun tuli lähtö Suomeen. Siirto oli monelle pelastus, 


82 


jos siihen asti oli kestänyt. Helena haki vielä äitinsä ja veljensä, kaikki kolme 


pääsivät lähtemään yhdessä. 


Hankoon päästyä oli taas vastassa karanteeni. Helenan kohdalla matka jatkui 
Tampereelle, sieltä Sahalahteen ja viimein Karjalohjalle maatilalle töihin. 
Syksyllä vuonna 1944 sota päättyi, rauha tuli. Neuvostoliitto vaati 
inkeriläispakolaisten palauttamista takaisin omaan maahan. Helena oli 
perunamaalla töissä, kun kahvitauolle kokoontunut väki sai kuulla uutisen, 
vaatimuksen oman kansan palauttamisesta. Miten tähän oli suhtauduttava? 
Neuvostoliitto edusti esivaltaa, siihen nähden vaatimus oli oikeutettu. Ja 
täydensihän sitä lupaus päästä takaisin kotiseudulle. Helenalle päätös paluusta 
perustui kuitenkin erityiseen näkemykseen; hänelle oli tärkeää, jatkuisiko elämä 
taas yhdessä puolison kanssa. Miten hän yksin pystyisi tulemaan toimeen? Oliko 
Juhana selvinnyt sodasta? Neljä vuotta oli kulunut ilman tiedon häivääkään. 


Toisaalta Helena oli tottunut Suomen oloihin, eikä niistä valittamista löytynyt. 


Työpaikassaan Helena oli tutustunut inkerinsuomalaiseen Saariskaan. Ikäeroa 
heillä oli kolmekymmentä vuotta, mutta se ei ollut esteenä yhteisille 
harrastuksille. Uskon asiat kiinnostivat kumpaakin ja yhdessä käytiin kirkossa. 
Yhdessä he myös toimivat siinä tilanteessa, kun oli päätettävä paluusta 
Neuvostoliittoon. Saariskan kysymykseen, mitä hän nyt aikoi tehdä, Helenalla oli 
vastaus valmiina: Mie lähen kottiin ja pyyvän Jumalalta sitä mieltä, jos miun mies on 
elossa, sit miul tulloo se mieleen ja miun pittää lähtee. Ko ei ole elos, mie en lähe. 
Jumala anto miul sellasen neuvon. Ja minä käyn rukoilemaan Jumalaa. Lähtöpäätös 
syntyi Helenan jumalasuhteen pohjalta. Jo seuraavana aamuna päätös oli tehty. 
Rukousvastauksena Helena uskoi tietoon, että hänen miehensä oli selvinnyt 
hengissä sodasta. Kun vielä Saariskakin oli saanut saman vastauksen, 
paluutoimiin = ryhdyttiin — välittömästi. Helena uskoi vakaasti niissäkin 
olosuhteissa, kun oli pettyneenä todettava, että paluumuuttajia kuljettanut juna 


ajoi pysähtymättä Inkerinmaan ohi. 

Helenan sijoituspaikaksi tuli pieni kylä Novgorodin alueella. Paikkakunnalta oli 
rintamalle joutunut kaikki sotakuntoiset miehet. Vain muutama vanhus oli 
jäljellä miespuolista väestöä. Kylän väki kyseli, minkälainen perhe Helenalla oli. 
Mies on armeijassa ja äiti on elossa, vastaus kuului. Ja lisäksi hän vakuutti 
ottavansa selvää, missä hänen miehensä parhaillaan on. Älä höpise, mitä sinä 
puhut. Sinä vasta tulit ja sanot, sinä löyvät. Moni isä oli saanut turhaan odottaa 
poikiaan takaisin sodasta. Mutta Helena päätteli, että olisi hyödytöntä vain 


odottaa. 


Kirjeitä lähti sinne ja tänne, kaikkiin mahdollisiin kohteisiin, mistä jotain 
vihjeitä voisi saada. Leningradista tuli vastaus, ettei Juhanasta ole mitään tietoa, 
hänen veljestään kyllä tiedettiin. Helena ei ehtinyt vielä vastausta kirjoittamaan, 
kun tuli toinen kirje, josta hän jo päältä tunnisti miehensä käsialan. Helena lähti 


juoksemaan kirje kädessään: mitä hän olikaan sanonut. 


Juhana oli Siperiassa, missä oli etsinyt yhteyttä omaisiinsa. Lopulta hän sai 
asiansa järjestymään niin, että pääsi palaamaan kotiin. Novgorodin alueella 
elämisen mahdollisuudet toimeentulon ja ravinnon suhteen olivat heikot jo 
pelkästään suurten paluumuuttajajoukkojen vuoksi. Helena ja Juhana päättivät 
lähteä Eestiin ja etsiä sieltä uusi koti. Muuttomatka oli vaivalloinen, kuten 
matkustaminen —yleensäkin siihen aikaan. Mukaan tarvittiin melkoiset 
muuttokuormat. Perillä löytyi talo, jota emännöi yksinäinen vanhus, hyvä 
ihminen, kuten Helena häntä luonnehti. Kolme vuotta siinä kului. Juhana oli 


saanut töitä aputalouden kirjanpitäjänä. Perheeseen syntyi esikoispoika. 


Sama päättäväisyys, millä vanhemmat aikanaan olivat hankkineet 
avioliitolleen kristillisen siunauksen, näkyi heidän toimissaan saada pappi 
ristimään mein poikaa. Osoitti paikallisen tiedonvälityksen tehokkuutta, että 
tiedettiin Juhana Vaasselin vapautuneen vankilasta ja toimivan nyt 
Eestissä. Vaasseli oli ennen sotia Inkerissä laajalti tunnettu kirkonmies. Nyt 


voitiin Haposten kodissa viettää ristiäisiä. Helena tiesi, millainen palkkio 

kastepappia miellyttäisi. Paistoin uunis leipii ja annoin hänelle suuren ruisleivän. Hän 
oli hyvin kiitollinen. 

Vuonna 1949 Karjalaan kutsuttiin pakolaisia kotien rakentamiseen ja 
raivaamaan peltoja. Vielä kerran Helena ja Juhana kokosivat omaisuutensa 
lehmät mukaan lukien, kuljetettaviksi uusiin olosuhteisiin. Petroskoista tuli 
kotikaupunki. Kahdestaan rakentaen nousi oma talo, johon hirret sahattiin 
Tsalnasta. Ensimmäisenä syksynä saatiin runsas perunasato, neljäkymmentä 


säkillistä perunaa. 


Pojastaan vanhemmat ovat halunneet kasvattaa toisten ihmisten kanssa hyvin 
toimeentulevan ja Jumalaan uskovan ihmisen. Johonkin välimaastoon poika jää 
äitinsä arvion mukaan, kun ei ole kovin innokas kirkossa kävijä, mutta ei mikään 
jumalankieltäjäkään. Kodissa on ollut tarjolla hengellistä kirjallisuutta ja 
seurakunnan toiminta on vanhempien aktiivinen harrastus. Kasvuympäristö ja 
ikätoverit ovat olleet venäjänkielisiä. Poika ei halunnut puhua suomea, vaikka 
oli sen kotona oppinut. Kolme vuotta armeijassa vieraannutti kotikielestä, mutta 


äidin tyytyväisyydeksi kotiin palattua suomen kieli palautui entiselleen. 


Vuosikymmeniä on kulunut ja monta satoa on korjattu omalta pellolta. Nyt jo 
varttuu kaksi lapsenlasta vanhusten ilona. Helenalle on tärkeää katsoa elämässä 
eteenpäin. kaikki aineellinen hyvinvointi on Jumalan avulla aikaansaatua. 
Helenan ajatus liittyy todellisuuteen syvemmin, kuin sen kirjaimellinen tulkinta 
antaisi ymmärtää. Hän puhuu elämänkoulusta, joka lapsuudesta asti on 
kasvattanut inkerinsuomalaisia uurastajiksi. Ilman omaa toimeliaisuutta ei 
Helenan mielestä heistä olisi kovinkaan monta enää jäljellä. Hän ottaa 
huomioon ne äärimmäisen karut olosuhteet, joissa tuhannet hänen kansansa 
jäsenet joutuivat ponnistelemaan. Helena ottaa esimerkiksi erään ystävänsä, 
joka kehnoihin oloihin jouduttuaan oli omilla töillään hankkinut hyvän 


toimeentulon itselleen ja läheisilleen. 

Karjalassa inkeriläisyhteisö jäsentyi luomaan yhteyksiä toinen toiseensa. 
Seurojen pito kodeissa keräsi joukkoa. Helena arvelee, että Jumala on 
armossaan etsinyt ihmisiä. Raskaistakin päivistä pitäisi kiittää. Helenan ja 
Juhanan koti on ollut avoin vierailijoiden, sukulaisten ja ystävien tapaamisille. 
Täällä keskustellaan ja ollaan kiinnostuneita Petroskoin luterilaisen seurakunnan 
asioista. Vuonna 1969 ja seuraavan vuoden alussa seurakuntatoiminnalle saatiin 
virallinen hyväksyntä. Sen aktiivisiin asianajajiin oli kuulunut mm. Paavo Haimi 
ja Juhana Vaasseli, jotka Siperiasta vapauduttuaan palvelivat laajalti 
pappistehtävissä. Talkootöinä rakennettu kirkko vihittiin käyttöön kirkkovuoden 


alkaessa 1983. (Mesiäinen 284-286, 325) 


Helenalla on jo lapsuudesta asti omaksuttu avara ekumeeninen 
suhtautumistapa eri tavoin uskoviin ihmisiin. Vaatii toisaalta nöyryyttä, 
edellyttää traditiolta jatkuvaa korjausta, ja taitoa vastaanottaa haasteita. Helena 
kokee joskus olleensa Jumalan toiminnan välikappaleena. Nyt kun olosuhteet 
ovat parantuneet, hän muistuttaa maailman lopunajoista ja pitää siksi 
pelastuksen asiaa tärkeänä. Jokainen rakastaa omaa kansaansa, sekin on 
Jumalasta lähtöisin. Jumala antaa koettelemuksia ohjatakseen kansaa niin kuin 
yksityistä ihmistäkin. Helena katsoo puhuvansa koko Inkerin kansan puolesta, 
kun hän sanoo, että inkeriläisyyden pitäisi säilyä. Toisaalta hänellä on käsitys, 
että nyt (1990-luvulla) Jeesuksen toinen tuleminen on lähellä. Tässä 
maailmanajassa on selvästi nähtävissä Raamatun ennustus: kansa nousee 
kansaa vastaan. Helena palaa ajassa vuoteen 1980 ja hänen merkilliseen 
unikokemukseensa silloin. Unessa toistui monta kertaa sanat Jeesus tulee pian. 
Unen sisältö heijasti näkijänsä sielunmaisemaa, jota todennäköisesti oli 
sävyttänyt Petroskoin seurakunnan vaikeat alkuvaiheet. Julistaa Jeesuksen 
paluun odotusta ja valmiutta siihen, on sekin Helenan tapa palvella 
lähimmäisiään. Huoneentaulu kodin seinällä Minä ja minun huoneeni palvelemme 


Herraa on henkilökohtainen tunnustus. 


86 


Juho (JVa). Venjoen seurakuntaan on kuulunut kaikkiaan 84 suomenkielistä 
kylää. Juhon (s.1928) kotikylässä, Pieni Verevän kylässä oli hänen muistinsa 
mukaan viisi venäläistä taloa. Juhon suku on ollut enemmistönä kylässä. 
Kyläläisten keskuudessa vallitsi hyvä sopu eikä kieliongelmiakaan ollut. 


Venäläiset ymmärsivät suomea ja suomalaiset osasivat puhua venäjää. 


Juhon isä viljeli pientä tilaa. Perheeseen kuului vanhempien lisäksi kolme lasta 
ja mummo. Juhon sisar ja veli olivat häntä vanhempia. Lapsuuteen on kuulunut 
rinnakkain työtä ja koulunkäyntiä. Hevosen kanssa työskentelyyn piti jo varhain 
perehtyä. Kotitöitä lisäsi lehmän ruokkiminen ja kodin vahtina toimiminen. Näin 
oli erityisesti vuodesta 1937 lähtien, kun Juhon isä kuoli ja runsaan vuoden 
kuluttua kuoli äiti. Juho jäi sisarustensa kanssa taloa pitämään. Myös täti auttoi 
työnsä ohella elämän sujumista. Hänen työpaikkansa oli Leningradissa. Juhon 
kuusi vuotta vanhempi veli opiskeli työkoulussa ja kävi kirjapainossa töissä. 
Ensimmäisenä kouluvuotenaan Juho sai vielä opiskella suomea. Talvisodan 
kynnyksellä kouluopetus muuttui pelkästään venäjänkieliseksi. Neljännen 
kouluvuoden jälkeen Juhon koulunkäynti loppui, koska kotona riitti töitä ja 


varttuneempana hän kävi jo kolhoosissa töissä. 


Vuosi 1937 oli tuonut myös Juhon elämään ongelmia. Isän kuolema muutti 
perheen elämänlaatua. Kirkot oli suljettu, mutta isän siunaus vielä toimitettiin 
Hatsinan kirkossa. Äidin kuoltua 1939 Juho ei tarkalleen muista, kuka hänet 
hautaan siunasi. Varmaankin joku vanhemmista kylän asukkaista, joka sen osasi 
tehdä. Hatsinan kirkkomaalle molemmat on haudattu. Juholle on jäänyt 
mieleen kirkon vaikeat ajat. Hänet on kastettu, mutta rippikoulua hän ei ehtinyt 
käymään. Kotona äiti piti huolen kristillisestä kasvatuksesta. Siihen kuului päivän 
aloittaminen aamurukouksella, joka oli Isä meidän. Laulajia perheessä ei ollut. 


Sitä että oppi tuntemaan Jumalan, pidettiin luonnollisena ja tarpeellisena. 

Kuva 7, Huoneentaulumsa inkeriläiskodin seinällä on sanat; 
Minä jan minun huoneeni palvolommo Herraa. 


Kuva 8. Hatsinassa toimivan Vapaakirkon kokuoustilu 
kesällä 1990. Katonrajassa oleva teksti viittaa venäjän: 
ja suomenkieliseen julistukseen 

Jouduttuaan lastenkotiin vuonna 1941, Juho sai kaksi hyvää ihmistä 
vanhempiensa tilalle. Toinen oli lastenkodin johtaja, jota hän tapasi vielä sieltä 
lähdettyäänkin. Toiseen hän tutustui myöhemmin Moskovassa. Uskonnollisesti 
nämä kumpikaan tuskin olivat kasvattajia, mutta ymmärsivät orvon pojan 


elämäntilannetta ja osasivat luoda siihen turvallisuutta ja vakautta 


Juhon elämäntapaan on kuulunut pitää yllä hyviä suhteita kanssaihmisiinsä 
sekä työssä että vapaa-aikoina. Vuorovaikutus on ollut vaivatonta, olipa 
kysymyksessä suomalainen, venäläinen tai minkä tahansa kansallisuuden 
edustaja. Minkäänlaisia riitoja hän ei muista olleen. Silloinkin kun elämä oli 


puutteellista, iloittiin siitä, että oltiin nuoria ja terveitä. 


Vuoden 1941 sodan alkaessa Juhon koti oli lopullisesti hajonnut. Ainoastaan 
hänen sisarensa jäi kotiin siihen asti vuonna 1943, kun inkerinsuomalaisia 
alettiin — siirtää Suomeen. Juhon veli oli mennyt vapaaehtoisena 
sotapalvelukseen. Juho itse joutui evakkoon kauas Siperiaan Kurganska oblastiin 
(Lounais-Siperiassa). Kaikkiaan kuukauden kestänyt matka alkoi ensin hevosilla 
Tihvinään. Evakoitujen karjaa oli mukana. Matka jatkui tavarajunalla niin, että 
yksi päivä oltiin liikkeellä, toisen päivän juna seisoi jossain, missä oli 


ruokailumahdollisuus tai jaettiin kuivaa muonaa. 


Juhon sijoituspaikaksi tuli lastenkoti. Sota ei ollut ulottunut sinne asti. Ruokaa 
oli riittävästi eikä hoidossa ilmennyt puutteita. Lasten vaatteet ommeltiin oman 
tarpeen mukaan, peruna istutettiin, kylvettiin viljaa ja sahattiin puut talven 
varalle. Kesällä niitettiin heinät lehmille ja hevosille. Juholle kaikki oli tuttua 
työtä ja hän viihtyi hevosten parissa. Kaikkiaan kolme ja puoli vuotta kului 
lastenkodissa. Sinä aikana hän ehti täydentää koulunkäyntiään niin, että kuusi 
luokkaa tuli täyteen ja seitsemännen hän opiskeli työkoulussa Sverdlovskissa 
(Jekaterinburg, Uralilla). Erilaista ammattikoulutusta oli tarjolla. Juho valmistui 


kaksivuotisen opiskelun jälkeen viilarin ammattiin. 

Juhon sisar oli joutunut Suomeen siirron yhteydessä lopullisesti eroon 
veljistään. Pitkään hän oli jo elänyt sellaisessa käsityksessä, että molemmat 
olivat kuolleet. Kului kaikkiaan 19 vuotta, ennen kuin Juho tapasi sisarensa eron 


jälkeen. Sittemmin tapaamisia on ollut 1967 Tallinnassa ja 1989 Leningradissa. 


Rauhan tultua Juho suunnitteli paluuta takaisin kotimaalle. Vuonna 1946 hän 
oli lähtenyt Uralilta katsomaan kotiseutuja ja tapasi sukulaisiaan, tädin ja enon. 
Sovittiin, että Juho tulisi heidän luokseen asumaan, yksinäinen kun oli. Vuoden 
kuluttua palattuaan hän ei enää tavannut näitä. He olivat muuttaneet Eestiin. 
Puoli vuotta Juho asui lähellä Tallinnaa. Sieltä hän joutui siirtymään Pihkovaan 
rakennustöihin. Pihkovassa olisi ollut mahdollisuus jatkaa koulunkäyntiä. Kun 
kansaa oli paljon, koulua käytiin kolmessa vuorossa. Kaikissa kouluissa 
opetettiin saksaa. Sitä piti osata, koska se oli ollut vihollisen kieli. Englannin 
opetus oli harvinaista. Vuoden päivät kului, kunnes Juho muutti Petroskoihin 


huhtikuussa 1949. 


Elämänkokemusta oli kertynyt ja tarvittavat taloudelliset edellytykset 
olemassa, jotta perheen perustamista saattoi ryhtyä suunnittelemaan. Juho 
solmi avioliiton vuonna 1950. Mitään hääjuhlia ei vietetty; ei ollut missä juhlia. 
Nuoripari kävi rekisterissä. Kirkkoon olisi menty, jos sellainen jossain olisi ollut. 
Oman lähipiirin kesken vietettiin vaatimattomissa puitteissa yhteisen elämän 
aloittamisen merkkipäivää. Kahden seuraavan vuoden ajan Juho teki töitä 
laivatehtaalla. Perheeseen syntyi kaksi lasta. Työnsä ohella Juho kävi 
autonkuljettajan kurssin. Siitä tuli hänelle uusi ammatti seuraavien 


kolmenkymmenen vuosien ajaksi. Nyt hän on ollut eläkkeellä toista vuotta. 


Aina Juho on uskaltanut sanoa, että on suomalainen, sehän lukee passissakin, 
mutta koskaan hän ei ole käynyt Suomessa. Hänelle on selviö, että inkeriläiset 
ovat Inkerinmaan suomalaisia. Inkeriläisyys liittyy paikkakuntaan aivan, kuten 
esimerkiksi savolaisuus Suomessa. Sota-aikana lastenkotiin jouduttuaan hän oli 


yrittänyt vaikka suomeksi ajattelemalla ylläpitää suomenkielen taitoaan. 

Myöhemmin — Eestissä — kielten kanssa oli tullut 'ongelmia. Mutta 
inkerinsuomalaiset seurustelivat keskenään. Juho oli etsinyt oman kylän väkeä 
ja käynyt tapaamassa suomalaisia. Lapset oppivat aikanaan kotona suomen 
kielen. Lastentarhassa ja koulussa se sitten hävisi, eivätkä he enää 
halunneetkaan puhua suomea ja erottua siten toisista ikäisistään. Aikuistuttua 
suomi ei heillä tullut kysymykseen kotikielenä, koska molempien puolisot ovat 
venäjänkielisiä. 

Juhon mielestä kirkko on ollut monella tavoin hyvä asia. Kun hän sanoo, ettei 
ilman kirkkoa ole uskoa, ajatus säteilee moneen suuntaan. Mihin voi luottaa 
kuoleman kohdatessa tai elämän käydessä turvattomaksi. Näitä Juho on 
joutunut varhain elämässään pohtimaan. Petroskoin luterilaisen seurakunnan 
vaiheet hän tuntee jo siitä lähtien, kun Juhana Vaasseli ja Paavo Haimi olivat 
aloittaneet kaupungissa hengellisen työn. Juhon molemmat lapset on kastettu. 
Pappi kutsuttiin kotiin, se oli vanhempien yksimielinen ratkaisu. Myös oman 
tyttären tytär on kastettu. Siinä vaiheessa jo oli luterilainen kirkko 


toimituspaikkana. 


Juho on tullut Petroskoista Kelton juhannusjuhlille. Juhlat ovat 
osoitus inkeriläisen kulttuurin uudesta noususta. Juhlien aikana pääsee 
näkemään tuttuja paikkoja, tapaamaan sukulaisia ja tuttavia, niitäkin jotka 


asuvat Ruotsissa ja Eestissä. 


Juho (JKe). Juho (s.1912) on lähtöisin Tuutarin Hannolan kylästä. Hän muistaa 
ajan vallankumouksesta Stalinin valtaannousuun. Väliajan hallitus salli vielä 
yksityisomistuksen. Kaikki oli hyvin siihen asti, kun tuli kollektiivitilojen aika. 
Kolhoosiin meni riihet, saunat, kaksi lehmää ja hevoset valjaineen. Muuten 


Juhon kotitilalla talous oli kunnossa. 


Juho sai hyvän kasvatuksen. Hän kävi kuusi vuotta suomenkielistä koulua 


hyvien opettajien johdolla. Vuonna 1934 hän lähti Petroskoihin kaksivuotiseen 

sotakouluun. Ongelmia tuli siitä, että Juho oli kulakin poika. Yhtenä yönä kaikki 
suomalaiset komentajat oli vangittu ja tilalle tullut venäläinen pataljoona. 


Inkeriläisistä jäi muutama mies jatkamaan koulua. Juho palasi kotiin. 


Tällä välin maanviljelijä-isä oli kuollut. Perheessä oli Juhon lisäksi kaksi poikaa 
ja yksi tyttö. Nuorin veli oli vasta 13-vuotias, kun hän menetti toisen kätensä, 
luultavasti tottumattomana maataloustöihin. Juhoa tarvittiin äidin apuna. Hän 
sai vapautuksen armeijasta. Isän kuoleman jälkeen perhe menetti maansa niin, 
ettei enää ollut Hannolassa elämistä. Talo piti myydä ja ostaa uusi talo 
Skuoritsasta. Siellä Juho tunsi olonsa turvalliseksi. Leningradissa oli suomalainen 
kirjapaino, missä hän hankki kirjanpainajan ammattitaidon. Enää ei ollut hätää, 


kun oli ammatti ja työpaikka Leningradissa. 


Lapsena Juho oli tottunut käymään pyhäkoulua ilman, että häntä olisi tarvinnut 
siihen pakottaa. Kaksi viikkoa kesti pastori Laurikkalan pitämä rippikoulu. Kaikki 
ne päivät olivat arvokkaita, viimeksi konfirmaatio ja ehtoollinen. Laurikkala on 
jäänyt mieleen hyvänä puhujana. Ei haitannut, vaikka jumalanpalvelus kesti 
monta tuntia, seurakunta jaksoi kuunnella. Juhon kotona Laurikkala oli vieraillut 


monta kertaa. 


Kirkkojen sulkemisista ei kukaan uskaltanut puhua, ei edes naapuri naapurille. 
Kaikki viisaat ihmiset, papit, opettajat vietiin pois, eikä kukaan tietänyt 
kohtaloansa. Laurikkalan lähdettyä Suomeen vuonna 1937, ei ollut enää 
pappeja. Juhana Kemppi ja Aatami Kuortti vangittiin, mutta he pääsivät 
karkaamaan vankileiriltä. Hengellinen elämä oli sitä, että rukoiltiin perhepiirissä, 
ei muualla. Mitään tulevaisuutta ei ollut kenelläkään, vain pelko, kenet haetaan 
seuraavaksi. Kirkkojen sulkemisten ohella hävisivät laulukuorot, eikä 
kuorotoimintaa uskaltanut mitenkään harrastaa. Kristilliset juhlapyhät, Joulu ja 
Pääsiäinen olivat olleet neljä päivää kestänyt juhla-aika. Juhon kouluaikana 


joulujuhla ja pääsiäisjuhla jäivät pois ja tavalliset pyhäpäivät olivat koulupäiviä. 

Tilalle tulivat valtiolliset juhlat. Mistä pyhät olisivat tulleet, kun ei kirkkoakaan 


ollut. 


Kuolema opittiin tuntemaan jo lapsuudessa. Perheisiin kuului usein kolme 
sukupolvea, joten oli tavallista, että vanhus vähitellen erkani elämästä. Tai jos 
sairaus yllätti, harvoin vietiin sairaaloihin, koska ne olivat pitkän tai hankalan 
matkan päässä. Kuolemaan suhtauduttiin kuin pyhään tapahtumaan. Jos vainaja 
siunattiin kirkossa, se tapahtui jumalanpalveluksen jälkeen. Siunaustilaisuudessa 
arkku pidettiin auki. Ortodokseilla oli se tapa, mutta mitään erityistä merkitystä 
sillä ei inkeriläisille ollut. Toinen ortodokseilta omaksuttu tapa oli virpominen. 
Rahaa ei kukaan pyytänyt, viikon kuluttua käytiin hakemassa lahjat. Luterilaisuus 
ja uskossa eläminen karsi kaikki taikauskoon viittaavat tavat. Jos sellaisia olisikin 


ollut, Juho ei ota siihen kantaa. 


Vuonna 1937 Juho solmi avioliiton. Lähellä Oranienbaumia oli joku maallikko, 
joka toimitti vihkimisiä. Häitä vietettiin vaatimattomasti perhepiirissä. Nuoripari 
pyrki elämään mahdollisimman normaalia perhe-elämää monenlaisen uhan alla. 


Juho kävi Leningradissa töissä, vaimo huolehti kodista ja perheen esikoispojasta. 


Juhon työpaikka oli tehtaalla isossa tornissa. Tehdas sijaitsi lähellä Baltian 
rataa. Elettiin vuotta 1941, sota oli alkanut. Saksalaisten eteneminen uhkasi jo 
niin lähellä, että ampuminen kuului Juhon työtorniin. Tää on jo Saksa, hän 
päätteli ja lähti kesken työpäivän kysymään lupaa työnantajaltaan, että voisi 
käydä hakemassa perheensä turvaan. Ei se olis millään laskenu. Et tuu kuitenkaan 
takasin. Kun Juho oli vakuuttanut palaavansa ja allekirjoitti vielä paperin, että 
palaa aamulla työpaikalleen, hän sai lähteä. Mutta junat eivät enää kulkeneet. 
Hän käveli Taaitsaan asti, mikä oli Tuutarista ensimmäinen asema. Siellä oli jo äiti 


ja perhe. Saksalaiset olivat tulleet, takaisin ei ollut menemistä. 


Miehittäjien armoilla eläminen kävi aina vain tukalammaksi. Elintarvikepula 
syntyi, kun vähäisetkin omavaraistalouden tuotteet oli luovutettava saksalaisten 


tarpeisiin. Keväällä istutettu perunasato meni syksyllä miehittäjien suihin. 

Paikallinen väestö yritti ravita ruohoilla itseään. Kaksi vuotta kului, ennen kuin 
Suomesta tuli pelastava apu. Monet venäläiset olivat paenneet Leningradiin ja 
joutuneet piiritykseen. Niin tekivät myös Juhon veli ja sisar, mutta olivat 


kuitenkin selvinneet hengissä. 


Saksalaiset antoivat työtä, josta palkka oli noin 200 grammaa leipää, viikon 
annos. Oikeata leipää se ei edes ollut, mitä lie sahanpuruja joukossa. Moni ei 
kestänyt. Juhon arvion mukaan kolmasosa inkeriläisistä kuoli nälkään. Voimat 
niillä leivillä meni vähiin. Saksalaisten tarjoama työ oli puiden sahaamista, 


talvella lumitöitä tai erilaisia tietöitä. Saksalaisten mielivalta oli pidäkkeetöntä. 


Juho menetti vaimonsa, eikä siinä vielä ollut kaikki. Sitä on ihminen niin 
turtunut, Juho totesi. Tarkoittiko hän, että toivottomuus kaiken menettämisestä 
oli yleistä, vai olivatko valloittajat kaikesta inhimillisyydestä luopuneita. 
Jälkimmäisessä tapauksessa päättelyä tukee tapahtuma Juhon talossa. 
Humaltunut sotilasjoukko oli tunkeutunut sisälle ja ajanut talonväen ulos 
sytyttäen talon palamaan. Uusi asunto kuitenkin saatiin venäläisten tyhjilleen 


jättämästä talosta. 


Kahden vuoden kuluttua alkoi väestön siirtäminen Suomeen. Juho lähti 
poikansa ja äitinsä kanssa ensin Viroon, Paldiskiin ja sieltä Hankoon. Heidän 
sijoituspaikakseen tuli maalaistalo, josta kolme poikaa oli joutunut rintamalle. 
Juho oli hyvin vähän maatöihin tottunut, mutta isännän mieleen hän oli, ahkera 
työmies. Onneakin oli tähän taloon joutumisessa mukana. Talon ylioppilastyttö 
oli työssä helsinkiläisessä firmassa, jonka johtajan hän tiesi olevan 
inkerinsuomalainen ja nimeltään Toikka. Juho muisti, että Toikka oli Inkerin Liiton 
entinen puheenjohtaja. Hän lähetti tälle kirjeen, eikä kestänyt kauan, kun tuli 


kutsu Helsinkiin. Järjestyi työ ja asunto, mutta lähdössä tuli ongelmia. 


Oli saatava lähtölupa nimismieheltä. Mutta nimismiehen teki epäluuloiseksi se, 
ettei Juho ollut rintamalla. Eihän tässä vain ole kommunisti kysymyksessä? Jos 


minä olen kommunisti, tekin olette, Juho heitti rohkeasti vastaan. Ulos, huusi 

lainvalvoja, jonka yksinkertainen tulkinta inkerinsuomalaisista oli, että jokainen 
Neuvostoliitosta tullut oli kommunisti. Paikalle osunut poliisimies ihmetteli, 
vieläkö Juho uskaltaisi uudestaan mennä nimismiehen juttusille. Tottakai mie 
mään, Juho totesi vakuuttavasti. Hänelle ilmaantui toinenkin vastahankaan 
nousija, työnantaja-isäntä, joka ei olisi halunnut luopua kelpo rengistään. Hyvä 
isäntä, allekirjoita paperi, että pääsemme Helsinkiin, Juhon äiti pyyteli. Isäntä 
heltyi lopulta, paperi lähti nimismiehelle ja asia oli selvä. Kolmisin elämä jatkui 
hyvin. Juholla oli työpaikka ja perheellä hyvä asunto. Aikanaan Juho perusti 
uudestaan oman perheen, mutta äiti hoiti hänen talouttaan kuolemaansa asti, 


vuoteen 1963. 


Rukous auttaa joka asiassa, on Juhon kokemukseen perustuva käsitys. Hän 
muistelee Leningradista lähtöään viime tingassa. Suomessa maatalosta lähtö 
onnistui äidin rukousten ansiosta. Jumala auttaa, mutta edellytyksenä rukousten 
kuulemiselle on usko. Äiti on sen pojalleen opettanut. Usko Jumalan 
johdatukseen vain vahvistui, kun Juhon tielle ilmaantui oman kylän tyttö. 


Vuonna 1955 hän solmi uuden avioliiton. 


Juhon työ oli kolmivuorotyötä, millä hän perustelee sen, ettei ollut aikaa 
osallistua seurakunnalliseen toimintaan. Kirkkoon hän on kuulunut ja käy 
jumalanpalveluksissa. Jumalan johdatuksen elämässään hän näkee siinäkin, että 
hän välttyi joutumasta sotapalvelukseen. Hänet oli tosin jo kutsuttu, mutta 
vapautettiin, koska hän oli käynyt Petroskoin suomenkielisen sotakoulun. Paperit 
oli tarkastettu ja hänet lähetettiin kotiin odottamaan uutta kutsua. Mutta kaikki 
paperit olivatkin joutuneet Leningradiin ja Juho jäi ikään kuin orvoksi. Kutsua ei 
tullut, se oli onni. Jumalan avun hän on kokenut monessa asiassa ja tilanteessa. 
Juhon uskoa ei mikään horjuta. Armosta kaikki on tullut. Uskovainen äiti on 
usein esillä hänen kertomuksessaan, kun on Jumalasta puhe. Usko on iloinen 
asia. Kun Herrassa iloitaan, siinä ei ole mitään pahaa. Juho viittaa sellaisiin 
uskonnollisiin tapoihin, että havaittavan äänekkäästi ja erilaisin liikkein 


ilmaistaan iloa ja hyvää mieltä. Mikä tahansa iloinen asia tuottaa 

tunnekokemuksia: toisia itkettää, toisia laulattaa. Samaa voi uskosta iloitseminen 
saada aikaan. Juho muistaa Tuutarissa käyneensä ns. hyppääjien kokouksissa. 
Siellä luettiin Raamattua ja laulettiin, saatettiin jopa panna tanssiksi. Aikanaan 
liike hävisi Inkeristä, mutta Juho arvelee, että Pohjanmaalla seuroja vieläkin 


pidetään. 


Kotimaan olojen sekavuus ja toisaalta Juhon saavuttama turvallinen asema 
Suomessa oli ollut selkeä peruste siihen, että päätettiin jäädä pysyvästi 
Suomeen. Kukaan ei edes tullut vaatimaan lähtöä, eikä yksisään poliisi käynyt 
patistamassa poistumaan maasta. Juho on ollut tyytyväinen elämäänsä 
Suomessa. Inkeriläisyys ei ole tuonut siihen mitenkään poikkeavaa sisältöä. 
Joskus kun on tullut mieleen entiset olot Inkerissä, hän pohdiskelee, miten 
vähän pienen heimoyhteisön historiasta täällä on tiedetty. Ei liioin Inkerissä 
puhuttu. Kouluissa opettajat eivät itsekään tienneet, keitä olimme. Nyt Juho käy 
kuukausittain kokouksissa Karjalatalon Inkeri-salissa. Siellä kuulee ajankohtaista 


asiaa. 


Suomeen tultuaan Juho oli ollut viisi vuotta valtion palveluksessa, kun hän 
joutui hankalaan tilanteeseen. Varikon päällikkö oli vaatinut häntä esittämään 
sotilaspassinsa. Olen inkerinsuomalainen, Juho selitti. Häneltä tiukattiin, miten 
oli Suomeen tullut. Kun muutama päivä tapahtumasta oli kulunut, asia raukesi 


siihen, ettei häntä enää viiden vuoden kuluttua voitu passittaa takaisin. 


Juhon suomen kieli oli jo maahan tullessa kirjakieltä. Koulu oli ollut 
suomenkielinen, vain muutama tunti viikossa oli venäjän kieltä. Kotona puhuttiin 
aina suomea. Vasta työssään Leningradissa hän oli oppinut venäjän kielen. 
Vanhuudenpäivät kuluvat nyt kauniissa kerrostaloasunnossa Kontulassa. 
Liikutuksen kyyneleet nousevat vieläkin silmiin, kun tulee puhe äidistä, joka 
varhain oli joutunut vastaamaan yksin perheestään ja joka kuolemansa asti oli 


ollut poikansa perheen tukena. 

Mari (MHä). Marin (s.1914) koti on ollut Kelton Oravan kylässä vauraassa 
maalaistalossa. Pekkien perheessä oli vanhempien lisäksi kolme lasta. Marilla oli 
veli ja sisar. Oravan kylässä erotettiin yläkylä ja alakylä. Pekit olivat alakyläläisiä. 
Kouluun oli mentävä Saakrovan kylään, koska omassa kylässä sitä ei ollut. Marin 
kouluaikaan suomenkieli oli vielä opetuskielenä. Lempi Rister opetti suomea. 
Ahtaasti istuttiin, koska oppilaita oli paljon. Mari ehti käydä neljä luokkaa 


kansakoulua. Sen jälkeen hän sai jättää koulunkäyntihaaveet. 


1920-luvun loppuvuosina kodin ilmapiiriä leimasi levoton, hermostunut 
odotus. Silloisissa olosuhteissa puhuttiin kulakiksi tekemisestä. Se tarkoitti, että 
ensin luetteloitiin talon omaisuus ja seuraavana päivänä kaikki myytiin. 
Muutaman vuoden kuluttua tuli karkotus, pois kotiseudulta. Elettiin vuotta 1931. 
Perheellä oli edessään Siperiaan lähtö. Ensimmäinen häätö ja pakolaisena 


eläminen jäi kuitenkin lyhyeksi, sillä Pekit palasivat takaisin jo samana vuonna. 


Elokuun 31 päivä vuonna 1931 on ollut muistorikas päivä Marin elämässä. Se 
oli viimeinen päivä rovasti Laurikkalan pitämää kaksiviikkoista rippikoulua 
Leningradin kirkossa. Kahdensadan oppilaan lisäksi mukana oli kahdeksan 
karkotuksesta palannutta nuorta, Mari yhtenä heistä. Koko rippikoulun ajan 
oppilaita oli varoitettu jäämästä kotimatkalla mihinkään porukkaan, suoraan 
kotiin piti vain mennä. Siihen oli jo ollut totuttava, ettei omassa kylässä saanut 
liikkua kuin vasta pimeän tultua. Mitään papereita ei ollut näyttää tarvittaessa. 
Rippijuhlaankin oli vähällä tulla ikävä muutos. Itku tuli Marille, kun ilmoitettiin, 
ettei kahdeksaa karkotuksesta palannutta nuorta voitu päästää yhdessä toisten 
kanssa ripille. Nämä päättäisivät koulun perjantaina sakastissa, kun muille 
rippijuhla pidettäisiin sunnuntaina kirkossa. Mari ei muista suntion nimeä, mutta 
kiitollisena hän tätä kirkonpalvelijaa on muistanut koko ikänsä. Suntio oli 
tavannut neljä tyttöä ja neljä poikaa apein mielin istumassa kirkon eteisessä ja 
kysynyt, mikä heitä suretti. Mari ehätti kertomaan, miten harmitti, kun yhdessä 
oli käyty rippikoulua ja nyt ripille joudutaankin menemään erikseen. Tulkaa 


huomenna kirkkoon, suntio sanoi. Se oli perjantaipäivä. Kaikki otetaan yhdessä 

ripille, heille ilmoitettiin. Sen suurempaa iloa ei tarvittu: rippijuhlasta tuli 


ikimuistoinen. Marilla on vieläkin tallessa rippikoulusta saatu todistus. 


Ensimmäinen häätö kotiseudulta oli jäänyt lyhyeksi, sillä Pekit olivat tulleet 
takaisin Siperiasta jo samana vuonna. Runsaan kolmen vuoden kuluttua, vuonna 
1935 tuli toinen karkotus, joka vei perheen Aasiaan, Kazahstaniin. Mari oli jo 
varttunut aikuiseksi, mutta tulevaisuus pelotti. Hän ei enää halunnut paeta 
mihinkään, kunhan vain saisi elää rauhassa. Elämä jatkui Aasiassa vuoteen 1950. 
Niillä seuduilla oli paljon suomalaisia, joten suomenkieltä kuuli ja sitä puhuttiin, 
mutta venäjää ei ollenkaan. Viimeisinä vuosina Mari oppi työssään sairaalassa 


puhumaan kasakkia. 


Aluksi hän oli joutunut peltotöihin. Palkka oli surkea ja työ raskasta. Lapiolla tai 
kuokalla pehmitettiin maata ja vedettiin kantoja. Raatamista se oli. Ruokaa oli 
vähän ja kuumuudessa piti juoda paljon. Aurinko poltti nahan käsivarsista. 
Huulet oli ruvessa. Oman alansa Mari löysi vihdoin sairaalatyöstä, missä hän 
viihtyi seuraavat yksitoista vuotta. Sairaalassa sai työskennellä katon alla ja 
lääkärin ohjeiden mukaan. Työn iloa lisäsi kiinnostus siihen ja halu tehdä 


parhaansa toisten hyvinvoinnin puolesta. 


Nuorten huvituksiin Mari katsoi jo olevansa liian vanha osallistumaan. 
Sunnuntaipäivien kirkonmenot korvattiin seuroilla, joita pidettiin eri taloissa. Ei 
päässyt unohtumaan kaikki se hartaudenharjoitus, mihin kotimaalla oli totuttu. 
Kokouksissa laulettiin, rukoiltiin ja kuunneltiin sananjulistusta. Mari Rajala ja 


Liisa Haakana pitivät papinvirkaa ja hyviä puhujia olivatkin. 


Pappia ei liioin ollut paikalla, kun Mari ja Juhana solmivat avioliiton vuonna 
1946. Pariskunta kävi kirjoittautumassa rekisteriin. Häävieraita oli paljon ja 


tarjoilua riitti. Avioliiton siunaaminen korvasi vihkiseremonian. 


Kazahstanissa Mari piti huolta läheisistään niin, ettei nälkää tarvinnut 
kenenkään kärsiä. Hänellä oli leipäkortit kiinnitettynä kauppaan, mistä tuli 


sairaalan leipä. Sieltä jaettiin leipää myös sairaalan työntekijöille. Kun perheessä 

osattiin olla omavaraisia, muitakin peruselintarvikkeita riitti. Omaa lehmää 
pidettiin ja kukkaruukuissa kasvatettiin parsaa. Kurpitsaa keitettiin ja hillottiin. 
Elämä sujui ja terveys säilyi. Yhtään päivää Mari ei ollut sairaslomalla eikä 
kukaan muukaan perheessä sairastanut, vaikka vatsatauti oli oikein maanvaiva. 
Usein työstä palatessa Marin silmä osui pelottavan tuttuun näkyyn: taas tehtiin 
kirstua. Ei sitä jaksanut ymmärtää. Suuri talo oli suomalaisia täynnä. 
Lääkäritkään eivät pystyneet hävittämään veristä vatsatautia. Marin isän 


mielestä hänen perheensä oli tervettä sukua. 


Mihin tahansa lähdet, siunaa itsesi, oli äiti opettanut. Isä meidän oli kotona 
opittu aamurukous. Sinäkin aamuna se oli luettu, kun Mari oli vähällä hukkua. 
Hän muistelee, miten neljän tytön porukka oli lähtenyt keräämään kukkasia 
suolähteen reunalta. Tytöt olivat kyyryssä lähteen reunalla, kun Mari horjahti 
pää edellä suonsilmään. Hän yritti saada käsillään otetta päästäkseen ylös, 
mutta turhaan. Hän vajosi uudelleen. Silloin kävi mielessä aamuinen rukous. 
Mari sai pohjasta jaloilleen vauhtia ja kovasti ponkaisten tuntui, kuin vesi olisi 
nostanut hänet pinnalle. Hän huusi toisia tyttöjä avukseen, mutta nämä olivat 
pelästyksissään ja avuttomia. Onneksi paikalle osunut aikuinen sai vedettyä 


hänet ylös lähteestä. 


Toinen tapaus liittyy uimaretkeen tyttökaverien kanssa parin kilometrin päässä 
kotoa. Oma tuttu järvi, kirkas vesi ja pitävä hiekkapohja oli houkutellut tytöt 
kellumaan selällään vedessä. Rannalla liikuskelleet pojat keksivät ottaa osaa 
vedessä polskutteluun. Yksi pojista tarttui Maria hiuksista ja painoi pään veden 
alle. Mari sai huudettua apua, muttei enää jaksanut uida rantaan. Tyttökaveri 
huomasi tilanteen, tarttui häntä kädestä ja lapikoi toisella kädellä, kunnes jalat 
ulottuivat pohjaan. Vähäksi aikaa Mari jäi pientareelle ihmettelemään, olivatko 
he todella siinä paikassa, mistä olivat lähteneet uimaan. Tuossahan on meidän 
pelto ja teidän kaura: ei mitään hätää enää ollut. Mari tunsi suurta kiitollisuutta 


selviämisestään. Hiljalleen tytöt lähtivät kulkemaan kotia kohti. 

Kaksi kertaa kuolema oli ollut lähellä. Näiden tapahtumien muisteleminen 
liittyy Marin mielessä äidin opetukseen itsensä siunaamisesta. Kodin tapoihin oli 
kuulunut joka aamu ennen pöytään asettumista pestä kasvot ja polvistua sängyn 
viereen aamurukoukseen. Sen jälkeen saattoi aloittaa päivän toimet. Jumala 


kuului luonnollisella tavalla jokapäiväiseen elämään. 


Viisitoista vuotta oli kulunut Kazahstanissa. Marin ja Juhanan esikoistyttö 
syntyi vuonna 1949. Monet inkerinsuomalaiset olivat lähteneet etsimään 
Karjalasta uutta kotimaata. Myös Mari ja Juhana keräsivät välttämättömiä 
varusteita ja lähtivät matkalle kohti Karjalaa. Petroskoin liepeiltä Tsalnasta löytyi 
uusi koti. Pikkarainen mökki ostettiin perheen asunnoksi siihen asti, kun 
vanhemman tytön koulu alkoi. Sukulaiset olivat aluksi tarjonneet tulokkaille 
talonpaikkaa Suoju-joen rannalta. Mari ei suostunut tarjoukseen, koska veden 
läheisyys toi hänelle mieleen ikävät lapsuudenaikaiset tapahtumat. Juhana 
ymmärsi asian luonteen. Niinpä hän eräänä iltana työstä tultuaan kehotti 
keräämään tarvittavia varusteita kotiin lähtöä varten. Mie ostin talon, hän sanoi. 
Maailman sorjin paikka se oli Marin mielestä, ympärillä koivut ja nuori 
näremetsä. Paljon ei tilaa ollut, mutta se ei viihtyvyyttä haitannut. Kahdeksan 


vuotta siinä sujui sopuisasti, kunnes rakennettiin oma talo. 


Vuodesta 1958 asti Mari on asunut tässä talossa. Nuorin lapsista oli vasta 9- 
vuotias, kun Juhana kuoli vuonna 1970. Nyt toinen tyttäristä käy auttamassa 
Maria taloustöissä ja lastenlapsista on monenlaista seuraa. Marin lapsuudessaan 
omaksumat kristilliset tavat eivät sellaisinaan ole siirtyneet jälkikasvulle. 
Siunaamista tarkoittaen hän toteaa, ettei ole saanut pieniä vunukoitaan sitä 
ymmärtämään. Ei ne siunaa mittää, on isoäiti vähän haikein mielin pannut 
merkille. Radiosta on voinut kuunnella Suomesta lähetettyjä aamu- ja 
iltahartauksia. Hänen lapsensa eivät ole pitäneet niitä minään 
humpuukiohjelmana. Äiti, nyt sinun lähetyksesi alkaa, on joku huutanut, jos 


häneltä on unohtunut avata radio. Petroskoin luterilaisessa kirkossa hän on 

käynyt jumalanpalveluksissa niin kauan, kun on ollut voimia olla liikkeellä. 


Nykyisin sen on korvannut radiojumalanpalvelus, joka kuuluu hyvin. 


Marin lapset olivat jo ehtineet aikuisikään ja muuttaneet pois kotoa siihen 
aikaan, kun Petroskoissa päästiin virallisesti harjoittamaan kirkollista toimintaa. 
Marilla on lapsiinsa aina ollut hyvät suhteet, eivätkä nämä ole jättäneet äitiään 
yksin. Oravan kylä Inkerissä on Marille ollut mieluinen vierailujen kohde. Siellä 
on siskon ja veljen perheet ja paljon muita sukulaisia. Viimeiset viisi vuotta ovat 
terveyden kannalta olleet ongelmallisia. Vaikka joka viikko hän lähtisi tuttaviakin 
tervehtimään, mutta voimat eivät tahdo riittää matkustamiseen. Yhteyksiä 


Inkeriin Mari on pitänyt jäännösikään asti. 


Vuosikymmenien aikana Tsalnaan on kasvanut suomalainen asutusalue. Täällä 
eletään ja haastellaan niin kuin ainakin saman kylän ihmiset. Petroskoissa 
pidetyistä — kokouksista tulee tietoja inkeriläisten = asioista. = Vaikka 
inkerinsuomalaiset taas koottaisiin omalle maalleen, se ei jaksa Maria innostaa. 
Täällä hänellä on hyvät olot ja lapset ovat sijoittuneet hyvin työelämään. 
Pakolaisaika Aasiassa oli vieroittanut perinteisistä tavoista, kun ei parempaa elloo 
nähtykää, mutta pienistäkin asioista osattiin iloita. Kun vieraita kävi, äiti oli 
keittänyt tsajua ja pannut pöytään, mitä oli. Tsalnassa suomalaisyhteisö on kuin 
yhtä kyllää. Paluuta Inkerinmaalle ei enää kannata pohtia. Kun nuorilla on työtä 


ja hyvät asunnot, saadaan olla tyytyväisiä. 


Väinö (VKo). Väinö (s.1913) tuntee hyvin Venjoen ja kotikylänsä Montilan. Se oli 
pelkästään suomalaisten asuttama kylä. Hän luettelee useita taloja nimeltä. 
Tuvakat olivat uusimpia tulokkaita Kelton puolelta ja olivat ammatiltaan seppiä. 
Väinön vaari oli asemansa puolesta kylässä järjestänyt paikan, johon oli voinut 
pystyttää sepän pajan. Näin tehtiin silloin, kun kylän miehet vielä olivat isäntiä 
maillaan. Kylän historiaa Väinö tuntee ja ennen vallankumousta toimeenpantuja 


muutoksia kotiseudullaan. Maareformissa vuonna 1913 hänen kotitilaansa, isän, 

sedän ja vaarin osuudeksi tullutta peltoalaa ei paljon ollut ehditty raivata, kun 


alkoi ensimmäinen maailmansota. 


Neuvostovallan alkuvuosina, ennen kollektiivitalouksien aikaa kokeiltiin ns. 
kommuunien organisointia. Väinö tietää Montilan naapurikylään Mestilään 
perustetusta kommuunista. Sen johdossa oli entisen starssinan poika Antti. 
Kommuuni toimi hyvin, asuntoja rakennettiin, venäläisiäkin oli siellä tiilitehtaalla 
töissä. Aikanaan sitten Anttia syytettiin kansanviholliseksi ja hänet vangittiin. 
Koko kommuuni luhistui, kun ei ollut enää johtajaa. Toinen kommuuni oli 
Rääpyvällä. Sitä ennen Rääpyvällä oli toiminut maatalouskoulu. Väinö muistaa 
Tombergin Liisan ja Tupakan Katrin, jotka olivat käyneet tätä koulua. Rääpyvän 
kommuuniin piti anoa pääsyä ja sinne otettiin vain suomalaisia. 1918-vuoden 
tapahtumien jälkeen Suomesta tuli pakolaisia. Amerikasta palanneita siirtolaisia 
tuli jatkuvasti Rääpyvälle maatalouskoneita mukanaan. Aikanaan Rääpyvän 


kommuuni hävitettiin. 


Uuden Onttolan kylä sijaitsi lähellä Montilaa. Venjoen maisemaan kuului 
harvemmin mainittu ilmatieteellinen tutkimuslaitos Uuden Onttolan kylässä. 
Kansan suussa se kulki sivattoorin nimellä. Väinö ei tarkalleen tunne laitoksen 
luonnetta eikä sen lopettamista. Kollektiivitalouteen siirtymisen alkuvaiheet 
vuonna 1929 hän muistaa yksityiskohdittain. Kylän pojat tiesivät siihen aikaan 
jokaisen asian, joka liittyi uteliaisuutta nostattaneeseen muutosten aikaan. Pojat 
jotka puuhailivat kylän raitilla omia harrastuksiaan, joutuivat antamaan neuvoja 
vieraille kyselijöille. Vaikka Väinö oli alaikäinen, hän oli kokouksissa mukana. 
Kylän väelle ei heti ollut selvinnyt, oliko yhteistalouteen siirtyminen pakollista. 
Väinön mielestä ei ole ollut oikein käyttää asiasta käsitettä pakko, koska ei ollut 
kysymys pakkoluovutuksista. Välttämättömyys tai velvollisuus luovuttaa vastaisi 
tarkemmin venäjänkielistä ilmaisumuotoa asiantilasta. Montilan kylän taloista 
aluksi seitsemän taloa liitettiin yhteen kolhoosiin. Ensimmäisessä kokouksessa 


valittiin puheenjohtajaksi Jukka Tupakka. Kyläneuvoston sijaan pitäisi käyttää 

maaseutuneuvoston nimitystä, koska se vastaisi paremmin venäjänkielen 


ilmausta. 


Vähitellen — oli alkanut painostus muidenkin talojen — liittämiseksi 
yhteistalouteen. Tällöin liittymistä piti jo anoa ja perustella, miksi halusi liittyä. 
Kun ensimmäinen viisivuotissuunnitelma päättyi vuonna 1934, Montilassa oli 
kaikki talot yhteistaloudessa kahta vanhusten asuttamaa taloa lukuunottamatta. 


Nämä eivät olisi pystyneetkään liittymiseen. 


Väinön isä oli kuollut vuonna 1920. Isänsä viimeisiin vaiheisiin hän oli saanut 
selvyyttä setänsä kertomuksista. Veljekset olivat osallistuneet sotatoimiin 
valkoisten puolella Viron itsenäistymisen aikoihin. Isä oli sairastunut Räävelissä 
(Tallinna) ja veljekset lähteneet pyrkimään pois rintamatilanteesta. Narvaan 
päästyä toinen hevosista varastettiin. Setä oli laittanut veljensä rattaille ja tuonut 
kotiin asti. Sieltä isä oli viety Pietariin sairaalaan. Väinöllä on hämärä muistikuva 
puisesta kaksikerroksisesta rakennuksesta, jossa hän oli käynyt neljä vuotta 
nuoremman sisarensa kanssa isää tervehtimässä. Kun paranemisesta ei enää 
ollut toivoa, isä oli pyytänyt omalta isältään, Väinön vaarilta, että tämä 
rakennuttaisi uuden kotitalon, koska heidän talonsa oli hajotettu. Isä oli tehnyt 
pohjapiirustukset jo valmiiksi. Vaari rakensi talon, mutta omien 


piirustustensa mukaan. Sama talo seisoo vieläkin paikoillaan. 


Isä kuoli. Perhe pääsi muuttamaan uuteen kotiin vuonna 1922. Neljä vuotta 
myöhemmin, joulun aikoihin, kuoli Väinön äiti. Mummo tuli asumaan lasten 
kanssa, niin ettei mitään suurempaa hätää ollut. Kahta lehmää pidettiin ja 
mummo hankki ruokarahaa viemällä maidot Pietariin. Lapsenlapsiaan kohtaan 


hän oli lempeä kasvattaja. 


Paikkakunnalla oli viisiluokkainen koulu, Luukkasin koulu. Väinön sisar lähti sen 
käytyään Petroskoihin, koska kotiseudulla ei ollut korkeampaa suomenkielistä 
jatkokoulua. Petroskoissa sisar avioitui karjalaisen Timon kanssa, joka myös kävi 


koulua. Mutta talvisota katkaisi koulunkäynnin. Timo joutui 7. armeijakunnan 

esikuntaan tulkiksi. Siellä oli vangiksi joutuneita suomalaisia upseereita. Timo ei 
ollut pitänyt työstään. Väinö jää hetkeksi muistelemaan sisarensa perheen 
surullista kohtaloa. Timo oli sodan jälkeen palannut Leningradiin vaimonsa ja 
pienen tyttärensä kanssa. Hän alkoi jatkaa koulunkäyntiään. Vuonna 1940 hänen 
vaimonsa sairastui, joutui Leningradin uuteen sairaalaan ja kuoli siellä. Samoihin 
aikoihin kuoli Väinön mummo. Timolla olivat molemmat vanhemmat elossa. 
Heidän hoitoonsa hän vei pienen tyttärensä. Kun sota uudelleen alkoi, oli 
lähdettävä rintaman edellä pakoon. Sillä matkalla kaikki kolme kuolivat. Väinö oli 
vielä Suomesta käsin ollut kirjeitse Timoon yhteydessä, mutta nyt tätä 


kertoessaan hän ei tiedä, miten Timon lopulta oli käynyt. 


Mummon hoidossa Väinö ja hänen sisarensa olivat varttuneet ilman 
toimeentulovaikeuksia tai muita ulkonaisia rasitteita. Kaksi vuotta isän kuoleman 
jälkeen oli valmistunut uusi kotitalo. Molempien vanhempien menetystä korvasi 
mummon lempeys. Siinä ilmapiirissä yhteiselämä sujui ilman enempiä kolhuja. 
Kahdenkymmenen vuoden ikään päästyään Väinö solmi avioliiton. Vuotta 
myöhemmin, vuonna 1935 tuli kutsu armeijaan. Tutun poikaporukan kanssa 
kutsunnoista oli selvitty, mutta kotiinpaluu oli lopahtaa heti alkuunsa. Poikien 
liikuskelu hilpeissä tunnelmissa herätti epäilyjä miliisitalon edustalla. Koko muu 
porukka vietiin säilöön paitsi Väinö, jolta oli jo kutsunnoissa leikattu tukka pois. 
Väinö kävi pyytämässä, että kaikki pääsisivät lähtemään yhdessä samalla 
hevosella. Lupa heltisi ja kotiin palattiin. Väinölle oli sanottu, että erikoiskutsu 
tulisi hänelle myöhemmin. Viikon kuluttua oli lähdettävä Moskovan asemalle. 
Junamatka päätyi Morshanskin kaupunkiin puna-armeijan karanteeniin. 
Erilaisten valintakokeiden jälkeen Väinölle tuli määräys muuttaa ensimmäiseen 
patteristoon. Se oli alkuaan koulutuspatteristo, mutta myöhemmin nimi oli 


muutettu rykmentin kouluksi. 


Ensimmäinen vuosi meni aliupseerikoulussa. Sieltä tuli siirto tykistötulen 
valmistelutehtäviin. Kesä kului Tambovan leirillä noin 25 km kaupungista. Joku 


leirin upseereista oli pyytänyt Väinöä satuloimaan hevosen itselleen ja toisen 

Väinölle kaupungissa käyntiä varten. Muitakin oli lähdössä samalle matkalle. 
Takaisin paluun ajasta sovittiin. Kun paluu oli käsillä, Väinöstä tuntui, että 
hevosetkin olivat hiprakassa. Seuraavana iltana tuli lähetti rykmentin 
esikunnasta häntä hakemaan. Komentajan käsky oli tulla esikuntaan. Väinöllä ei 
ollut aavistustakaan, mitä käsky voisi tarkoittaa, mutta armeijassa käskyä 
noudatettiin aina juoksujalkaa. Niin hän teki. Arvokas herra, kenraaliluutnantti, 
oli halunnut tavata Väinön. Tämä oli naapurikylän mies, perheen tuttu, jonka 
vanhemmatkin olivat vielä elossa. Isä piti kauppaa siihen asti, kun oli ollut 
mahdollista pitää. Väinön ja sotilasherran keskustelu sujui, ikään kuin mitään 
sotilaallista komentoa ei tilanteessa olisi ollutkaan. Aikanaan sitten tämäkin 


ratsuväen divisioonan komentaja likvidoitiin pois. 


Syksyllä 1936 Tambovan |leiriltä tuli siirto Moskovan = sotilasläänin 
sotaharjoituksiin. Väinö tunsi topografikartat, koordinaatit ja mittaukset. Jossain 
vaiheessa hän oli tunnistanut vilaukselta marsalkka Tuhatsevskin, jonka oli 


nähnyt aikaisemmin Kievin (Kiova) manöövereitä esitellyssä filmissä. 


Loppukesällä 1937 oli sotilasakatemian leiri, mihin osallistui kolme 
tykistörykmenttiä. Harjoitukset oli järjestänyt marsalkka Tuhatsevski, joka 
myöhemmin samana vuonna ammuttiin vakoilusta ja maanpetoksesta 


syytettynä. 


Ennen talvisotaa lokakuussa tuli jälleen kutsu armeijaan. Sotakomissariaatti oli 
muutettu Hatsinasta Pavlovskiin. Sihteeri oli antanut Väinölle tehtävän järjestää 
tulokkaat riviin ja viedä majapaikkaan. Sihteeri tiesi, että Väinö oli jo saanut kaks 
natsaa. Pari sotilasta oli vähän myöhemmin tullut tarkistamaan järjestystä. 
Joukko siirrettiin junaan ja vietiin Petroskoihin. Vaatetus vaihtui puna-armeijan 
varusteisiin. Armeijaan kuului jokaista perusyksikköä valvova poliittinen henkilö 
eli politrukki. Väinön yksikköä valvoi Eronen-niminen mies, 1918 vuoden 
Suomen pakolaisia. Hän selitti joukolleen, että talvisodan alkaessa kaksi 


divisioonaa suomalaisia oli antautunut. Näistä oli muodostettu kansanarmeija. 

Kun joukko siirrettiin Leningradiin, Väinö pääsi käväisemään kotona, ennen 
kuin alkoi marssi kohti Suomea. Aluksi majoituttiin Terijoelle. Eronen opasti ja 
kehoitti varovaisuuteen, sillä missä tahansa, vaikka kuusen oksalla voi olla 
tarkampujia. Väinöllä oli nyt Suomen kansanarmeijan puku. Sama se, hän 
ajatteli, mitä siellä puhuttiin. Silloin kun oli armeijaan kutsuttu, ei ollut 
puhettakaan mistään kansanarmeijasta. Kerrottiin tosin niistä kahdesta 
divisioonasta, jotka olivat antautuneet, mutta joita itse asiassa ei koskaan 


ollutkaan. 


Siinä vaiheessa, kun Suomen puolustus oli murtunut, tuli siirto eteenpäin. Kun 
Johannekseen päästiin, siellä savusi vielä. Väinö löysi Kolomaisen Väinön kanssa 
rakennuksen kivijalan, jossa kivet olivat vielä lämpöisiä. Siinä tarkeni nukkua 
pakkasellakin. Sulfaatista tapetoitiin seinät yhteen navettaan ja kamiina 
nostettiin keskelle lattiaa. Väinö oli lämmittämässä saunaa, kun Kolomaisen 
Väinö tuli ja sanoi nähneensä esikunnan taululla ilmoituksen, että rauha tulisi 
tänään. Jos niin kävisi, mitä pitäisi tehdä käsikranaateille, joita Väinölläkin oli 
neljä. Ruvettiin vain heittelemään niitä pois. Vielä ehti Suomen puolelta tulla 
konekiväärisarja, mutta kukaan ei saanut osumaa. Jostain liiteristä löytyi 
suomalaisia sanomalehtiä. Eronenkin valitsi niistä lukemista itselleen. 


Seuraavana päivänä, 13. maaliskuuta rauha todella tuli. 


Kun talvisota oli päättynyt, loppu tuli myös kansanarmeijasta. Kolomaisen 
Väinön kanssa oli määrä palata Petroskoihin. Junan pysähdyttyä Hatsinassa, 
Väinö otti manttelinsa ja kaima teki samoin. Miehet jäivät asemalle ja vaihtoivat 
toiseen junaan, jolla jatkoivat pari pysäkinväliä. Loppumatka sujui kävellen 
kotiin. Kolomaisen Väinö oli Hietamäeltä. Väinön sisar oli Leningradissa 


sairaalassa, joten hän ehti vielä tavata sisarensa. 


Toisen maailmansodan alkaessa Väinö oli kolhoosin puheenjohtajana. Ennen 
saksalaisten tuloa, 17. syyskuuta 1941, paikkakunnan väki oli paennut metsään. 


Suunnilleen kymmenen kilometrin päässä alkoi metsäinen alue, jota jatkui aina 

Novgorodiin saakka. Metsässä oli turvassa rintaman jaloista. Väinökin lähti sinne 
perheineen viikatteet, lehmät ja lampaat mukanaan. Niin kauan viivyttiin, 
kunnes saksalaiset olivat menneet ohi. Mustajoki-niminen metsätie oli hevosille 
ja rattaille ajokelpoinen, mutta sitä oli miinoitettu. Koira piti laittaa rattaiden 
perään kiinni ja itse olla varovaisia. Pähkälän kylän kautta piti kulkea, mutta 
ylikulkusilta oli räjäytetty. Lehmä oli poikinut metsässä, vasikka oli rattailla. 
Hevonen ja rattaat saatiin joen yli. Lehmätkin, liekö uineet vai ylsikö jalat 
pohjaan, pääsivät yli. Kylä oli tyhjä, ei saksalaisia missään. Kaksi saksalaista ja 


venäläinen sotilas oli haudattu talon lähistölle. 


Muutaman päivän kuluttua saksalaisia alkoi ilmaantua. Ensimmäinen tuli 
moottoripyörällä ja kysyi saksankielellä jotain. Oli siellä Rikkisen Martta, joka 
ymmärsi kysyjän hakevan osastolleen majoituspaikkaa. Heille asettui upseeri, 
korkein arvoltaan siinä kylässä. Vain yhden päivän Väinön oli käytävä saksalaisilla 
töissä. Eikä vaimonkaan tarvinnut käydä. Saksalaiset keräsivät lehmiä, mutta 
Väinön onnistui pitää omansa. Vasta kun oli lähdettävä Suomeen, lehmä saatiin 
myytyä. 

Kun saksalaiset vaihtoivat asemia, tilalle tuotiin espanjalaisia, ns. sininen 
divisioona. (Espanja jäi puolueettomaksi 2. maailmansodassa, mutta lähetti 
itärintaman taisteluihin ns. sinisen divisioonan.) Espanjalaiset saivat tuplasti 
ruoka-annoksia, kun Franco lähetti osan ja osa tuli saksalaisilta. Kukaan ei 
nähnyt nälkää. Espanjalaisilla oli erikoinen tapa lämmittää uunia. Puut ladottiin 
pesään niin, että toinen pää jäi jakkaralle. Vähitellen niitä työnnettiin uuniin. 


Tulta ja lämmintä riitti. 


Elokuun 23. päivänä saksalaiset järjestivät kuorma-autoja väestön vähittäistä 
Suomeen siirtämistä varten. Edellisenä iltana kotiin oli tullut saksalainen upseeri 
ja kolme sotamiestä. Väinöä käskettiin aukaisemaan ja näyttämään, mitä oli 
pakattu. Lähtijöitä oli kaksi; Väinön mummo ja sisar olivat kuolleet. Perhe joutui 


ensin kokoamisleirille Hatsinaan ja sieltä noin viikon kuluttua junalla Kloogaan ja 

laivalla Hankoon. Ensimmäinen sijoituskohde Suomessa oli Lohja, kunnes tuli 
siirto Hyvinkäälle. He eivät halunneet enää palata Neuvostoliittoon, kun se olisi 
ollut mahdollista. Liioin heitä ei siihen viranomaisten taholta patisteltu. Vuonna 


1945 Väinö sai muuttoluvan Valkeakoskelle ja työpaikan paikallisella tehtaalla. 


Väinö on palvellut samaa työnantajaa eläkkeelle siirtymiseensä asti. Hänellä on 
viihtyisä — omakotitalo — Valkeakoskella. * Ryhmämatkoihin — juhannusjuhlille 
Inkerinmaalle hän on osallistunut, vaikka inkeriläisyys ei enää hänelle 
erityisempää merkitsekään. Mutta entisiä kotiseutuja on mieluisaa käydä 
katsomassa. Kerrankin oli puoli päivää kulunut kierrellessä pitkin Inkerinmaata. 
Valkeakoskella hän on liittynyt luterilaisen seurakunnan jäseneksi, mutta ei ota 
kantaa kirkollisiin asioihin. Kirkon usko on hänen mielestään kaavamaista. 
Sellaisena hän on sen kokenut myös aikanaan Inkerissä. Jokin vaikutus on 
mahdollisesti ollut sillä, että Inkerissä on esiintynyt kaksi uskonnollista lahkoa: 
hyppääjät ja ns. salvetut. Kansan suussa venäläisperäiseen kastraatiolahkoon 
kuuluneita sanottiin myös kuohituiksi. Väinö on vanhasta perheraamatusta 
löytänyt nimitykselle selityksen. Matteuksen evankeliumin 19. luvun jakeessa 
puhutaan kuohituista. Uuden käännöksen mukaan vastaava ilmaus on avioon 
kelpaamaton. Väinö ei ollut tarkistanut ko. kohtaa uudemmasta 
raamatunkäännöksestä. Kuohitut eivät olleet ns. hyppääjiä, vaikka jotain 
yhteyksiä ja siirtymistä lahkosta toiseen saattoi esiintyäkin. Väinön setä oli 
käynyt hyppääjien seuroissa, joita pidettiin eri taloissa lauantai-iltaisin. 
Kokoukset jatkuivat vielä sunnuntaina. Mukaan vietiin tavallisesti omat eväät 
siltä varalta, ettei talo tarjonnut ylläpitoa. Liikkeen omat miehet pitivät puheita, 


sillä kirkon pappi oli heidän mielestään vain rahapappi. 


Kiinnostusta uskonasioihin näistä piireistä levinneet puheet ja käsitykset eivät 


Väinössä olleet herättäneet, pikemminkin vähentäneet. 

Nikolai (NJu). Nikolain (s.1935) synnyinseutu on ollut Koprinan Virkkilän kylä 
Hatsinasta etelään. Kylää sivuaa Suida-joki, jonka toisella puolella avautuu 
Koussulan kylä. Siinä ovat kylät aivan kuin veli ja sisar. Kirkasvetisestä joesta 
nostettiin paljon kalaa. Kerran Nikolain isä oli tuonut metsästä elävän revon. 
Vielä vuosien jälkeen Nikolai muisti tapauksen ja oli kysynyt isältään, miten repo 


oli selviytynyt. Nuoruuden aika kulkee muistoissa kuin filminauha. 


Isä joutui talvisotaan rintamalle sotimaan Suomea vastaan. Ei voinut pohtia, 
oliko se oikein vai väärin. Mutta etulinjaan häntä ei pantu, suomalainen kun oli. 
Jatkosotaankin isä joutui. Äiti oli ollut kansanedustaja. Hän oli hyvä organisoija. 
Asiat ja työt sujuivat ja hänestä pidettiin. Nikolai kuvailee äitiään syvällisen 
uskonnollisen vakaumuksen ihmiseksi. Hänellä oli hengellisessä mielessä ollut 
näkemisen armolahja. Maallisemman katsannon mukaan äidillä oli sekä 
selvänäkemiseen että kansanlääkintään liittyviä ominaisuuksia ja taitoja. Mitä 
kaikkea äidin kansanedustajan toimenkuvaan on kuulunut, siitä Nikolai ei ikänsä 


vuoksi ollut täysin selvillä. 


Pakolaisvuosiin ensin Suomessa ja sen jälkeen Jaroslavlissa sisältyi Nikolain 
koulunkäynnin aloittamisen ajankohta. Ensimmäinen luokka oli käytävä kahteen 
kertaan, koska Jaroslavlissa oli ensin opittava venäjän kieli. Aikanaan tuli käytyä 
koko 10-luokkainen kansakoulu, sen jälkeen insinöörimekaniikan ammattikoulu 
ja kuuden vuoden yliopistokoulutus. Vuosina 1954-1957 Nikolai suoritti 


varusmiespalveluksen. 


Sota oli levinnyt Inkerinmaalle. Saksalaiset sotilaat tulivat kuin hyökkääjät 
ikään. Nikolai oli joutunut 8-vuotiaana lähtemään äitinsä ja veljensä kanssa 
Eestiin vuonna 1943, kun Inkerinmaata oli ryhdytty tyhjentämään sodan jaloista. 
Isästä ei perhe silloin tiennyt mitään. Kloogan leirillä oli nähty monenlaista 
kurjuutta, mutta Suomeen päästyä kaikki oli toisin. Viimeinen kokemus sitä 
ennen oli eestiläisten heitä pahalla kielellä työraavaiksi nimittäminen. Mitä he 


sellaisten kanssa olisivat tehneet. 

Merimatkan jälkeen suomalaisella rannalla odotti lämmin sää, katettu pöytä ja 
maittava ateria. Ensimmäinen karanteenileiri oli Raumalla. Siellä kului kolmisen 
kuukautta. — Nikolai — koki — harvinaisen — elämyksen, kun = sunnuntaina 
inkerinsuomalaisia oli viety kirkkoon jumalanpalvelukseen. Se oli pienelle pojalle 
pysyväksi jäänyt muisto. Urkujen soitto nosti minun sieluni korkeuteen, hän 
kertoo. Raumalta Nikolain perhe joutui Kankaanpäähän, Viitalan taloon järven 
rannalla. Vähän ajan kuluttua talon isäntä kaatui rintamalla. Se tiesi 
pakolaisperheelle muuttoa toiseen paikkaan. Hyvin äiti selvisi kahden poikansa 
kanssa. Nälkää ei tarvinnut nähdä, kun äiti oli näppärä käsistään ja hankki 
perheelleen toimeentulon neuletöillä. Pusero syntyi päivässä, toinen toisena 


päivänä. Nikolai aloitti koulunkäynnin, oppi lukemaan ja kirjoittamaan. 


Pakolaisilla kotimaa oli kuitenkin jatkuvasti mielessä ja toive päästä takaisin 
kotiin. Kun sota loppui, perhe oli paluumuuttajien joukossa. Leningradissa 
Suomen asemalla sanottiin, että kuka ikinä poistuu vaunusta, saa pistimen 
kupeeseensa. Ovet pysyivät kiinni. Aamuyöstä tuli jo kylmä. Kenellekään ei 
sanottu, mihin matka jatkuisi, ennen kuin monta vuorokautta oli kulunut. Tie vei 
kauaksi. Spoljen asemalla Jaroslavlissa oli kolhooseista laitettu väkeä 
vastaanottamaan tulijoita. Paikalliset ihmiset pelkäsivät, koska heille oli kerrottu, 
että suomalaiset tulevat puukkojen kanssa. Kyllä he sitten huomasivat 
erehtyneensä. Matkaa jatkettiin reellä 90 kilometriä asemalta. Äiti joutui 
kolhoosiin töihin. Ruokavarat olivat niukat. Leipä oli niin kuin kiveä olisi purrut, 
mutta sekin maistui, kun oli nälkä. Äiti jakoi vähästä lapsilleen, vaikka saattoi itse 
jäädä nälkäiseksi. Iltaisin hän teki samaa neuletyötä, mitä oli Suomessakin 


tehnyt. 


Kun vuosi oli kulunut, isä oli saanut tietää perheensä olevan Jaroslavlissa. Hän 
oli vuodesta 1943 lähtien ollut rakentamassa rautatietä Borisova Grivassa, kuusi 
kilometriä Laatokan rannalta. Sinne hän nyt haki perheensä. Kotiin Virkkilään ei 
ollut menemistä. Talo oli palanut sodan aikana. Äidin ompelukone oli kulkenut 


koko sodan ajan mukana, samoin iso Raamattu. Jaroslavlissa äiti oli ostanut 

vasikan, se otettiin mukaan. Perille päästyä odotti ikävä yllätys. Miliisi antoi 
äidille 24 tuntia aikaa häipyä vähintään 100 kilometrin päähän. Mitä tehdä, 
kaikki kysyivät kauhuissaan. Äiti oli ollut kansanedustaja ennen sotia. 
Saksalaisten tultua hänellä oli ollut jokin selkkaus miehittäjien kanssa. Nyt ei 
auttanut muu, kuin lähteä Smolnaan selvittämään tilannetta. Matkalla äiti tapasi 
entisen kansanedustajatuttavansa Hatsinasta ja kertoi tälle, mitä oli tapahtunut. 
Hänen pitäisi jättää perheensä ja lähteä. Niin ei voi tapahtua, tuttava totesi. 
Sinuthan tunnetaan kunnon ihmisenä. Äidille kirjoitettiin sellainen paperi, että 


loppui siihen koko ahdistus. 


Nikolain perhe oli saanut isän työn vuoksi asua Leningradin alueella. Toiset 
pakolaiset joutuivat vuosia odottamaan Jaroslavlista pois pääsyä. Vielä 
Eestistäkin oli pitänyt lähteä Karjalaan. Sekin suretti, ettei suomea saanut puhua. 
Äiti oli pitänyt Suomeen yhteyttä radion välityksellä. Perheessä kuunneltiin 
aamu- ja iltahartaudet Suomesta. Sitä toivoa pidettiin yllä, että joskus saadaan 


olla suomalaisia mitään pelkäämättä. 


Nikolain opinnot jatkuivat vielä vuosia. opintojen jälkeen hän toimi kolme 
vuotta opettajana yliopistossa. Vuonna 1962 hän solmi avioliiton. Vaimo on 
venäläistynyt inkerinsuomalainen. Sodan aikaan hän oli joutunut Siperiaan, 
koska hänen äitinsä oli kuollut. Vuonna 1947 isä oli löytänyt tyttärensä. Silloin 
isällä oli toinen vaimo. Omassa kodissaan Nikolai on yrittänyt ylläpitää 
hengellistä ilmapiiriä. Omalle äidilleen hän on ollut kiitollinen, että tämä oli 
lapsenlapsilleenkin välittänyt kristillistä kasvatusta ja opettanut, mikä on hyvää 
ja mikä pahaa. Kovia sanoja tai muuta ankaruutta Nikolain ei ole koskaan 


tarvinnut kasvatuksessaan käyttää. 


Nikolain vanhemmat ovat kuolleet 1980-luvulla. Kotona ei kukaan enää puhu 
suomea, vain Nikolai vieraiden kanssa. Hän on halunnut pitää suomalaisen 
sukunimensä, koska juuret ovat sekä Suomessa että Inkerinmaalla. 


Suomalaisuutensa vuoksi hän ei ole koskaan kokenut vaikeuksia. 

Ammattityössään hän on selviytynyt hyvin. Siinäkin on pätenyt toinen toisensa 
kunnioittamisen periaate. Piti muistaa, mikä sai oppilaat kiinnostumaan ja 
oppimaan. Nikolailla itsellään on ollut hyviä opettajia, joiden kaltainen hän on 


halunnut olla. 


Siitä asti, kun Inkerinmaalla on kirkollinen elämä hiljalleen virinnyt, Nikolai on 
ollut työssä mukana kirkkorakennusten ja seurakuntatyön uudistamiseksi. 
Jumalaan uskominen on hänelle itsestään selvää. Kirkosta alkaa hengellinen 
elämä, Jumalan sanan julistus antaa rauhan ja sielun voimia. Nuoruudessa ei 
ollut mahdollisuutta rippikoulun käymiseen. Nikolai on Arvo Survon ikätoveri, 
molemmilla on samanlainen tausta. Pushkinin kirkon uudistustyön jälkeen 
toinen tärkeä tavoite on ollut saada Pyhän Marian kirkko entiseen asuunsa ja 
seurakunnan käyttöön. Aikaa siihen kuluu, mutta ilmaiseksi sen pitäisi tapahtua, 


kirkkohan oli otettu pois Inkerin kansalta. 


Vuonna 1990 Nikolai on tullut Leningradista käymään Suomessa saadakseen 
työluvan ja työtä. Hänellä on myönteinen kokemus lyhyestä Suomessa vietetystä 
ajasta. Nyt uuden vaiheen tultua inkerinsuomalaisten elämään, Nikolai on ollut 
innokkaasti mukana kaikissa uudistushankkeissa. Toiset juhannusjuhlat oli 
talkooväen voimin saatu aikaan. Hän oli muiden mukana pystyttämässä 
juhlalavaa ja puhdistamassa ympäristöä. Siinä Tuutarinmäellä, pysähtyessään 
katselemaan maisemia ja muistelemaan kuluneita vuosikymmeniä, syntyi hänen 


kolmas runonsa kuin koko elämän ponnistus. 


1. Täällä maan päällä 2. Ihannoin tätä maata 
kauniilla Inkerin maall ja ajatus muistuttaa, 
kukkulat korkeat ovat, kuin kauas nuoruus on jäänyt, 
kaukana vihreä maa. vain muisto palauttaa. 

3. Aurinko hellästi paistaa 4. Ylängöstä katson takaa 
leivonen helistää, se ristien hautausmaa 
ilma on kirkas ja viileä peruspohjakaan ei seiso, 


silmien koskemia. kivien rauniot vaan. 

5. Siin näkyy lehtokuja, 6. Täss rintaman etu on mennyt 


mist ennen kirkon tie kaikk kansa on uhrattu niiss. 
monista kylistä kansaa Ei monia vuosia täss ollut, 
Tuutarin kirkkoon vie. vaan muisteli siell Siperiis. 

7. Kuin ennen vuosien takaa 8. Ja omia kaikki ne ovat, 
kaikk tiet tuovat Inkerin maall vaikk harmaa on paikkamme tää. 
Ja uudesta voimasta alkaa Niin sydämen kivulla kutsuvat, 
tääll helistä laulu oma. tää rakas on isien maa. 


Vuoden 1990 juhannusjuhlat Tuutarissa osoittivat jälleen Inkerin kansan kyvyn 
toimia yhdessä yhteisen päämäärän saavuttamiseksi. Jokainen talkoolainen teki 
oman osuutensa omalla paikallaan. Siitä lähtien, kun kirkollinen toiminta oli 
päässyt viriämään, palautui myös juhlapyhien vietto kristillisen tavan mukaan. 
Yksi kieli ja yksi mieli ei ollut pinnallinen hokema. Tarvittiin riittävästi innostusta 


ja mein Arvo Survo toimintaa vetämään. 


Yhtä pakolaisena Suomessa vietettyä vuotta lukuunottamatta Nikolai ei ollut 
saanut suomen kielen opetusta, paitsi kotona opittua kielitaitoa. Asia korjaantui 
äskettäin Helsingissä suomen kielen kurssilla, johon hän osallistui. Kurssi oli 
hyvin järjestetty ja monipuolisesti toteutettu. Kurssin todistus antoi oikeuden 
opettaa suomen kieltä Inkerinmaalla. Siellä kansa haluaisi suomen kielen 


säilyvän. 


Lempi (LSm). Lempin (s.1926) lapsuudenkoti oli Pienen Kikkerin kylässä 
Kupanitsassa. Perheessä oli kuusi lasta: yksi poika ja viisi tyttöä, joista Lempi oli 
nuorin. Omasta äidistään hän ei muista mitään, sillä äiti kuoli Lempin ollessa 
vasta kaksivuotias. Lapsille tuli äitipuoli, joka oli kaikin puolin hyvä äiti. Perheen 


toimeentulon turvasi pieni karja. Ennen yhteistalouteen siirtymistä talossa oli 

hevonen, neljä lehmää, sikoja ja lampaita. Äitipuoli opetti kehräämään lankaa, 
kutomaan ja ompelemaan. Kaikki lapset olivat hyvissä pukimissa. Vanhin tytöistä 


meni opiskelemaan teknikumiin. 


Lempiä lukuunottamatta muut lapset ehtivät käydä suomalaista koulua. 
Lempin aloittaessa koulu oli jo venäjänkielinen. Sotaan asti hän ehti käydä kuusi 


luokkaa. Yksi vuosi jäi väliin, kun hän sairastui ja toipuminen vei kauan aikaa. 


Lempin varhaisimmat muistot ovat Joulun viettoon liittyviä muistikuvia 
kirkosta. Aikaisin aamulla sinne mentiin ja kynttilöiden valossa ja lämmössä 
istuttiin. Kotiin oli tuotu joulukuusi, piirakoita paistettu ja lahjat valmistettu 
lapsille. Pääsiäinen oli toinen suuri juhla. Kirkossa käynnit eivät jääneet vain 
juhlapyhiin. Omalla hevosella kirkkoon mentiin paitsi sunnuntaisin, tilaisuuksien 
mukaan arkipäivinäkin. Lapset istutettiin kärryille tai rekeen. Kylmien säiden 
aikaan suuret rieput pantii piäl. Kupanitsan kirkolle vei pitkä kivillä päällystetty tie. 
Lempille on kirkkomatkoista jäänyt erikoinen kuulomuisto: hän ajatteli tietä 
pitkin ajettaessa, että hevonen tekköö lohkoloi, kun sen kaviot kopisivat kivisellä 


tiellä. 


Kotona lapsia opetettiin rukoilemaan, äiti oli opettajana. Pyhäkoulua käytiin 
niin kauan, kun siihen oli mahdollisuus. Vielä sodan aikana vanhempi Elsa-sisko 
oli Lempin mukana. Hengelliset laulut ja monet virret ovat säilyneet muistissa, 
sekä pyhäkoulussa opittuina että äidin opettamina. Ensimmäisenä tulee mieleen 
”Kellot kaikuu, kellot temppelin. Nyt on Herran pyhä päivä, päivä parahin”. 
Lempi muistaa virren 60 vuoden takaa. Nyt tätä kertoessaan hän on jo nähnyt 
Kupanitsan kirkon jälleenrakennustyöt ja vähittäisen palautumisen seurakunnan 
käyttöön. Kun hän oli saanut kuulla kuoron esittämänä saman virren ja oli itsekin 
voinut laulaa mukana, ei enää mahtanut mitään sille, että silmistä kyyneleet 
kerrassaan männiit. Laulut ovat olleet tie vuosikymmenien taakse. Usein ne ovat 
sitoutuneina tiettyyn aikaan, paikkaan tai henkilöön. Äiti oli opettanut 


laulamaan ”Aamu armahainen, joki juokseva, koski kuohuvainen laulaa kiitosta”. 

Monet laulut oli opittu kuulemalla ja kertaamalla jääneet muistiin. Toisia Lempi 
oli oppinut lukemalla, varsinkin virsiä hän luki. Vieläkin hänellä on vanhat kirjat 


tallessa. 


Kupanitsan kirkko oli otettu seurakunnalta pois vuonna 1938. Vajaan kahden 
vuoden ajan, saksalaisten tulosta 18.8.1941 siihen asti, kun paikkakunnan väkeä 
oli alettu siirtää Suomeen lokakuussa 1943, kirkko oli ollut seurakuntalaisten 
käytössä, vaikkakin pahoin vaurioituneena. Rippikoulun Lempi ehti käydä, mutta 
kaksiviikkoinen opetus päättyi juuri, kun tuli aika, että oli lähdettävä kotoa. 
Opetustunnit oli pidetty läheisessä talossa. Konfirmaatioon tosin kokoonnuttiin 
kirkkoon alttarin ympärille, mutta ehtoollista ei vietetty joko ajankohdan tai 
kirkon tilan vuoksi tai sitten sen vuoksi, että ehtoollisaineita ei enää saatu. 
Sotilaspastori Jussi Tenkku oli kierrellyt Inkerinmaata ja pitänyt rippikouluja. Niin 
paljon kuin mahdollista, Lempin kotona varustauduttiin rippijuhlaan. Lempi sai 
vanhemman siskon leningistä korjaillen valmistetun juhla-asun. Uudet kengät 
hankittiin kananmunilla ja tupakalla vaihtaen saadusta materiaalista. Vain 


ehtoollisen vietto jäi puuttumaan rippijuhlasta. 


Runsaat kaksi vuotta oli kestetty miehittäjien alaisuudessa. Se tiedettiin, että 
venäläisiä partisaaneja liikkui miehitetyillä alueilla, mutta Lempin kotiseutu oli 
saanut olla melko rauhassa. Lehmiäkin oli saatu pitää, vaikka saksalaiset 
keräsivät lehmiä pois taloista. Kanojakin sai olla, mikä mahdollisti kananmunien 
käytön maksuvälineenä. Omasta takaa oli voita ja maitoa, mutta jauhoja oli 
hankittava muualta. Torosovassa oli ollut suuri karjatila, mikä sodan aikana 
hävitettiin. Sieltä sai käydä hakemassa eläinten ravintona käytettyjä (smih) 


jauhoja. Erityisesti leivästä oli puute. 


Sodan aikana elämä koettiin raskaana. Kauppoja ei ollut. Jokaisen oli tultava 
omillaan toimeen. Äiti teki työtä kolhoosissa, isä tehtaalla, samoin perheen 
lapset Lempiä lukuunottamatta. Siinä vaiheessa kun siirryttiin yhteistalouteen, 


Pienen Kikkerin kylästä oli häädetty kaksi perhettä pois kotoaan. Nämä olivat 

olleet vähän muita varakkaampia. Lempi ei tarkkaan muista niitä aikoja, mutta 
muistaa hyvin saksalaisten toimenpiteet. Eräänä päivänä miehet oli kutsuttu 
saamaan ohjeita, mitä tehdä väestön suojaamiseksi. Isä tuli kotiin ja sanoi, että 
24 tunnin kuluessa oli lähdettävä kotoa. Vain välttämätön matkatavara sallittiin 
ottaa mukaan. Ei auttanut muu, kuin ruveta lopettamaan karjaa. Lampaista 
saatiin lihaa eväiksi, lehmä jätettiin saksalaisille. Luovutuspaperi annettiin 


tositteeksi. 


Ilman lehmää piti olla Kloogan leirillä. Kaksi viikkoa kului lattialla lojuen, ennen 
kuin päästiin laivaan ja Hankoon. Siellä oli taas oltava leirillä, tällä kertaa koko 
kuukausi. Kauhajoella, minne seuraavaksi vietiin, oli taas leiri edessä. Joulukin 


vietettiin leirillä. 


Lempin veli oli joutunut rintamalle. Hänellä oli vaimo ja pieni lapsi. Vaimo 
sijoitettiin maatalousapulaiseksi ja Elsa-sisko pääsi toiseen taloon. Heikommin 
oli asiat vanhempien osalta, jotka olivat jo täyttäneet 60 vuotta. Lempi sairasteli 
edelleen. Lopulta löytyi auttavainen isäntä, joka otti kolmikon taloonsa. Vuosi 


kului Suomessa, kunnes tuli lähtö takaisin. 


Lempin perhe ei miettinyt paluun mahdollisuutta, sillä kotiin oli ihanaa saada 
palata. Mutta ihanuus päättyi Viipuriin, minne päästyä junan ovet suljettiin ja 
ilmoitettiin, ettei kotiseudulle ollut menemistä. Suru oli syvää, sitä on vaikeaa 
kuvailla. Matka päättyi Jaroslavliin. Vähän siellä elämää helpotti Suomesta 
ostettu lehmä, joka oli saatu mukaan. Perheen toimeentuloa varten annettiin 
kilo lampaan villoja. Äiti karstasi ne ja kehräsi langaksi, josta veljen vaimo kutoi 
shaaleja ja sormikkaita. Yhden villakilon työstämisellä saatiin säkillinen 
perunoita. Siitä riitti lehmänkin ravinnoksi. Jauhoista vain oli jatkuva pula. Liioin 
ei ollut omaa vihannestarhaa, mistä olisi nostettu porkkanoita, niin kuin kotona 
Kikkerissä. Aikoinaan äiti oli joutunut varoittelemaan vetelemästä maasta vielä 


keskenkasvuisia lapoja. 

Puolitoista vuotta oli kulunut Jaroslavlissa, kunnes päätettiin yrittää paluuta 
kotikonnuille Kikkeriin. Lempin veli oli kaatunut sodassa, mitään muuta tietoa 
hänestä ei saatu, ei sitäkään, olisiko hän kenties joutunut vangiksi. Siksi uusi 
häätö oli perheellä edessä, tällä kertaa ei kauemmaksi kuin Viroon. Lempin isä 
kuoli sen vuoden 1946 aikana Virossa. Vuonna 1948 tuli lupa asettua uudelleen 


kotiseudulle. Siitä lähtien Lempi on asunut Kikkerissä. 


Jaroslavlissa suomalaiset olivat pitäneet yhteyttä keskenään. Kun joku 
suomalainen kuoli, yhdessä laulettiin virsikirjoista. Mitään hartaustilaisuuksia ei 
ollut. Äänekäs surun ilmaiseminen ei ole kuulunut =inkeriläiseen 
hautaustoimitukseen. Lempi vertailee venäläistä itkua, jopa huutamista 
inkeriläiseen käyttäytymiseen. Heillä ei ole ollut sellaista tapaa. Surua on 
ilmaistu erityisillä hautajaislauluilla, joita virsien ohella laulettiin. Lempi etsii 


kirjasta yhden esimerkiksi. 


Nukkua hän salli vihdoin vaivatun ja väsyneen. 
Riennän mielelläni silloin haudan poveen tyveneen. 
Kovalta ei tunnu lauta, jolle minut lasketaan. 


Ahdas ei myös ole hauta, johon minut suljetaan. 


Maailman jos myrskyt pauhaa, ei se estä untani. 
Makea on mulla rauha, ihana on uneni, 
koska iankaikkisuuden päivä kerran seestää. 


Jeesus, Herra laupeuden minutkin taas herättää. 


Haudan lepokammioissa Herran ääni kutsuu mun. 
Ja niin synnin turmiosta ruumiineni kirkastun. 
Omaiseni haltuun Herran jätän haudan partaalla. 


Heidät jälleen kohtaan kerran Taivahassa tallella. 


Ortodoksinen kirkko toimi Jaroslavlissa. Yhtenä Pääsiäisenä siellä oli käyty, 


mutta kirkollinen toimitus vaikutti pelkästään oudolta luterilaisten mielestä. 

Vasta vuosikymmenien kuluttua, kun Pushkinissa avattiin luterilainen kirkko, 
lempi on — osallistunut —jumalanpalveluksiin. — Kirkkomatkat — lyhenivät 
huomattavasti, kun Kupanitsan kirkkoa alettiin jälleenrakentaa. Lempi on ollut 


alusta lähtien seurakunnan aktiivinen jäsen. 


Vuonna 1959 Lempi oli solminut avioliiton. Hänen puolisonsa on venäläinen. 
Mitään häitä ei erityisemmin vietetty. Puolisot olivat ylittäneet mielestään 
tavanomaisen avioliiton solmimisiän. Lapsia heillä ei ole. Lempi kävi työssä 
Leningradissa ja täydensi aikanaan kesken jääneet kouluopintonsa suorittamalla 


7. ja 8. luokat iltakoulussa. 


Suomenkielen puhuminen oli vielä pitkään sodan jälkeen jotenkin 
arveluttavaa. Tuntui että oli jo tarpeekseen saanut kuulla tsuhna-nimitystä. Joku 
mies olikin, kuultuaan Lempin puhuvan suomea, ihmetellen todennut tämän 
olevan inkerinsuomalaisia. Kikkerissä kauppaa pitäneen tätinsä Lempi oli kerran 
suututtanut kieltäytymällä puhumasta suomea. Pelko tulla naurunalaiseksi 
vaivasi edelleen. Sopeutumista hidasti sekin, että venäläisen puolison kanssa 
kotikielenä on venäjä. Viron kieltäkin Lempi on harrastanut. Pulmalauluihin 
(häälauluja) oli oma laulukirjansa. Suomenkieliset laulut säilyivät, erityisesti 
leikki- ja piirilauluja esitettiin. 

Lempi on ahkera kirkossa kävijä aina, kun vain noin kuuden kilometrin pituinen 
kirkkomatka järjestyy. Hän on kirjanpitäjän ammatin omaavana palvellut 
Kupanitsan seurakuntaa hoitamalla sen kirjanpidon. Ennen eläkkeelle 
siirtymistään hän oli toiminut 13 vuotta työpaikkansa tehtaan vanhempana 


kirjanpitäjänä. 


Helena (HMu). Kupanitsan Pienen Kikkerin kylä tulee toistamiseen esille, nyt 
Helenan (s.1917) kertomuksessa. Pienessä kylässä oli hyvä elää; kyläläiset 


tunsivat toisensa. Kolhoosityökin sujui sopuisasti ja vastapainoksi osattiin 

rentoutua ja pitää hauskaa. Suomen kieltä Helena puhui äitinsä kanssa, muuten 
kotikieli oli venäjä. 

Kikkeri oli asemapaikkakunta Leningradiin vievän rautatien varrella. Muutaman 
kilometrin päässä oli luterilaisen seurakunnan kirkko. Teskovan kylässä oli pieni, 
entinen hovin (kartano) kirkko, jonka Aatami Kuortti on kertonut olleen 
jumalanpalveluskäytössä (Kuortti 1962, 31; Luther 2000, 231-232). Helenan 
kotoa käytiin pääkirkossa. Erityisesti joulukirkkomatkat ovat jääneet mieleen. Jo 
kuudelta aamulla kirkonkellot soivat, kun hevosella matkaa tehtiin. Äiti oli 


opettanut jouluvirsiä. 


Helena esittää äidistään kaksi luonnehtivaa ominaisuutta: äiti oli uskovainen ja 
äiti lauloi aina kotona. Vanhemmat olivat Kikkeristä kotoisin. Isä oli myös 
inkerinsuomalaisia, mutta 1920-luvun yhteiskunnallisen kuohunnan virrassa hän 
oli omaksunut uudenlaisen ideologisen elämänkatsomuksen, jättänyt sen myötä 
perheensä, mennyt Leningradiin töihin ja löytänyt sieltä samanhenkisen 
puolison. Helena oli silloin 4-vuotias. Perheessä oli kolme lasta ja äiti odotti 
neljättä. Kodin toimeentulosta huolehtiminen oli jäänyt yksin äidin harteille. Kun 
lapset tulivat koulusta, oli mentävä töihin äitiä auttamaan. Lapsuus kului 
työnteossa, eikä leikkeihin juurikaan jäänyt aikaa. Sitä mukaa kun ikää karttui, 
töiden määrä kasvoi ja vaikeutui. Kolhoosiin siirryttyä lehmiä oli 10-15. Ne piti 
hoitaa ja lypsää käsin. Vesi oli haettava kaivosta. Peltotyö oli juurikkaiden 


istuttamista. 


Äiti ei avioitunut uudestaan. Kasvatuskysymyksiä kotona ei ollut aikaa pohtia. 
Äiti opetti omalla työnteollaan ja muilla elämäntaidoillaan. Myöhemmin hän 
alkoi sairastella, mikä sitoi Helenaa enemmän kotiin, koska hän oli ainoa tytär 


perheen neljästä lapsesta. 


Helena oli aloittanut koulunkäynnin 8-vuotiaana. Hän ei oikein osannut 
päätellä, miksi oli joutunut venäjänkieliseen kouluun, vaikka silloin vielä 


annettiin suomenkielistä opetusta. Mahdollisesti siihen vaikutti kodissa puhuttu 

venäjän kieli, koska vanhemman veljen vaimo oli venäläinen. Inkeriläisten 
koululaisten keskinäiseen kommunikointiinkaan suomen kieli ei kuulunut. Sen 
käyttö olisi tiennyt naurunalaiseksi joutumista. Sitä kannatti välttää. Neljännen 
luokan jälkeen Helenan koulunkäynti jatkui kauempana kotipaikkakunnalta, 
Volosovassa. Kaikkiaan kymmenen vuotta kului koulussa ja vielä jatko- 
opintojakin hän ehti aloittaa yliopistossa. Ensin äidin sairastuminen muutti 
suunnitelmat. Puolen vuoden kuluttua alkoi sota. Sodan jälkeen suomalaisilla ei 
ollut pääsyä yliopistoon. Helena työskenteli kirjanpitäjänä. Hänen oman arvionsa 
mukaan jotain jo oli päässä eli työhön tarvittava pätevyys hänellä oli opintojen 
perusteella. Rippikoulun Helena oli käynyt 16-17 vuoden iässä kesäloman 


aikana. Avioliittosuunnitelmat jäivät äidin sairastelun vuoksi. 


Saksalaiset toivat tullessaan itkua ja epätoivoa. Puoli vuotta ennen miehityksen 
alkua Helena oli ehtinyt aloittaa lyhyen työrupeaman opettajana koulussa. Kun 
kaikki muut opettajat olivat lähteneet kesälomalle, jostain syystä Helena ja joku 
toinen opettaja oli määrätty jäämään vielä kouluun. Siellä saksalaiset tapasivat 
heidät. Molemmat lähtivät jalkaisin kotiin 14 kilometrin matkan. Helenan 
opettajatoverilla oli ajankohtaan nähden erikoinen ongelma. Hän oli 
ulkomuodoltaan tumma, joten saksalaiset pitivät häntä juutalaisena. Jatkuva 
pelko ja stressi oli johtanut lopulta opettajan kuolemaan. Helena ei ollut päässyt 


tarkemmin selvyyteen, mikä kuoleman oli aiheuttanut. 


Kaikki kolme veljeä olivat joutuneet rintamalle. Kotona oli äidin lisäksi 
vanhimman veljen venäläinen vaimo ja hänen neljä lastaan. Kun tuli aika, että 
inkerinsuomalaisia alettiin siirtää Suomeen, Helenan oli lähdettävä sairaan 
äitinsä kanssa Kloogaan leirille ja sieltä Hankoon. Veljen vaimon piti jäädä kotiin, 


mutta myöhemmin hänet oli siirretty Latviaan lastensa kanssa. 


Suomessa oli muuten hyvä olla, mutta äiti itki jatkuvasti. Hän suri poikiaan, 
joista kaksi kaatui sodassa. Helenan sijoituspaikaksi tuli Suomessa aluksi 


Kaskinen, mihin hän joutui viisilapsisen perheen lastenhoitajaksi. Puoli vuotta 

)yhän 


Kuva 5, Vuonna 18617 valmistuntu Kupanitsan seurakunnan Py 
Johanneksen kirkko, joka suljettiin 1958, joutui aitä seuran- 
neina vuosikymmeninä muunun käyttöön. Kun Kupanitsan seura- 
kunta sai! virallisen toimiluvan 1988 ensimmäisenä Inkerin 
entisistä seurakunnista, ryhdyttiin pahoin ruhjoutunutta kirk- 
korakennusta kunnostamaan talkoovoimin, Kuva on vuodelta 1990. 


Kuva 6, "Inkeriläinen vysyy pystyssä" kuuli jonkun toteavan, 
kun oma juhlaväestä seisoi täp rkossa, Kupanitsan 
*kon uudelleenvihkimisjuhlassa 12 1991 toimitet- 


neljän vihkiminen. sikueen 


VO. 

kului erossa äidistä, joka oli sijoitettu Tampereelle. Helena piti yhteyttä kirjeitse 
samalla seudulla olevien sukulaistensa kanssa, kunnes järjestyi pieni asunto. Hän 
pääsi muuttamaan sinne ja saattoi taas huolehtia äidistään. Helena kävi töissä 
Tampereella polkupyörätehtaalla. Toimeen tultiin mukavasti, mutta äidin vointi 
ei ollut kohentunut. Helena jätti tarjolla olleen mahdollisuuden avioliiton 


solmimiseen. 


Kun Inkeristä siirrettyjen paluumuutto tuli ajankohtaiseksi joulukuussa 1944, 
lähtöpäätös oli valmis. Tosin Helena oli jo lähtiessä aavistellut, ettei heitä kotiin 
tuotaisi. Niin sitten kävikin. Rajan yli päästyä vaunujen ovet suljettiin. Matka 
päättyi Kalinskaja oblastiin. Tampereelta lähdettäessä Helena oli varustanut 
erilaista kirjallisuutta mukaan, työtovereilta saatua lukemistoa. Kaikki otettiin 
pois. Luultiinko kenties niiden sisältäneen jotain politiikkaa. Helena oli yrittänyt 
selittää, ettei niissä mitään sopimatonta ole. Yksi kirjoista oli Tampere kuvissa, 
muistoksi saatu. Miiliisit olivat vastassa, kun oli päästy Kalinskaja oblastiin (nyk. 


Kalininin alue Luoteis-Venäjällä). Kaikki tarkastettiin ja kirjat otettiin pois. 


Runsas vuosi oli kulunut pakkosiirtolaisuudessa kolhoosin töissä. Helenan oli 
opittava tekemään heinätöitä ja muuta, mitä ei ollut koskaan ennen tehnyt. 
Toimeen tultiin jotenkuten. Oli totuttava siihenkin, ettei mitään hengellistä 
toimintaa ollut. Paikallinen venäläinen väestö pelkäsi tulokkaita, koska 
suomalaisista oli kuultu hurjia juttuja. Vasta kun he näkivät suomalaisten tavan 
tehdä työtä, luulot alkoivat karista. Olisivat jopa halunneet suomalaisten jäävän 


sinne pysyvästi. Te olette kulttuuri-ihmisiä, sanottiin. 


Mutta koti on koti. Vaikka tiedettiin, että Kikkerissä koti oli palanut, ei epäröity 
lähteä, kun siihen tuli mahdollisuus. Hyvä alku oli jo se, että Helena pääsi 
tehtaalle töihin kirjanpitäjäksi. Aluksi asuntoa pidettiin tuttavien luona. Kun 
vihdoin päästiin omaan kamariin, oltiin tosi iloisia, vaikka nukuttiinkin lattialla 
äidin kanssa. Vihdoin päästiin taloon, joka oli jaettu kahden perheen kesken. 


Kotiinpaluu tapahtui vuonna 1946. Kolmekymmentä vuotta Helena eli yhdessä 

äitinsä kanssa. Äiti kuoli vuonna 1977. Äidin poismenoon oli ollut vaikea tottua 
ja omakin kuolema kävi ajatuksissa. Kupanitsan kirkkomaahan äiti haudattiin, 
vaikka kirkko oli silloin vielä rappeutuneessa tilassa. Tuttu rovasti Narvasta tuli 
toimittamaan äidin hautaansiunaamisen. Lempi-serkun hautajaisvirsi on 
Helenallekin tuttu. Kun vainaja laulettiin hautaan, se tarkoittaa, että hautaan 


laskettaessakin laulettiin. 


Helenalla oli uskovainen äiti. Suomen radiosta hän kuunteli sunnuntain 
jumalanpalvelukset. Hän ei tahtonut oikein hyväksyä sitä, että Helena saattoi 
puuhailla töissään jumalanpalveluksen aikana. Vielä kuolemaansa edeltäneenä 
päivänä äiti oli valitellut kahta asiaa. Hänestä oli sääli, ettei Helena ollut voinut 
hankkia itselleen perhettä. Kaiketi äiti ymmärsi tyttärensä asenteen häntä 
kohtaan. Toiseksi äiti ei oikein ollut selvillä Helenan jumalasuhteen laadusta. 
Olisiko äidin pitänyt enemmän puhua Jumalaan luottamisesta. Aikanaan uskon 
asioihin oli pitänyt suhtautua varoen. Pelko oli estänyt Jumalasta puhumisen. 
Koulussakin oli rangaistu kirkossa käymisestä. Äidin kuoleman jälkeen Helenasta 


oli tuntunut, että näihin asioihin liittynyt epämääräinen pelko oli hävinnyt. 


1980-luvun — puolivälin — paikkeilla Helena pääsi muuttamaan uuteen 
viisikerroksiseen taloon, josta hän sai asunnon Lempi-serkkunsa naapurina. 
Yhdessä serkkunsa kanssa hän on alusta lähtien ollut mukana Kupanitsan kirkon 
jälleenrakennustalkoissa. Kirkolle on matkaa noin viisi kilometriä. Helluntaina 
1991 Helena osallistui kirkon uudelleenvihkimisjuhliin. Eräs toive hänellä vielä 
on, päästä käymään Suomessa tapaamassa pakolaisajan tuttaviaan ja 


työtovereitaan. 


Maria (MVa). Marian (s.1914) koti oli Seltsoin kauniissa kylässä, missä työteliäs 
talonpoikaisväki eleli tyytyväisenä. Maat pidettiin kunnossa ja niistä saatiin 
tuloja. Marian elämän varhaisvaiheisiin liittyy kaksi taitekohtaa. Perheen 


ulkoinen hyvinvointi päättyi aikaan, jolloin kaikki perheen omaisuus otettiin pois. 

Kun siirrytään siitä ajasta vielä taaksepäin vuoteen 1919, perheen tasapaino oli 
vakavasti horjahtanut, kun hänen isänsä kuoli. Maria oli silloin vasta 5-vuotias. 
Perheessä oli kaksi poikaa, kaksi tytärtä ja äiti, joka odotti viidettä lastaan. 
Mummo, isän äiti kuului perheeseen. Itkut ja rukoukset vaihtelivat päivien 
kuluessa. Meillä ei ole isää, äiti toisti ja kehotti lapsiaan polvilleen rukoukseen. 
Talon isännyys jäi vanhimmalle, vasta viisitoistavuotiaalle, mutta tarmokkaalle 
pojalle. Nuorempia lapsia ei heti laitettu kovaan työntekoon. Mummon neuvosta 
otettiin vierasta työvoimaa, että saatiin talous pysymään kunnossa. Maria 
kuvailee itseään toteamalla, että nuorena hän oli sellanen sukkela. Kotona oli 
monia tehtäviä, joista piti selvitä oman tarmokkuuden ja päättelyn avulla. Mutta 
ajan oloon kodin talous vaati myös ansiotyössä käyntiä. Kelton kylässä oli 
professori Ivan Pavlovin akatemiana tunnettu lääketieteellinen tutkimuslaitos. 
Maria pääsi koiria tutkimuksissa käyttäneiden lääkärien apulaiseksi. Hän viihtyi 


sekä työssään että puhtaassa, lämpöisessä työympäristössä. 


Marialla oli ollut seurustelusuhde. Kaksi vuotta oli suunniteltu yhteistä elämää, 
mutta suhde katkesi vuonna 1933 pojan vangitsemiseen. Seuraavana vuonna 
Marian perhe häädettiin kodistaan. Leipäkortit oli annettu 800 gramman 
leipäannosta varten. Joku oli paljastanut, että kulakki oli akatemiassa työssä. 
Leipäkortin ei pitänyt kuulua hänelle. Maria joutui neuvostoon, missä 
oikeuskäsittelyn — seurauksena — hänelle — langetettiin — kahden — vuoden 
vankeustuomio valtiolle valehtelemisesta. Marian veli hurjistui tuomiosta ja vei 
asian uudelleen oikeuteen Leningradissa. Tyrmään Mariaa ei viedä, hän päätti. 
Kukahan meillä istuu neuvostossa, veli oli kysynyt oikeudessa. Mitä varten Maria 
oli saanut leipäkortin? Tämä suomalainen tyttö, joka huonosti osasi venäjää, oli 
antanut asiastaan virheellisen käsityksen neuvostolle. Kuulustelija oli Marian 


puolella, ja niin hänet vapautettiin. 


Juhannuksena 1930 Maria oli päässyt ripille Kelton kirkossa. Rovasti 
Laurikkalan rippikoulua oli käyty kolme viikkoa. Ihana muisto jäi, kun rovasti oli 


siunannut rippilapsensa Raamatun sanoilla ”Vuorten pitää väistyä ja kukkulain 

langeta, mutta minun armoni ei pidä väistyä eikä minun rauhani liitto raueta, 


sanoo Herra, sinun Vapahtajasi”. Vielä kotiin tultuakin oli lämmin olo. 


Koti merkitsi Marialle levollisen viihtyisää paikkaa, mihin hän on läpi elämänsä 
usein ajatuksissaan palannut. Äiti ja mummo olivat huolehtineet kodista, vaikka 
rikkaita ei oltukaan. Joka päivä muistettiin Jumalaa. Lauantai-iltoihin kuului 
yhteiset hartaushetket. Isän aikanaan ostamat urut oli käytössä, kun äiti tai veli 
säestivät virsilaulua. Kotona pidettiin hengellisiä kokouksia eli seuroja. Kun isää 
ei enää ollut, äiti tunsi velvollisuudekseen opettaa lapsilleen rukouksen 


merkitystä. 


Keltossa oli ortodoksinen kirkko vaikka venäläisiä siellä asui vain muutamassa 
kylässä. Maria puhuu puhtaasta lutherinuskosta. Hänen mielestään se on ollut 
vanhempien ja esivanhempien usko ja saa riittää ja kelvata kaikissa oloissa. 
Silloin kun oli ollut edessä Aasiaan karkotus ja oli annettu viisi päivää aikaa 
varustautua lähtöön, Maria oli mennyt äitinsä kanssa Leningradiin Pyhän Marian 
kirkkoon. Kaikilla oli tiedossaan, että taas on joillekin tulossa siirtyminen muille 
maille. Kirkko oli parvekkeita myöten täynnä kansaa. Mitä Laurikkala oli 
tilaisuudessa puhunut, Maria ei muista, mutta hyvä saarna se oli ollut. Kun 
kaikkea ei voinut suoraan ilmaista, puhujan oli pitänyt verhotusti välittää 
luottamusta Jumalan johdatukseen. Kuulijat ymmärsivät sanoman: kaikesta 
huolimatta ollaan Jumalan käsissä. Maria muisti tätä kertoessaan, että äiti oli 
rohkeasti ja epäröimättä sanonut kuoleman kohtaavan hänet Aasiassa, mutta he 
kaikki muut tulevat palaamaan takaisin kotimaalleen. Maria ei ollut mitenkään 


tahtonut ymmärtää tätä, mutta niin kuitenkin aikanaan kävi. 


Vuoden 1933 tapahtumat merkitsivät seitsenhenkiselle perheelle kaiken 
menettämistä. Yhteiskunnan silmissä heidät luettiin suurtilallisten joukkoon. 
Omaisuus oli luovutettava pihan lantakasaa myöten. Ainoastaan välttämätön 
vaatetus sai jäädä päälle. Kylästä löytyi hyviä ihmisiä, joiden luo päästiin 


majoittumaan siihen asti, kunnes saatiin tyhjillään ollut talo asuttavaksi. Mutta 

sieltäkin oli lähdettävä. Taas naapurit tulivat avuksi. Vähän saatiin ruista kylvää ja 


pysyttiin niukasti leivässä. 


Kodittomuus omalla maalla muuttui vuonna 1935 karkotusmatkaksi Aasiaan, 
sadan — kilometrin — päähän = Tashkentista. — Kirkkojen — sulkeminen — ja 
seurakuntatoiminnan lakkauttaminen Inkerissä oli tuohon aikaan vielä 
edessäpäin. Karkotetut suomalaiset eivät sitä enää olleet näkemässä. He 
jatkoivat hengellistä toimintaa uusissa olosuhteissa siitäkin huolimatta, että 
vuonna 1937 heidän saarnamiehensä vangittiin. Seuroja pidettiin edelleen 
maallikkopuhujien voimin. Matti Kukkonen toimitti kasteita, vihkimisiä ja 
hautaan siunaamisia. Luterilaisen kirkkovuoden mukaista juhlakalenteria 
seurattiin ja kokoonnuttiin sunnuntaisin sanankuuloon. Ympäristön taholta sille 
ei asetettu esteitä, paitsi että paikalliset kazakit ja venäläiset ihmettelivät 


suomalaisten lauluharrastusta ja muuta toimintaa. 


Pienillä palkkatuloilla selvittiin jotenkuten. Kaksi kiloa perunoita oli viikon 
annos, voita ei nähtykään, mutta maitoa sai ostaa. Ongelmia tuotti ilmanala ja 
huono vesi. Se tiesi sairautta ja kuolemaa. Paikallisen väestön lisäksi alueella oli 
kaikenlaista kansaa pakkosiirtolaisina. Maria pystyi säilyttämään terveytensä. 
Ensimmäiset kaksi vuotta hän työskenteli lehmien lypsäjänä, kunnes pääsi 
apulaiseksi sairaalan keittiöön. Olisi ollut vielä mahdollisuus kouluttautua 
keittäjän ammattiin, mutta isännät ei laskeneet. Mitenkään ei silti riidelty, vaan 
oltiin tyytyväisiä siihen, mitä oli. Asunnoiksi tarkoitettujen parakkien 
kunnostamisesta alkaen jokaisen piti itse tehdä kaikki voitavansa elämän 
sujumiseksi. Hella ja pöytä oli, puiset ristikot tekivät sängyn virkaa ja siinä kaikki. 


Edes lattiaa ei ollut, vaan maalattian päällä asuttiin. 


Vuonna 1938 Maria oli tutustunut inkeriläismieheen, josta tuli hänen 
puolisonsa. Matti Kukkonen vihki parin. Häissä oli kolmekymmentä vierasta. 


Kaksi pakolaista oli aloittanut yhteisen elämän tyhjin käsin. Kun häiden jälkeen 

käytiin aamiaiselle, ei löytynyt edes lusikkaa. Oli lähdettävä lainaamaan 


omaisilta. Vähitellen hankittiin välttämättömimmät tarvikkeet. 


Maan laatu niillä seuduilla soveltui hyvin maissin ja perunan kasvulle. Mitään 
voimaa ei tarvittu, kun vain lapion kanssa työtä tehtiin. Maissi kasvoi hyvin ja 
peruna oli makoisampaa kuin lännessä. Lehmä saatiin hankittua yhdessä veljen 
emännän kanssa. Nälkää ei tarvinnut nähdä. Kun sota alkoi, Marian mies joutui 
työarmeijaan, mitä palvelua kesti aina vuoteen 1947 asti. Mikään rettelöinti ei 
tullut kysymykseenkään, vaikka palvelus oli jatkunut vielä pitkään sodan 
päättymisen — jälkeen. Perhe-elämää oli pitänyt harkitusti suunnitella 
olosuhteiden mukaan. Yhdeksän vuotta kului, ennen kuin syntyi perheen 
esikoistyttö. Poika näki päivänvalon vuonna 1951. Kun nuorimmainen oli vuoden 
ikäinen, ruvettiin suunnittelemaan muuttoa Karjalaan. Marian mies oli muurari 
ammatiltaan ja ansaitsi hyvin, koska sodan jälkeen riitti rakennustöitä. Koti oli 
saatu hyvään kuntoon. Lehmä oli oma ja perunaa istutettiin. Pohdittiin sitäkin, 


kannattaisiko enää muuttaa takaisin. 


Kaikkiaan kuusitoista vuotta oli eletty Aasiassa. Paluun mahdollisti Suomesta 
tullut apu passien saamiseksi. Mihin tahansa muualle oli mahdollisuus asettua, 
mutta ei omalle maalle Inkeriin. Koti päätettiin perustaa Karjalaan, Tsalnaan, 
noin 20 kilometriä Petroskoista pohjoiseen. Kun oli päästy perille ja saatu oma 
tupa, paljon muuta ei aluksi ollutkaan. Ei ollut kunnon pöytää, pölkyillä istuttiin. 
Ensimmäisiä ostettavia oli kuitenkin radio, vaikka siihen meni kuukauden palkka. 
Suomen —lähetykset kuului hyvin. Sunnuntain jumalanpalvelusten ajaksi 
hiljennyttiin kuuntelemaan; kirkkoa ei silloin vielä ollut. Jumalaan turvattiin 
kaikessa. Uskon asioista oltiin perheessä yksimielisiä. Kodin yhteinen kieli on 
ollut suomi, isä ei antanut puhua venäjää. Molemmat lapset oppivat hyvin 


suomen kielen. Koulussa opetettiin sekä suomea että venäjää. 


Kaksitoista vuotta Maria oli ollut kotona, koska lapsia oli niihin aikoihin vaikeaa 


saada mihinkään päivähoitoon. Ollaan köyhiä, kunhan lapset ovat terveitä, 

isäntä päätteli. Tytär kävi seitsemättä luokkaa koulua, kun Maria vasta lähti 
ansiotyöhön. Piti sekin ottaa huomioon, että joskus voisi saada eläkettä. 
Kotitöistä selvittiin hyvin, sillä lapset olivat oppineet olemaan ahkeria ja 
omatoimisia. Tytär pesi pyykkiä ja poika kantoi joesta vettä, kun oma sauna 


lämpeni. 


Marian työpaikka oli erilaisten Petroskoista tulleiden, myyntiin tarkoitettujen 
tavaroiden varasto. Oli kenkiä, huiveja, alusvaatteita, joita Maria pakkasi 
tilausten mukaan edelleen lähetettäviksi kauppoihin yli sadan kilometrin 
säteellä. Maria työskenteli yksin päivät pitkät. Hän tiesi tarkkaan, mikä artikkeli 
löytyi mistäkin. Työhuone oli lämmin, vaikka varasto muuten oli kylmillään. 
Maria sanoo olleensa vain työläinen. Hänen ei tarvinnut vastata mistään. Kun 
työpäivä päättyi, hän lukitsi ovet kotiin lähtiessään. Hän teki tunnollisesti, mitä 
käskettiin. Kerran emäntä oli lähdössä lomalle miehensä kanssa ja antoi varaston 
avaimet Marialle kuukauden ajaksi. Voi ihme, miten häneen luotettiin. Marialla 
oli nyt koko läjä avaimia. Kotona mies vähän toruskeli, sillä niissähän oli 
melkoinen vastuu. Mutta kuukausi kului ilman minkäänlaista ongelmaa. Maria 


näki siinä aiheen olla ylpeä suomalaisuudestaan. 


Äidin viimeisiä ohjeita, kun hän oli tuntenut kuoleman lähestyvän, oli ollut 
kehotus välttää ahneuden syntiä. Äidin sanat ovat aina pysyneet mielessä. Äidillä 
oli riittänyt työtä hankkia viiden lapsen elämän pitimiksi ruuat ja vaatteet mitä ja 
mistä milloinkin. Siinä sai ahnekin olla, ei Maria sitä mitenkään pahana pitänyt. 
Omille lapsilleen hän on tähdentänyt jokaisen ihmisen kunnioittamisen 
merkitystä. Sen mitä hänelle kotona opetettiin, hän on siirtänyt lapsilleen ja 
samassa hengessä heitä kasvattanut. Totuutta tulee aina noudattaa, eikä mitään 
saa luvatta ottaa. Poika oli joskus tinkinyt, että eikö sentään jotain. Ei 
neulaakaan, oli äidin opetus. Yksinkertainen Maria sanoo olevansa eikä kehu 
paljoa ymmärtävänsä, mutta lastensa puolesta hän on pitänyt tärkeänä rukoilla. 


Rukous on voiman lähde, lannistua ei saa. Vielä sittenkin, kun lapset ovat jo 

varttuneet aikuisiksi ja heillä on omat perheensä, Maria on kantanut huolta 


heidän elämänsä sujumisesta. 


Jumalan käsissä koko elämä on ollut. Kun katsoo taaksepäin, sitä ei epäile. 
Jokainen päivä on sallittu. On ollut hyviä ja pahoja päiviä, mutta Jumala on 
johdattanut joka päivä. Yksi varsin erikoinen rukousaihe Marialla oli ollut sota- 
aikana. Hänen miehensä oli sairastunut työarmeijassa. Kirjeessään mies oli 
pyytänyt Mariaa rukoilemaan, että Jumala korjaisi hänet pois. Mitä tällainen 
pyyntö oikein tarkoitti? Näinkö lyhyt heidän yhteinen elämänsä tulisikin 
olemaan. Verinen mahatauti oli iskenyt mieheen, eikä lääkärit uskoneet hänen 
enää selviävän. Maria lähti etsimään sopivaa hiljentymisen paikkaa. Sinne missä 
lehmä oli, hän levitti takkinsa ja kävi polvilleen. Tuli tunne, että hän aivan kuin 
olisi vajonnut jonnekin. Hervottomana hän ei osannut oikein sanojakaan valita, 
niitä tuli ikään kuin tulvimalla. Sota oli saanut aikaan niin monenlaista tuhoa. 
Jospa Jumala kuitenkin heille antaisi vielä mahdollisuuden jatkaa yhteistä 
elämää. Sitä Maria täydestä sydämestä rukoili, ei kuolemaa. Muutaman päivän 
päästä tuli kirje, mahdollisesti kuolemanviesti. Ahaa, hänen käsialaansa, Maria 
totesi. Mies kirjoitti ihmetelleensä, mikä oli tullut, kun tauti oli alkanut hellittää. 
Vaikka hän ei ollut päässyt enää istumaan sängyssä, nyt voimat ovat palanneet. 


Aikanaan mies palasi terveenä kotiin. 


Maria muistelee joskus Katri-tätiään (KKu), joka oli koko ikänsä saarnannut. 
Kerran kun täti oli ollut Suomessa käymässä ja Maria oli hänet tavannut, täti oli 
kertonut, miten paljon oli taas saanut juhlissa Hengen voimaa. Hengen voimaa, 
Maria ajatteli. Tädin, joka oli ollut puhuja monissa tilaisuuksissa, piti vielä saada 
Hengen voimaa. Sitähän joka päivä tarvitaan, että Kaikkivaltiaan käsi johdattaisi 


meitä. 


Karjalan ja Inkerin välillä on Marian mielestä suuri ero, kahden viikon ero maan 
kasvuun ja ilmastoon nähden. Karjalassa omenapuut kasvavat vähän ja sitten 


alkavat kuivaa. Inkerinmaalla kaikki kasvaa. Sinne päätettiin palata eläkkeelle 

päästyä. Kelttoon rakennettiin talo ja istutettiin puutarha. ympärille. Samaan 
kylään tultiin, mistä Marian mies oli alun perin lähtöisin. Oltiin tyytyväisiä, sillä 


nyt vasta oli päästy kotiin. 


Hautausmaa oli taas hengellisten kokoontumisten paikka. Puhujia oli paljon, 
sekä miehiä että naisia. Talvella saatiin tyhjillään ollut talo kokoontumispaikaksi. 
Pappejakin alkoi ilmaantua, ensimmäisiä oli Narvan pappi Eestistä. Tavoitteena 
oli Pushkinin kirkon kunnostaminen ja kirkollisen toiminnan aloittaminen siellä. 
Alun vaikeuksiin oli varauduttu eli siihen, että kaikki lupaukset eivät aina 
pitäneet paikkaansa. Maria sanoo ymmärtäneensä venäläisten tapaa suhtautua 
uskon asioihin. Vähitellen silläkin suunnalla asenteet alkoivat muuttua 


myönteisiksi kristinuskolle. 


Keitä inkeriläiset ovat? Maria vastaa, että he ovat suomalaisia, joita sanotaan 
inkeriläisiksi. Kuka tietää, kuinka kaukaa suomalaiset esivanhemmat aikoinaan 
tulivat, mutta inkerikkoja he eivät olleet. Nyt on paljon inkeriläisiä, jotka ovat 
avioituneet venäläisten, tataarien tai eestiläisten kanssa. Maria pitää tärkeänä, 
että kaukanakin, kotimaalta karkotettuina inkeriläiset ovat pitäneet yllä 
keskinäistä yhteyttä. Ehkä se on ollut sallimus, että hänen puolisonsa oli 
inkeriläinen. Marialla on venäläinen miniä. Poika puhuu lapsilleen suomea, 
mutta perheen kotikieli on venäjä. Tytär on lääkäri ja asuu perheineen 
Petroskoissa. Siellä on myös Marian veli ja serkkuja, joita hän käy useasti 


tapaamassa. Vastaanotto on aina ollut sydämellinen. 


Nyt on Pushkinin luterilainen seurakunta toiminnassa (1990) ja kirkko käytössä. 
Tänä kesänä on saatu käydä omassa kylässä sanan kuulossa. Puhujia on riittänyt 
ja Hengen tulta saatu. Kelton kirkkoa on alettu rakentaa. Maria sanoo joskus 
miettivänsä elämänsä päiviä, niitä mitä vielä on edessä. Olipa niitä paljon tai 


vähän, hän on tyytyväinen elämäänsä. 

Katri (KPu). Venjoen Lipposin kylässä oli eri talojen lehmien laiduntamiseen 
palkattu yhteinen paimen. Katrin (s.1913) mieleen on jäänyt kuva emännistä 
istumassa ruohikolla odottaen paimenta, joka ajoi yhteisen karjan metsään. 
Toinen muistikuva tulee pääsiäisajasta liekkuineen ja lauluineen. Kylän miehet 
nostivat liekun eli keinun. Se pystytettiin pylväistä, kolme toiseen päähän ja 
toiseen samoin kolme. Päälle tuli poikkihirsi ja siihen keinu. Aina kun oli aikaa, 


liekuttiin ja laulettiin. 


Talkoot oli myös kylän yhteistä toimintaa. Kun kouluissa alettiin opettaa 
kollektiivia, sillä ymmärrettiin tarkoitetun talkoita. Mutta niinhän asia ei ollut. 
Talkoisiin mentiin, jos jossain talossa ei ollut tarpeeksi työvoimaa perunannosto-, 
heinä- tai viljankorjuutöihin. Varsinkin kylän nuoret lähtivät joukolla auttamaan. 
Kun työt oli tehty, juotiin teetä ja joskus pihassa pantiin tanssiksi. Soittajia oli 
omasta takaa. Koululla pidettiin iltamia. Kesäisin Venjoen yli vievä silta oli 


kolmen kylän nuorison kokoontumispaikka sunnuntai-iltaisin, ei koskaan arkisin. 


Katrin isä oli kaatunut Minskissä ensimmäisen maailmansodan aikana. Katri oli 
silloin vuoden ikäinen, joten mitään muistikuvaa isästä hänellä ei ole. Tärkeä 
muisto on isän kirje sodasta. Isän kuolema on tapahtunut taistelutilanteessa. 
Hän oli nostanut päätään juoksuhaudasta nähdäkseen, miten kaukana vihollinen 
oli. Juuri sillä hetkellä luoti oli osunut. Isä haudattiin Minskiin. Katri on joskus 
käynyt niillä paikoilla löytääkseen jotain selvitystä isänsä viimeisiin vaiheisiin. 
Mutta kaikki sodan jäljet oli korjattu pois. Niihin aikoihin uusi sota oli jo 


alkamassa. 


Katrin kotona elettiin tavallista maatalon elämää. Vain kolme tai neljä lehmää 
oli, mutta niiden piti olla hyvärotuisia. Maitoa ei viety mihinkään torille. Katri 
muistaa vieläkin talot, joihin maitoa vietiin suoraan keittiöön. Samoin 
kananmunia myytiin. Äiti laittoi munakassit toimitettaviksi eri taloihin tilausten 
mukaan. Juutalaisiakin oli asiakkaina ja hyviä asiakkaita olivatkin, mutta palvelun 


oli oltava rehtiä. Juutalaiset ostivat kanoja. Aina nämä ostajat tarkistivat, ettei 

kana ollut laiha. Lihojakaan ei viety torille, osa jäi itselle ja loput toimitettiin 


tilaajille. 


Katri oli aina äidin apulaisena. Viidentoista ikäisenä hän oli jo yöllä heinää 
lyömässä. Koneita ei ollut. Viikatteilla leikattiin heinää yöllä, kun kastetta oli 
maassa. Heinä katkesi hyvin niin kauan, kun kastetta riitti. Puoleen päivään asti 
annettiin kuivua ja käänneltiin haravalla. Koskaan heinää ei jätetty maahan 
illaksi, vaan tehtiin pieniä röykkiöitä, joita sanottiin nalleiksi. Pari kolme päivää 
kesti heinän kuivuminen, sitten tarvittiin taas miesvoimaa heinän vetämisessä 
luhtiin. Jos kaikki ei mahtunut, tehtiin keko. Seipään ympärille saattoi 


muodostua ylhäältä kapeneva torni. 


Kotona oli Katria vuotta nuorempi sisar. Hän oli syntynyt jouluna, kun isä kaatui 
15. helmikuuta 1914. Äiti eli yksinhuoltajana. Vuonna 1937 kun äidin hautajaiset 
olivat maaliskuussa, Katri muistaa joidenkin miesten sanoneen, että siinä oli 
kunnollinen leski. Äiti oli sairastanut nopeasti leviävää syöpää. Lääkäri oli 
selittänyt Katrille taudin luonteen ja vakavuuden. Äidin ja tyttären välillä oli ollut 
lämmin suhde. Äiti ei ollut mikään turhan toruja eikä määräilevä. Mutta 
täsmällisesti hän piti kiinni asioista, joista oli sovittu. Siinä oppi tekemään työnsä 
huolellisesti. Lehmille oli vesi kannettava kaivosta. Äiti varoitti ottamasta koko 
ämpärillistä kerralla, ettei tullut vahinkoja. Innoissaan Katri oli kerran lähtenyt 
navettaan täydet vesiämpärit käsissään eikä meinannut päästä navetan rappusia 


ylös. 


1920-luvun alku oli sotaisan levotonta. Vuonna 1922 Katri aloitti 
koulunkäynnin. Ensimmäinen joulujuhla koulussa on jäänyt muistiin, kun 
juhlapuvussa, kädet arvokkaasti takana pitäen asteltiin kuusen luo esittämään 
jouluruno Taas jouluaika riemuisa jo joutui kotihimme, Jumalan lapsi taivaasta 
on tullut majoihimme. Kun pyhien mentyä koulun oli taas määrä alkaa, ovet 


olivatkin kiinni. Novavestin, Lipposin, Leppälän ja Hyvösin kylien lapset 

odottelivat pihalla kouluun pääsyä. Vihdoin vahtimestari tuli ilmoittamaan, ettei 
koulua ole. Elettiin vuotta 1922. Lasten korviin kantautui epämääräisiä tietoja, 


että opettaja oli karannut Suomeen. Muitakin karkaamisia oli tapahtunut. 


Vasta seuraavana vuonna päästiin jatkamaan koulunkäyntiä. Joka vuosi ei 
alkanut ensimmäistä luokkaa, vaikka olikin neljän kylän koulu. Opettajaksi saatiin 
juuri seminaarista valmistunut Jaakko Tomberg, Inkeren seurakunnasta. 
Oppivelvollisuutta ei ollut. Oli niitäkin, jotka eivät käyneet koulua ollenkaan. 
Katri kävi neljä luokkaa, joten tarpeellinen luku- ja kirjoitustaito tuli hankittua. 
Vähin erin suomen kieli lakkautettiin eri kouluissa ja ne muuttuivat 
venäjänkielisiksi vuoteen 1937 mennessä. Venäjän kielen kirjaimiston Katri ehti 
oppia ja loput opittiin korvakuulolta. Kolhoosin pelloilla laulettiin venäläisiä 
lauluja. Kun kaupunkiin vietiin maitoja, asiakkaat olivat venäjänkielisiä. Kieltä ei 


tarvinnut mitenkään opiskella. 


Lipposin kylässä elettiin hyvin sopuisasti, ei kanneltu tai kaiveltu eikä mitään 
kateutta ollut. Kun kollektiivitalous alkoi. Äiti oli jo niin väsynyt, ettei jaksanut 
mennä kokouksiin. Vuonna 1932 Katri edusti kokouksissa äitiään, mutta istui 
eteisessä oven takana. Kotona äiti sai tarkat tiedot. Mitenkään innostuneita ei 
oltu, odoteltiin vain, milloin on pakko mennä ja mitä muut päättävät. Vastustajia 
oli paljon, mikä äänestyksissä ilmeni. Eräs naishenkilö nousi penkille ja nosti 
jalkansa ylös vastaan äänestäessään. Mutta mikään ei auttanut. Keväällä 1932 
uudistukset alkoivat. Niihin taloihin, joilla oli suurimmat navetat, vietiin lehmät 
ja hevoset. Yhden lehmän sai pitää. Sitten vasta alettiin rakentaa kolhoosin 


yhteisiä tiloja. Saksalainen Fischer äänestettiin kolhoosin johtajaksi. 


Fischerin aikana pellot kasvoi hyvin. Työtä tehtiin urakalla ja työpäiviä kertyi 
tehdyn työajan mukaan. Neljäsataakin päivää saattoi Katrille kertyä. Kolhoosin 
ylijäämätuotto jaettiin päiväkertymien mukaan. Torille vietiin, mitä ei itse 
käytetty. Aluksi kaikki sujui hyvin. Kylän kokouksissa ilmeni erilaista epäluuloa 


Fischeriä kohtaan. Epäilijät tulivat muualta. Kyläläisten puolustus ei auttanut. 

Fischer jätti talonsa, jossa oli ollut kaikki kolhoosin kokouspaikat. Sen koommin 
hänestä ei tiedetty mitään. Tilalle tuli nainen, nahkatakki päällä. Kukaan ei 
tiennyt, mistä hän tuli. Seurauksena monet lähtivät kaupunkiin töihin, Katrin 
sisar muiden mukana. Katri jäi äidin kanssa kotiin ja kolhoosin töihin. Maata 
saatiin pitää 25 aaria, muussa tapauksessa se olisi otettu pois. Myös lehmä 
saatiin pitää, samoin sika ja lampaita. Maitoa myytiin suoraan keittiöihin. 
Kymmenen vuotta kului kolhoosin töissä. Katri kirjasi kunkin työt ja laski 


konttorissa urakat työpäiviksi. 


Kirkossa käynti oli ongelmallista siihen asti, kun kirkko suljettiin vuonna 1937. 
Kerran juhannuksena oli päätetty lähteä kirkkoon. Silloin tultiin etenkin nuoria 
hakemaan kotoa kolhoosiin töihin. Olisi pitänyt mennä pellolle kaalia 
kastelemaan. Kaikki lähtivät taloon, jossa oli lasiveranta, ja makasivat siellä 
lattialla piilossa. Kun kirkkoon oli kuuden kilometrin matka, sinne oli lähdettävä 
hyvissä ajoin. Joku kolkutteli ovia ja kirosi, missä kaikki olivat. Kun kyselijä oli 
häipynyt, koko joukko lähti pellon yli kirkkoon. Kylän kokouksissa oli kaksi taulua, 
musta ja punainen. Hyvät työntekijät olivat punaisella taululla, huonommat 
mustalla. Seuraavassa kokouksessa kirkossa käynnin jälkeen kaikki tytöt olivat 
mustalla taululla. Mutta se oli yhtä tyhjän kanssa. Kaikki tunsivat toisensa ja 
kaikki koettiin yhteisenä. Kirkkokäynnistä oli vähällä tulla pakkotyötä 


rangaistukseksi, mutta selvää vahinkoa ei voitu osoittaa. 


Papit olivat varovaisia. Simo Pennanen oli Hatsinassa seurakunnanhoitajana 
1931. Edellisenä vuonna hän oli pitänyt rippikoulun vanhan tavan mukaan kuusi 
viikkoa. Seuraavana vuonna hänet vangittiin. Rippikoulussa opeteltiin 
katekismus ulkoa. Ennen ripille pääsyä ei enää kuulusteltu lukutaitoa. Tytöt 
pääsivät ripille helatorstaina, 130 tyttöä, ja pojat helluntaina. Jumalanpalvelus 


kesti pitkään, kun ehtoolliselle tuli rippilasten omaiset ja kummit. 


Katrin äiti kuoli keväällä 1937. Venjoen seurakunnanhoitaja Pekka Brax oli ollut 


vangittuna kolme kertaa, viimeisen kerran syyskuussa (50-vuotismuisto kirkon 

kohtalosta Inkerissä, 34). Inkerissä oli ollut tapana pitää kuuden viikon kuluttua 
hautajaisista ns. = jälkimuisto. Brax oli toimittanut — Katrin — äidin 
hautaansiunaamisen ja kävi jälkimuistossa. Koko kylän väki oli kutsuttu 
hautajaisiin. Tarjoilu oli tavallista maittavaa kotiruokaa: tarttopaistia ja 
makaronia, säilykepurkkeja oli paljon, kaikki valmiiksi avattuina. Hautajaiset 
kestivät pitkään. Saattoväki osasi oikein veisata. Vähän ahdasta oli, mutta se ei 
haitannut. Pappi ei tullut surutaloon. Ketään ei erityisemmin kutsuttu 
jälkimuistoon, sanottiin vaan, että nyt siellä on jälkimuisto, kun kuusi viikkoa oli 
kulunut. Pappi käytiin hakemassa kolhoosin hevosella. Kolhoosin johtaja ei näitä 
tilaisuuksia kieltänyt, mutta pappien syytelistaan ne luettiin niin kauan, kunnes 


viimeinenkin pappi oli vankilassa. 


Katrin äiti olisi halunnut saada ehtoollisen. Kun oli vain yksi pappi ja matkaa 
kuusi kilometriä, käynti olisi ollut mahdollista vasta seuraavana päivänä. Illalla 
äiti kuitenkin kuoli, joten kolhoosin hevosella käytiin ilmoittamassa pappilaan 
tilanteesta. Katria jäi lohduttamaan papin sanat: Koska äiti oli halunnut saada 


ehtoollista, se oli aivan sama, kuin hän olisi sen myös saanut. 


Katrilla oli täti, joka piti pyhäkoulua. Tädin taidot ja osaaminen ulottuivat 
monelle taholle. Hän sekä soitti urkuharmonia että lauloi. Kauniit kukka- 
asetelmat koristivat kotia kuin pensaat. Täti itse oli varsinainen kaunistus pitkine 


olkapäille laskevine hiuksineen. 


Katrin puoliso Juho oli kotoisin Inkeren seurakunnasta. Koti ja perhe oli 
joutunut kokemaan yhteiskunnallisten muutosten paineet. Juho oli välttänyt 
karkotuksen tätinsä avulla, jonka luo hänet silloin vielä alaikäisenä oli saatu 
sijoitettua. Vähitellen Katri ja Juho olivat saman kylän nuorina tutustuneet ja 
alkaneet seurustella. Kun Katrin äiti kuoli keväällä, nuoret viettivät häitään 
kesäkuussa. Olga-sisko oli avioitunut jo aikaisemmin ja muuttanut pois kotoa. 
Juho kävi Kolppanassa tehtaalla töissä, Katri kolhoosissa. Kolhoosin johtaja 


järjesti Juholle passin, koska se oli aina pyydettäessä näytettävä. Varsinkin sodan 

alettua 22. kesäkuuta 1941, passi piti näyttää, vaikka kuinka lyhyt matka olisi 


ollut. 


Isora-joen yli vei suuri silta 7-8 kilometrin päässä. Saksalaiset eivät päässeet 
siitä yli, koska se oli räjäytetty. Taisteluita oli pitemmän aikaa kahden puolen 
jokea. Kolhoosista sai ottaa hevosen, koota tavaransa ja lähteä pakoon. Johtaja ei 
pakottanut lähtemään. Venäläiset kehottivat perääntyessään teurastamaan 
lehmät ja siat ja kätkemään maan alle, koska kuitenkin kaikki tulisivat 
palaamaan. Lehmä menikin pommituksessa, mutta sika ehdittiin teurastaa. 
Toisen sian saksalaiset veivät. Edelleen venäläiset neuvoivat kaivamaan 
maakuopan ja vuoraamaan tiiliä ympärille. Niin tehtiin ja varastoitiin sianlihaa ja 
kaalipyttyjä. Katri vei vielä ompelukoneensa yläosankin kuoppaan. Päälle 
kerättiin kaikenlaista risua, ettei vieras niitä löytänyt. Tavalliseen maakuoppaan 


Katri kätki vielä valokuvia ja tauluja. 


Syyskuussa alkoi kovat taistelut. Pommisuojaksi oli kaivettu niin syvä kuoppa, 
että siinä pystyi suorassa kävelemään. Kova kolina tuntui jalkojen alla. Monet 
ihmiset lähtivät Leningradiin, koska oli yleinen käsitys, ettei Leningradia 
pommiteta, vaan kaupunki vallataan. Harva tuli sieltä takaisin; monet ovat 
Piskarevin hautausmaalla. Katri sanoi, ettei hän lähde kotoa mihinkään ja muut 
läheiset päättivät samoin. Kolme vuorokautta oli vietetty maakuopassa, kun 
vähän metelin vaiennettua mentiin kuopan reunalle ja ruvettiin aterioimaan. 
Yhtäkkiä tuli lentokone poikittain siivet maata hipoen. Ilmapaine heitti koko 


joukon, mutta hengissä selvittiin. Vain lehmäparka oli täynnä sirpaleita. 


Se oli taas jokin onni, Katri totesi. Kolme vuorokautta oli ollut yhtä jyskettä. 
Öisin oli maasotaa ja päivällä pommitusta. Syyskuun 17. päivänä 1941 klo 10 oli 
niin hiljainen aamu, että luultiin hyttystenkin hävinneen. Sitten ilmaantui 
vihreitä saksalaisten sotilasmantteleita. Anoppi käveli ensimmäisenä ulos ja Katri 
tuli perässä. Miehet uskaltautuivat lähtemään viimeisinä. Pyssymiehet tulivat 


tarkastamaan kuopan. Ympärillä kaikki oli kuollutta: kaatuneita venäläisiä, koiria, 

lehmiä, hevosia. Aurinko vain paistoi. Saksalaiskone lensi — gut gemeinschaft — 


kaikki on kunnossa. 


Tunti oli kulunut. Kylän takana oli suuri keisariaikana rakennettu tiilitehdas. 
Sieltä venäläiset avasivat tulen saksalaisia vastaan. Johonkin oli lähdettävä. 
Lähistöllä — oli — tyhjiä, kaupungin —likavesien — siilaukseen — rakennettuja 
sementtialtaita, jotka vuoroin täytettiin ja tyhjennettiin. Katri otti kolmivuotiaan 
tyttärensä kainaloonsa ja ryömi sinne. Vajaa kilometri meni ryömiessä 
konekivääriluotien lennellessä. Tykin ammukset tekivät korkeita hiekkapatsaita. 
Yö kului siellä kuopassa. Seuraavaksi lähdettiin suunnistamaan kohti Hampaalaa. 
Matkaa kertyi lähes kahdeksan kilometriä. Silloin syyskuu oli lämmin. Katrille oli 
jäänyt ainoastaan kotitakki päälle. Ensin oli lähdettävä katsomaan, miten 
ruokatavaroiden oli käynyt. Lähelle päästyä kuoppa olikin täynnä saksalaisia 
kiväärit tähdättyinä suoraan päin. Nyt oli saksankieli tarpeen, se vähä, mitä 
osasi. Kinder essen essen, Katri selitti ja otti kädet avuksi. Hänelle heitettiin 
mannaryynipurkki, kattila ja jotain muuta. Anoppi sai tuotua peiton ja vähän 


takkeja. Niin päästiin lähtemään Hampaalaan. 


Paikalla ei ollut mitään, kaikki oli poltettu ja kaatuneita oli ympäriinsä. 
Saksalaiset määräsivät miehiä ottamaan rintamahevosia ja kuljettamaan 
kuolleita pois. Pommikuopat tulivat täyteen kaatuneita. Vajaan kilometrin 
päässä rintamasta asui anopin tuttava Mari pienessä mökissä. Paikkakunnalla oli 
isäntien rakennuttamia vuokrattavia kesämökkejä. Sinne jäätiin ja suunniteltiin 
sodan loputtua rakentaa uudelleen pudonneen lentokoneen raunioittama 
kotitalo. Ennen kuin lähdettiin yrittämään naapurikylään Tärölään, Katri oli 
päättänyt yksin poiketa katsomaan, löytyisikö varastokuopista mitään säilöön 
haudattua vaatetta ja muuta tarvittavaa. Reen jalaksista tehty vesikelkka oli oiva 
kulkuväline. Katri aukaisi huovan ja laittoi kelkan täyteen vaatetta, mitä löysi. Viis 
siitä, että kotitalon paikalla oli suuri taulu, jossa punaisella kirjoitettuna 
varoitettiin ampumisen uhalla ylittämästä tietä. Katri oli saanut kuopan auki ja 


tavarat kelkkaan, kun edessä seisoi kolme saksalaista kiväärit ojossa. Taas tuli 

puhuttua hätäsaksaa. Olihan se tiedossa, että jo vihaisesta ilmeestäkin saksalaiset 
ampuivat. Katri lähti hädissään vetämään kelkkaa tien yli ja odotti vain, milloin 


luoti tulee perässä. Mutta ei tullut. 


Tammikuun 15. päivänä hän lähti Korhovaan, jos saisi vaatteilla vaihdettua 
jotain syötävää. Kaikkialla oli kova elintarvikepula. Kahden viikon aikana Katri oli 
tehnyt matkaa 30 kilometriä. Jostain hän sai jäätyneitä perunoita kahdeksan 
kiloa. Miehensä valkoisilla paidoilla hän sai vaihdettua reilun puoli säkillistä 
kauroja. Katri lähti kiirehtimään kotiin omiensa luo. Matkalla hän oli löytänyt 
saksalaisen tupakka-askin, mikä helposti vaihtui hevosen lihaan. Kun vielä oli 
onnistunut saamaan hapanta kaalia, piti poiketa läheiseen taloon ja keittää lihat 
ja kaali. Niistä tuli evästä kahden litran kannullinen. Kulkijoita oli paljon liikkeellä. 
Heitä ohjattiin syrjäiseen taloon yöpymään. Seinän viereen oli ladottu olkia ja 
tehty laudoista tilapäinen aita. Kulkijat nostelivat kelkkojaan siihen. Miten lie 
Katrille oli tullut mieleen ajatus, ettei kaikki ole oikein rehellistä. Varmuudeksi 
hän nosti kaurasäkkinsä ja pani sen tyynyksi päänsä alle. Aamulla kuului kova 
itku. Kuka oli mitäkin saanut hankittua, ne kaikki oli varastettu. Katri onnistui 
pelastamaan kaurasäkkinsä. Kiireesti vain liikkeelle. Mutta sitä hän jäi 


pohtimaan, miten hänellä taas oli ollut erityinen onni. 


Seuraavaksi yöksi Katrin oli määrä mennä sovitusti tuttavataloon. Hän taivalsi 
kelkkaansa vetäen, kun ohi ajoi saksalainen rekineen. Kun tässä ei ollut mikään 
rintama-alue, Katri hyppäsi rekeen ja piti kelkastaan kiinni. Jos lyö, niin hyppään 
pois, hän ajatteli. Kun oli tultu lähelle siltaa, missä oli vartijat, Katrin oli määrä 
jäädä pois kyydistä. Tuttu talo oli kuitenkin sillan toisella puolen, joten taas oli 
turvauduttava hätäsaksaan. Haus, haus, Katri selitti ja pääsi eteenpäin. Kotimatka 
jatkui ja yksi yöpymispaikka oli vielä saatava, mutta tällä kertaa niin, että hän 


istui vain ovensuussa. Vihdoin illalla hän oli kotona. 


Heinäkuun 17. päivänä puolenpäivän aikaan tuli ilmoitus, että koko seutu 


tyhjennetään. Kahden tunnin sisällä kokoontui suuri joukko ihmisiä kadulle. Se 

vähä, mitä oli saatu kerättyä, otettiin mukaan. Pikku Lempiä varten Juha laittoi 
vanerin suksien päälle, sitten peitot ja tyynyt ja Lempi siihen. Niin lähdettiin. 
Väestöä oli alettu sijoittaa uusiin asemiin, mutta oliko näissä olosuhteissa 
mahdollisuutta löytää uusi koti. Ensin jouduttiin Pavlovskiin entiseen 
poliisilaitokseen, joka oli pahoin pommitettu. Siellä yövyttiin, ja aamulla 
annettiin lupa lähteä Pskoviin (Pihkova). Kaikkia suututti. Appiukko keksi, että 
lähdetään Viroon. Taas alkoi kävelymatka, jota kertyi lähes 90 kilometriä. Välillä 
etsittiin yöpymispaikka. Katri oli jo äärimmäisen uupunut, mutta ymmärsi kyllä, 


mistä voimia tuli. 


Kingiseppiin oli kerääntynyt pakolaisia. Jotain velliä jaettiin ruuaksi, mutta 
nälkäkuolema oli monen osa. Ensin oli mentävä ilmoittautumaan: Katri, Juho ja 
pikku-Lempi, Juhon vanhemmat ja Katrin siskon mies. Saksalaiset ottivat passit 
pois ja panivat töihin. Ravinnoksi saatiin jotain keitontapaista, viikon ajaksi 
lusikallinen hunajaa ja rasvaa toinen. Se oli vain lapselle. Katri kävi puolen 
vuoden ajan joka sunnuntai Virossa vaihtamassa suolaa perunoihin. Joka aamu 
saksalaiset valitsivat rivistä ne, jotka joutuivat töihin. Suomalaisille oltiin yleensä 
ystävällisiä. 

Tällä leirillä Katri sairastui lavantautiin, oli kovassa kuumeessa, eikä ollut ainoa. 
Sairaita koottiin omakotitaloon, joka ei ollut mikään sairaala. Ihmisiä lojui pitkin 
ja poikin. Kun se oli kesäaikaa, saattoi levätä ikkunan lähellä. Vähitellen kuume 
alkoi hellittää. Se oli ollut melkoinen kriisi. Sammalia kuivattiin hellan päällä ja 
tehtiin jauhoiksi. Perunankuoret jauhettiin ja niistä leivottiin kakkaroita, jotka 
paistettiin. Näillä eväillä Katri alkoi toipua. Joesta saatiin kalaa, vaikka saksalaiset 


sotkivat vesiä kranaateilla ja kumiveneillä. 

Kingisepp, entinen Jaama, oli 22 kilometriä Viron rajalta. Pakolaisia alettiin 
siirtää Viroon. Viimeisiä lähtijöitä oli Katrin joukko, koska miehiä tarvittiin töissä. 
Kuusi viikkoa kului Viron leirissä. Lavantaudin jäljiltä Katri oli vielä 


heikkokuntoinen. Hiukset leikattiin kaikilta, koska täitä oli lattian raotkin täynnä. 

Sota-aikana oli työvoimasta pulaa. Kolmekymmentä perhettä vietiin 
Portkundaan (Pohjois-Viron rannikolla). Siellä ei ollut hätää. Asunto oli 
tyydyttävä. Kun oli työtä ja ravintoa riittävästi, elämä sujui. Suomeen siirto tuli 
huhtikuun 21.päivänä 1943. Katri oli juuri täyttänyt 30 vuotta. Aurinko paistoi 
tavaravaunuihin. Kapasen Jussi Inkerestä soitti haitaria. Merellä oli ollut kova 
myrsky ja Suomessa vietettiin Pääsiäistä: laivat eivät kulkeneet. Oli jäätävä 
odottamaan. Jostain löytyi lato yöpymistiloiksi. Miehet tekivät pienen nuotion. 
Suomeen päästiin lähtemään 28. päivänä huhtikuuta. Se oli ikimuistoinen päivä. 
Kun käytiin laivaan, taas paistoi aurinko. Yhtäkkiä laivaan asettunut kansa oli 
kuin kuoro. Kun laiva pääsi liikkeelle, kajahti kuin yhdestä suusta Jumala ompi 


linnamme. Katrista tuntui, kuin se olisi ollut suuri taivaallinen kuoro. 


Katri lähti katsomaan, josko lotat tarvitsisivat apua. Ainakin oli kattiloiden 
pesemistä, kun matkalaisille tarjottiin puuroa. Ensimmäisen kerran Katri näki nyt 
näkkileipää. Kun voinappi oli lisänä, se näytti aivan leivokselta. Kaikenlaista 
Suomesta kerrottua tuli mieleen: että perunatkin syödään puolukan kera. 
Suomessa on siistiä ja niin rehellistä kansaa, että maitotonkatkin viedään tien 


viereen. 


Ensimmäinen yö oltiin Hangossa, seuraavana päivänä jatkettiin matkaa 
Tampereelle. Se on rikas kaupunki, oli kerrottu. Muutama viikko kului 
Takahuhdin koululla. Kesä oli alullaan ja perunan istutus käynnissä. Jankan 
talosta kysyttiin vapaaehtoisia istutustyöhön. Katri lähti ja viipyi siellä koko 
leiriajan. Vieraille oli haluttu näyttää, miten tätä työtä piti tehdä, mutta Katri 
liikkui kuin kone. Vielä tuli marjapensaatkin perattua. Ensimmäiset markat Katri 
näki, kun palkkaa maksettiin. Emäntä kysyi, tulisiko Katri lehmiä lypsämään. Juho 
pääsi Tampellaan töihin. Me menemme, mihin meitä viedään, Katri vastasi. 
Leiriaika päättyi siirtoon Haapamäelle maalaistaloon. Mutta Katri kaipaili takaisin 
edelliseen työpaikkaan. Juho lähti ottamaan selvää, voitaisiinko tulla jatkamaan 


töitä siellä. Kun isännän kanssa oli sovittu, Tavarat pakattiin ja lähdettiin takaisin 

Messukylään. Katri palveli kolme kuukautta karjakkona eikä nuukaillut työajasta, 


vaan ehti vielä peltotöihinkin avuksi. Juho sai jatkaa Tampellassa. 


Karjakon työ ei ollut Katrin suunnitelmissa lopunikäinen ammatti. Hän seuraili 
lehtien ilmoituksia ja kiinnostui pyrkimään ompeluoppiin. Mari Itkosen 
päällysvaate- ja turkisalan kursseille haettiin oppilaita. Katri haki ja pääsi 
ompeluoppiin. Karjakon töihin hän järjesti tilalleen Pölläsen Katrin, jolla oli 
Lempin ikäinen tyttö ja mies kaatunut sodassa. Ompelukurssin suoritettuaan 
Katria pyydettiin jäämään vielä töihin. Kursseilla opettaja oli kehunut ja 
todennut, että Katrista tulee ompelija. Ihmeelliseltä oli tuntunut nähdä 
kauppojen ikkunoissa hänen itse valmistamiaan takkeja ja muita pukimia. 
Vuonna 1957 ompelimot lakkautettiin ja Katri siirtyi myyjäksi ensin Diorinaan ja 


sitten Koisolle, missä hän palveli sairastumiseensa asti. 


Kun sota oli loppunut, oli aivan selvää, etteivät Katri ja Juho halunneet enää 
palata Neuvostoliittoon. Osa tutuista meni Ruotsiin. Kotiin tuli monta kertaa 
lappujen kanssa tiedustelijoita kysymään, tunnettiinko siellä tiettyjä henkilöitä. 
Ei Katri olisi kertonut, vaikka olisi tuntenutkin. Heitä itseään ei hätistelty 
lähtemään takaisin. Appivanhemmat pelkäsivät, että myöhemmin saatetaan 
viedä väkisin, ja lähtivät. Inkerinsuomalaiset pitivät yhteyttä toisiinsa ja 
kokoontuivat hengellisiin piireihin. Katrille oli ollut hyvä todistus siinä, että 


rovasti Jääskeläinen oli rohkaissut heitä päättämään itse, lähteäkö vai ei. 


Tampereella Katrin ja Juhon perheeseen syntyi kaksostytöt vuonna 1948. 
Lempi oli silloin jo 8-vuotias. Paikkakunnalla on ollut paljon erilaisia hengellisiä 
harrastuspiirejä, mistä valita. Tyttäret kävivät mielellään pyhäkoulua. Aikuiseksi 
vartuttuaan toinen kaksostytöistä kiinnostui ikonimaalauksesta. Äiti ei tiennyt 
tähän muuta selitystä, kuin tyttärensä taiteelliset kyvyt. Kotona ei ole tunnettu 
vetoa ortodoksiseen kirkkoon. Lauluharrastus on ohjannut Katrin läheisen 


Kalevan seurakunnan kirkkokuoroon. 

Syöpään sairastuminen oli aikanaan vienyt Katrilta äidin ja myöhemmin 
Suomessa yhden tyttäristä. Hän ei tahdo ymmärtää, miksi ei tahdo selviytyä 
lapsensa kuoleman aiheuttamasta surusta. Hän muistaa pakolaisajaltaan 
sairastumisestaan kokemansa tunteen, että kuolema voi olla ihan helppoa 
luopumista ja siirtymistä pois elämästä. Kuitenkin hän oli toipunut lavantaudista. 
Nyt kesken yli kymmenen vuotta jatkuneen työuran hänelle itselleenkin tuli 


vakava syöpään sairastuminen. Sairaus on kuitenkin pysynyt hallinnassa. 


Kaikista vaikeuksista huolimatta Katri on tyytyväinen elämäänsä, erityisesti 
ratkaisuunsa jäädä Suomeen. Hän näkee siinä Taivaan isän johdatuksen. Neuvoja 
hän on aina saanut, milloin on niitä tarvinnut. Katri muistelee lämmöllä kaikkia 
työnantajiaan Suomessa. Jankan talon silloinen nuoriemäntä on jo täyttänyt 80 
vuotta, mutta yhteys toimii edelleen molemmin puolin. Omaa 
heimoperinnettään Katri on pitänyt esillä, eikä Inkerinmaa ole unohtunut. 
Seinällä on Venjoen kirkkoa esittävä maalaus. Katri on välittänyt Museovirastoon 


erilaista perinnetietoa kirjallisen kyselyn pohjalta. 


Lempi (LLa). Koprinan seurakunta on Hatsinasta etelään. Lempin (s.1930) 
kotikylästä Menkkovalta on noin 60 kilometriä matkaa Leningradiin. Koprinan 38 
kylästä puolet oli pelkästään suomalaisia, suomalais-venäläisiä kyliä oli toinen 


puoli. 


Lempi on ollut kolmilapsisen perheen esikoinen. Hänellä on kaksi sisarta, jotka 
ovat kuusi- ja kymmenen vuotta häntä nuorempia. Nuorin Maria-sisko syntyi 
vuonna 1940. Molemmat vanhemmat kävivät kolhoosissa töissä, mutta isä siirtyi 
myöhemmin leipomotöihin Leningradiin. Kolhoosissa ei maksettu palkkoja. 
Monet — pitivät lehmää, maito myytiin Leningradissa ja saatiin ostaa 
elintarvikkeita ja lehmille leseitä. Aina kun isä tuli töistä, hänellä oli leipää ja 
pullaa tuomisina. Tytöt olivat tavallisesti isää vastassa. Olisikohan odottaminen 


yhtä innokasta, jos pullia ei olisikaan matkassa, isä saattoi joskus huvittuneena 

kysäistä. Perheen asiat hoituivat isän toimesta. Hän oli hyvin perheestään 


huolehtiva, ei juonut eikä polttanut. 


Lempi aloitti koulunkäynnin vuonna 1937. Puoli vuotta hän ehti käydä 
suomalaista koulua, ennen kuin kaikki suljettiin. Neljä vuotta koulunkäynti jatkui 
venäläisessä koulussa. Isä joutui Suomen sotaan 1940. Rauhan tultua hän ei 
ehtinyt kauan olla kotona, kun alkoi toinen maailmansota. Taas oli lähdettävä 
rintamalle. Äiti jäi kotiin kolmen lapsen kanssa. Lehmä kyllä oli, mutta heiniä isä 
ei ehtinyt tekemään. Ostamalla äiti niitä jostain sai, niin että selvittiin siltä osin 
talven yli. Äidillä oli veli naapurikylässä, joka tuli auttamaan peltotöissä. Muut 


huolet äidin oli yksin kannettava. 


Kirkot oli suljettu ja papit vankiloissa. Minkäänlaista hengellistä toimintaa ei 
ollut. Suomen kieltä ei saanut puhua edes kotona. Lempi ymmärsi ajan 
painostavan = ilmapiirin luonteen: inkerinsuomalaisia pidettiin vihollisina. 
Suomenkielen Lempi kuitenkin on sekä oppinut että säilyttänyt. Äiti oli 
uskovainen. Hän oli korostanut lapsilleen rukouksen merkitystä. Jokainen rukoili 
erityisesti illalla nukkumaan mentäessä. Kun lehmällä oli ollut jalka kipeä, 
pikkusisko oli hartaasti pyytänyt, että hyvä Jumala antaisi lehmälle kolme jalkaa 


ja vielä neljännenkin. 


Vuonna 1941 elokuussa alkanut saksalaismiehitys ei Menkkovan kylään tuonut 
suuria taisteluja. Kaksi tykinluotia iskeytyi pihamaalle ja teki melkoiset kuopat. 
Aluksi — oli —pysyteltävä — piilossa sitä varten kaivetuissa maakuopissa. 
Saksalaiskomentoon — siirtyminen ei tuottanut ongelmia. Pikemminkin 


paikkakunnan väki koki elinolosuhteidensa parantuneen. 


Nyt päästiin Joulunakin kirkkoon, kun äidin veli tuli hevosella hakemaan ja 
istutti rekeen. Vaikka oli sota-aika, oli jotain hauskaakin. Kirkossa soitettiin 
urkuja ja laulettiin, niin kuin ainakin luterilaisessa kirkossa. Rippikouluun Lempi 
ei vielä ikänsä puolesta päässyt, mutta pyhäkoulua käytiin saksalaisten aikaan. 


Omia pappeja ei enää vuosiin ollut, mutta oli sellaisia ei-ihan-pappeja, jotka 

saarnasivat hengellisiä asioita ja osasivat suorittaa kirkollisia toimituksia. 


Saksalaisia sotapappeja tulkattiin suomeksi. 


Lempinkin kotona oli ollut pakko sopeutua siihen, että saksalaisia sotilaita 
majoitettiin taloon. Toinen kamareista annettiin saksalaisille, joita oli seitsemän 
tai kahdeksan. Menkkovan kylässä ei ollut mitään selkkauksia miehittäjien 
kanssa. Lokakuussa 1943 alkoi inkeriläisväestön siirto Suomeen, pois sodan 
jaloista. Ensin mentiin Eestiin Kloogalle ja sieltä meren yli Hankoon. Aluksi kului 
kolme viikkoa Loimaan leirillä, mistä matka jatkui sijoituspaikkaan Laitilan 
pitäjässä. Siellä viivyttiin talven yli, kunnes vaihdettiin paikkaa serkun luokse 


pitäjän keskustaan. 


Joulukuussa 1944 tuli lähtö takaisin Neuvostoliittoon. Pakolaiset olivat 
peloissaan, koska oli syntynyt käsitys paluun välttämättömyydestä. Sanottiin, 
että pakolla viedään Siperiaan se, joka ei lähde vapaaehtoisesti. Lempin äiti olisi 
halunnut jäädä Suomeen. Hän oli hankkinut pienen vuokratalon, missä 
karstaamalla ja kehräämällä villoista lankaa huolehti perheen toimeentulosta. 
Vaikka isä oli rintamalla, paluu ei innostanut, koska kotiseudulla eläminen 


tiedettiin toivottomaksi. Äiti tyttärineen kuitenkin lähti. 


Viipurissa tuli ilmoitus, ettei kotipaikoille päästäisi, koska sota oli saanut siellä 
pahaa jälkeä aikaan. Matka päättyi Jaroslavliin. Monenlaista puutetta tuli eteen, 
mutta onneksi Suomesta oli otettu lehmä mukaan ja jotain ruokatavaraa. 
Kolhoosista saatiin vähän heinää lehmälle. Onneksi rukki tuli mukaan ja voitiin 
kehrätä lankaa. Paikkakunnan väki ei ollut käsityöihmisiä, vaan toivat villoja 
kehrättäväksi. Lempikin oppi kehräämään ja kutomaan. Suomesta tuodut 
vaatteet myytiin ja koko ajan tehtiin kovasti töitä. Kun päivänvalo loppui, 
pieneen lasipurkkiin laitettiin öljyä ja pieni nökkö, joka vähän valaisi. Sen tuikun 
valossa istuttiin ja neulottiin vielä yölläkin. Käsityön tuotteilla saatiin leipää ja 
perunoita. Lopulta päästiin valtion palkkaamina tekemään samoja käsitöitä. 


Lempi ahersi yhdessä äidin kanssa, kunnes tuli lamauttava isku: isä oli kaatunut 

sodassa. Kahteen viikkoon äiti ei pystynyt surussaan nousemaan vuoteesta ylös. 
Lempi jo pelkäsi äidin menehtyvän ja jättävän heidät orvoiksi. Vähitellen äiti 


kuitenkin alkoi toipua. 


Aikuiseksi varttuminen oli vaatinut monen elämässä tarvittavan taidon 
hankkimista. Nyt Lempi päätti ryhtyä toimeen, saadakseen jotain selvyyttä 
pakolaisuudessa — elämiseen. Miten heitä esimerkiksi = voitiin = pitää 
kansanvihollisina ja kohdella huonosti. Lempiltä lähti kirje Moskovaan. Isä on 
kaatunut sodassa. Haluamme päästä kotimaalle takaisin. Vastaus tuli ja lupa 
matkustaa takaisin omaan kotiin. Lempi alkoi 16-vuotiaan tarmolla järjestellä 
asioita äidin ja sisarustensa puolesta. Jaroslavlin kaupunki oli sadan kilometrin 
päässä. Yksi junavuoro lähti kerran päivässä. Lempi hankki tarvittavat paperit. 
Lehmä oli myytävä, koska Leningradiin matkustettiin henkilövaunussa. Asemalta 
saatiin Jaroslavliin liput. Kansaa oli niin paljon lähdössä, että Leningradin junan 
tultua aseman ovet laitettiin kiinni, etteivät kaikki ryntäisi samanaikaisesti. Äiti 
pääsi Marian kanssa, mutta Lempi ja Amalia jäivät oven taakse. Äiti huusi miliisiä 


apuun ja tytöt pääsivät mukaan. 


Tammikuussa 1946 päättyi toista vuotta kestänyt pakolaisuus. Kokonainen 
vuorokausi oli kulunut matkustamiseen matkalaukun päällä istuen. Leningradiin 
päästyä saatiin jo ostaa pullaa. Kotiin oli vielä 60 kilometriä junamatkaa. Kolmen 
kilometrin loppumatka oli käveltävä. Mutta perillä odotti ikävä yllätys. Kotitalo 
oli säilynyt sodassa, mutta lähellekään ei päästetty. Sanottiin vain, että siellä on 
uudet asukkaat. Hyvä että paikkakunnalta löytyi tuttavaperhe, jonka luokse 


paluumuuttajat pääsivät sijoittumaan. 


Se oli vain väliaikainen ratkaisu. Oli lähdettävä Hatsinaan selvittämään asioita. 
Lempi lähti äidin kanssa. Seitsemäntoista kilometrin matka käveltiin mennen 
tullen. Kahden kuukauden odotuksen jälkeen tuli paperi, jossa oli vapauttava 
päätös: oli olemassa dokumentit, että isä oli kaatunut rintamalla 31. elokuuta 


1944. Hautapaikkakin oli tiedossa. Perheen tuli päästä kotitaloonsa takaisin. 

Taloon majoitettu sotilashenkilö sai luvalla jäädä edelleen asumaan toiseen 
kamariin. Palkaksi perheelle luvattiin puut talven yli selviämiseksi. Kaksi vuotta 


kului sopuisasti vieraan kanssa. 


Muuten oli huonot ajat, ei ollut leipää eikä lehmää. Äiti meni sovhoosiin töihin 
ja toi vähän perunoita ja vehnänleseitä. Puutteeseen kyllästyneenä Lempi lähti 
Eestiin vuonna 1947 serkkunsa kanssa, mutta palasi jo vuoden kuluttua takaisin. 
Hän sai sovhoosista töitä ja elintarvikekortit leivän ostoon. Lehmä korvattiin 
vuohilla ja perunaa kasvatettiin omassa maassa. Elämä alkoi helpottua. 
Nuoremmat siskot kävivät koulua. Lempi lähti 1950 Leningradiin ompeluoppiin. 
Pari vuotta kului ammattikoulussa ja puoli vuotta töissä sen jälkeen. Vuonna 
1953 työpaikka vaihtui mielisairaalaan, joka oli lähellä kotikylää. Hoitoalan 


koulutusta hänellä ei ollut. Näin kului runsaat kolme vuotta. 


Oman perheen perustaminen tuli ajankohtaiseksi, kun sopiva puoliso löytyi 
kotikylästä. Ensin pidettiin häät Menkkovalla lähiomaisten kanssa, joista osa oli 
tullut Petroskoista morsianta hakemaan. Kolmen päivän kuluttua kaikki lähtivät 
Karjalaan, missä vietettiin vielä toiset häät. Äiti oli mukana Lempiä saattamassa. 
Hääseremonioihin oli kuulunut vain käynti kirjoittautumassa aviopuolisoiksi. 
Mitään kirkollista toimintaa silloin ei ollut, ei kirkkoja eikä ketään välittämään 
Jumalan sanaa kuultavaksi. Nuoripari asettui Petroskoihin, missä rakennettiin 
talo yhdessä miehen vanhempien kanssa. Lempin ja Viktorin esikoistytär syntyi 


vuonna 1958 ja vuonna 1965 perheeseen syntyi poika. 


Työtilanne oli alkanut heiketä Petroskoissa. Tytär tuli kouluikään. Monesta 
syystä oli perusteltua palata takaisin Menkkovalle. Sinne rakennettiin uusi koti. 
Vaikeuksiakin oli, mutta niistä selvittiin. Lapset aloittivat koulunkäynnin omassa 
kylässä. Poika ehti käydä yhden vuoden, ennen kuin koulu suljettiin ja oli 
jatkettava Nikoskoin koulussa viisi kilometriä kotoa. Tytär jatkoi opintoja 


Leningradissa. Ammattiopintojen jälkeen poika ehti olla puoli vuotta 

työelämässä, kun alkoi kahden vuoden sotilaskoulutus. Sillä välin Lempi oli 


jäänyt yksin. Vuonna 1984 kuoli äiti ja vuotta myöhemmin Viktor-puoliso. 


Miten selviytyä ja sopeutua uuteen tilanteeseen. Kun poika vapautui 
armeijasta, hän palasi kotitaloon. Sinne mahtui äidin seuraksi miniä ja ajan 
myötä Lempistä tuli isoäiti. Tytär oli muuttanut perheineen Eestiin. Hänellä on 
venäläinen puoliso ja kaksi lasta, samoin kuin veljelläänkin. Lempi oli yrittänyt 
omien lastensa kanssa noudattaa äitinsä tapaa olla kasvattaja. Tytär hallitsee 
suomenkielen, poika ymmärtää, mutta ei puhu suomea. Kun mitään hengellistä 
toimintaa ei ollut, uskontokasvatus jäi vähälle. Ei se hyvältä tuntunut, kun ei edes 
kotihartauksia pidetty missään. Suomen radiosta kuunneltiin sunnuntain 
jumalanpalveluksia ja muita hartausohjelmia. Lempin mielestä uskonnon 
harjoittaminen on yleensäkin hyvä asia, koska uskovat ihmiset ymmärtävät 


paremmin toisiaan, eikä viha saa jalansijaa. Sota-aikana rukoiltiin hartaasti. 


Pojan perheen kanssa Lempi on saanut seurata lastenlastensa varttumista. 
Puutetta ei ole ollut, kun liha, maito, perunat ja juurikasvit saadaan omasta 
takaa. Joka päivä kiitetään Jumalaa huolenpidosta ja joka päivä on armo uusi. 
Hatsinassa on Suomen pappi Kauko Toivonen käynyt pitämässä 
jumalanpalveluksia. Lempi on ihastellut hänen hyvää laulunääntään. Seurakunta 
on pystynyt laulamaan, vaikka urkuja ei ole. Kirkon palauttamista seurakunnalle 


on kovasti toivottu ja odotettu. 


Vuodesta 1997 lähtien Lempi on asunut Riihimäellä. Sitä ennen hän oli tehnyt 
lyhyempiä vierailumatkoja Suomeen. Menkkovalla hän käy joka vuosi pojan 
perhettä tapaamassa. Suomen kansalaisuutta hän ei aio hakea, elämä sujuu 
hyvin näinkin. Tärkeintä on, että terveys on säilynyt, jotta voi mahdollisimman 
pitkään selvitä ilman ulkopuolista apua. Nykyisellä paikkakunnallaan hän käy 
luterilaisen seurakunnan tilaisuuksissa, joskus myös helluntaiseurakunnassa. 


Parasta on, että saa laulaa virsiä. 


149 


Eeva (EHa). Vanha Holopitsan kylä jää Kupanitsan ja Spankkovan rajalla 
Spankkovan puolelle. Molemmat paikkakunnat ovat Eevalle (s.1912) tuttuja 
lapsuudesta lähtien. Hänen kotitalonsa Vanha Holopitsan kylässä oli vauras ja 
sen elämä aineellisesti varmalla pohjalla. Talon työt tehtiin omin voimin ilman 
vierastyövoimaa. Eeva oli nuoremmasta päästä kuusilapsisessa perheessä. 
Vanhin tytär oli kuudentoista ikäinen ja nuorin kaksivuotias, kun perheen äiti 
kuoli. Työtä oli paljon eikä äiti ollut säästellyt voimiaan. Vanhin lapsista otti 
tehtäväkseen hoitaa nuorempiaan. Mummo tuli perheen avuksi. Isä oli 


kasvattajana lastensa aikuistumiseen asti. 


Yhteiskunnan taholta suoritettu maanjako pienensi talon peltoalaa. Isä joutui 
selvittämään oikeudessa talon varallisuutta, mutta Siperiaan häntä ei laitettu. Isä 
jakoi talon lapsilleen: kenelle tuli lehmä, kenelle kaksi, kenelle hevonen. Itse hän 
asettui 20 vuotta vanhemman naisen taloon isännäksi, muuten olisi joutunut 


vankilaan, koska oli elänyt varakkaasti. 


Eeva muistaa äitinsä hautajaiset vuonna 1918 Spankkovan kirkkomaalla. Arkku 
oli hevosen vetämillä kärryillä ja lapset istuivat arkun päällä matkan kotoa 
kirkolle. Pikkuveli oli ihmetellyt, että äiti on riihessä eikä tule kotiin. Hän oli 
ottanut Eevaa kädestä kiinni ja pyytänyt lähtemään äitiä katsomaan. Mennään 
sanomaan äidille, että nyt olisimme valmiit kuuntelemaan opetusta, pikkuveli oli 
ehdottanut. Lapset lähtivät mäkeä pitkin riihelle. Kaksivuotias ei ymmärtänyt, 
miksi äiti nukkui ilman peittoa. Kylmä siinä tulee, hän itki. Itkivät nekin, jotka 


olivat tulleet lasten perässä. Seuraava sunnuntai oli hautajaispäivä. 


Äiti oli opettanut lapsiaan rukoilemaan. Eeva puhuu jumalansanan 
kylvämisestä tarkoittaen sekä vanhempiaan että pyhäkoulutoimintaa lasten 
uskonnollisen kasvatuksen toteuttajina. Sunnuntaisin isommat lapset lähetettiin 
pyhäkouluun, pienemmät istutettiin tuvan pöydän ympärille. Siinä isä opetti. 
Lounasaikaan asti piti olla sisällä. Vasta pyhäkoulusta palattua lapset pääsivät 


ulos. 

Kuudentoista vuoden ikäisenä Eeva kävi rippikoulun. Pekka Bister on ollut 
seurakunnanhoitajana Spankkovalla vuosina 1921-1935 sekä muuallakin 
Inkerissä (50-vuotismuisto Kirkon kohtalosta Inkerissä). Eevalle tuli useampi 
kilometri matkaa rippikoulutunneille, sillä ne pidettiin pappilassa, joka oli 
Seppälän kylässä. Spankkovan kirkko suljettiin vuonna 1935. Eevan ja Joosepin 
avioliittoon vihkiminen vielä toimitettiin kirkossa, samoin heidän ensimmäisen 
lapsensa kastaminen. Nuoremmat lapset vietiin kasteelle taloihin, mihin 


tiedettiin uskovien henkilöiden tulleen pitämään seuroja. 


Eevan ja Joosepin häitä oli vietetty perinteisten tapojen mukaan, paitsi että 
alkoholia ei hääparille tarjottu. Hääpäivästä on Eevalle jäänyt kaunis muisto. 
Kahdentoista kilometrin pituisella kirkkomatkalla oli kaikkiaan kuusitoista 
hevosta. Vihkimistä seuranneena päivänä oli käytävä feodaalissa toisen kunnan 
puolella kirjoittautumassa. Omaan kotiin päästiin vuoden kuluttua. Sitä ennen 
oli tapahtunut — erilaisia muutoksia: — kollektiivitalouteen — siirtyminen — ja 
omaisuuden jako niin, että yksi lehmä sai jäädä taloon. Nuori aviomies joutui 
kolmen kuukauden ajaksi armeijaan. Vasta sen jälkeen voitiin rakentaa oma 


tupa. 


Perheeseen syntyi neljä lasta. Kolhoosissa työskentely ja raskausaika kävi Eevan 
voimille. Varsinkin viimeisinä päivinä ennen synnytystä työnteko tuntui raskaalta. 
Iltaan asti oli oltava työssä, kun seuraavana aamuna esikoinen syntyi. 
Suunnilleen kolmen vuoden kuluttua toistui sama tilanne. Eeva oli hyvän 
työntekijän maineessa. Toinen lapsi syntyi kesken työpäivän. Äitiyslomaa 
annettiin 28 päivää. Anoppi oli auttamassa, mutta usein lapset oli jätettävä 
ilman hoitajaa kotiin. Mitään päiväkotia ei ollut. Eeva kävi peltotöissä, mistä 
pääsi väliin kotiin lapsia katsomaan. Vuosien kuluttua vanhin tytär osasi jo 
huoltaa pienintä veljeään, vaikka joskus oli käytävä huutamassa äitiä avuksi. 
Toisinaan kaikki lapset olivat isän mukana metsätöissä. Mutta ei elämä sentään 


pelkkää työntekoa ollut. Eevan ja Joosepin perheessä luettiin Raamattua ja 

muita — kirjoja. Pyhäkoulunopettaja kävi kotona lapsia opettamassa. 


Suomenkielen he oppivat siinä ohessa. 


Sota alkoi ja saksalaisten piiritys läheni päivä päivältä. Kylässä kiersi mies 
opastamassa kansaa suojautumaan. Eeva sai tehtäväkseen kaataa kolme tai neljä 
puuta ja sijoittaa ne niin, että talo olisi tankeilta suojattu. Kilometrin päähän oli 
mentävä ja jätettävä lapset yksin kotiin. Kolme puuta Eeva oli ehtinyt kaataa, kun 
saksalaiset tulivat. Miehittäjien ohella lavantauti oli kiusana. Vanhin tytär 


sairastui, mutta selvisi. 


Koti oli luovutettava miehittäjien käyttöön. Perhe majoitettiin valtion tiloihin. 
Kolme vuotta kului saksalaisten komennossa, kun väkeä alettiin siirtää leirille 
Paldiskiin ja sieltä Suomeen. Kun Eevan perhe oli häädetty kotoa, yksi yö oli 
pitänyt viettää metsässä. Nuorin lapsista kylmettyi pahasti ja kuoli. Pappi oli 
paikalla ja siunasi lapsen metsäiseen hautaan. Myöhemmin lapsen hautaa oli 
enää mahdotonta löytää. Paldiskin leiriaikaa kesti kolme viikkoa. Sinä aikana 
vatsatauti teki siellä tuhoaan. Yli tuhannesta siirtopakolaisesta noin kaksisataa jäi 


henkiin ja siirrettiin Suomeen. Eevan sanoin Suomi pelasti heidät. 


Suomessa perhe sijoitettiin Laitilan kuntaan maalaistaloon. Oma kamari 
annettiin asuttavaksi ja yhdessä talonväen kanssa aterioitiin samassa pöydässä. 
Vuosi — kului sopuisasti ja viihtyisästi. Kun tuli aika palata takaisin 
Neuvostoliittoon, isäntä antoi lehmän ja lampaan matkalle mukaan. 
Myöhemmin Eeva harmitteli Suomesta lähtöään. Jonkin verran hänellä oli huoli 


sisaristaan ja veljistään. Kaikki kuitenkin selvisivät sodasta kotiin. 


Paluumatka kauas Sisä-Venäjälle oli pitkä ja rasittava. Ihmiset olivat toisessa, 
karja toisessa vaunussa. Viisi minuuttia oli kerrallaan pysähdysaikaa, että sai 
käydä juottamassa lehmän. Kylmä oli, mutta maitoa kuitenkin tuli. Perille 
päästyä elämä oli oikein kauhistuttavaa. Jooseppi teki, mitä käskettiin tekemään. 
Ainoa keino ansaita ruokarahaa, oli kutoa ja ommella paitoja. Yötä päivää 


istuttiin ja neulottiin, pari tuntia jäi nukkumisaikaa. Toisia autettiin, jos uni oli 

yllättänyt, eikä työt tulleet ajoissa valmiiksi. Toimeentulo riippui siitä, mitä 


saatiin myydyksi. 


Kaksi vuotta kului Lubinski rajonissa. Kirkkoa olisi kaivattu, mutta vain 
venäläinen kirkko siellä oli. Jumalasta ei puhuttu mitään. Lapsilla oli heikot 
koulunkäyntimahdollisuudet. Yksitoistavuotias aloitti ensimmäisen luokan. 


Kymmenen vuotta hän kuitenkin kävi koulua ja valmistui aikanaan insinööriksi. 


Kahden pakkosiirtolaisuudessa vietetyn vuoden jälkeen Eevan perhe yritti 
paluuta kotiseudulle. Ensin oli vaikeuksia päästä lähtemään. Lehmä piti myydä. 
Kun vihdoin oli päästy perille, edessä oli tyly vastaanotto: 24 tuntia annettiin 
aikaa poistua alueelta. Oli lähdettävä Eestiin uuden kodin saamisen toivossa. 
Olisivat antaneet heidän jäädä Suomeen, Eeva pohdiskeli. Mutta toisaalta 
mielissä kangasteli toivo päästä omaan kotiin. Siitä Eeva on ollut kiitollinen, että 


vaikeissakin oloissa oli saanut kokea yhteyttä toisiin inkerinsuomalaisiin. 


Eestissä kului aikaa kuusitoista vuotta, kunnes lähdettiin uudelleen yrittämään 
paluuta kotikylään. Eestissä oli tosin ollut tyydyttävät olot. Työtä tehtiin 
maatiloilla. Sisar ja kaksi veljeä oli sijoittunut entiselle kotiseudulle. Kun 
sukulaiset auttoivat paluutoimissa, toinen yritys onnistui. Entistä kotitaloa ei 


enää ollut, mutta vanha talo saatiin asunnoksi, vaikka kylmä se oli talvella. 


Paluun aikoihin 1960-luvun alussa Inkerin alueella oli jo ollut vireillä hengellistä 
toimintaa. Vasta vuonna 1976 saatiin erilaisten vaiheiden jälkeen virallinen lupa 
seurakuntatyölle. Pian sen jälkeen aloitettiin seurakunnan käyttöön luovutetun 
Pushkinin kirkon kunnostaminen. Jo aikaisemmin Spankkovan kirkon saaminen 
korjausten kohteeksi oli ollut tavoitteena. Joulukuussa 1977 Pushkinin uudistettu 
kirkko vihittiin käyttöön, mutta kokoontumiset siellä oli aloitettu jo saman 


vuoden keväällä (Kuortti-Arkkila, 108-111). 


Omat lapsenlapsensa Eeva vei kasteelle Pushkinin kirkkoon. Vanhempi lapsista 
oli kahdeksan vuoden ikäinen, nuorempi kuusivuotias. Molemmat ymmärtävät 


suomenkieltä, vaikka heillä on venäläinen isä. Eevan omat lapset puhuvat 

suomea. Tytär olisi halukas käymään ehtoollisella kirkossa, mutta ongelmana on 
rippikoulu. Äidin kanssa on neuvoteltu, miten rippikoulun voisi suorittaa. Eeva 


pystyy ohjaamaan tytärtään vaadittavan tiedollisen osaamisen suhteen. 


Vaikka huolet eivät ole hellittäneet ja monenlaista puutetta on ollut, elämä 
Jooseppi-puolison kanssa on sujunut rauhallisesti. Molemmilla on pieni eläke. 
Kotitalo saatiin lunastettua takaisin pientä maksua vastaan, mutta korjauksia 


vaatineessa kunnossa. Eeva toivoo, että lapset tulevat siitä huolehtimaan. 


Kupanitsan kirkko on helluntaina 1991 uudistetussa asussaan valmis 
palvelemaan inkerinsuomalaisia hengellisen elämän keskuksena. Eeva on tullut 
vihkiäisten aattona juhlakansan joukkoon ja sanoo hyvin viihtyvänsä. Hän 
muistaa sen ajan, jolloin kirkko palveli jumalanpalveluspaikkana. Sota-aika ja sitä 
edeltäneet vuodet oli jättänyt pahaa jälkeä. Nyt Eeva tuntee syvää kiitollisuutta 
suomalaisten avusta. Henkilökohtaisestikin hänellä on kiitoksen aihe, oman 


virsikirjan saaminen. 


Yhteisille kirkkomatkoille hän on halunnut tulla muiden paikkakuntalaisten 
kanssa. Joosepin on pitänyt jäädä kotiin liikuntavaikeuksien vuoksi. Eeva kaipaa 
paitsi kuuntelemaan jumalansanaa, myös Suomen ihmisii katselemaan. Kotonakin 
Jumala on, mutta kirkossa voi kokea iloa. Jumalan sanasta saa uutta 
voimaa. Välillä fyysinen kunto on ollut heikko ja on pitänyt käydä lääkärissä. 
Mutta huomennakin hän tulee kirkkoon, jos Jumala suo. Joskus puuttuu 
autokyytiin tarvittava matkaraha. Nyt kirkkomatka on kuitenkin lyhentynyt. 
Pushkinin kirkkoon oli pitempi matka. Asemalle, josta lähtee bussi kirkolle, on 
parin kilometrin kävelymatka kotoa. Kerran paluumatkalla nuori inkeriläistyttö 
oli saattanut Eevan kotiovelle asti. Siitä hän oli erityisen kiitollinen ja toivottaa 


tälle tytölle Jumalan siunausta. 


Reino (RPe). Lempaalan sijainti Suomen rajan tuntumassa tiesi sen väestölle 


vuoden 1936 kesällä kotiseudun menettämistä kahta kylää lukuunottamatta. 

Vähitellen Lempaalan kylät ja kolhoosit siirrettiin kauaksi Sisä-Venäjälle. Sitä 
edeltäneet, vuosikymmenen = alusta toimeenpannut —kollektiivitalouteen 
siirtymiset oli koettu myös Lempaalassa. Reinon (s.1920) muistiin on jäänyt 
huhtikuun 10. päivä 1928. Luuppolan kylässä (Valkeasaari), Lempaalasta noin 30 
kilometriä Leningradiin päin, asui Eliaksen Martti, joka oli tullut hakemaan 
Reinoa töihin lehmiä paimentamaan. Siitä alkoi 8-vuotiaan pojan työelämä. 
Paimenen työ kesti aina siihen asti, kun lehmät vietiin talvehtimaan navettaan. 
Se merkitsi Reinolle paluuta kotiin ja ensimmäisen kouluvuoden alkua. Kotona 
oli perheen nuorimmainen, 2-vuotias Yrjö-veli. Reinon tehtävinä vuorotteli 


lehmien paimentaminen, koulunkäynti ja pikkuveljen hoitaminen. 


Koti oli isänisältä jäänyt vauras maalaistalo. Jos Reinon isä olisi elänyt, he 
olisivat olleet, kuten setänsä, paikkakunnan ensimmäiset kulakit. Isä oli kuollut 
vuonna 1925. Talo jäi äidin hoitoon apunaan vanhin 17-vuotias poika. Perheen 
kuudes lapsi syntyi isän kuoleman jälkeen. Monin tavoin elämä oli silloin tiukkaa. 
Kaikki vastustivat kolhoosien perustamista. Korotettujen verojen vastikkeiksi, eli 
jos ei pystynyt maksamaan veroja, otettiin mitä talosta irti sai. Perunat piti 
piilottaa syvälle heinien alle. Vuosi 1931 oli monelle oikein koettelemusten 
vuosi. Reinon setä oli joutunut luovuttamaan lehmät yhtä lukuunottamatta, ja 
hevoset. Setä itse oli viety pakkotyöhön. Puoli tuntia oli annettu aikaa pukea 
perhe ja kerätä sallittu määrä ruokaa ja vaatteita matkalle. Ensin oli 12 
kilometriä matkaa asemalle, sieltä tavaravaunuihin ja lähtö kohti Kuolan 


niemimaata. 


Helppoa ei ollut niilläkään, jotka saivat vielä jäädä kotiin. Joka päivälle riitti 
puutetta ja pelkoa, milloin tulee lähtö. Pakkosiirrot jatkuivat, vaikka kolhooseja 
perustettiin. Reinon äiti, siskot ja vanhimmat veljet liittyivät kolhoosiin. Vuonna 
1935 Reinokin kävi jo kolhoosin töissä. Heinäkuussa 1936 tuli pakkosiirto Keski- 
Venäjälle. Vaikeuksia oli paljon, erityisesti ravinnosta oli kova puute. Raskaat 
metsänhakkuunormit oli Reinollakin, vaikka hän oli vasta 16-vuotias. Siitäkin 


talvesta selvittiin. Sielläkin koettiin, että Jumala oli mukana. 

Seuraavana kesänä Reino palkattiin paimentamaan kylän lehmiä. Talven tultua 
hän oli siskonsa mukana töissä rautateillä. Sitäkään työtä ei pitkäksi aikaa 
riittänyt. Suomalaisille sallittiin työnteko vain kolhooseissa. Vanhin pojista, Simo, 
oli päässyt töihin kalkkitehtaalle, joka sijaitsi kuuden kilometrin päässä, ja 
Reinokin oli mennyt hänen mukanaan. Loppu tuli työhön, kun paikalle 
ilmaantuivat Keppeon (GPU) miehet. Simo vangittiin ja samassa menossa isän 
viisi veljeä ja moni muu suomalainen. Reino ja hänen Mikko-veljensä olivat alle 
18-vuotiaita; heitä ei vangittu. Kaksi vuotta kului, ennen kuin saatiin tietää, että 
Simolle oli annettu kuolemantuomio. Vasta aikojen päästä kaikki tuomitut 
todettiin syyttömiksi. Vapaaksi jääneet Reinon perheenjäsenet päättivät lähteä 


etsimään turvallisempia elinolosuhteita. 


Reino yhdessä Liisa-siskonsa ja Mikko-veljensä kanssa ostivat liput 
Leningradiin. Vain Liisa osasi vähän venäjää. Moskovan asemalle päästyä tuli 
ongelma, miten tästä eteenpäin. Taas oli Jumalan johdatusta, että ilmaantui 
ihmisiä, jotka neuvoivat menemään Baltian asemalle. Koko ajan matkan varrella 
löytyi suomalaisia opastamaan eteenpäin, ensin Hatsinaan ja sieltä kolhoosin 
torille, missä oli lähikylien suomalaisia. Yhdestä kolhoosin autosta löytyi 
virolainen suomea puhuva mies, jolle pakolaiset esittelivät itsensä ja muun 


perheen. Tämä kolhoosin puheenjohtaja suostui ottamaan heidät töihin. 


Reino näkee näissä elämäntilanteissa Jumalan johdatuksen. Hänen leskeksi 
jäänyt äitinsä oli uskovainen ja luotti kaikissa tilanteissa Jumalan apuun. Kotona 
Lempaalassa Reino oli tottunut käymään kirkossa niin kauan, kun kirkot olivat 
auki. Omasta halusta niihin mentiin. Viimeiset luterilaiset papit Toksovassa olivat 
Juhana Varonen ja S.J. Laurikkala. Lempaalan kirkko oli suljettu jo vuonna 1935. 
Seuraavana vuonna Reino olisi halunnut mennä rippikouluun, mutta pastori 
Varonen oli estellyt, koska Reinolla ei ollut ikää vielä riittävästi ja Toksovan kirkko 
oli 30 kilometrin päässä kotoa. Suurin este lienee ollut ajan levottomat olot. 
Kotiin oli jo tullut lähtömääräys, jota kaikki itkien valittelivat. Siirtovalmistelut 


kestivät kuitenkin niin kauan, että ne, jotka oli otettu rippikouluun, ehtivät 

päättää sen ja käydä ehtoollisella. Reino oli kuunteluoppilaana rippikirkossa. 


Aikanaan hän kävi Suomessa rippikoulun palvellessaan heimopataljoonassa. 


Kun Reino oli täyttänyt 20 vuotta, hän joutui vakituiseen sotaväkeen. 
Talvisotaan inkerinsuomalaisia otettiin Kuusisen armeijaan. Talvella 1940 Reino 
joutui Petroskoihin, mistä koko divisioona sijoitettiin Korpiselän kirkonkylään 
aivan Suomen rajalle. Kun jatkosota alkoi, hän oli ensimmäisten joukossa 
suomalaisia vastassa. Hän olisi heti jättäytynyt sotavangiksi, ellei sotilaita olisi 
varoitettu suomalaisten sotavankeja kohtaan harjoittamasta julmuudesta. 


Myöhemmin hän totesi tällaisten puheiden perättömyyden. 


Vetäytymisvaiheessa Reino haavoittui Jänisjoella. Hän oli ollut ylittämässä 
jokea uimalla, kun vedestä noustua kuula oli mennyt keuhkoista läpi, puolitoista 
milliä sydämestä, oli myöhemmin todettu. Reino oli tehnyt sotakaverinsa kanssa 
sopimuksen, että jos toinen haavoittuu vakavasti, toinen ampuu hänet, ettei 
haavoittuneena kumpikaan jää vangiksi eikä kitumaan. Kun Reino oli tullut 
tajuihinsa ja kaveri, Eino nimeltään, näki mitä oli tapahtunut, Reino pyysi häntä 
tekemään sopimuksen mukaan. Kuin tuulen nostamana Eino oli lähtenyt 


juoksemaan, eivätkä kaverukset ole sen jälkeen tavanneet. 


Siinä rantapenkalla maatessaan Reino kuuli suomalaisten sotilaiden 
lähestyvän. ”On nuor poika kaatunut.” ”Mennään katsomaan, ehkä sil on jotain 
taskus”, toinen sanoi. ”Mitä ryssä! on taskus, jos mustii leivänkorppuja”, toinen 
totesi. Reino kuunteli ihmeissään keskustelua, mutta taisi siinä olla taas Jumalan 
johdatusta. Miehet päättivät tulla tarkistamaan, jos vaikka ammuksia häneltä 
löytyisi. Olihan niitä. Kahden puolen oli remmillä patruunalaukut, ammuksia ja 
kaasunaamari. Kun miehet olivat päässeet lähemmäksi, toinen huomasi hänen 
olevan hengissä. Oot sä elävä vai kuollut, toinen kysyi ja kosketti Reinon 
olkapäätä. Ziuv (elävä), Reino vastasi. Ei tarvitse pelätä, miehet sanoivat, mitään 
pahaa täällä ei tehdä. Kivi putosi Reinon sydämeltä. Miehet tarkastivat hänen 


haavansa, sitoivat ja antoivat juotavaa. Vaikka oli heinäkuu, yö oli kylmä. Toinen 

miehistä otti manttelin päältään. Reino nostettiin sen päälle ja kannettiin 
lääkintäasemalle metsän keskellä. Vähän suomalaiset sotilaat ihmettelivät hänen 


hyvää suomen kielen taitoaan. Hänellä oli ollut kotoa tulleita kirjeitä taskussaan. 


Muutama vuorokausi kului. Toinen, jalkaan haavoittunut oli kannettu metsästä 
paarien päällä. Kolmantena päivänä Reino tunsi itsensä huonovointiseksi. 
Ajoittain meni muisti ja tajunta heittelehti. Kenttäpastori oli käynyt hänen 
luonaan. Hyvän opetuksen olet äidiltäsi saanut, hän oli todennut. Lääkäri oli 
edellisenä iltana arvioinut hänen selviämisen mahdollisuutensa heikoiksi. 


Seuraavana päivänä Reinon tilassa oli tapahtunut selvä paraneminen. 


Lääkintäasemalla oli paljon omia haavoittuneita sotilaita. Reino ja toinen, 
jalkaan haavoittunut, kuljetettiin hevosella muutaman kilometrin päähän ja 
jätettiin paareille tien viereen. Edemmäksi heitä ei saanut viedä. Sanottiin vaan, 
että puhdistusjälkijoukot tulevat ja korjaavat. Miehille jätettiin juotavaa, mutta 
se ei pitkälle riittänyt kesäkuumalla. Seuraava vuorokausi oli juotava omaa vettä. 
Sitä laskettiin kenttäpakin kanteen ja juotiin siitä. Myöhemmin sairaalassa lääkäri 
oli todennut, että se oli ollut lääkettä haavoille. Mutta sekin loppui. Reino 
kiinnitti kenttäpakin käsivarteensa, pyörähti paareilta ja lähti konttaamaan tien 
yli. Näytti siltä, kuin kauempana alhaalla olisi suopaikka. Mutta valkoinen 
sammal oli rutikuivaa. Oliko hänen nyt kuoltava, kun ei enää jaksanut kontata. 
Toivoaan hän ei kadottanut. Kyllä Herra johtaa jonnekin, on vain yritettävä. 
Edessäpäin näkyi soinen mutakuoppa. Ensijanoonsa Reino sai mutaista vettä ja 
otti sitä mukaansa. Vähän matkaa jaksoi taas kontata, kunnes hän huomasi 
joutuneensa isolle tielle. Aurinko oli laskemassa. Hän kävi maantien ojaan 
nukkumaan käppyrässä kuin koira. Ainoastaan alushousut oli jalassa ja haavat 
siteissä. Taivaan enkelit olivat varjelemassa itikoilta. Reino nukkui rauhassa 
aamuun asti. Kun aurinko nousi, hän lähti taas konttaamaan tietä pitkin. Ei ollut 
selvää, kumpaan suuntaan pitäisi mennä ja mihin kaveri jäi. Tärkeintä oli löytää 


ihmisiä. 

Tykin ammuntaa kuului enää vähän; rintama oli siirtynyt kauemmaksi. Yö kului 
taas maantien ojassa. Nälkä alkoi tuntua. Reino löysi suomalaisia pahvilaatikoita, 
sotilaiden leipälaatikoita, joissa oli leivänmuruja. Sen hän ymmärsi, että vain 
vähän voi syödä kerrallaan. Sitten jaksoi taas jatkaa matkaa konttaamalla. Missä 
vaiheessa Reino yritti nousta jaloilleen, montako päivää oli kulunut kontaten, 
sitä hän ei tarkalleen muista. Vähitellen piti yrittää ottaa askeleita ja lähteä 
kävellen eteenpäin. Muutama askel kerrallaan ja sitten levähtämään istualleen. 
Rintaman jäljiltä maastoon oli jäänyt kenkiä, saappaita ja sukkia. Ensin löytyi 
sopivat saappaat, mutta työlästä oli saada vedettyä niitä jalkoihin. Villapusero ja 
suomalaisen sotilaan mantteli tuntuivat kevyiltä, mantteli vain harteille ja 


napeilla kiinni. 


Tiellä hän tapasi jalkaan haavoittuneen, paareille jääneen kaverin. Tämä oli 
lähtenyt konttaamaan tietä pitkin. Lähistöllä oli ollut pieni joki. Reino pystyi jo 
kävelemään. Jos eteen tuli tienhaara, sovittiin, että hän jättää selvät jalanjäljet, 
että perässä tuleva tietää suunnan. Hyvä löytö tuli eteen, suomalaisten 
kenttäkeittiö. Pakillinen voita, sokeria, jauhoa, josta veteen sekoitettuna saisi 
hernekeittoa. Vähän matkan päässä oli mökki, sauna ja vesilähde. Reino katsoi 
parhaaksi jäädä siihen lepäämään. Enää puuttui tulitikkuja, jotta voisi keittää 
vettä, teetä ja jotain syötävää. Vähän käveltyään hän löysi venäläisen 
kenttätykistön. Heinikkoa haravoimalla löytyi kolme tikkua. Reino ilahtui, nyt 
saisi tulen. Nuotiolla valmistui hernepuuroa ja teetä. Aurinko lämmitti sopivasti 
haavoja. Siihen hän jäi odottamaan kaveriaan. Aurinko alkoi jo laskea, kun kuului 
kovaa yskimistä. Reino valmisti kaverilleenkin aterian. Yön ajaksi he jäivät siihen 
saunaan. Tykinammuntaa ei enää kuulunut, vain lentokoneiden ääniä. Vielä 
vuorokauden ajan päätettiin viipyä, koska kaveri oli uupunut eikä jaksanut vielä 
jatkaa kulkua. Sovittiin, että Reino lähtee yksin ja pyytää apua toisen 


haavoittuneen noutamiseksi. 


Vastaan tuli riihi, pelto ja autoja kulkemassa edestakaisin. Sotilaita vietiin ja 


tuotiin haavoittuneita. Reino pysähtyi tienristeykseen, jossa luki Suistamo ja 

Värtsilä. Hän lähti Suistamon suuntaan, mihin autot menivät. Suomalaisia oli 
korjaamassa puron siltaa. Reinon huomattuaan miehet jo tarttuivat aseisiinsa, 
mutta hän sanoi suomeksi Hyvää päivää. Kerrottuaan olevansa sotavanki, 
vastaanotto vain parani. Reino sai hevoskyydin keskuspaikkaan, noin 30 
kilometriä Värtsilästä. Kuulustelu oli siinä määrin rasittavaa, että lääkintämies 
ohjasi hänet nurmikolle levähtämään. Ensimmäinen ateria Suomen sotilaiden 


kanssa oli peruna ja lotina eli armeijan kastike. 


Siinä Reinon mieleen palasi kaveri, joka oli jäänyt odottamaan noutamista. 
Kaksi sotilasta lähti Reinon neuvomaan suuntaan, mutta palasivat löytämättä 
ketään. Reino lähti yhdessä lääkintämiehen kanssa uudestaan etsimään, kunnes 
kaveri — löytyi. Molemmat (toimitettiin — autolla — Värtsilän asemalle = ja 
kenttäsairaalaan. Reinon sotakokemukset Suomen puolella jatkuivat. Tuli siirto 
Sisä-Suomeen, toiseen kenttäsairaalaan. Hänen puhetavastaan pääteltiin, että 
mies oli viipurilaisia. Paavo-kaverin murre oli oudompaa. Kun Paavo kertoi 
olevansa Hatsinasta, muutamat kiukustuivat, että hän täällä nyt loikoilee 
rinnakkain suomalaisten kanssa. Toiset taas nauroivat: sota on sotaa, ei siihen 


kukaan ole vapaaehtoisesti lähtenyt. 


Koko ajan tuli lisää haavoittuneita, siviilejä ja sotavankeja. Reino siirrettiin 
monien muiden kanssa junaan, joka vei Kokkolan kaupunkiin. Asemalla oli linja- 
autot odottamassa, sauna, lotat ja lääkärit. Monien haavoista kiskottiin matoja ja 
puhdistettiin aineella, joka kiehui haavassa. Sairaala oli Kokkolan kansakoulussa. 
Reino koki siellä erikoisen tapaamisen. Vanhin sairaalan lääkäreistä oli lähtöisin 
Lempaalasta, hänen kotiseudultaan. Vuonna 1925 lääkäri oli tullut perheineen 
Suomeen. Kansallisuudeltaan hän oli venäläinen, mutta puhui hyvin myös 
suomea. Sairaanhoitajat sanoivat kummastellen, että siinä on kaksi kaverusta, 
kun lääkäri puhui venäjää ja Reino suomea. Muuta nimeä Reinosta ei käytetty 


kuin ”Lempaalan poika”. Hän toipui hyvään kuntoon. 

Kun sairaalassa olo ei enää ollut tarpeen, hän pyrki vapaampiin oloihin. Kahden 
muun inkeriläisen kanssa hänet tultiin hakemaan maataloustöihin. Mihinkään 
raskaaseen työhön ei laitettu. Se kesä meni hyvän ruotsinkielisen isännän tilalla. 
Suomen viranomaisilta tuli käsky koota kaikki suomenheimoiset Aholahden 
vankileiriin. Talvi kului leirillä, josta arkipäivisin mentiin töihin Pääskylahden 
vaneritehtaalle. Leirillä käytiin rippikoulu ja saatiin muuta yleisopetusta. Leirillä 
oli toinenkin Lempaalan poika, jonka kanssa hän oli ollut puna-armeijassa. 
Keväällä 1942 he lähtivät yhdessä maataloustöihin Punkaharjun pitäjään. 
Syksyllä kaikki taas koottiin vankileirille. Suomen armeijaan oli perustettu 
Heimopataljoona 3, johon sai vapaaehtoisesti liittyä. Talvi kului koulutuksessa ja 
keväällä tuli lähtö rintamalle. Sitä vaan kukaan ei ymmärtänyt, että pataljoonan 
sotilailla ei ollut Suomen kansalaisuutta. Myöhemmin tästä tuli vaikea ongelma. 
Heimopataljoona vietiin aivan rintaman etulinjaan. Reino joutui erikoisella 
tavalla palaamaan Lempaalaan, syntymäkyläänsä. Mannerheim oli kieltänyt 
etenemisen enää pidemmälle. Kun tuli välirauha, vetäydyttiin ilman taisteluja 


uudelle rajalle. 


Reino sairastui malariakuumeeseen ja joutui sairaalaan. Heimopataljoona oli 
tarkoitus viedä Rovaniemelle ajamaan saksalaisia pois. Jälkeenpäin Reino sai 
tietää pataljoonan viedyn Raaheen, koska Venäjä oli ruvennut vaatimaan 
kansalaistensa luovuttamista takaisin. Toipumislomalle päästyään hän lähti 
tapaamaan = omaisiaan. — Yksikköönsä — palattuaan Reino = kuuli, = että 
heimopataljoona oli lähetetty Venäjälle. Yksi hänen veljistään, joka oli 
opiskelemassa Kauniaisten työväenopistossa, sai järjestettyä hänelle paikan 
talonmieheksi Helsingin Lastenlinnaan. Mutta Reinoa oli ruvettu etsimään. 
Professori Ylppö oli ohjannut hänet poliisilaitokselle henkilöllisyystodistuksen 
hankkimista varten. Seurauksena oli tyly kohtelu, pidätys, Katajanokan vankila, 
kuljetus Lappeenrantaan, käsiraudoissa asemalle ja luovutus Neuvostoliiton 


viranomaisille. 

Käsiraudat olivat tulleet karkaamisyrityksestä. Lappeenrannan vankilassa oli 
ollut useampia suomalaisia odottamassa siirtoa. Reino oli löytänyt vanhasta 
sellistä laatikon, jossa säilytettiin puita. Sinne hän ahtautui piiloon. Mihin se 
Pesonen katosi, etsijät kummastelivat. Koko yön hänen onnistui piilotella, mutta 
aamulla joku sotilas oli avannut laatikon kannen. Neuvo miten pääsen karkuun, 
Reino pyysi, mutta turhaan. Vääpeli miltei itkien kysyi, miksi hän ei yöllä 
paennut, kun kasarmilta kaikki olivat elokuvissa. Reino ajatteli, että näin piti 
hänen kohdallaan käydä. Luovutustilanteessa vankilan päällikkö hyvästeli Reinon 
kyyneleet silmissä: Pesonen, älä toivojais kadota, minne jouvut. Se oli tosi lohdutus. 
Joskus jo oli tullut mieleen halu lopettaa itse elämänsä, että ruumis olisi jäänyt 
Suomen maahan. Silloin äiti oli tullut näkynä hänen eteensä ja sanonut: Tämän 
elämän sää lopetat, mutta mikä on tulevaisuus. Sen koommin ei itsemurha-ajatukset 
Reinoa vaivannut, vaikka hänen oli käytävä Siperiat, Uralit, Pohjoset ja 
Kaukoidät. Sellaisessakaan tilassa, missä hänen painonsa oli pudonnut 32 kiloon, 
hän ei ollut toivoaan kadottanut. Viipurissa hänet oli tuomittu kymmeneksi 
vuodeksi työvankileirille. Matka kulki Leningradin kautta Komi ASSR:ään, 


Vorkutaan ja Jäämeren rannalle pakkaseen ja myrskyihin. 


Reino oli rakentamassa rautateitä vuoteen 1947 asti, kunnes tuli siirto 
Kaukoitään Tyynenmeren rannalle rakennustöihin. Vapauttaminen tuli vuonna 
1952 vähän ennen, kun kymmenen vuotta olisi täyttynyt. Reino oli ylittänyt 
päivittäisiä työnormeja. Vapautuspäivänä hänelle oli näytetty, mihin sai ja mihin 
ei saanut asettua. Reino valitsi Siperian Omskin alueen. Mutta perillä hänellä ei 
ollut mitään käsitystä, miten selviäisi eteenpäin. Miliisiasemalta hän kävi 
kysymässä, mistä tapaisi toisen, häntä ennen vapautuneen heimopataljoonan 


pojan, jonka tiesi asettuneen niille seuduille. 


Elämä vakiintui ja ajan myötä saattoi jo ajatella perheen perustamista. Vuonna 
1953 Reino solmi avioliiton. Perheen pysyväksi asuinpaikaksi tuli Kupanitsan 
Kikkeri. Hän hankki toimeentulonsa kirvesmiehen töillä. Perheeseen syntyi neljä 


lasta. Äidin toivomus poikansa aviopuolisoksi oli ollut inkeriläinen ja uskovainen. 

Reino on pitänyt arvokkaana perintönä äitinsä vahvaa luterilaista uskoa. Reinon 


puoliso kuului Vapaakirkkoon, johon myös hänet itsensä myöhemmin kastettiin. 


Elämänsä vaikeita aikoja tarkastellessaan Reino on sitä mieltä, että Jumala on 
ollut kaiken takana. Hän on kuljettanut ja osoittanut olevansa kaikkivoipa ja 
ihmeellinen. Siitä syntyy kiitollisuus. Nykyisin (1991) Reinon voi tavata sekä 
uudistetun Kupanitsan kirkon tilaisuuksissa, että Hatsinassa toimivassa 
Vapaakirkossa. Hän muistaa Lempaalan papin Aatami Kuortin, jonka on 
vuosikymmenien jälkeen tavannut Kupanitsassa. Suomessa Reino on vieraillut 


useampia kertoja. 


Aino (AKu). Aino (s.1913) varttui Puutostin kylässä Skuoritsassa. Isä oli plotjakka 
(kirvesmies). Perhe eli isän rakentamassa talossa. Ainon lisäksi perheessä oli 
kolme poikaa. Vähän maata oli ja neljä lehmää, mutta kaikki otettiin yhteiseen 
käyttöön, kun kolhoosi perustettiin. Kotiin ei paljon muuta jäänyt kuin kukkaset 
ikkunalle. Monet itkivät ja harmittelivat. Äiti lähti Leningradiin siivoojan töihin ja 


isä portinvartijaksi. 


Kodissa oli kurinalainen kasvatusilmapiiri, ei ankara mutta tietyistä 
periaatteista kiinnipitävä. Tottelemattomuudesta vähä nykästii. Pahasta välttyi, 
kun muisti, mitä oli kielletty tekemästä. Äiti oli lähin kasvattaja. Rippikoulua Aino 
kävi kolme viikkoa. Pastori Antti Jaatinen oli rippipappi, kanttori avusti laulun 
opetuksessa. Kirkkovuoden suuria juhlapyhiä vietettiin asiaankuuluvasti, mutta 


tavallisina pyhinäkin käytiin kirkossa. 


Isä rakensi talon myös Aino-tyttärelleen tämän avioiduttua. Ainon 
ensimmäinen puoliso oli venäläinen, mutta suomea hän osasi puhua. Yhteistä 
elämää kesti vajaat neljä vuotta, kun sota alkoi. Mies joutui rintamalle, eikä hän 
sieltä koskaan palannut. Yhteinen elämä oli ollut sopuisaa. Mies huolehti kodin 
askareista Ainon käydessä työssä, puiden pilkkomisesta aterian valmistukseen. 


Pöytä oli katettu Ainon palattua työstä. 

Suuria surujakin saatiin. Ensimmäinen lapsi jäi ainoaksi. Pieni tyttö eli kaksi 
kuukautta ja kymmenen päivää. Lääkärikään ei tiennyt, mikä lasta vaivasi. Aino 
oli lapsensa luona sairaalassa kaksi viikkoa, mutta mitään ei voitu tehdä. 
Vanhemmat — olivat — epätoivoisia. — Vaari = joutui — tekemään = arkun 
tyttärentyttärelleen. Kolhoosin hevosella se vietiin neljän kilometrin matkan 


kirkolle. Sukulaiset tulivat hautajaisiin. Kaikki itkivät. 


Toista lasta puolisot eivät ehtineet saada. Omassa uudessa mökissä olisi ollut 
hyvä asua, mutta sota vei miehen rintamalle. Ennen pitkää kotiseutu joutui 
saksalaisten miehittäjien haltuun. Paikallinen väestö sai kokea sotilaiden 
raakuuksia, etenkin naiset. Vähällä piti kerran, ettei Aino joutunut sotilaan 
raiskaamaksi. Hänen hätäinen huutonsa oli tuonut paikalle auttajan, toisen 
sotilaan. Naapuritalon 16-vuotias tyttö ei ollut selvinnyt hengissä 
vastaavanlaisesta tilanteesta. Miehittäjistä ei kenelläkään ollut mitään hyvää 
sanottavaa. Kirkkokin pysyi kiinni eikä pappeja ollut missään. Rukous oli harrasta 


kaikilla ja kaikkialla, että päästäisiin sodasta. 


Vuoden 1942 kevätpuolella saksalaiset alkoivat värvätä rintaman alueelta 
työvoimaa Saksaan. Aino muistaa päivän, kun poliisi tuli ovelle ja esitti 
määräyksen, että Ainon olisi lähdettävä Saksaan töihin. Miten sinne voisi lähteä, 
kun ei osaa saksaa, Aino yritti puolustautua. Äiti alkoi itkeä. Sotamies näytti 
pyssyä: tästä tulee, jos et lähde. Tulkki tuli avuksi ja selitti, että huomenna on 
lähtö: vaatteita vain vähän mukaan. Sitä ennen Aino oli käynyt saattamassa 


miehensä juna-asemalle. Koskaan ei tullut mitään tietoa hänen kohtalostaan. 


Ainon matka Saksaan oli junamatka. Välillä se katkesi pommitusten vuoksi, 
jolloin = oli juostava metsään. Perillä odotti työpalvelus = erilaisissa 
maataloustöissä. Ainon sekä fyysinen että psyykkinen kunto oli kovasti koetteilla. 
Kerran hän pyörtyi sekä itkemisen että pellolla kyyhöttämisen seurauksena. 
Hetken hän arveli, että tähän kaikki loppuu. Mutta isäntä tuli ja vei sairaalaan. 


Kun kolme viikkoa oli kulunut, isäntä uhkaili, että viijää sinne tulikammioo, jos 

paranemista ei ala tapahtua. Aino oli tietoinen keskitysleirien olemassaolosta. 
Kun teki hyvin töitä, välttyi joutumasta tulikammariin. Oli Saksassa muitakin 
suomalaisia, mutta ei ketään tuttua. Vanhemmistaan hän ei saanut mitään 
tietoa. Isä ei ikänsä puolesta joutunut rintamalle, mutta kaikki kolme veljeä 
joutuivat. = Sodan = loppuvaiheessa = Saksaan = työpalvelukseen — vietyjä 
inkerinsuomalaisia siirrettiin Suomeen. Laivassa heille selitettiin, etteivät he ole 


Suomessa siirtolaisia, vaan heille on maksettava työstään täyttä palkkaa. 


Laivamatka Suomeen oli ollut vaikea, sillä Aino oli jo lähtiessä ollut heikossa 
kunnossa. Helsinkiin päästyä matkalaiset oli laitettu kuin sotamiehet riviin, mistä 
palvelusväkeä pestaamaan tulleet saattoivat valita. Ainolta kysyttiin ikää ja 
perhesuhteita. Vähän hän oli epäröinyt, osaisiko hoitaa vieraita lapsia, mutta 
suostui sitten lähtemään taloon, jossa isäntä oli jäänyt yksin kahden lapsensa 
kanssa. Vasta perillä Aino huomasi, mihin oli joutunut. Isäntä alkoi lähennellä. 
Muutaman päivän kuluttua Aino kietaisi vähäisen omaisuutensa kainaloonsa ja 
pinkaisi talosta maantielle. Sekavassa mielentilassa hän ei aluksi ymmärtänyt, 


mihin menisi. Vastaan tullut naishenkilö ohjasi hänet poliisikamarille. 


Aino itki ja tärisi viluissaan. Hän yritti selittää pöydän takana istuvalle 
poliisimiehelle, kuka oli ja mitä oli tapahtunut. Ai niit inkeriläisii, juu, niitä 
tuotii. Vähitellen poliiseja alkoi tulla ovelle kurkistelemaan vuoron perään, kuka 
siellä oli. Kommee likka, joku totesi. Juu, aika sievä likka, lisäsi toinen. Aino vain 
itki. Lopulta pöydän ääressä istunut poliisi ymmärsi ottaa selvää, mitä Aino 
pystyisi tekemään ja mihin hän haluaisi mennä. Puhelin soi ja joku emäntä 
ilmoitti tarvitsevansa apulaista. Hän hyväksyi Ainon ja lupasi tulla pysäkille 
vastaan. Poliisi otti Ainoa kädestä ja vei autoon. Emäntä hämmästyi, kun autosta 
harppaa tielle nuori nainen, joka saman tien kellahtaa nurin tien poskeen. 
Emäntä — huusi — miestään — avuksi. — Molemmat — ymmärsivät — Ainon 


huonovointisuuden syyn. 

Vähitellen Ainon vointi alkoi kohentua ja hän saattoi todeta päässeensä hyvään 
taloon. Työt alkoivat, kunhan ensin toipuminen kaikista voimille käyneistä 
kokemuksista oli riittävästi edennyt. Joka ilta nukkumaan käydessään hän pyysi 
Jumalalta, että pysyisi terveenä, missä tahansa joutuisi liikkumaan. Kotona 
Inkerissä hän oli tottunut käymään kirkossa melkein joka pyhä. Aino tunsi ikään 
kuin päässeensä taivaaseen, kun emäntä oli pyytänyt häntä mukaansa 
Tammelan kirkkoon. Emäntä ihasteli hänen laulutaitoaan. Mikä olisi estänytkään 
laulamasta, kun virsikirja oli Ainolle tuttu jo lapsuudesta ja täällä kaikki oli 


samanlaista kuin kotona Inkerissä. 


Sodasta palannut Tauno Kuisma palkattiin Perttulan taloon rengiksi. Tauno oli 
Karjalasta kotoisin, eikä kotipaikoille ollut enää menemistä. Aino ei ollut oikein 
selvillä, mitä hän tekisi. Miehestään hän ei ollut saanut mitään tietoa. Olisiko 
edes kotimökki enää paikallaan. Kun isäntä kehui uutta renkiänsä ja alkoi 
suostutella Ainoa naimisiin tämän kanssa, tilanne vain mutkistui. Palatako 


Neuvostoliittoon vai ei? 


Vanhempiaan Aino ei ollut tavannut. Sen hän tiesi, että he olivat lähteneet 
Suomesta ja joutuneet jonnekin Siperiaan. Yritettyään monen vuoden jälkeen 
päästä Inkeriin ja omaan taloonsa, siellä oli ollut uudet asukkaat. Vanhempien oli 
pitänyt lähteä Viroon. Sen Aino oli myöhemmin saanut tietää, että hänen 
miehensä kanssa asuttamaa taloa ei enää ollut olemassa. Virossa hän on 


myöhemmin muutaman kerran käynyt ja tavannut siellä kaksi veljeään. 


Inkeriläisten paluu Suomesta takaisin Neuvostoliittoon ei tullut koskemaan 
Ainoa. Hän solmi uuden avioliiton Tauno Kuisman kanssa. Suomen oloihin hän 
oli vähitellen tottunut. Yhteiseksi kodiksi hankittiin oma mökki. Ainon aika kului 
mukavasti pienen puutarhan hoitamisessa mökin ympärillä. Lapsia heille ei 
syntynyt eikä niin ollen jouduttu pohtimaan kasvatuskysymyksiä. Inkeriläisyys on 
säilynyt mielessä niiden yhteyksien kautta, mitä Aino on ylläpitänyt 


kotiseudulleen Inkerissä. Joskus hänelle tulee haikea mieli lapsuuskotia, 

vanhempiaan ja veljiään muistellessa. Silloin oli ihmisiä ympärillä. Työtä riitti 


kaikille ja vapaa-aikoina viihdyttiin yhdessä. 


Kun vain ei sotaa tulisi enää koskaan. Sitä Aino on rukoillut, ettei ainakaan 
Suomeen tulisi. Ei ihminen kuolemalta välty. Kun aika tulee, täältä on lähdettävä, 
olipa rikas tai köyhä, ilkeä tai hyvä. Sota on mieletöntä ja käsittämätöntä. Niin 
monelta suunnalta Aino on sodan nähnyt. Aikanaan hän pelkäsi tulevansa 
hulluksi pelosta. Perttulan emäntä oli rauhoitellut, ettei itkeä kannata. Toiset 
ihmiset surevat enemmän, toiset vähemmän. Aino kuuluu edellisiin. Näkö uhkasi 


mennä paljosta itkemisestä. 


Tammelan palvelukotiin Aino muutti miehensä kuoleman jälkeen 1989. 
Seinällä on kuva Skuoritsan kirkosta ja rippikoulun ryhmäkuva. Tuttuja virsiä hän 
laulelee yksin ollessaan. Viime aikoina terveys on horjahdellut. Raskas 
työpalvelu Saksassa jätti pysyvät jäljet hänen terveyteensä. Nyt ikääntyminen 
tuo omat vaivansa. Neljä lääkäriä oli sairaalassa viitannut hänen korkeaan 
ikäänsä. Miksi Jumala ei ota häntä jo pois täältä, Aino oli kysynyt lääkäriltä. Kyllä 


se ottaa, kunhan kerkiää, lääkäri oli vastannut. 


Sukulaisiinsa Aino on pitänyt yhteyttä. Yksi veljenpojista on käynyt 
Leningradista häntä tervehtimässä. Tämän kanssa hän on neuvotellut, mitä 
vanhalle mökille pitäisi tehdä. Veljenpoika on venäläisen kanssa naimisissa eikä 
osaa suomea. Entistä isäntäväkeään Perttulan talossa Aino joskus muistelee. 
Aikaa on kulunut ja tilalla on tapahtunut sukupolvenvaihdos. Nyt on tyydyttävä 
siihen, että voimat heikkenevät. Raskastakin työtä hän on tehnyt ja monessa 


maassa. Vihdoin on oikeus levätä. Joillekin asioille voi jopa hymyillä. 


Hilma (HHe). Vuonna 1936 Pohjois-Inkerin aluetta ryhdyttiin tyhjentämään 
suomalaisesta väestöstä eli siirtämään sitä kauas eri puolille Venäjää. Muutamia 


kyliä oli jäänyt paikoilleen, kun työ keskeytyi sodan alkaessa 1939. Lempaalassa 

jäi tyhjentämättä Kuivasin ja Oinaalan kylät aina syksyyn 1941 asti, jolloin 


käynnistyi uusi väestön evakuointi sodan jaloista. 


Oinaala on ollut Hilman (s.1913) kotikylä. Hyvään elämään siellä kuului oma 
talo ja omat maat. Ovia ei tarvinnut lukita, lähdettiinpä mihin tahansa. Talosta 
poistuttua oveen vain laitettiin pieni pönkkä, josta ulkopuolinen saattoi todeta, 
ettei ketään ollut kotona. Hilman isä Simo oli kylänvanhin. Perheeseen kuului 
kaikkiaan yhdeksän lasta. Vanhimmat neljä tyttöä, Amalia, Lyyti, Hilma ja Anni 
kokivat äidin menetyksen. Nuorin Anni oli vasta kaksivuotias, kun tyttöjen äiti 
kuoli. — Nelivuotias Hilma ei ollut millään tahtonut ymmärtää < sitä. 
Aittarakennuksessa oli kesäisin yöpymistä varten huone ja rakennuksen toinen 
puoli oli elonkorjuun aikana käytössä. Hilma oli huomannut, että tädit olivat 
menneet sinne tsajua juomaan. Mutta miksi äiti oli viety sinne nukkumaan, hän 
ihmetteli. Hilma oli mennyt herättelemään äitiä teelle toisten kanssa. Isoäiti 
huomasi, että ovi oli auki, ja haki hänet pois. Yksi tädeistä olisi ottanut 
pienimmän Anni-siskon omakseen, mutta isä ei suostunut. Kaikki neljä sisarusta 
jäivät kotiin isän ja isoäidin hoitoon. 

Isoäiti on ollut määrätietoinen kasvattaja. Ruokapöydässä ei saanut istua 
kyynärpäät pöydällä. Aterialle asetuttua ruoka siunattiin kädet ristissä ja 
pöydästä noustessa kiitettiin Jumalaa. Aterialla istuttiin hiljaa jalat paikoillaan. 
Isoäidin ohjeet liittyivät myös kodin ulkopuoliseen elämään ja tapahtumiin. 
Kaikkea kuulemaansa ei pitänyt tuoda kotiin, erityisesti ei mitään toisia huonoon 
valoon saattavia asioita. Samoin jos kotona oli sattunut jotain ikävää, se pidettiin 


omana tietona. Vitsaa tuli, jos siihen antoi aihetta huonolla käytöksellä. 


Äidin paikka perheessä tuli täytettyä, kun isä solmi uuden avioliiton. Tytöt 
saivat hyvän, vasta 20-vuotiaan äitipuolen. Tytöt saivat myös uusia tehtäviä, kun 
perheen lapsiluku alkoi kasvaa. Työtä riitti varttuneemmille pienempien 
hoitamisessa. Neljä poikaa ja yksi tyttö kasvoivat rakastavassa hoidossa, vaikka 


kolhoosin aikaan huonolla ravinnolla, puol nälällä. Koulunkäyntiin ei suuressa 

perheessä liiemmin panostettu. Varsinkin isoäiti korosti usein, että tytöt käykööt 
koulua sen verran, mitä luku- ja kirjoitustaidon hankkiminen vaatii. Hilmalle 
kertyi neljä kouluvuotta. Opetus oli suomenkielistä, vasta viimeisenä vuonna 


opetettiin venäjänkielen aakkoset. 


Lempaalan kirkko oli kauniilla paikalla järviseudulla. Talvisaikaan sinne 
kuljettiin jäätä pitkin. Siellä Hilma kävi pyhäkoulua, mutta ei enää rippikoulua, 
koska kirkko hävitettiin. Lempaalan pappi Aatami Kuortti muistetaan hyvin. 
Hänen vaaralliset pakomatkansa vaiheet Hilma osaa kertoa Kuortin kirjan 
lukemisen perusteella. Kuortti oli viimeinen pappi Lempaalassa. Rippikoulun 
Hilma kävi Toksovan kirkossa. Vaikka koulu oli vain viikon mittainen, rakkaat 
muistot sieltä on jäänyt. Kotona äiti oli ihmetellyt Hilman laulettua rippikoulussa 


oppimansa virren: 


Kiitos sul kasteesta autuutta vastaan, 
kiitos kun lapsekses myös otit mun. 
Estä nyt lapsesi lankeamasta, 


että se aina ja ain olis sun. 


Ois omas täällä ja ois omas tuolla, 
ylhäällä maass ikikirkkauden, 
Lapsenas elää ja lapsenas kuolla, 


suo tähän voimaa oi armollinen. 


Oi rakas Jeesus, sun kuolemas tähden 
päätä sä kasteessa alkamas työs, 
että sun johdossas matkahan lähden, 


päätän sun johdossas matkani myös. 


Hilman ja perheen muiden tyttärien välit nuoren äitipuolen kanssa pysyivät 


sopuisina. Vaikka äidillä riitti työtä ja huolta perheestä, häneltä oli riittänyt myös 

aikaa kuunnella, jos jokin asia mieltä painoi. Omien lasten lisäksi Heistosilla 


kasvoi aikuiseksi äiditön ja isätön Jussi-poika. 


Kolhoositalouteen siirtyminen ja miespuolisen väestön vangitsemiset tekivät 
elämästä pelottavan vaikeaa. Kun Jussi oli suorittanut sotapalveluksen, hän toimi 
armeijasta päästyään eräänlaisena järjestysmiehenä. Hän välitti kotiin tietoa 
asioiden kulusta ja vaikutti siihen, että Simo-isä suuren perheen huoltajana sai 
jäädä kotiin. Suurista veroista oli selvittävä. Aluksi saatiin pitää vain yhtä lehmää. 
Perheessä tehtiin sellainen näennäisero, joka mahdollisti toisen lehmän 
pitämisen. Kun Hilma oli mennyt vaimoksi naapurin pojalle, saatiin kolmas 
lehmä. Lapset saivat edes maitoa. Maan laita oli yhtä heikosti. Sitä jäi 
kymmenesosa hehtaaria omaan käyttöön. Pienin mittayksikkö oli sotka eli 10x10 


metriä. Sotka mitattiin kymmenen askeleen yksikkönä eteen ja sivulle. 


Tyttäristä vanhin Amalia työskenteli lypsäjänä kolhoosissa, Lyyti kävi sekatöissä 
pellolla, Hilma pyöri karjan ympärillä nuoria lehmiä hoitamassa. Kun rajakyliä oli 
tyhjennetty, oli paljon taloja jäänyt tyhjilleen. Sinne komennettiin yksinäisiä, 
perheettömiä nuoria heinää ja viljaa korjaamaan. Hilma oli jo perheellinen, 


hänen ei tarvinnut lähteä, mutta vanhempi Lyyti-sisko ei ollut naimisissa. 


Hilma oli avioitunut Oinaalassa naapurin pojan, Vanjan kanssa. Vanja joutui 
sotaan 1939. Hänen äitinsä kuoli sodan aikana ja Hilman piti hoitaa hautaus. 
Toinen suru kohtasi nuorta perhettä, kun runsaan vuoden ikäinen tyttö sairastui 
ja kuoli. Vanja oli saanut tietää, että Hilma oli tytön kanssa Leningradissa 
sairaalassa. Hän ehti sinne tuntia ennen tyttärensä kuolemaa. Suru oli syvää, 


mutta kaikista vaikeuksista oli vain päästävä läpi. 


Vanja kuului ortodoksiseen kirkkoon, mutta ei osannut venäjää enempää kuin 
Hilmakaan. Kun luterilainen kirkko oli suljettu, molemmat kävivät Vennään 
kirkossa. Anni-siskolle oli sattunut pieni virhe, kun hän oli tehnyt ristinmerkin 


sormikkaat kädessä. Munkki oli huomauttanut, että sormikkaat pois. 

! p —sssms 
Kuva 17. Naisia Lempaalan Oinanalan 
kylässä kirkkomatkalila, virsikirjat 
tiukasti käsissään. 


Av, + 
La 39 


Kuva 18, Lempaal Kuva 19, Hilma Heistonen 
Simo Heistonen, poikansa ja Viola=tytt!- 
sai palata kotimailleen rensä kanssa n.v. 1 
Udmurtiasta monien vai- Volosovassa. Sodan 
heiden jälkeen, olot olivat parantuneet, 


tu ryysylssä", 


"enää ei 

Vanha Suomen raja oli ollut niin lähellä kotia, että sodan valmisteluja saatettiin 
seurata. Hilma oli juuri tullut lypsyltä, kun kuului uhkaavia ääniä. Hän pelästyi ja 
kaatui maitoineen päivineen. Tuvassa Vanjan äiti valitteli sodan alkamista. 
Molemmat kauhistelivat, jos sota vaikka kestää monta vuotta. Mihin olisi 
lähdettävä? Hilman isä asui melko lähellä. Hilma päätti lähteä kysymään, mitä 
pitäisi tehdä. Isä oli sitä mieltä, että kannattaa vähän aikaa odotella ja tarkkailla, 
mihin päin sota liikkuu. Näytti siltä, että rintama eteni Suomen puolelle. Jos se 
lähtisi tulemaan taaksepäin, talon kupeessa on kuoppia, mihin voi suojautua. 
Vähitellen kiire meni ohi. Tästä sodasta Vanja pääsi kotiin, mutta ei heti rauhan 


tultua, koska uusia rajoja oli pitänyt jäädä tekemään. 


Nuoren perheen elämä saattoi taas jatkua. Hengellinen toiminta näytti kirkon 
purkamisen ja sodan jälkeen hävinneen. Omassa lähipiirissä uskoa ylläpidettiin: 
luettiin kristillisiä kirjoja ja laulettiin. Hilman äidillä oli hyvä laulunääni ja yksi 


tytöistä osasi soittaa ja säestää. 


Uuden sodan uhka oli olemassa, mutta tietoja siitä saatiin niukasti. Radiota ei 
ollut. Tässä levottomassa ilmapiirissä Hilmalle ja Vanjalle syntyi poika. Vanja oli 
yrittänyt rauhoitella, ettei mitään sotaa ole tulossa. Mutta kaupassa 
ostosmatkallaan hän oli kuullut, että sota on taas alkanut ja saksalaiset ovat 
tulossa. Kymmenen päivää Vanja sai vielä olla kotona pikkupoikansa kanssa, 


sitten tuli lähtö rintamalle. Sieltä hän ei enää palannut. 


Sota alkoi kesäkuussa 1941. Syyskuun 5. päivänä siviiliväestön oli lähdettävä 
kotoa Lempaalasta pakomatkalle. Hilman mielestä sen jälkeen on tuntunut siltä, 
kuin oltaisiin oltu matkalla kaiken aikaa. Junamatka oli pitkä ja vaivalloinen. 
Välillä oli pysähdyttävä odottamaan, että rata oli tyhjä. Joillakin 
pysähdyspaikoilla matkalaisille tuotiin syömistä. Muutamat naiset olivat 
lähteneet katsomaan kauempaa, mitä ruokaa oli saatavissa. Kaksi kertaa kävi 
niin, että sillä välin juna olikin lähtenyt. Muistamalla vaunun numeron he olivat 


kuitenkin löytäneet oikean junan, vaikka aikaa siihen kuluikin. 

Kaikkiaan kolme viikkoa kesti matka Udmurtiaan. Pakolaisia oltiin hevosilla 
vastassa. Työtä sai valita kolhooseista tai turvesuolta. Isä oli sitä mieltä, että 
mennään kolhoosiin. Isä, äiti ja pojat joutuivat eri kolhoosiin kuin Hilma ja muut 
tytöt. Tytöt hätääntyivät, kunnes näkivät äidin ja Viljam-veikon kävelevän jossain 
kauempana ja muu perhekin löytyi. Tilanne oli kuitenkin hankala. Hilman 
ikätoveri Alina oli päässyt kirjanpitäjäksi Bojevik-kolhoosiin Valoshkin piirissä 
Udmurtiassa. Alina toimi niin, että koko perhe sai siirtyä tähän parempaan 


kolhoosiin. Neljä vuotta kului ahkerassa työnteossa. 


Hilman mielestä Jumalan johdatus on näkynyt pakolaisuuden vaikeissa 
vaiheissa. Evakkomatkan alussa kotoa lähdettyä, kun oli päästy Syvärin rannalle 
Koposen kylään ja selvitty saksalaisten pommituksista, hiljainen kiitos oli 
lähtenyt, että koko yön matka oli onnellisesti takanapäin. Kun oli Jumalaan 


turvattu, päästiin jatkamaan eteenpäin. 


Ilman kirkkojakin suomalaiset omassa keskuudessaan muistelivat Jumalan 
sanaa. Virsikirja oli mukana. Äiti osasi paljon virsiä. Isä lauloi ja muu perhe oppi 
siinä samalla. Ennen kotona oli ollut tapana, että papit antoivat läksyjä ja kävivät 
kuulustelemassa, miten tehtävät oli opittu. Katekismus oli oppikirja, joka piti 
osata ulkoa alusta huoneentauluun asti. Isoäiti oli pitänyt huolen oppimista 
edesauttavasta kodin ilmapiiristä. Koulua käyneet vanhemmat lapset opettivat 
kotona nuorempia lukemaan. Opettaja Anni Tiihonen olikin kehunut, että 
Heistos-Hilma ja Heistos-Anni ovat parhaimpia oppilaita, kun osaavat lukea jo 
kouluun tullessaan. Kotona oli opetettu ja papitkin kävivät opettamassa. Se oli 


kivaa elämää. 


Kolhoosia ei haluaisi muistella. Kymmenen vuotta tehtiin työtä, mutta 
kertaakaan ei palkkaa maksettu. Talvella pyydettiin kolhoosin puheenjohtajalta 
lupa, että päästiin lumitöihin lähellä kulkevia junaraiteita puhdistamaan. Vähän 


palkkaa tuli, että sai ostaa vaatetta. 

Udmurtiassa kului neljä vuotta. Kun sota oli loppunut 1945, perhe päätti palata 
takaisin kotikylään. Omalle pysäkille asti päästiin. Kaikki oli hajotettu, eivätkä 
suomalaiset kelvanneet töihin, vaikka töitä olisi riittänyt. Passia ei annettu, vaan 
suomalaisille osoitettiin tietä takaisin Siperiaan. Vastaanotto oli ikävä, mutta 
vielä ikävämpää oli todeta, ettei ollut varoja minkäänlaiseen matkustamiseen. 
Kymmenen päivää oli kulunut sinne tänne harhailtaessa, kun lähtö tuli. Suminov- 
sovhoosiin otettiin työväkeä vapautettujen sotavankien tilalle. Puolitoista vuotta 
siellä tehtiin ahkerasti töitä. Mutta passiviranomainen veti taas ristin papereihin. 
Edessä oli tilanne, miten matkustaa Siperiaan, kun rahaa ei ole. Kyllä Jumala 


johonkin johdattaa, oli ainoa ajatus. 


Eestissä oli töitä tarjolla. Koko joukko lähti sinne paitsi Hilma, joka sai jäädä 
sillä perusteella, että oli puna-armeijalaisen perhettä ja mies oli kaatunut 
sodassa. Hilman oli tarkoitus lähteä sitten, kun oli selvää, mihin pääsisi 
asettumaan. Melko pian hän alkoi ikävöidä omaa joukkoaan. Kun Hilma oli 
saanut osoitteen, mihin omaiset olivat Virossa sijoittuneet, hän lähti kahden 
lapsensa kanssa matkalle. Asemalla piti jonottaa lippua. Viimeisenä Hilma sen 
sai, mutta päivä oli jo illassa eikä asemalla saanut yöpyä. Hän meni itku silmässä 
kysymään neuvoa punahattuisilta. Tylysti hänet ohjattiin ulos. Viola-tyttärelle oli 
kuume nousemassa. Hilma järjesti matkatavarat penkin alle ja peitteli tytön 
nukkumaan. Itse hän lähti ulos pieni poikansa sylissään. Kului kolme 


vuorokautta, ennen kuin Hilma lapsineen oli taas omiensa luona. 


Yhdeksän perhettä asui suuren talon yläkerrassa. Yksi keittiö oli, missä 
vuorotellen ateriat valmistettiin. Metsätöissä käyden saatiin kohtuullinen 
toimeentulo. Yhdeksän kuukautta oli kulunut, kun viranomaisilta tuli häätökäsky. 
Noutajat — tulivat, vaikka vielä ei oltu ehditty tekemään € uutta 
muuttosuunnitelmaa. Ilman kysymyksiä, mihin haluttiin mennä, suunta oli 
Pskovin oblastiin. Metsätöitä tehtiin ja parakeissa asuttiin. Näin kului kymmenen 
vuotta. Pskov (Pihkova) oli lähes suomalainen kaupunki. Metsätöissä pääsi 


lähelle kaunista luontoa, marjat ja sienet oli lähellä. Oikein sinne asetuttiin 

elämään. Suomalaiset nuoret tanssivat ja rakensivat liekkuja. Niin olivat iloisia ne 
nuoret. Ei Hilma itsekään vanha ollut, mutta monet raskaat 


kokemukset läpikäynyt. 


Vuoden 1953 jälkeen alettiin pohtia elinolojen parantamista ja muualle 
siirtymistä, koska siihen tuli mahdollisuus. Hilma halusi pois metsätöistä 
varsinkin, kun lasten tulevaisuutta piti suunnitella. Vuonna 1956 hän muutti 
Volosovaan. Viola-tytär oli päässyt Arkangeliin opiskelemaan. Pojan koulunkäynti 
sujui hyvin. Armeijasta päästyään hän teki työtä kuorma-auton kuljettajana. 
Oman talon hankkiminen tuli ajankohtaiseksi. Hilman elämä yhdessä lasten 
kanssa vakiintui kotimaalla, vaikka ei entisellä kotiseudulla. Ensin ostettiin mökki, 
myöhemmin poika rakensi oman talon. Sauna ja puutarha lisäsivät 


omavaraisuutta. Hilmalla oli rauhallinen olo. 


1970-luvulla elämään tuli taas tummia sävyjä. Varpu-äiti nukkui pois vuonna 
1972. Hän oli ollut leskenä lähes kymmenen vuotta. Seuraavana vuonna Hilman 
poika menehtyi auto-onnettomuudessa. Hän oli kuollessaan vasta 32-vuotias. 
Siitä lähtien Hilma on tehnyt surutyötä niin, että muistikin on heikentynyt 
surressa. Pitihän siitäkin selvitä. Mutta vieläkin pojan kuvia katsellessa ja hänen 
puheitaan muistellessa ei kyyneleet siel kestä. Hyvä poika Hilmalla oli ollut, raitis 
ja hyväkäytöksinen. Paljon äiti oli nähnyt vaivaa sotavuosina, että sai lapsensa 
pysymään terveinä. Vaikka suomen kieli oli kielletty, Hilma opetti lapsensa 
puhumaan suomea. Hänelle itselleen on jäänyt pysyvä pelon tunne niiltä ajoilta. 
Tytär ei pelännyt. Hän on kaksikielinen, mutta esiintyi, ikään kuin osaisi 


tarvittaessa suomeakin. Myöhemmin hän on toiminut tulkkina. 


Vuonna 1993 Hilma muutti pysyvästi Imatralle Suomeen. Hänen Viola- 
tyttärensä oli tullut jo aikaisemmin, mutta Hilma oli vielä jäänyt Volosovaan 
reumaa sairastaneen Lyyti-sisarensa luokse. Hän ei halunnut jättää sairasta 
sisartaan. Kun tyttärentyttären perhe asettui Imatralle, Hilma vieraili heidän 


luonaan, teki puutarhatöitä ja istutti perunat. Sitten oli taas palattava 

Volosovaan. Mutta alkoi näyttää selvältä, ettei kaksi vanhusta pystyisi elämään 
olosuhteissa, jotka vaativat puilla lämmittämistä, veden kantamista sisälle ja 
muista talousaskareista selviämistä. Hilma muutti Imatralle ja Lyytille palkattiin 
hoitaja muutaman kuukauden ajaksi. Myöhemmin Lyytikin tuli Imatralle ja 
sisarukset olivat taas yhdessä. Kumpikaan ei ikävöi entisiä oloja. Ainoastaan veli 


jäi sinne. Hilma asui lähellä Kupanitsaa. 


Kupanitsan kirkon jälleenrakentaminen saa Hilmalta ihastuneen tunnustuksen 
ja seurakunnan diakoniatyö kiitosta. Hän oli vointinsa mukaan vieraillut kirkon 


tilaisuuksissa. Lyytin Suomeen muutossa seurakunta oli antanut arvokasta apua. 


Inkeriläisyys on Hilmalle, mitä passissa lukee: hän on suomalainen. Isän ja äidin 
passitkin hän on säilyttänyt ja tuonut mukanaan Suomeen. Valokuvia katsellessa 
tulee mieleen, mitä kaikkea on saatu kestää. Kuljettiin vain paikasta paikkaan. 
Nyt on levon aika. Lyyti-sisko hyräilee tyynesti virren sanoja: Siel on kirkas 
lasimeri, pyhä veri kiitosvirtenämme on. Siellä aina Jumalalle, Karitsalle, ylistys 


soi loputon. 


Alina (ATi). Kaksi kylää Pohjois-Inkerissä, Kiiskilä ja Oinaala, ovat Alinan (s.1913) 
lapsuuden ja aikuiseksi varttumisen seutuja. Nyt ovat muistot vain jäljelle 
jääneet, hän sanoo runossaan kotiseudusta. Jokaisella perheellä oli oma talo ja 
pelto. Kiiskilän kylä oli aivan kuin mäen päällä. Alinan kotitalo oli viimeinen. 


Lähinaapureita olivat Tahvoloiset, Junaloiset ja Mikkelöiset. 


Perheessä oli viisi tyttöä: Liisa, Helmi, Alina, lita ja Anne. Kansakoulua käytiin 
neljä luokkaa. Vanhin tytöistä jatkoi koulunkäyntiä Pietarissa. Alina kävi 
kansakoulun päätettyään seitsemänluokkaisen Toksovan 
maatalousnuorisokoulun. Pietarissa toimi kasvatusopillinen teknikumi, jossa 
opiskeli sekä suomalaisia että virolaisia. Vuonna 1932 Alina päätti opinnot ja 


aloitti työnsä kansakoulunopettajana. Opetus oli vielä silloin suomenkielistä. 

Alinan ensimmäinen työpaikka oli Himakkalan koululla Toksovassa. Se sijaitsi 
kaukana kotoa. Hän siirtyi Lempaalaan Lieskolan kouluun. Kun Alina solmi 
avioliiton, hänen kotipaikakseen tuli Oinaalan kylä ja sen myötä opetustyö 
vaihtui Oinaalan kouluun. Suomenkielisen opetuksen lakkauttaminen kouluissa 
oli syynä siihen, ettei Alina enää katsonut voivansa jatkaa opettajan työssään. 
Hänen äitinsä oli kaukonäköinen. Hän toivoi tyttäriensä opiskelevan Pietarissa ja 
olisi halunnut näiden myös opettelevan venäjän kielen. Alinan Helmi-sisar 
lopetti Pietarissa seitsemännen luokan. Kun koulun johtaja siirrettiin 
Petroskoihin teatterikouluun, se tuli monella tavoin vaikuttamaan Helmin 
elämään. Perheen perustaminen ja joutuminen saksalaissodan aiheuttamiin 
pakolaisolosuhteisiin lisäsi Alinan huolia. Sisaren mies joutui rintamalle, 
haavoittui ja kuoli matkalla sairaalaan. Juuri sodan alkuvaiheissa Helmi oli 


synnyttänyt esikoistyttären. 


Alina kävi rippikoulun vuonna 1929. Juhana Varonen oli viimeisinä vuosina 
Toksovan seurakunnanhoitajana kirkon sulkemiseen saakka. Rippikoulua käytiin 
kaksi viikkoa. Sinä aikana oli opeteltava kertomaan Raamatun historiaa. 
Katekismusta luettiin huoneentauluun saakka. Käskyt oli osattava ulkoa. 
Rippikoulussa oli ihanaa, Alinaa ihan itkettää sitä muistellessa. Kun oli kesäaika, 
rippijuhlassa tytöillä oli valkoiset leningit. Alinalla oli vielä Pietarista ostettu 


valkoinen hattu ja valkoiset kengät. 


Viimeinen Joulu Toksovan kirkossa oli ollut surullinen. Joulukirkkoon oli 
lähtenyt koko perhe, mutta mitään palvelusta ei ollutkaan; pappi oli vangittu. 
Väkeä oli paljon. Mitään selitystä ei annettu. Vähän aika istuttiin pappilassa ja 
siinä kaikki. 

Vuodesta 1929 alkaen alkoi näkyä kollektiivitalouteen viittaavia toimenpiteitä. 
Kaksi vuotta myöhemmin Kiiskilästä vietiin monta kulakkiperhettä Hiipinään. 
Tähän aikaan liittyy erikoinen tapahtuma Alinan kodissa. Hänen vanhemmalla 


siskollaan oli häät. Tapana oli, että kotona pidettiin läksiäiset ja sulhasen kotona 

vietettiin häitä. Oli helmikuu 1931. Häätalo oli Osselkin kylässä, vajaan kolmen 
kilometrin päässä. Tie kulki Perin aseman ohi. Alinalla oli naapurissa 
tyttökaveri Lilja, joka oli hänelle kuin sisko. Yhdessä oli käyty koulua, vaikka Lilja 
oli pari vuotta vanhempi. Liljan kotona oli päivällä käyty sanomassa, ettei 
mihinkään saanut lähteä. Mutta häistä naapurin tyttö ei voinut olla pois. Juhlat 
oli juuri parhaimmillaan, Lilja lauloi, tanssittiin ja mentiin piirileikkiä. Kesken 
tanssin Liljaa tultiin hakemaan pois hääjuhlista. Ensin oli mentävä kotiin. 
Seuraavana yönä vietiin koko perhe. Kun vieraat aamulla palasivat häistä, taloja 
oli tyhjillään. Alina sai Liljalta kirjeen, että heitä oltiin viemässä pohjoiseen päin. 
Sen verran saatiin tietoa. Myöhemmin keväällä lähti joukko suomalaisia 
Hiipinään katsomaan, miten karkotetut siellä elivät. Paikka oli kivistä, vuorista 
seutua. Väestö asui pitkissä teltoissa, joita kamiinat lämmittivät. Jokaisella 


perheellä oli oma elintilansa. Vierailu kesti kolme päivää. 


Vähitellen ajan henki koveni niin, ettei mitään kirjeenvaihtoa uskallettu enää 
jatkaa mihinkään suuntaan. Karkotuksia tuli lisää. Alinan siskon perhe vietiin 
Altain alueelle. Karkotusten taustalla oli prosessi, josta jokapäiväisessä 
kielenkäytössä puhuttiin kulakiksi tekemisenä. Alinan perhekin oli sen uhan alla, 
mutta äiti oli tehnyt selväksi, ettei talossa ollut käytetty vierasta työvoimaa. 
Ainoastaan äidin kotona ollut kasvattisisar oli ollut heillä talousapulaisena. Elämä 


tuntui pelottavalta. 


Vuonna 1933 Alina vietti omia häitään. Sulhanen oli Oinaalasta, missä hääjuhla 
pidettiin. Kotona Kiiskilässä oli läksiäiset tansseineen. Puhemiehet, kaaseet ja 
muu hääväki lähtivät sieltä sulhasen kotiin. Pappia ei ollut vihkitoimitusta 
suorittamassa. Avioliitto vain rekisteerattiin kyläneuvostossa ja siinä kaikki. 
Kerran Alina oli ollut serkkunsa häissä Hittolassa. Sinne ei menty tyttöparissa, 
vaan morsiustytöt olivat morsiamen ja -pojat sulhasen puolelta. Kaikilla oli 
valkoiset vahakukkaset rinnassa. Morsiuspari saatettiin alttarille saakka. Kirkosta 


ajettiin hevosilla sulhasen kotiin. Kun naapurin Hilma meni naimisiin Lempaalan 

Hipelinmäelle, tultiin ensin kirkosta morsiamen kotiin ja sieltä lähdettiin 


Hipelinmäelle. 


Suomalaiset olivat tottuneet suomalaisiin tapoihin, mihin lienee vaikuttanut 
Pohjois-Inkerissä erityisesti Suomen rajan läheisyydessä eläminen. Mitenkään 
kehnoista oloista ei ollut kyse, ennen kuin tuli vuosi 1936. Rajakylät puhdistettiin 
suomalaisista. Paljon väestöä siirrettiin Volosovan piiriin, myöhemmin sodan 
aikana Viroon ja Suomeen. Monet yhteydet katkesivat, ja oli tyydyttävä sen 


verran tiedämme heistä vastauksiin. 


Alina oli muuttanut miehensä kotitaloon. Mies kävi kolhoosissa töissä ja Alina 
odotti esikoistaan. Aluksi nuoren perheen elämä sujui hyvin, kunnes tuli 
odottamattomia vaikeuksia, joiden seurauksena Alina jäi yksin. Lapsensa hän 
menetti; vauva kuoli kolmen kuukauden ikäisenä. Kolhoosissa sattui tappelu, 
minkä kolhoosin puheenjohtaja pani Alinan miehen syyksi. Siitä seurasi viiden 
vuoden vankilatuomio. Alina tapasi miehensä vielä vapautumisen jälkeen, mutta 


mies oli solminut uuden suhteen ja jäi sille tielleen. 


Kaikkeen pitää tottua, Alina toteaa. Se tarkoittaa hänen mukaansa myös 
vaikeuksien sietämistä lannistumatta. Vuoden 1939 sota oli keskeyttänyt 
rajakylien väestönsiirrot. Kun saksalaissodan vuoksi alueen tyhjennys alkoi 
uudelleen, moni oli jo valmistellut lähtöä tietäen, mitä oli odotettavissa. Sinä 
päivänä Alina oli ollut käymässä Pietarissa. Kun hän illalla tuli kotiin, siellä oli jo 
sotilaita. Tarvittava ja mukaan mahtuva oli pakattu lähtöä varten. Mikä jäi, se jäi. 
Alina asettui istumaan ensimmäiseen autoon. Hän oli pannut merkille, että 
auton kuljettaja oli mennyt kolhoosin kanslian suuntaan ja palannut yksin 
takaisin. Kun auto ei lähtenytkään asemalle päin, vaan suunta oli Halosiin, missä 
oli metsää, pahat aavistukset valtasivat Alinan mielen. Jospa kolhoosin 
puheenjohtaja ja kirjanpitäjä olikin viety pois ja heidät viedään ammuttaviksi 


johonkin metsään. Kolme kilometriä olisi matkaa Perin asemalle, Alina arvioi ja 

päätti karata autosta. Tapettavaksi hän ei lähtisi. Hän oli juuri tullut Pietarista ja 


passi oli mukana. Takaisin Pietariin piti päästä. 


Koko yö kului metsässä kulkiessa, kunnes hän aamulla tuli Perin asemalle. Koko 
joukko oli jo siellä. Alina kuuli, että häntä huudettiin, mutta ei ollut kuulevinaan. 
Ajatteli vain, että Jumala kyllä auttaa. Kaikki olivat iloissaan siitä, että Alina oli 
löytynyt. Koko päivä kului pakolaisten sijoittamisessa junavaunuihin kaikkine 
tavaroineen. Väkeä oli Lieskulasta, Osselinkylästä ja Anjalasta, mutta kotikylästä 
Kiiskilästä ei näkynyt ketään. Alina ehti päivän mittaan käydä lita-siskon luona 
kotona. Äiti oli mennyt Pietariin ja vienyt siskon tyttären sinne. Kaikki olivat vielä 


ihan levollisia. 


Iltapäivällä saatiin jo tuntuma sodasta. Yhtäkkiä suuri lentokone pyyhältää yli 
ihmeteltävän matalla. Oliko se omien vai vihollisen kone, ei selvinnyt. Vähän 
etäämmältä vasta kuului ampumista. Vielä pelottavammalta alkoi elämä tuntua. 
Illalla lähdettiin liikkeelle. Syyskuun 7. päivän aamu vuonna 1941 sarasti, kun 
pitkä evakkojuna saapui Laatokan rannalle Petrokrepostin (Pähkinälinna) 
kaupunkiin. Siinä mistä Neva alkaa, oli rannassa proomuja, mihin tavaroita piti 
ruveta siirtämään. Keskipäivän aikoihin ilmestyi saksalaisten lentokoneita ja alkoi 
kaupungin pommittaminen. Peloissaan ihmiset tulivat ulkosalle proomuista, 
tähyilivät taivaalle ja pitivät sähköpylväistä kiinni. Lentokoneen siivet viuhahteli 
ja tuli leimahti. Piti jäädä odottamaan iltaa ja pimeän tuloa, ennen kuin 
uskallettiin jatkaa matkaa. Toisella puolen Nevan rantaa oli sotilaskasarmit. Sieltä 


kuului huutoa, tulipalot näkyivät kauas ja sotilaita juoksi ympäriinsä. 


Illalla myöhään päästiin lähtemään. Pakolaisjoukko asettui proomun pohjalle 
toinen toisistaan kiinni pitäen. Aamulla saavuttiin Mujan piirin Koposen kylään. 
Se oli syyskuun 9. päivä. Edellisenä päivänä Leningrad oli piiritetty, sellainen tieto 
saatiin paikalliselta kioskilta. Kolmen päivän ajan odoteltiin rannassa. Seuraava 
matka tehtiin autoilla sotilaita kuhisevaan Volhovstroihin (Olhava). Ihme oli, että 


tältäkin väliasemalta selvittiin. Tällä kertaa väki ahdettiin junaan, joka vei 

pakolaiset Udmurtiaan. Pelon aiheita tuli vielä lisää, kun kiellettiin yöllä 
avaamasta vaunujen ovia. Mihin nyt viedään, kun oviakaan ei saa avata? Joku 
laittoi kivan oven väliin. Sotilasalueen läpi päädyttiin jollekin asemalle, missä 
tulijoita oltiin hevosilla vastassa. Kaksi mahdollisuutta oli valittavana: joko 
ansiotöihin turvesuolle tai kolhoosiin. Alina päätteli, että kolhoosissa tultaisiin 
jotenkin pärjäämään ja perhe valitsi niin. Selvää oli, että moni halusi päästä 
tuttuun joukkoon. Alina, vähän venäjää taitavana, kutsuttiin selvittämään, että 
nyt sadonkorjuun aikana on mentävä sinne, mistä hevosilla tultiin. Myöhemmin 


jokainen saisi mennä, mihin haluaisi. 


Asunnoksi osoitettuun taloon heitä ei tahdottukaan päästää. Alina joutui taas 
puhemieheksi pyytämään sellaista taloa, missä ei ennestään asunut ketään. Talo 
löytyi ja päästiin vihdoin purkamaan matkatavaroita. Helloja ei ollut, mutta 
leivinuuni lämmitettiin ja saatiin ateria valmistettua. Sauna lämmitettiin, vuoteet 
sijattiin ja käytiin nukkumaan. Mutta uusi yllätys saatiin kokea, kun pihaan ajoi 
hevoskuorma. Sisään asteli noin kymmenvuotias tyttö, hänen pikkuveljensä ja 
lopulta äitikin. He olivat kyseisen talon asukkaat. Pakolaiset saivat kuulla, että 
heidän tulostaan oli kiertänyt hurjia puheita: suomalaiset ovat kamalia, mitä lie. 
Peloissaan väki oli lähtenyt ja pannut ovet kiinni. Vähitellen paikallinen väestö 


tottui suomalaisiin. Heitä alettiin pitää hyvinä työntekijöinä. 


Mutta kolhoosi uhkasi mennä rappiolle. Alina pääsi kirjanpitäjäksi, kun 
kolhoosin oma kirjanpitäjä oli lähtenyt omille teilleen. Hän järjesti suomalaisille 
töitä niin, että lopulta oli jo 22 evakkotyöntekijää. Alkukesällä 1945 tuli tieto, 
että sota on loppunut. Suomalaiset olivat iloisia ja kyselivät, mitä se tarkoittaa, 
että on voitettu. Kaikki halusivat lähteä takaisin kotiin, vaikka heitä pyydettiin 
jäämään. 

Kotiinpaluu oli iloinen tapahtuma siihen asti, kun pitkä paluumatka päättyi ja 
oltiin Perin asemalla. Vastaanottajia vain ei ollut. Alina kirjoittaa artikkelissaan 


Karjalan Sanomissa 4.11.1993, että esimerkiksi Oinaalassa ei ollut yhtään taloa, 

Kiiskilässä muutama ränsistynyt talo. Jokainen yritti löytää paikan, mihin 
majoittua. Kymmenen päivän kuluttua paluumuuttajat määrättiin tulemaan 
Perin asemalle ja asettumaan härkävaunuihin. Mitään tietoa ei annettu, mihin 
heitä nyt oltiin viemässä. Puolet vaunuista jätettiin Kikkerin asemalle, ja toinen 
puoli jatkoi Volosovaan. Alina läheisineen jäi vuoden ajaksi Volosovaan. Alinan 
kanssa oli hänen äitinsä, Helmi-sisar ja Helmin tytär Eila. Alinan isä oli kuollut 
Udmurtiassa. Elämä Volosovassa oli kurjaa. Uusi sijoituspaikka vuoden kuluttua 
Pihkovan alueella metsätöissä helpotti vähän elämää. Luopumisen kotiseudusta 


Inkerissä ja sinne ikävöintinsä Alina on pukenut runomuotoon. 


En lapsuutta ja nuoruutta ma unhoittaa voi. 

Ne muistot mun korvissani koko elämäni soi. 
Ihana oli kotimme Inkerissä, 

pihamaa, puisto ja jokien lorina keväisin kylässä Inkerissä. 
Lehdot, niityt ja laidunmaat, 

jossa kylämme lapset karjaa paimensivat. 

Illalla lehmien kanssa kun kotiin palattiin, 

iloisesti paimenpilliä soitettiin. 

Muistot siirtyvät Helatorstaihin, kun vispilät 

ja haarukat me paimenet valmistettiin 

ja vanhempien lehmien sarviin ripustettiin. 

Ken muistaa tuota paimennusaikaa, se olikin vaan 


lapsuuden, metsien ja lehmien taikaa. 


Hiljainen on karjakylän tie, 

mutta muistoni sinne aina vie. 

Ei kuulu kellojen kilkatusta, 

ei mustikin, mansikin ammumista. 

Ei lehmien kellot siellä enää kilkattele, 


eikä linnutkaan siellä enää niin kauniisti visertele. 


Minne käy tuulessa kohtalon tie, 

minne ihmiset synnyinseudulta vie. 

En ikinä mä tuota uskonut ois, 

että suomalaiset Inkerissä elää ei vois. 

Sinua kaipaan mä, oma koti, 

sinua kaipaan mä päivin ja öin. 

Sulta on muistot vain jäljelle jääneet, kuinka mä lapsena leikkiä löin. 
Hyvästi Kiiskilä, hyvästi Oinaala, 

sinne en koskaan palaa mä. 

Kertokaa muistoja menneisyyden venäläisille, 


jotka jää sinne elämään. 


Alina oli elänyt Pohjois-Inkerissä 28 vuotta. Pihkovan jälkeen Sortavalasta tuli 
hänen kotikaupunkinsa pitkäksi aikaa. Monet yhteydet sukulaisiin ja tuttaviin 
jäivät tai katkesivat kokonaan. Vastaavasti uusia syntyi. Uutta avioliittoa Alina ei 
ole solminut. Äiti seurasi hänen mukanaan Sortavalaan. Alinan luonnehdinta 
äidistään, että tämä oli ollut uskovainen elämänsä loppuun saakka, viittaa 
monien elämän kolhujen ja uskon väliseen yhteyteen. Äiti oli myös ylläpitänyt 
toivoa päästä vielä näkemään rakkaat kotimaisemat. Vaikka kukkia myymällä hän 
oli arvellut pystyvänsä hankkimaan toimeentulonsa siellä. Niin hän toivoi 
kuolemaansa asti. Vuonna 1956 inkerinsuomalaisille myönnettiin virallisesti 
matkustuslupa. Alinan nuoremmat sisaret lähtivät samana vuonna. Alina jäi 


Sortavalaan, koska hänellä ei ollut mitään perhesiteitä Inkerinmaalla. 


Vuoden 1989 juhannusjuhlille Kelttoon Alina pääsi sisarensa ja tämän 
tyttärenpojan matkassa. Se oli ollut ihana kokemus monine tapaamisineen. 
Vuosikymmenien jälkeen kaikkia ei tahtonut enää tunteakaan. Niin mielellään 
olisi tavannut entisiä kotikylän ihmisiä, mutta ei ollut paikalla oinaalaisia, ei 


lieskolaisia. Paljon heitä oli jäänyt Siperiaan ja muualle. 


Sortavalassa Alina on ollut "mukana luterilaisen — seurakunnan 
perustamisvaiheissa. Silloin kun oli jouduttu Udmurtiaan, kaikki kristillinen 


toiminta oli loppunut niinku seinään. Kuitenkin kristillinen elämä jotenkin jatkui. 

Rukoilemista ei mikään lopettanut. Varsinkin äidin rukoukset Alina muistaa. 
Jumala on johtanut heitä aina parempaan ja parempaan. Niin voi sanoa pitkän 
iän antaman kokemuksen pohjalta. Alina sanoo olevansa uskovainen. Hän on 


rippikoulun käynyt, kristitty ja seurakunnan jäsen. 


Vuonna 1994 Alina päätti muuttaa Suomeen. Uuden kodin hän sai Imatralta, 
vanhusten palvelutalosta. Tavallisesti hän kuuntelee radiosta sunnuntain 
jumalanpalveluksen, mutta on joskus päässyt yhteiselle kirkkomatkalle. Alina on 
tyytyväinen elämäänsä Suomessa. Hän ei pidä Suomea vieraana maana, vaikka 
ei olekaan täällä syntynyt eikä tehnyt työtä tämän maan hyväksi. Jonkinlainen 


yhteys Suomeen hänellä on mielestään aina ollut. 


Uskontokatsomuksen jäsentyminen. Vaikka esitetty elämänkerrallinen 
materiaali voi vaikuttaa hajanaiselta, sitä käsitellään tutkimuksen kohteena 
olevaa laadullista ilmiötä valottavana kokonaisuutena (Alasuutari 1993, 28-29). 
Katsomuksellisten ainesten kehittymistä, omaksumista ja merkityksiä seuraten 
liikutaan uskonnon tiedollisella, opillisella ja emotionaalisella tasolla sekä 
tarkastellaan sitä sosiaalisten yhteyksien kautta vaikuttavana tekijänä. Mutta 
onko perusteltua puhua uskosta tai uskonnollisuudesta eri tasoilla? (Strunk Jr. 
1962, 63) Jos mittarina käytetään jotain vaatimustasoa, joudutaan helposti 
vertailuihin oikean ja väärän uskon välillä. Liioin ei voida mitata uskon laatua eikä 


määrää. 


Uskonnollinen sitoutuminen on yksilöllistä. Sekä uskonnolliset tunteet että 
sosiaalisten yhteyksien ylläpito ulkoisesti tukevana ja sisäisesti vahvistavana 
vaihtelevat yksilöllisesti. Smartin mukaan uskon ymmärtämisessä on tärkeää 
tasapaino uskonnollisten dimensioiden välillä. Niihin hän lukee opit, 
kertomukset, etiikan, uskonnolliset kokemukset, rituaalit, järjestöt ja materiaalit. 


Dimensioita on mahdollista yhdistää ja saavuttaa eri tavoin tasapaino. On 

tärkeää ymmärtää minkä tahansa tradition monimuotoisuus ja tehdä valintoja. 


Uskonto muokkautuu, koska inhimillinen elämä vaihtelee (Smart 1995, 16-21). 


Seuraavassa luvussa käsitellään kristillisen katsomuksen omaksumisen 
vaiheita. Minkälaisia sitoumuksen suuntia ja toisaalta katsomuksia muokkaavia 
ulkonaisia tekijöitä kehitysvaiheisiin on liittynyt? Mikä on ollut kodin 
ihmissuhteiden sekä kirkollisten ja muiden oheiskasvattajien merkitys? 
Elämänkertomusten — esittäminen kokonaisuudessaan — antaa lukijalle 
mahdollisuuden = palata halutessaan tarkistamaan tietyn kertomuksen 


yksityiskohtia. 


7. Kehityksen ohjautuminen 


Elämänmenoa inkeriläiskodissa. Kolmen sukupolven muodostama yhteistalous 
ja elämä saman katon alla on monen kertojan lapsuusajan kuvauksissa 
elämäntapa ja perheen lähipiiri. Isovanhemmista isoäiti tulee isoisää 
näyttävämmin = esille. Sukupolvenvaihdos perheessä jättää toimeentuloon 
liittyvät tehtävät nuoremmille, jolloin vanhemman ikäpolven edustajille jää avoin 
kenttä keskittyä perheen kasvusikäisten opastamiseen. Kertojien kokemukset 
kodista ja ihmissuhteiden toimivuudesta ovat myönteisiä. Lapsia ohjattiin 
lukuharrastusten pariin ja hyvään käytökseen. Kasvatettavien taholta hyvien 


tapojen noudattamisen ohjaus hyväksyttiin, kunhan kuri pysyi kohtuudessa. 


Mummo, vaari tai molemmat ovat olleet uskonnollisen tradition välittäjiä. 
Mummon kanssa tehtiin moni kirkkomatka. Uskollisten mallien omaksumisessa 
Sunden erottaa kokonaisvaltaisen ja pelkästään verbaalisella tasolla tapahtuvan 
perinteen välittymisen. Kokonaisvaltaisuus perustuu mallihenkilön uskonnollisen 
sitoutumisen koko persoonallisuutta sävyttävään varmuuteen. Toinen suunta on 
”vain verbaalinen” välittyminen. Esimerkiksi lapsen kanssa luettu iltarukous voi 


sujua totutun tavan mukaan, mutta tilanteesta silti puuttuu läheisyyden ja 


185 


turvallisuuden luonteinen tunnelataus (Sund6n 1981b, 106-107). Myöhemmin 
esille tulevissa tilannekuvauksissa juuri turvallisuuden tunteen läsnäolo on 


antanut merkityksen kokemukselle. 


Tunneperäisen kiintymyssuhteen synnyttäjänä äiti tai joku muu lähikontaktin 
luoja on avainasemassa (Holm 2002, 26). Muistinvaraisesti ei ole mahdollista 
palata aivan varhaisimpiin kontakteihin, mutta niiden vaikutukset antavat pohjaa 
ihmissuhteiden — luonteeseen = ja = luottamuksellisuuteen — myöhemmissä 
elämänvaiheissa. Lapsipsykiatri John Bowlby kuvaa kiintymystä (attachment) 
tavoitteellisesti vahvistavaksi järjestelmäksi (McAdams 1993, 41). Järjestelmä 
rakentuu monimuotoisesti välittämistä osoittavista arkipäivän tapahtumista. 
Lapset jotka ovat kokeneet turvallisuuden varhaisissa suhteissaan, hyväksymisen 
perheenjäseneksi, oppivat yhteisymmärryksen ilmapiirissä tuntemaan omia 
sisäisiä tilojaan ja välittämään toisista.” Kiintymyksen kokeminen heijastuu 
yleisenä positiivisena sävynä ja vahvistaa taipumusta suhtautua luottavasti omiin 


ponnistuksiin (McAdams 1993, 44-48). 


Useamman kertojan kokemuksiin on jo lapsuudessa liittynyt kuoleman 
arvoituksellisuus. Vanhuksen kuolemassa tiedostettiin elämän rajallisuus. Se 
opittiin — ymmärtämään — luonnollisena — elämän — päätepisteenä. = Apua 
sairastumiseen tai vanhuksen hoidolliseen tarpeeseen ei tavallisesti ollut 


saatavilla pitkien kulkuyhteyksien tai kulkuvälineiden puuttumisen vuoksi. 


7 selvittäessään kognitiivisen kuormituksen vaikutusta oppimisessa, Kanerva, Kivikan- 
gas, Kalakoski ja Puttonen osoittavat, että myös emootioilla ja tunteilla on osuutta op- 
pimisessa. Kyseisestä artikkelista on tähän tutkimukseen lainattu affektin käsite. Siten 
”Affekti on yläkäsite, jonka alle emootiot, tunteet ja mielialat sijoittuvat. Miielialoilla 
tarkoitetaan kestoltaan pitkäaikaista affektiivista tilaa. Emootiot ovat fysiologisesti 
rakentuneita lyhytkestoisia affekteja. Tunteet vaativat tietoista prosessointia; ne ovat 
emootioiden kognitiivisia representaatioita” (Kanerva, Kivikangas, Kalakoski, Puttonen 
2006). 

Ensimmäinen maailmansota on koskettanut kahden kertojan lapsuutta: isä ei 
ollut palannut sodasta. Kuva isästä on muodostunut äidin kertomusten 
perusteella. Lyhytkestoinen inkeriläisten vapaustaistelu Venäjän 
vallankumouksen — jatkotapahtumissa vei yhdeltä kertojalta sotatoimiin 
osallistuneen isän. Isän historia on jättänyt pojan mieleen pysyvän kiinnostuksen 
sotilastehtäviin. Isän kuoleman selvittämättä jääminen vuoden 1937 kuohuissa 
seurasi toisen kertojan koko myöhempiä elämänvaiheita herkästi aktivoituvana 
tunteena suomalaisuuteen kohdistuvasta nujertamisesta. Täysin orvoksi jäänyt 
kertoja taas muistaa kiitollisuudella kahta kasvattajaansa, jotka hän tapasi sen 
jälkeen, kun oli joutunut lähtemään sodan jaloista 1941 yksin, ilman omaisia. 
Vastaanottaneen lastenkodin johtaja oli käytöksellään saavuttanut orvon pojan 
luottamuksen. Perusturvallisuus oli jo ollut olemassa kodin perintönä päätellen 
kiintymisestä luottamukselliseen vuorovaikutukseen uusissa ihmissuhteissa. Kun 
eräs kertoja kuvaa isänsä kuoleman perheessä aiheuttanutta hätää ja muistelee 
äitinsä kehottaneen lapsia polvilleen rukoukseen, lapsi oli ymmärtänyt, ettei isää 
saada takaisin, mutta elämä ei saanut romahtaa siihen. Kertoja muistaa 
vuosikymmenien päästä saman tilanteen toistumisen hänen elämässään, ja 


siihen reagoimisen, vaikka silloin kuolemalta oli vältytty. 


Kasvuvuosina kuoleman mysteeri puhuttelee lasta, se on selittämätön, mutta 
ei salaperäinen (Fowler 1984, 53). Kuusivuotiaana kertoja ei osannut selittää 
pikkuveljelle miksi äiti nukkui riihessä, kun veli oli ihmetellyt, että äiti nukkuu 
ilman peittoa. Lapsen haavoittuvuuden korvaaminen huolenpitoon liittyvissä 
kysymyksissä on = paljolti ollut yhteydessä lähiyhteisön ymmärtävään 
suhtautumiseen. Äidin tilalle on tullut lempeä isoäiti tai lapsen surua oikein 


tulkinnut äitipuoli. 


Seitsemään ikävuoteen mennessä lapsi ymmärtää kuoleman ehdottomuuden. 
Toisaalta kuoleman kohtaaminen sekä koettelee lapsen jumalauskoa, että 


tehostaa —rukouselämää (Sundön 1981b, 98-99). Yksilöllinen uskon 

muokkautuminen =—riippuu sitä edeltäneiden uskonnolisten traditioiden 
luonteesta. Lapsen maailma on mustavalkoinen: Jumala joka suojelee, antaa ilon 
tai tuo tuskan. Kehityksen edetessä Jumalan kanssa voi jo keskustella, käydä 


kauppaa ja tinkiä (Räsänen 2002, 99). 


Kodin yhteisiä rukoushetkiä sekä kirkollisen kalenterin mukaisia vuosittain 
toistuvia juhlia voidaa tarkastella elämänkulkuun kuuluneina perherituaaleina. 
Kodin aamu-, ilta- ja ruokarukoukset ovat sisältäneet uskontokasvatuksen 
perusmateriaalia. Perhekohtaisesti Isä meidän-rukouksella päivä aloitettiin, 
lopetettiin tai aloitettiin ateria. Myös virsien katkelmat olivat rukousten 
sanallista ainesta. Polvillaan rukoilemisessa on omaksuttu ensimmäisen käskyn 
ehdottomuus jumalasuhteen laatutekijänä. Eräs kertoja on kokenut äidin 
opettaman —polvirukouksen — joka-aamuisena —valmistautumisena tulevaan 
päivään. Hänelle vaaratilanteesta selviämisen kokemus oli välittänyt itsensä 
siunaamisen —palkitsevuutta. Kirkkokäynnit olivat yhteydessä sunnuntain 
viettämiseen lepopäivän henkeä vastaavasti. Mutta jumalansanan kylväminen 
ymmärretiin myös kodin tehtäväksi. Kodin merkitys uskonnollisena kasvattajana 
vielä lisääntyi 1930-luvun vaihtelevassa yhteiskunnallisessa ilmastossa. 
Tavoitteesta ohjata lapsia ja nuoria kristillisen elämäntavan omaksumiseen ei 
silloinkaan haluttu täysin luopua. Katekismuksen ohjeen mukaan perheenisän 
tuli selittää käskyt, uskontunnustus ja Isä meidän-rukous yksinkertaisesti 
perheväelleen. Evankeliumikirjasta luettiin isän opastuksella sen sunnuntain 
tekstit, jos kirkkoon ei päästy. Musiikillinen harrastaminen täydensi sanankylvöä. 
Virsikirja ehti tulla tutuksi monelle kertojalle. Kirkossa musiikki palveli myös 
mielialan kohottajana ja tunnelman luojana. Tutkimuksen nuorimman kertojan 
ensimmäinen — osallistuminen jumalanpalvelukseen tapahtui pakolaisajan 
Suomessa. Hänen lapsuusaikanaan kirkkokäynnit eivät enää olleet mahdollisia 


Inkerissä. 

Luterilaisen kirkkovuoden juhlista yritettiin pitää kiinni. Esimerkiksi jouluaamu 
1936 Toksovan kirkossa oli saattanut kirkkovieraat hämmennyksiin, kun mitään 
jumalanpalvelusta ei tullutkaan. Juhana Varonen, joka oli viimeisiä pappeja 
Inkerin seurakunnissa, myös Toksovassa palvellut, oli jo saman vuoden elokuussa 
joutunut muuttamaan Suomeen (Luther 2000, 467-469). Joulukirkkoon lähtö oli 


jo siihenkin nähden ollut epärealistinen toiviomatka. 


Mutta joulua oli totuttu viettämään perinteisin tavoin. Joulukirkkoon tultiin 
aamukuudelta. Kirkossa istuttiin kynttilöiden valossa ja -lämmössä. Paluumatka 
hevosilla oli kilpa-ajoa lumen pöllytessä. Kotona oli kuusi, piirakat ja lahjat 
lapsille. Kuuseen tehtiin tähti ruisoljista, toinen tähti oven yläpuolelle. 
Pääsiäisaika kesti koko viikon. Juhliin valmistauduttiin huolella etukäteen. 
Mielikuvat siitä mihin oli aikaisemmin pitäydytty, ohjasivat valmisteluja. Kun 
muutokset yhteiskunnassa suuntautuivat eri elämänalueille, puuttuminen 
hengellisiin asioihin koettiin ristiriitaisena. Osoitti sekä rohkeutta että psyykkistä 
vahvuutta asettua eriävälle kannalle tilanteessa, jossa oli vastakkain koulun 
ateistinen henki ja oppilaan vanhemman periaate kasvattaa lapsensa 


kristillisessä hengessä. 


Hyvään elämään kuului Inkerissä oma talo ja omat maat. Marjat ja sienet 
lähimetsissä ja kalaisten vesien antimet käytettiin hyväksi. Toimeentulo ei 
riippunut kotitilan koosta; pientilallakin tultiin toimeen, vaikka joku kertoja onkin 
muistellut, miten aina köyhäst elimme. Työnteko opittiin kotona ja koulunkäynnin 
ohella osallistuttiin kodin töihin. Enimmäkseen vasta yhteistalouksiin siirtyminen 
aiheutti ansiotyöhön hakeutumista. Jos perhekoossa tapahtui vähenemistä. 
Vastuuta jaettiin toimeentulon hankkimisessa. Isän kuolema siirsi vastuuta 
äidille, vanhemmille lapsille tai isovanhemmille. Ahkeruutta ja toimeliaisuutta 
opittiin arvostamaan. Vanhempi ikäpolvi opetti omalla esimerkillään. Vain 
yhdellä kertojalla isän katsomustavan muuttuminen oli johtanut hänen 


eroamiseensa perheestä. Yhteiskunnallisen ilmaston muutokset vaikuttivat 

kodin aineelliseen tasoon, eivät sen sisäiseen ilmapiiriin. 1920-luvun lopulta 
lähtien yhteiskunnassa alkoi tapahtua nopeita muutoksia. Otteiden kiristyessä 


valinnan mahdollisuuksia ei ollut. 


Kaikkien kertojien lapsuuskuvauksiin ei liity suoraan uskontokasvatukseen 
viittaavia piirteitä. Lapsuuden kokemusmaailmasta löytyy kuitenkin mainintoja, 
joissa voidaan välillisesti erottaa katsomuksellisesti kantavia heijastuksia ja 


muuta 'yhteistä todellisuutta' ilmentäviä aineksia (Perttula 1993). 


Perhe-elämän kuvauksista erottuu kasvuolosuhteita leimaavia piirteitä, joilla 
saattaa olla yhteyksiä uskonnollisiin katsomuksiin myöhemmällä iällä. Kodin 
ihmissuhteita leimasi tasapainoisuus, ongelmista keskusteltiin ja vaikeudet 
koettiin yhteisinä. Kiintymyskokemukset ovat luoneet perheen kasvuikäisiin 
itsearvostusta hyvän itsetunnon kehittymisen pohjaksi. Monissa kertomuksissa 
voi todeta myönteisten vuorovaikutusmielikuvien vaikutuksen. Aikuisuuden 
vaiheissa, sisäiseen tasapainotilaan pyrittäessä niihin on ollut luontevaa ja 


rakentavaa palata (vrt. Vuorinen 1990, 98). 


Perheen yhteisiin tapahtumiin vakiintui sekä sanallista että käyttäytymiseen 
liittyvää tapakäytäntöä. Kotona opittu suomen kieli oli avain suomalais- 
luterilaiseen kulttuuriin. Inhimillisen kommunikoinnin =yksilöllinen hallinta 


mahdollistui siltä pohjalta yli kulttuurirajojen. 


Ympäristövaikutukset. Rauhalan mukaan ihminen on joka hetki suhteessa 
elämäntilanteeseensa, josta on pääasiallisesti lähtöisin se sisältöaines, jonka 
pohjalta sekä tilanteen mukaiset merkityssuhteet että niihin liittyvät tunne- 
elämykset jäsentyvät (Rauhala 1990, 40-41, 200; 1982 b, 5). Fyysinen ympäristö 
voi merkitä paljon uskonnollisessa kehityksessä: kirkko rakennuksena, 'Jumalan 
huone”, ristit kirkontorneissa ja haudoilla tai kirkon sisätilan näkymät, jotka ovat 


olleet kirkossa käyntien havaintokohteita. Ympäröivä luonto synnyttää 

havaintovalmiuksia traditiosta riippumatta. Lapsuuttaan kuvatessaan erään 
kertojan mielestä elämä oli innoittavaa. Innostuksen lähteet syntyvät 


yksilökohtaisesti (vrt. Vuorinen 1990, 127-128). 


Jokainen kertoja on varttunut maaseutuympäristössä, missä luonto on antanut 
elämyksiä. Talviurheiluun sopiva mäkinen maasto, jokien keväinen lorina ja 
kirkasvetiset uimapaikat ovat rakasta isien maata. Kirkko oli korkealla mäellä 
(Tuutari) tai maiseman kaunistuksena järviseudulla (Lempaala). Suida-joki ja 
kaksi kylää sen molemmin puolin olivat kuin sisarukset. Mieleen jäänyt kuva 
luonnosta voi säilyttää dynaamisen luonteensa. Äidin opetukseen kuulunut joki 
juokseva ja koski kuohuvainen ovat laulaneet kiitosta. Laulun synesteettinen kuva on 
johtanut ajatukset Jumalaan luojana. Luontoon kiintyminen, sen arvon ja 
kauneuden tiedostaminen yhdistyy uskonnollisena elementtinä luomakunnan 
kaitsijaan — tunnettuun — rakkauteen. — Kiintymyksen — säilymiseen — viittaa 
kotiseutukuvauksista vielä vuosikymmenien kuluttua heijastuva tunnetila, 


menetysten ikävä. 


Nyt on hiljennyt lehtokuja kirkolle ja kylätie karjaa ohjaavine paimenineen. 
Kasvuympäristö kahden runon (NJu ja ATi) maisemissa on episodista tietoa. 
Vuosien kierto on vähitellen peittänyt sotien jäljet, mutta aurinko paista 
edelleen mäkien yllä. ”Kohtalon tie” ei ole pelkkä metafora eikä ”tuuli” lainausta 
tutusta laulusta, kun runon konteksti muuttuu. Tuulella on monta efektiivistä 
merkitystä viittaamaan koettelemuksiin ja jatkuvaan surutyöhön. Molemmat 


runot ovat kotiseuturakkaudella höystettyä inkerinsuomalaisten sanataidetta. 


Sitoutumisen suuntia. Lapsuuden kehityksen ja lähiympäristön tarkastelusta 
kuvaus etenee aikuisuuteen. Minkälaisia kiinnekohtia kertojat ovat valikoineet 
on tässä esillä sitoutumisen käsitteen pohjalta. Tajunta on situaation 


ymmärtämisen ehto (Rauhala 2005a, 104). Situationaalista taustaa luovat 

yhteinen kulttuuri, yhteiskunnalliset tekijät kertojien kokemuksissa, sosiaaliset 


suhteet sekä luterilainen kirkkoinstituutio. 


Useimman kertojan aikuisuuden saavuttaminen ajoittui 1930-luvun vaiheisiin, 
toisten siitä jatkuneen sodan ja sodasta toipumisen aikaan. Ympäröivä maailma 
tarjosi rajoitetusti mahdollisuuksia tulevaisuuteen suuntaaville nuorille. Usein 


kahdenkymmenen vuoden ikään päästyään nuori saattoi vain toivoa rauhaa. 


Aikuistumiskehitys psykososiaalisella alueella voidaan tulkita valmiutena 
uusien roolien vastaanottamiseen. Uskon kriittinen arviointi (Fowler 1984) 
kuuluu tähän ikäkauteen. Itsensä toteuttamisen ja toisten tarpeiden 
huomioonottamisen välisiä — jännitteitä muodostuu. Perhe-elämään 
sopeutumisessa omat vanhemmat tulevat vertailukohteiksi. Kansallisuuden 
kokeminen on osa sosiaalista kehitystä. Merkityksen antaminen erityisesti kielen 
avulla on suomalais-inkeriläisessä kulttuurissa selkeimmin osoitettavissa. 
Sittemmin varautuneisuus suomen kielen käyttöä kohtaan alkoi vahvistua sillä, 


että sen puhujat saatettiin naurunalaisiksi. 


Kantaa ottava asennoituminen ilmaisee sitoutumista sen kohteeseen. 
Käyttäytyminen osoittaa katsomuksellisten näkemysten keskiössä olevat arvot, 
normit ja uskomukset sekä niihin liittyvien sitoutumisten vahvuuden (Glock — 
Stark 1973, 175). Yksilölliset valinnat lähtevät monista perusteista. 
Vuorovaikutus kohteiden välillä tuottaa pysyvyyttä, mitä esimerkiksi tulee 
uskonnollisiin rituaaleihin ja kirjoituksiin (Mol 1977, 216-217). Luterilainen 
kirkko pyrki luomaan aitoa yhteyttä. Molin mukaan mitä joku tekee tai ajattelee 
tekevänsä, riippuu tavasta, jolla tilanteita tulkitaan. Mol puhuu erosta 
tunnustetun uskon ja sivusta seurailevan (specktator religion) uskon välillä, jolla 
uskolla on vähän vaikutusta käyttäytymiseen. Se ei tuota sisäistä motivaatiota 
(Mol 1977, 217). Glock ja Stark sisällyttävät sitoutumisen käsitteeseen kaikki viisi 
uskonnollisuuden — dimensiota. = Tavallisesti — kristillisessä = kielenkäytössä 


tarkoitetaan henkilökohtaista uskoa, vaikka puhutaan uskosta tai traditiosta, 

Kuva 20, Tsalnan keskikoulun 3. oppivuoden luokka Uuden- 
vuoden juhlassa. Joulupukki ja joulupukin tytär ovat 
vanha ja uusi vuosi. Uudenvuoden juhlaan kuuluu koris- 
teltu kuusi ja lahjat. 

joihin tietty organisaatio on sitoutunut (Mol 1977, 221). Kirkon näkökulmasta 
usko on yhteinen molemmissa tunnustuksen muodoissa ”Minä uskon” ja ”Me 


uskomme”. 


Aikuistuva nuori on ideologista katsomusta muokatessaan monien sellaisten 
kysymysten edessä, joihin vallitsevat yhteiskunnalliset tekijät tuovat omat 
piirteensä. Perheen kesken, koulussa ja harrastuksissa = sosiaalinen 
kanssakäyminen auttaa muovaamaan käsityksiä perusarvoista. Uskontunnustus 
on uskon ja kristillisten arvojen kiinteä yhdistelmä aikuisen katsomuksen 
pohjaksi (McAdams 1993, 81-86). Rippikouluksi nimitetty luterilaisen kirkon 
uskon perusteisiin syventävä opetusjakso ei sisältönsä ja rakenteensa puolesta 


Inkerissä poikennut vastaavasta käytännöstä Suomessa. 


1920- luvulta lähtien pappispula häiritsi seurakuntien toimintaa Inkerissä ja 
vaikutti myös rippikoulujen järjestämiseen. (Esim. Pekka Bisterin tapaus 
Spankkovan — seurakunnassa, Luther 2000, 447.) Myöhemmin = seurasi 
tiukentuneita toimenpiteitä valtiovallan taholta. Vuodesta 1927 alkaen 
rippikoulu oli virallisesti kaksiviikkoinen konfirmaation valmistuskurssi. Kirkkojen 
vähittäinen sulkeminen aiheutti seurakuntarajojen häipymisen opetukseen 
osallistumisessa (Jääskeläinen 1982, 125-126). Leningradin Pyhän Marian kirkko 
palveli pisimpään kirkollisissa toimituksissa. Saksalaismiehityksen ajalta vuodelta 
1943 on kuvaus pastori Juhani Jääskeläisen pitämästä rippikoulusta. (Lpk. II, 78) 
Viljamakasiini Tuutarin Villasissa oli sekä oppituntien että konfirmaation 
tapahtumapaikka. Sillä kertaa oppilaita oli ollut 250. Ikähajonta oli melko suuri, 
kun — tavallisesti rippikouluikä = sijoittui 15.-16. ikävuosien väliin. Vaikka 
inkeriläiskodeissa oli pidetty uskonasioita esillä, rippikoulussa saatua opetusta 
arvostettiin. Se antoi pohjaa koko elämälle. Papit, nekin jotka eivät olleet paljoa 


papin koulua käyneet, tiesivät, miten ja mihin nuoria oli evästettävä. 


Mikä teki rippikoulusta vielä vanhanakin muistelemisen arvoisen kokemuksen? 


Miksi opetusta järjestettiin sodan poikkeuksellisissa oloissa, ja siihen myös 

hakeuduttiin? Kukaan kertojista ei korosta koulun suomia kirkollisia etuja, tuskin 


niillä silloin oli edes käyttöä. 


Rippikouluopetus päättyy konfirmaatioon, uskon vahvistukseen. Uskonlupaus 
seurakunnan edessä vahvistaa kasteessa alkaneen seurakunnan jäsenyyden. 
Lupaukseen liittyvä sitoutuminen on perusteiltaan monisyisempi. Topin mukaan 
(1988, 90-91) rituaaliseen käyttäytymiseen liittyy olennaisesti affektiivinen 
panos. Kun riitti konkretisoi sitoutumisen kohteen, se edistää sitoutumista. 
Inkeriläiskertojien kohdalla jää avoimeksi kysymys sitoutumisen luonteesta 
pelkästään tunnetekijöihin perustuvana. Rippikoulun päätösjuhla on monen 
kertojan kuvausten perusteella ollut vaikuttavan mieleenpainunut kokemus, 
jossa yhdistyvät sekä ulkoiset "muodolliset puitteet että yksilölliset 
tunnekomponentit. Uskonlupaus sisältää kaikki kolme uskontokatsomuksen 


elementtiä. Riitti aktivoi sitoutumisen uskon kohteisiin. 


Saksalaismiehityksen aikana suomalainen sotilaspappi kiersi Inkerinmaalla 
järjestämässä = rippikouluopetusta. Mielialat olivat kenties kohdistuneet 
odottavasti — uskonpuhdistajan *maanmiesten = avulla luotavaan uuteen 
yhteiskuntaan. Monen vuoden tauko kirkon toiminnassa selittää osallistujien 
määrän ja ikähajonnan. Luultavasti ajan levottomuus on rajannut pois 
pelkästään muodollisuuksien vuoksi osallistujat. Rippikoulu ei niissä tilanteissa 
vastannut vain aikuistumisriittiä. Joidenkin kertojien kuvauksissa siunauksen 
välittyminen ja tuonpuoleiseen sitoutuminen saavat merkitykseltään tärkeän 
sijan. Rauhalan mukaan (1982 a, 1) asiolihin ja ilmiöihin liittyvät eri kvaliteetit ja 
merkityskokemukset — ovat (tiedostusasteeltaan — yksilöllisesti — vaihtelevia. 
Rippikoulun päättävän ehtoolliskäynnin konkreettinen lähivaikutus yhdistää sekä 
tajunnallisen että kehollisen puolen samaan merkityskokemukseen, vaikka 


tapahtuman tajunnallinen merkityssuhde on symbolinen. 


Inkerinsuomalaisten kansalliseen ominaislaatuun oli olemassa pitkät perinteet. 


Positiivisen kollektiivisen identiteetin ylläpitäminen ei ollut vaatinut opillisesti 

korkeasti koulutettua sivistyneistöä (vrt. Flink 2000, 367). Venäläistymisen pelko 
ja endogaaminen avioliittokäytäntö, kaksi elämäntavan mallia, palvelivat myös 


kansallisen identiteetin kokemista. 


Yhteistalouteen — siirtymistä = alettiin toteuttaa vuodesta 1929 alkaen. 
Perustamiskokouksissa nuoret olivat lähinnä kuuntelijoita. Yleenssä kolhoosien 
perustamista vastustettiin. Ajan henkeä leimasi huolestuneisuus ja pelokkuus. 
Hyvin toimeentulevat katsottiin varakkaiksi: se tiesi menetyksiä. Karkotukset 
tulivat monen perheen osaksi. Toisaalta koettiin uudenlaista yhteisöllisyyttä: 
vaikeudet yhdistivät. Yhteiskunnallisiin vaatimuksiin sitoutuminen koettiin 
kaksijakoisena. Annatut tehtävät suoritettiin, vaikka järjestelmään suhtauduttiin 
kriittisesti. Kyseessä oli myös oma toimeentulo. Kirkossakäynti, silloin kun se 
vielä oli ollut mahdollista, tuotti ongelmia, koska sunnuntaista tuli työpäivä. 
Ristiriitatilanteissa arvot saattoivat mennä normien edelle senkin uhalla, että 


seurauksena joutui huonon työntekijän maineeseen. 


Yhteiskuntapoliittinen painostus kohdistui ajan myötä kaikkiin kansallisen 
tietoisuuden ylläpitopyrkimyksiin, koska ne eivät sopineet viranomaisten 
tavoitteisiin yhtenäistää valtakunnan kieltä ja kulttuuria (Luther 2000, 89). 
Otteiden ankaruudesta on historiaan jäänyt inkeriläisen musiikkityön 
uranuurtajan, Mooses Putron elämäntyön päättyminen. Hän on paljolti 
vaikuttanut siihen laulajakansan leimaan, joka on inkeriläisille tullut aktiivisesta 
kuorolauluharrastuksesta. Kun suuri osa Pietarin suomalaisista sekä suomalaiset 
papit olivat palanneet Suomeen, Putron perhe jäi Pietariin. Syksyllä 1919 hän 
katosi ilman minkäänlaista tietoa, mitä oli tapahtunut. Suomalainen 


musiikkielämä jatkui vielä vuosia (Luther 2000,88). 


Kirkko oli ollut isänmaallisuuden kehto: siinä rakastettiin omaa Inkerinmaata. 
Kirkon sanottiin olevan kulttuurikehto, koska kirkon yhtydessä oli kirjasto. 


Jumalanpalvelukset olivat sekä hengellisesti että sosiaalisesti kollektiivisia 

kokemuksia: mitä sunnuntaina kirkossa kuultiin, sitä kotona viikolla puhuttiin 


(Maria Kajava, Lpk. 1, 59-60). 


Viimeisenä Inkerin papeista rovasti S.J. Laurikkala oli joutunut palaamaan 
Suomeen vuonna 1937. Hänet tunnettiin puhujana, jota mielellään kuunneltiin. 
Viimeiset vuodet Inkerissä olivat olleet työskentelyä hellittämättömän kiireen 
paineessa ja jännityksen ilmapiirissä. Virkatehtävät vaativat €alituista 
matkallaoloa. Kirkko välitti sanomansa kautta luottamusta Jumalaan. Muutokset 
kirkollisessa toiminnassa seurasivat yhteiskunnallisia muutoksia. Kuulijoille 
hengellinen kielenkäyttö oli tuttua jo lapsuudesta. Nyt sanoma oli verhottava 
niin, että kuulijat kuitenkin ymmärsivät, mitä on luottamus Jumalan 
johdatukseen. Ulkopuolisissa puhe johdatuksesta saattoi aiheuttaa outoja 
tulkintoja. Julistus ei saanut antaa aiheita epäilyksiin 
vastavallankumouksellisesta toiminnasta. Papiston esiintymisiä tarkkailtiin 
yleensäkin. Pappien katsottiin olevan ”läpeensä pikimustaa joukkoa”. Näin julisti 
vastapuolen sanomalehti Vapaus, joka sai lukijoita myös Inkerissä. Lehti oli 
perustettu Leningradissa 1918 Sen ilmestyminen päättyi 1937 (Laurikkala 1970, 
95-110). 


Sosiaaliset suhteet ja yhteiseen kulttuuriin sitoutuminen ovat saaneet uutta 
merkitystä myös kotiseudultaan kauas itään karkotettujen = ja 
sotapakolaisuudesta — palautettujen — inkeriläisten — keskuudessa. = Uusissa 
ympäristöissään he olivat erottuneet muutenkin kuin kielen ja kotiseudun 
perusteella. Kazakit ja venäläiset olivat ihmetelleet heidän lauluharrastustaan. 
Jakuutit eivät olleet ymmärtäneet puhetta Jumalasta. Jos paikallista väestöä oli 
aluksi varoitettukin hurjista suomalaisista, ennen pitkää käsitykset tulokkaista 


muuttuivat täysin. Te olette kultuuri-ihmisiä, sanottiin. 


Inkerissä talkoot olivat kylän yhteistä toimintaa. Varsinkin nuoret osallistuivat 
innokkaasti heinä- ja sadonkorjuutalkoisiin. Kolhoosien perustamista tulkittiinkin 


aluksi talkoiden yhteistyömallin mukaisesti. Uusissa olosuhteissa ankarat 

luonnonolosuhteet — säätelivät tapaa työskennellä. Ympäristön — tarpeita 


huomioiden käytettiin hyväksi omat taidot ansiotulojen kartuttamiseksi. 


Kulttuuri-ihmiseksi ei tulla jonkin elämänmuutoksen tai uudelle asuinalueelle 
sopeutumisen seurauksena. Leimallisten päätelmien perusteita voidaan etsiä 
inkeriläisen kulttuurin tekijöistä ja elämäntavan muodoista. Muuttunut 
sosiaalinen todellisuus vaatii mukautumista, mutta yksilöllisesti ympäristöä 
hahmotetaan omien edellytysten pohjalta. Minän toiminta noudattaa 
ympäristöstä riippumattomia lainalaisuuksia (Vuorinen 1990, 50-51). Sosiaalinen 
sopeutuminen on olosuhderiippuvaista ja siten suhteellista, yksilön 
ymmärtämisen kannalta situationaalinen säätöpiiri oma kokonaisuutensa. 
Kulttuurinen tietoisuus lisää yksilön omanarvontuntoa ja myönteinen palaute 


vuorovaikutusta yli kansallisuusrajojen. 


Jatkossa kertojien elämänvaiheisiin liittyy muutoksia, jotka asettavat uusia 
haasteita ja tehtäviä. Monen kohdalla oma lähipiiri on muuttunut perheen 
perustamisen ja uusiin ihmissuhteisiin sitoutumisen myötä. Ulkoiset tapahtumat 
vievät olosuhteisiin, joita ei enää sävytä perinteinen kulttuuri-ilmapiiri. Onko 
uskontoon = sitoutumisella merkitystä kriisien keskellä? Elämäntilanteiden 
monimuotoista problematiikkaa vastassa on koko inhimillinen psykosomatiikka, 


sekä tajunnallinen että kehollinen ihminen. 


8. Kriisit ja mielekkyyden hahmottaminen 


Vuosien 1931-1945 välinen aika käsittää tapahtumia, joiden pohjalta kyseistä 
ajanjaksoa nimitetään tässä työssä kriisiulottuvuudeksi. Karkotukset, sota ja 
pakolaisuus ovat kriisejä tuottavia, inhimillistä elämää ulkoapäin ravistelevia 
voimia. Muutokset vaikuttavat elämäntapaan; peruskysymys yli muiden on, 
miten selvitä eteenpäin. Taulukon 3 eri historiallisista lähteistä koottu tiedosto 


vuosilta 1914-1956 on pohjana taulukon 4 kertojakohtaisille elämänvaiheille 

heidän ikäjärjestyksensä mukaan. Historiatieto on siis kertojien omaa historiaa 


selittävä aikahistoriallinen tausta. 


8. 


9. 


Sota Saksa-Venäjä 1.8.1914 — 26.11.1917 


Neuvostoliiton syntyminen: 15.3.1917 väliaikainen hallitus; 25.10.1917 
lokakuun vallankumous 


Sotakommunismin kausi 1917 — 1921 

Uuden talouspolitiikan- eli NEP-kausi 1921 — 1925 
Leninin kuolema ja linjaerimielisyyksien kausi 
Stalinin valtakausi 1929 — 1953 


Sosialismin rakentamisen kausi: ensimmäinen viisivuotissuunnitelma 
1928 — 1932, mm. maatalouden kollektivointi, talonpoikien kulakointi 


Vangitsemiset, karkotukset, väestön joukkosiirrot 1929 — 1936 


Sota: Neuvostoliitto-Suomi 30.11.1939 — 13.3.1940 


10. Sota: Saksa-Neuvostoliitto 22.6.1941 — 8.5.1945 ja Leningradin piiritys 


heinäk. 1941 — tammik. 1944 


11.Sota: Suomi-Neuvostoliitto 25.6.1941 — 5.9.1944 


12.Inkeriläinen siirtoväki Suomeen 26.3.1943 — 1.6.1944 


13. Paluukuljetukset Neuvostoliittoon 5.12.1944 — 20.12.1945 


14. Virallisen matkustusluvan myöntäminen 1956. Jo toisen maailmansodan 


päätyttyä — inkeriläispakolaisia — oli lähtenyt — liikkeelle — etsimään 
mahdollisuuksia palata kotiseuduille. 


Taulukko 3. Inkeriläisten elämään vaikuttanutta historian kulkua vuosina 1914- 


1956 

Jokaisen kertojan elämänkulkuun sisältyy vaiheita, joita on leimannut selvästi 
havaittava olosuhteiden muutos, joko yksi tai useampia. Näissä siirtymävaiheissa 
paljastuu erilaisia avaintapahtumia, toimintaa vaativia ja toisaalta yhteisöllistä 
vuorovaikutusta kuvaavia, jotka ilmentävät perusasennoitumista siihen, mitä 
keskeisesti elämältä halutaan (McAdams 1990, 170; 1993, 293). Kriisien keskellä 
uskonto ja uskonnollinen käyttäytyminen tulevat tutkimuksen huomion 
kohteeksi. Uskonnolliset painopistealueet ovat jumalasuhteesta nousevia 
tilannekohtaisia pohdintoja, joissa voi seurata rukouselämää, luterilaisuuden 


roolin, riittien, eettisten ja affektiivisten tekijöiden vaikutusta. 


Huolia, pelkoa ja hajaannusta. Neuvostoliitossa vuodesta 1921 alkanut uuden 
talouspolitiikan kausi (NEP) oli monella alalla edistyksellistä aikaa.* Tarton 
rauhansopimuksen mukaisesti suomen kieli säilyi virka- ja koulukielenä, mutta 
vain vuoteen 1936, jolloin kulttuuriautonomia lakkautettiin. Suomenkielinen 
kulttuuri joutui 'maan alle' (Lahtinen 1991, 301, 303). Yhteiskunnan 
valtaapitävien toimenpiteet edustavat kertojien muistissa aikakausien tasoa. 
Osista kootuilla historian vaiheilla yksilöllinen muisti jäsentää omaa historiaansa. 
Jokainen kokee henkilökohtaisella tasollaan niiden osumisen elämänkulkuunsa 
tapahtumina, jotka vaikuttavat toimintaan, mutta eivät ole samalla voimalla 
kohdistuneet jokaisen elämään. (Taulukko 4, liite 4) Muutoksia on koettu ikään 


ja kotipaikkakuntaan nähden eri tavoin. 


Ensimmäisen — maailmansodan — poliittis-sosiaaliset — jännitykset — eivät 
suoranaisesti heijastuneet inkeriläisten oloihin. Kahden kertojan kokemuksiin 
liittyy isän (inkerinsuomalainen) kaatuminen rintamalla. Niissä perheissä 


toimeentulo vaati lasten varhaista osallistumista yhteiseen tulonhankintaan. 


$ Neuvostoliiton historiaa koskevat tiedot ovat teossarjasta Tiedon värikäs maailma, 
osa 13, hakusana Newvostoliitto. 

Ensimmäisen viisivuotiskauden loppua kohden tultaessa kollektiivitalouden 
kehittyminen alkoi saada pakkokollektivoinnin luonnetta. Perheenisän, veljen tai 
sukulaismiehen vangitseminen tai koko perheen karkotus ja omaisuuden 
menetys — tulevat | kertomuksissa — esille. 'Naapuriapuun = ja = sukulaisiin 
turvautuminen = ylläpiti keskinäisiä yhteyksiä. Joskus naapurit joutuivat 
ainoastaan avuttomina seuraamaan lähiperheen karkottamista. Erään 
lempaalalaisen vanhemmat oli vangittu. Kymmenen vuoden kuluttua äiti oli 
päässyt vapaaksi. Kysymykseen, miksi heidät oli vangittu, kertoja, naurahtaen 
kysymystä vastasi: Mitä varten? Eihän sitä kukaan tiennyt, eikä keltään kysytty. Äiti 
oli opettanut lapsilleen kristillisen uskon perusteita. Kesällä 1943 kertoja oli 


lähtenyt Saksaan töihin kahden ikätoverinsa kanssa. 


Inkerinsuomalaiset olivat suomalaisuutensa johdosta erottuneet muista 
vähemmistökansallisuuksista.? Meillä oli kaikilla parakrahvi 38 passissa. Se merkitsi 
'valtionvihollinen', eräs inkeriläinen on kertonut. Inkeriläisten suomalaisuus 
velvoitti passin haltijan epäluotettavuutensa vuoksi ilmoittautumaan määräajoin 
viranomaisille (Isien Usko 1961, Inkerin kirkon 350-vuotisjuhlanumero, 80-81). 
Vuosikausia oli vain pitänyt sopeutua, kun muuta mahdollisuutta ei ollut, eikä 
päässyt mihinkään pakenemaan. Poliittisesti epäilyttäväksi leimaaminen saattoi 
tapahtua ilman että asianomainen olisi ollut missään tekemisissä politiikan 
kanssa. Omistusolot olivat alusta lähtien erotteleva tekijä (Tpk. III, 18). 
Kollektiivitalouden toteuttaminen oli ollut hidas prosessi ja aiheuttanut 
joidenkin talollisten siirtymistä teollisuustyöhön. Kolhooseihin liittyneet saivat 


pitää vähäisen määrän maata ja karjaa yksityistaloudessaan. Kodin menetys ja 


? Inkerinsuomalaisia tarkoittaen ei ole oikein käyttää ilmausta suomensukuiset, koska 
he ovat alusta alkaen olleet suomalaisia. Suomensukuisia ovat mm. inkerikot ja vatja- 
laiset, joita ortodoksisen kirkon usko on vähittäin sulauttanut venäläiseen väestöön. 
Ella Ojala kirjoittaa artikkelissaan (Aamulehti 30.7.1999): ”En ole koskaan kokenut ole- 
vani suomensukuinen vaan suomalainen. Siksi nimitys suomensukuinen loukkaa mi- 


” 


nua . 

karkotus tosin merkitsi pääsyä eroon painostavasta ilmapiiristä, mutta 


poliittisesti vaaralliseksi leimaamista oli vaikea ymmärtää, saati kestää. 


Olipa kysymyksessä ollut häätö, karkotus, pakkosiirto tai evakuointi, ne ovat 
olleet eroja ja siirtymisiä paikasta toiseen. Vaikutus elämänkulkuun riippuu 
voimakkuudesta, jolla tapahtuma koetaan. Henkilö- tai olosuhdemuutokset 
voivat kohdistua myös ihmissuhteisiin (Elder — Caspi 1990, 219-220). Annan 
(ASa) kertomuksessa huomio kiinnittyy sen uskonnollisuutta ilmaisevaan 
yleiskuvaan ja toisaalta kriisien (pakkosiirto, paluu, sota ja aviopuolison menetys, 
toinen häätö, uuden avioliiton vaikeudet, avioero) runsauteen. Aina köyhäst 
elimme Anna aloittaa me-muotoisesti kertomuksensa. Kolmen sukupolven 
yhteiselämää oli leimannut isän luterilaisuudella ohjeistama perheensä 
huoltaminen. Se jatkui myös uusissa olosuhteissa, jotka eivät kuitenkaan 
toimeentulon kannalta osoittautuneet aikaisempia paremmiksi. Annan rohkeus 
palata Inkeriin johti myöhemmin muun perheen paluuseen. Vuodet 1936-1942 
tiesivät jatkuvaa varuillaan oloa. Sota vei puolison rintamalle. Anna ei kerro, 
miten hän oli selvinnyt pienen esikoisensa kanssa sekä pitkän evakkomatkan että 
pohjoisen kylmiin olosuhteisiin asettumisen. Ravintotilanne kuitenkin helpottui. 
Uusi avioliitto toi uuden kriisin ainekset. Annan perhekäsitys ei sopinut yhteen 
puolison kasvatusperiaatteiden kanssa. Jossain tuli raja vastaan sillä 
seurauksella, että hän oli taas yksinhuoltaja. Karjalaan muutto tapahtui kuitenkin 


ulkoisesti rauhallisissa oloissa. 


Kaksi sisäiseen tasapainoon tähtäävää hallintakeinoa Anna tuo esiin 
kertomuksensa lopulla: myönteisiä tunteita herättävät mielensisäiset kuvat 
lapsuuden — kotiseudusta yhdessä aktiivisesti ympäristöön suhtautuvan 
kiinnostuksen kanssa ovat säilyttäneet hänen tyytyväisyyttä leimaavan 
elämänotteensa (vrt. Vuorinen 1990, 67-68). Siihen verrattuna toteamus Mie en 


hyvvää nähnt mittää edustaa alakuloisuutta, joka kuitenkaan ei ole jäänyt 

hallitsevaksi. Kertomuksesta sille löytyy ohjeellinen selitys: Jumalan haltuun menet 


aina. Käsite aina fokusoi yhteenvedonomaisesti tapahtumien kulkua. 


Marin (MHä) kertomuksessa on joitakin samoja aineksia Annaan verraten. 
Vuosiin 1931-1935 mahtuu pakkosiirto kahteen otteeseen. Myös Marin 
nuoruusvuosia oli värittänyt paluu kotiseudulle viranomaisia uhmaten. Lyhyeksi 
jääneeseen — elämänvaiheeseen — tuli — kuitenkin — sisältymään — valoisa 
rippikoulukokemus, jota mahdollisuutta karkotuspaikkakunnalla ei olisi ollut. 
Silloisessa rippikoulussa Mari ei ollut ainoa salaa osallistuva. Tunne-elementit, 
sekä pelko että ilo, olivat vahvasti mukana. Kiinnijoutumista oli varottava, mutta 
yhtä suuren riskin kirkko oli ottanut. Koska kaste tulkittiin siirtymäriittinä, kirkon 
jäseneksi ottamisena, siihen kiinnitettiin suurempaa huomiota kuin saarna- ja 
opetustoimintaan. Myöhemmin maallikkosaarnaajienkin jouduttua 
syytetoimenpiteiden kohteiksi, erityisen raskauttavina tekoina pidettiin juuri 


kasteiden toimittamista. 


Marin perhe kuului niihin kahdesti karkotettuihin, joiden oli ollut vaikea 
sopeutua Keski-Aasian ilmasto-oloihin. Lisäksi punatauti oli yksi pahimpia 
tappajia. Mutta kaukana sieltä, missä sota muutti maailmaa, pakkosiirretyt saivat 
keskittyä toimeentulolähteiden luomiseen. Vaikka mahdollisuuksia oli vähän, 
hyvinvoinnin edellytyksiä saattoi hakea myös mahdollisuudesta suomenkieliseen 


kanssakäymiseen ja uskonnonharjoituksen vapauteen. 


Marille tarjoutui työmaa sairaalasta. Runsaan kymmenen vuoden ajan, 
toimiessaan palveluammatissa, hän oli voinut toteuttaa taipumustaan 
huolehtimiseen sekä ammatillisesti että kodin piirissä. Arkkujen jatkuvaan 
valmistamiseen huomion — kiinnittäminen toimi — pikemminkin — elämän 
ylläpitämiseen sisältyvien arvokäsitysten herättäjänä kuin minkäänlaiseen 
lohduttomuuteen johdattavana ajatuksena. Kun tuli aika suunnitella paluuta 


lähelle kotiseutuja, Marilla oli jo oma perhe huollettavana. 

Sota on sotaa. Inkerinmaan suomalaisväestö koki toisen maailmansodan 
vaiheita lähietäisyydeltä. Saksalaiset tulivat kuin hyökkääjät ikään. Paikallinen 
asujaimisto joutui majoittamaan sotilaita. Maakuoppia kaivettiin paitsi suojaksi, 
myös elintarvikkeiden ja arvotavaroiden varastointiin. Ympäristö oli yhtä 
jyskettä. Kolme vuorokautta saattoi kulua maakuopan suojassa. Vähitellen 
ruokavarastot hupenivat. Kun sota pauhasi täysillä, tilapäisiin pakopaikkoihin 
turvautunut väki ei kaikin ajoin ollut selvillä sodan kulusta, olivatko venäläisten 
vai saksalaisten hoteissa. Paikoin jouduttiin kahden rintaman väliin, kun 
venäläiset tulittivat saksalaisia tulosuuntaan kylien yli. Mikään ei tehnyt 
olosuhteista siedettäviä, mutta kärsimykset koettiin yhteisinä. Jokainen ymmärsi, 
ettei näin voinut enää kauan jatkua. Jos sodan iskuista säästyikin, kuolema tuli 


eteen nälän ja sairauksien seurauksena. 


Eeva (EHa) oli lapsena kokenut äidin menettämisen. Nuoremman veljensä 
kanssa hän varttui sisarustensa hoivassa. Eevan omassakin perheessä isommat 
lapset — joutuivat — huolehtimaan — pienemmistä vanhempien — työaikana. 
Sotatapahtumista Eeva ei kerro paljon ja syykin on ymmärrettävä: lapset kärsivät 
eniten. Ja ko sota alko, niin on haikea luatii, mie en jaksa luatiikaa. Pahinta oli ollut 
yksi pakosalla vietetty yö, jota perheen pienin ei ollut kestänyt. Kylmettymiseen 
menehtynyt pienokainen oli pitänyt haudata metsään. Kuitenkii pappi siel ol, 
siunas lapsen ja hauvattii. No laps pantii sammaliihen sinne (Lpk. V, 33-34). 
Hautapaikka jäi merkitsemättä, vain muistikuva tapahtuneesta ei häviä. Lyhyen 
episodin ydin on kahdessa yksityiskohdassa. Tapahtumapaikalla on ollut pappi 
läsnä. Hautaustoimituksen = kristillinen toteutus tuo siihen lohduttavan 
elementin. Äidin tajunnassa ei myöskään jää vähälle sen merkitys. että pieni 
vainaja on voitu peittää sammalilla. Haikeus kuvaa surua, jota on pitänyt 
selvittää syvältä, koko olemuksen tasolta. On luontevaa liittää suru sotaan ja 
saada menetyksiin mielellisesti hallittavampi ote. Eeva siirtyy kuvailemaan 
kokoamisleirin olosuhteita, miten paljon siellä menehtyi pakolaisia. Taaksepäin 


katsoen mennyt on olemassa nykypäivään rinnastettavana ulottuvuutena. Niin 

ajatellen tästä päivästä löytää kiitollisuuden aiheita. Elämänkertymään mahtuu 
kirjava joukko aineksia, joista voi luoda yhtenäisyyden, vaikka kaikkea ei 


ymmärtäisikään. 


Useimmille = inkeriläisille saksalaismiehittäjät olivat pettymys ja näiden 
halveksiva käyttäytyminen tuntui järjettömältä varsinkin, kun sitä vertasi sotilaan 
vyöhön painettuun tekstiin Gott mit uns. Sodan kaaoksen keskellä elämässä 
kiinni pysyminen vaati voimia. Katri (KPu) oppi sen tajuamaan. Nuoruusikä oli 
ollut jatkuvaa työntekoa isän puuttuessa perheestä. Äiti oli taitava, mutta myös 
vaativa työnantaja. Toista oli kollektiivitaloudessa. Oli omaksuttava yhteispelin 
henki, vaikka vaatimusten raja joskus tulikin vastaan. Mihin pisteeseen asti 
ihminen voi luopua itsemääräämisestään, kun se ei ole ristiriidassa moraaliselta 
näkökannalta arvioitavissa auktoriteettiasemassa olevia kohtaan. Näkökulma 
kapenee ja vaihtoehdot vähenevät huomattavasti vieraan miehittäjävallan 
luomalla näyttämöllä. Katrin kertomuksessa episodit seuraavat toistaan. Hän on 
ollut uuvuksiin asti liikkeellä hankkimassa perheelleen jotain ravinnoksi 
kelpaavaa. Hänen oma situaationsa on osa ympäröivää kaaosta. 
Yhteiskunnallisen valtakoneiston tilalle on tullut sotilaallinen organisaatio. Katri 
ottaa vastaan sen määräykset omaan autonomiaansa luottaen. Tarvittaessa 
käynnistyy kommunikointi, jossa saksan kielen aktiivinen sanavarasto ei ole 
runsas, mutta tilanteeseen nähden riittävä. Puhe Kalt, Kinder, Kinder kohti 
kiväärinpiippua on silkkaa venäläistä rulettia, tai saksalaista. Kertoessaan hän 
selittää, miten siinäkin oli sitte tämmönen onni. Kun taas oli pitkä kävelymatka 


takanapäin, mie vetin enää itseäin, mut ymmärsin, mistä voimia oli. 


Kun elämäntilanteet muuttuvat lähes päivittäin, ihmisen ymmärtäminen 
kolmijakoisuuden pohjalta ei tunnu riittävältä, vaikka kaikki puolet ovatkin 
tulkinnassa mukana. Uskonnollinen ajattelu heijastuu viittauksenomaisesti, 


mutta kuitenkin merkitsevästi kuvauksissa, joissa on tunnistettu jotain toimintaa 

energisoivaa tukea (Rauhala 1982 b). Kertojalle ilmaisu mistä voimia, on yksi 


hänen silloisen olemassaolonsa oleellinen puoli ja edellytys. 


Muistinvarainen tapahtumakuvaus sijoittuu elämänkokemusten merkitysten 
siivilöimänä omaan luokkaansa. Gagnonilla historiallisen ajan luokituksessa 
yhtenä ryhmänä on yksilöllinen ajankuvaus (Gagnon 1981, 51-57). Missä 
McAdams puhuu ydinepisodeista menneisyydestä erottuvina tapahtumina 
(McAdams 1985, 128; 1990, 169), Gagnonilla on lyhyt kertomus (the anecdotal 
recollection), autenttinen jälki aikanaan koetusta tapahtumasta. Sensitiivisyys 


kokemuksen kuvaamisessa on riittävä tae myöhempää käsittelyä varten. 


Kesän 1941 vaihduttua syksyyn Neuvostoliitto aloitti väestön evakuoinnin. 
Ensin oli niiden Pohjois-Inkerin rajakylien asukkaiden lähdettävä, jotka vuonna 
1936 alkaneissa väestönsiirroissa oli jätetty paikoilleen. Nyt elettiin odotuksen, 
huolten ja pelon ilmapiirissä. Vielä oli muistissa mielivaltaiset vangitsemiset ja 
syyttömien tuomitsemiset. Väärin tulkitut havainnot saattoivat johtaa 
paniikinomaiseen käyttäytymiseen, mitä esimerkiksi Alinan (ATi) kertomus 
osoittaa. Meillä oli se hirmu nii syvvää mänt, on Hilman (HHe) tulkinta ajan 


luonteesta. 


Elintarvikepulan jatkuvasti vaikeutuessa miehityslinjan molemmin puolin, alkoi 
seuraavan vuoden keväällä Leningradin mottiin jääneiden siirto sodan 
ulottumattomiin. Viikkoja kestänyt matka Udmurtiaan, Jakutiaan tai Omskin 
alueelle, kävi jo lähtiessä heikkokuntoiselle kansalle raskaaksi (Ronkonen 1989, 
194-221). Tukala oli myös miehitetyiltä alueilta pakolaisleireille koottujen asema. 
Parhaiten selvisivät ne, jotka jo sitä ennen olivat hakeutuneet Viroon töihin. 
Joillakin oli ollut tyly lähtö kodeistaan. Saksalaiset tulliit ja sanoit, jot huomen 
lähette, Viroon teit viijää. Ei antaneet autoo, kaheksan kilometrii myö käveltii. Sit 


Virosta tultii Suomeen. (Lpk. 1, 5-6) Merimatka Paldiskista Hankoon ei enää voimia 
kysynyt, jos siihen asti oli kestänyt. Suunnitelmat inkerinsuomalaisten 


evakuoimiseksi = miehitetyiltä alueilta Suomeen oli aloitettu jo sodan 

alkuvaiheissa, mutta niiden toteuttaminen vei pitkään. Ensimmäiset 
laivakuljetukset marraskuussa 1942 kohdistettiin inkeriläisten sotaorpojen 


sijoittamiseen Suomeen (Tuuli 1988, 42-43). 


Nuorta inkeriläistä naisväestöä oli sekä kehotettu että määrätty lähtemään 
töihin työvoimapulasta kärsivään Saksaan. Siirtotyöläisen työpäivästä tuli sekä 
pitkä että usein raskas. Noin puolentoista vuoden palvelusajan jälkeen nuori oli 


valmis siirtymään Suomeen. '% Liitteet 3 a-e) 


Kaikki sotakuntoiset inkeriläismiehet eivät joutuneet rintamalle. Joidenkin oli 
palveltava työarmeijassa, mikä palvelu jatkui vielä sodan loputtuakin. Kahden 
kertojan rintamaolojen kuvaukset ovat sisällöltään erilaiset. Väinö (VKo) palveli 
talvisodassa ns. kansanarmeijan riveissä. Hänellä oli takanaan perusteellinen 
sotilaskoulutus. Yhdistettynä ajankohtaiseen kutsuntaan, asetelma ei vastannut 
hänen koulutuksen pohjalta syntyneitä odotuksiaan. Mutta minkäänlainen 
vastahankaan asettuminen ei tullut kysymykseen. Yksi hänen kertomuksensa 
johtoajatus on tehtävien tunnollinen suoritus ja kunnioittava asennoituminen 


esimiesasemassa oleviin. 


Talvisodan alkaessa Reino (RPe) oli vasta varusmiespalveluksen suorittanut 
nuorimies. Jatkosodassa eteen tuli ankarat kokemukset. Haavoittumisesta alkoi 
pitkä toivon ja pettymysten sävyttämä tapahtumien sarja. Jos sodassa 
selviämisen ajatellaan olevan ”Korkeimman kädessä”, Reinon käsitys oli 


vastakkainen, vaikka ajatus sopi hyvin uskonnolliseen käsitykseen suhtautua 


'0 Saksaan töihin sijoitetuilla oli vapaus päättää jäädäkkö vai lähteä Suomeen. Suomen 
konsulin virasto korosti ehtona lähtijöiden inkeriläisyyttä ja suomalaista syntyperää. 
Palvelustehtävissä on edellytetty ”erinomaisen maineen” säilyttämistä loppuun saak- 
ka. Suomen viranomaisilla ei ollut mahdollisuutta, jos tilanne olisi sitä vaatinut, puut- 
tua työolojen parantamiseen. Liitteessä (3) mainitussa tapauksessa palvelussuhde on 
ollut rikkeetön molemmin puolin. Paluumatka on tehty Nirnberg-laivalla. Hankoon tuli 
kerralla noin 350 inkeriläistä. Matkan varrella oli viivytty viisi päivää Danzigissa 
(Gdansk). Lohjan karanteenileirissä oli annettu muukalaispassi. Vasta avioliiton solmi- 
minen Suomessa toi liitteen henkilölle aikanaan Suomen kansalaisuuden. 

vaaranalaisiin olosuhteisiin. Suomalaisten vangiksi joutumisesta oli liikkunut 
pelottavia käsityksiä. Siksi kaksi sotakaveria sopi keskenään, että toisen 
haavoittuessa toinen hoitaa asian armonlaukauksella. Tosipaikan tultua kaveri 
lähtikin pakoon. Näytti siltä, ettei mikään pelastaisi Reinoa pahimmalta. 
Etsintäpartion ryssittelevä keskustelu kuului jo läheltä; tilanne vaikutti 
havainnoijan kannalta karulta. Niinpä kysymykseen, oliko hän elävä vai kuollut, 
oli viisainta vastata venäjäksi. Pian sen jälkeen ei olisi enää mitään sanottavaa. 
Strunk Jr. soveltaa hahmopsykologian kenttäteoriaa tulkitessaan inhimillistä 
käyttäytymistä yhdessä havaintokentän ja havaitsijan ominaisuuksien 
yhdistelmänä (Strunk Jr. 1962, 26-27). Reinon tilanteessa on lähellä tulkinta 
havaintokentän määräävästä vaikutuksesta. Pelon kaikkoamisen myötä Reinon 
mieliala kääntyikin nousuun. Myöhemmin kenttäpastorin kanssa käyty 
keskustelu oli jo luonteeltaan sielunhoidollista. Sitäkin tarvittiin, kun seuraavat 
vuorokaudet piti selvitä maastossa janoisena ryömien. Energiaa riitti vielä toisen 
haavoittuneen huoltamiseen. Aikanaan uusi sotaan lähtö, tällä kertaa Suomesta, 
päättyi takaisin Neuvostoliittoon luovuttamiseen, vaikka tavoitteena oli ollut 
elämän jatkaminen Suomessa.!* Saattajana olleen suomalaisen sotilashenkilön 
toivotus Älä toivojais kadota, minne jouvut ei ollut mikään tavanomainen fraasi. 
Lähtijän korvissa se viritti muistot. Olihan hänellä jo takanaan yksi Siperiaan 
karkotus. Alaikäisyytensä vuoksi hän oli välttänyt kuolemantuomion. Nyt 
seuraavat kymmenen vuotta tulivat vaatimaan toivon näkökulmasta kaikin 


keinoin ja voimin kiinnipitämistä. Noutavien vastuuhenkilöiden odottaminen 


" Kotimaa kirjoitti 3.12.1993: Vuosina 1942-1944 Suomen armeijassa taisteli 1800 in- 
keriläistä sotilasta. Valtaosa heistä liittyi ns. Heimopataljoonaan, johon kuului myös 
3200 virolaista. Ks. myös Nevalainen 1990, 304-306. Vuosina 1947-1948 inkeriläisten 
pidätyksistä ja luovutuksista kertovista lehtikirjoituksista käy ilmi, että suomalaisia on 
ollut apuna ko. tapahtumissa. Pidätykset ovat koskeneet myös inkeriläisiä siviilejä, Aa- 
mulehti 1.11.1947, 22.2.1948, 19.3.1948. Vankien karkaamiset Suomesta itärajalle kul- 
jetusten aikana, olivat tavallisia. Aamulehti kirjoitti 5.8.1945 inkeriläisvankien pakoyri- 
tyksestä. Erityisesti kirjoituksessa kiitetään ”urheata matkustavaista naishenkilöä” ar- 
kailemattomasta viranomaisten avustamisesta. 

käsiraudoissa ei antanut noudettavan kannalta toivolle edellytyksiä. 
Elämäntilannetta oli liian paljon sävyttänyt sisäinen levottomuus ja toisaalta 
turhautumisen tunteet pakenemisen mahdollisuuden käyttämättä jättämisestä, 
kun pako olisi voinut onnistua. Oliko pelko estänyt viileää harkintaa 
edellyttäneen toiminnan vai tiedostamaton vastenmielisyys käyttäytyä 
suomalaiselle sotilaalle sopimattomalla tavalla. Vuosikymmenien jälkeen Reino 
kuittaa asian toteamalla: No se ol miun, sellail täyty olla. Hän kertoo muistelleensa 
usein ja arvostaneensa hänelle lähtötilanteessa lausuttuja sanoja toivon 
säilyttämisestä. Nyt hän on Suomessa jo viidettä kertaa. Jumala on ollut kaiken 
takana, on hänen päättelynään rinnastettavissa aikaisempaan lausuntoon 
elämäntilanteen kohtalonomaisuudesta. Passiiviselta vaikuttava pohdinta 
saattaakin heijastaa sisäistä aktiivisuutta, kun tulkintaa ohjaa uskonnollisen 
merkityksen tavoittaminen (Vuorinen 1990, 68). Jumala on kuljettanut ja 


näyttänyt, jot hää on kaikkivoipa on kertojan varmalta vaikuttava käsitys. 


Kahdeksas luku alkoi faktisella kuvauksella siitä todellisuudesta, joka on 
kertomusten taustalla olevaa historiallista aikaa ja heijastaa valikoivasti aineksia 
yksilöllisen — situaation rakennetekijöihin = (Perttula 1993). Yhteiskunnan 
muutokset ja sota aiheuttivat myös kylä- ja perheyhteisöjen kontaktien 
katkeamisia. Valikoidut henkilöanalyysit tuovat tapahtumia lähietäisyydelle. 
Tavoitteena on kiinnittää huomiota kertojien erilaisille kokemuksille antamiin 


tulkintoihin ja ymmärtää niiden merkitykset henkilökohtaisella tasolla. 


9. Uskon näköaloja 


Hajaannus, vaellus- ja paluuvuodet nostavat esiin selviytymisen ongelmat. Sen 
jälkeen kun koti oli pitänyt jättää, tuntui kuin olisi ollut matkalla kaiken aikaa, on 
erään kertojan kokemus. Kun paljosta oli luovuttu, olisi jatkossa puhuttava 
vaikeuksien sietokyvystä. Minkäänlainen kapinointi ei tullut kysymykseen, eikä 


se liioin ollut kuulunut inkeriläiseen mielenlaatuun. Elämä oli vain saatava 

sujumaan. Omatoiminen yritteliäisyys saa erilaisia muotoja ja yksilöllisiä 
korostuksia. Katsotaanko elämän ohjautumista hallinnan (coping, control) vai 
ulkoisen todellisuuden ehdoista käsin, uskonnon tuki on seuraavan tarkastelun 
johtoajatus. Yhteyttä tuonpuoleiseen sävyttää henkilökohtainen suhde, usein jo 
kehitysvuosiin liittyneenä vaikuttajana. Pyrkimys yhteyteen ja yhteisön läsnäolon 
kokemiseen tulee esille sekä riittikäyttäytymisen muodoissa että erilaisena 


prososiaalisuutena. 


Minä rukoilen. Elämänkertomuksiin liittyy kuvauksia tapahtumajaksoista, joista 
heijastuu ikään kuin sisäänkirjoitettu tulkinta omasta selviytymisestä sekä 
laajemmin ymmärtäen puhe ”meistä” tarkoittaen omia läheisiä ja paikoin koko 
heimoyhteisöä. 


Pittää luottaa vaan siihen, jotta jos Herra minnuu varjelee, sit mie olen varjeltu. 
Lpk. II, 35. 


Jumalan haltuun menet aina. Hiä auttaa, vaik mihin menet. Lpk. 11,4. 


Ja me saahaan kiittää, ko taas Taivaan Isää, et hää on tämänkin osan järjestänyt. 
Itse en ole tehnyt mittää, kun neuvoja on aina annettu. Lpk. V, 2. 


Kyl mein puolel rukoiltii Jumalaa sillo kovvaa, ku puhuttii siint sotasta nii aina. 
Lpk. VI, 29. 


Me aina sanottii sit, et Jumala johatti meijät sinne, ku ajettii myö, ku pommittiit 
meijä eteltäin.- - - Jumalan nimes ko lähettii, ni hyväst pääsimme. Ajattele, koko 
yön matkustimme hyvin. Lpk. VI, 50. 


Näin Jumala johtaa. Sen takii mie näit puhun, jot ihminen ei ajattelis, et hänen 
asiat ei ole tiiossa. Lpk. II, 43. 


Uskonnolliseen kokemiseen nähden korostukset vaihtelevat, mutta kielteistä 
suhtautumista uskontoon ei ilmene, ei liioin epäilevää asennetta. Kysymys on 
siitä, mikä eri tavoin viittaa korkeimpaan voimaan ja vakuuttaa rukoilijan sen 
todellisuudesta. Inhimillinen perustarve on ylläpitää ja lisätä itseymmärrystä (the 
perceived self). Oma sisäinen maailma on ikään kuin tarkkailun kohteena. 


Yhdessä ulkoisten tekijöiden vaikutuksen kanssa syntyy uskonnollinen kokemus, 

jota rukoilija arvioi siihen liittyneiden tunteiden avulla (Strunk Jr. 1962, 92-93). 

Seuraava katkelma on Marin kertomuksesta (Lpk. IV,28): 
Muistan sota-aikan, kun mun miehein kirjoitti, et minä olen niin sairas. Mari 
rukkoile Jumalaa, että Jumala korjais minut pois. Minä ajattelin itseksein. Mie 
oli siin parakis, siin ol miun veljen lapset ja kaik. Mie menin sinne, mis mein 
lehmä oli, sinne menin. Panin sen toppatakin siihe ale, ko käin polvillein siihe. 
Oikein ko rukkoilin. Mitä mie rukkoilin, en tiijä. Mie niin paljo rukkoilin, et mie 
kaik herposin. Mie niinko putosin siihe. Ajattelin mitä tiä on tällästä, mie 
puttoon ihan. Jot onk se näin lyhyt mein elämä.---- Mie ko sain kirjeen, katsoin 
kerran siihen, hänen käsialaa on. Ahaa, hänen käsialaa. Ko avasin auki, hää sano, 
Mari mie en tiijä tätä Jumalan johdatusta, hää kirjotti. Jos mie yhtäkään sanaa en 
valehtelis, mie tahtosin sellain puhella, jot mikä lie tult, sano, ko mie käyn 
piäsemään. Hänellä oli verinen mahatauti. Hiä ei pääst tilastkaa ennää. --- Eiks 
siinä ole Jumalan armo. Kaik korjaantu. Hää tul kottii, vot. 


Rukous avun saamiseksi ahdinkoa synnyttävään tilanteeseen ei ole riittävä 
peruste. Toinen yhtä tärkeä on uskonnollisen käyttäytymisen suuntautuminen 
tuonpuoleiseen. Suhde rukouksen kohteeseen liittyy itsetarkkailuun ja 
arviointiin — rukouksen — vaikutuksista. = Edellä —esimerkkitapauksessa = on 
tunnistettavissa vaihtelevasti uskonnollisissa kokemuksissa esiintulevia tekijöitä 
(Strunk Jr. 1962, 87-88). Kertoja on pannut merkille sekä poikkeavuutta omassa 
orgaanisessa tilassaan että kielellisessä tuottamisessa. Ajattelua virittävänä 
prosessina rukous antaa yksilöllisesti mahdollisuuden kehittää itseään 
suhteellisen vakaassa kontekstissa. Jumalasuhteen kuvaajana rukous on 
monimuotoinen; ilmiönä sitä voidaan tulkita ja ymmärtää sekä behavioraalisen 
että fenomenologisen merkitysyhteyden kautta (Strunk Jr. 1962, 92, 95). 
Persoonallinen rukouselämä liittyy jumalasuhteen ylläpitämiseen. Rukoilijan 
asenne on nähtävä sen valossa, miten hän on tulkinnut Jumalan vastaavan 
odotuksiinsa. Taaksepäin katsoen moni asia on järjestynyt: Jumala on auttanut, 
varjellut, hoitanut ja ohjannut, mutta myös johdattanut rukoilemaan, 
suorittamaan jokin tehtävä tai olemaan apuna toiselle. Kysymyksessä on silloin 


enemmän vuorovaikutus- kuin riippuvuussuhde. 


Helena (HHa) oli omaksunut varman vakaumuksen rukouksen merkityksestä 


ongelmatilanteissa. Kun Suomessa vietetty pakolaisaika oli ehtinyt vuoden 1944 

syksyyn, rauha tullut ja sen myötä Neuvostoliiton vaatimus palauttaa 
inkeriläispakolaiset, Helenan päätös lähteä takaisin perustui siihen, jatkuisiko 
elämä yhdessä puolison kanssa. Järjestys on se, että Jumala neuvoo, mitä on 
pyydettävä. — Vastauksena rukoukseen syntyy päätös palata. Helenan 
jumalasuhteessa yhteys toimii: ihminen pyytää apua tai ohjetta ja saa 
vastauksen. Toiminta edellyttää Jumalan tehtäväksiannon ymmärtämistä. Helena 


nimittää sitä johdatukseksi. 


James MI. Lee on tutkinut kasvatuksen vaikutusta uskonnollisiin kokemuksiin. 
Uskonnollinen opetus (instruction) on osa uskonnollista kasvatusta (education). 
Inhimilliseen kokemiseen kehittyy jäsentynyt tapa kokea uskonnollisesti. 
Uskonkokemukseen | liittyy myös vuorovaikutuksellinen luonne ja yhteys 
ympäristön ihmissuhteisiin (Lee 1995, 536-537, 558). Kun joku on muistanut, 
miten äiti joka ilta kiitti vajaasta vatsastakin, äidin rukous edusti hänelle vahvaa 
uskoa. Jos jokin seikka pitää toteutua, se on Herralla tiedossa. Koti paloi, perhe 
joutui taivasalle, mutta äiti ei murtunut. Kristinuskon näkemys siunauksen 
kätkeytymisestä kärsimykseen oli ainakin toivoa ylläpitänyt asenne. Toisen 


kertojan muistissa äiti oli koko elämän jumalallinen. 


Jokaisella kertojalla on ollut myönteisiä kokemuksia suhteessa kasvattajiinsa 
sekä kotona, koulussa että useimmilla myös kirkossa. Kasvatus ymmärretään 
tietoisena ohjauksena, jota leimaa vuorovaikutuksellinen kiintymyssuhde. Myös 
rajoja on asetettu ja ylläpidetty. Mukautuminen kirkon opetukseen lapsuudessa 
on tärkeä arvopohja. Merkitys kohdistuu siihen, miten uskonto myöhemmin 


ohjaa käyttäytymistä, kun kokemusten kenttä laajenee (Allport 1967, 26-27, 71). 


Rukous tuottaa erilaisia samastumisia. Jo perhepiirissä lapsi on oppinut 
sijoittamaan itsensä ulkoisiin, vähitellen merkityksen pohjalta valikoituviin 
kohteisiin. Itseymmärryksen lisääntyessä siitä on voinut kehittyä tapa jäsentää 
maailmaa. Yhdessä kodin uskontokasvatuksen kanssa kirkolla on ollut osuutensa 


ohjata samastumisten suuntaa (Strunk Jr. 1962, 95-96). Rukoilla ilman erityistä 

vaikeuksista johtuvaa syytä, mitä esimerkiksi perheen yhteiset rukoushetket ovat 
olleet, on moni kertoja omaksunut elämäntapaansa. Lutherin mukaan Jumala 
kohtaa ihmisen siinä todellisuudessa, mikä on häntä ulkoisesti lähellä. Ihminen 
rakentaa kokemusmaailmansa omalla viitejärjestelmällään ja tulkitsee sen 
pohjalta kokemuksiaan (Sunden 1959, 114, 129). Kertojien seuraavista 
lausumista päätellen uskonnon pohjalta rakentuva viitejärjestelmä kattaa 
lyhyesti ilmaisten koko elämäkerrallisen materiaalin: 

Usko on säilynyt ja tulloo säilymään. Uskon varassa olen elänyt aina. Lpk. II, 

26. 


Pitäis etsii vaikeistakin päivistä kiittämistä. Ne on tarpeelliset, ku Isä ei anna 
lapselleen mitään, mikä ei ole hänelle tosi hyödyksi. Lpk. II, 51. 


Rukous auttaa joka asiassa. Jumala on apuna. Minulla on kaikki käynyt niin. 
Kun Leningratistakin mie tulin viime hetkellä pois. Lpk. II, 71. 


Ihan armosta on tullu kaikki. Uskoa ei mikään horjuta. Ikinä minä en luovu 
Jumalasta. Se on auttanu niin monta kertaa. Lpk. II, 76. 


Rukous on keskeisin jumalasuhdetta = ylläpitävistä = tekijöistä, joiden 
yhteisvaikutuksesta usko seuraa. Behavioraalisena tapahtumana rukous on oma 
lajinsa uskonnollista käyttäytymistä (se/f-perception theory). Rukoilijan asenne 
on tietoisesti itsetarkkailun ohjeistama. Fenomenologinen selitys painottaa 
itsetuntemuksen — lisääntymistä ja siten uskonnollisesta näkökulmasta 
kehitysvaikutuksen mukanaoloa. Inkeriläiskertojien kuvauksissa rukous liittyy 
elämänvaiheisiin elämän jatkumisen puolesta sekä omaa selviytymistä ajatellen 
että me-muodossa. On tunnettu huolta omaa piiriä laajemmin, koska koko 
heimoyhteisön — tulevaisuus = oli — uhattuna. Kertojien — omakohtaiset 
rukouskokemukset ovat toinen tyypillinen piirre. Rukous toimii yhteyden 
toteutumisena yksittäisen rukoilijan ja korkeimman voiman välisen suhteen 
säilymiseksi. Kerrotuissa tapauksissa siihen on antanut aiheen jokin akuutti 
ongelma. Avunpyynnön sisältö muodostuu tietyn tarpeen pohjalta. On tarvittu 
apua päästä jatkamaan matkaa turvallisesti, pysyä terveenä tai selviytyä 


ankarista olosuhteista? Monet tilanteet ovat olleet sen luonteisia, ettei 

säännöllinen tai yhteinen rukoileminen voinut tulla kysymykseen. Rukouksen 
merkitys tulee usein esille viittauksenomaisesti, kuten esimerkiksi sanoissa tiesi 


mistä voimia tuli. Malli rukoukseen on toiminut psyykkisesti energisoivana. 


Luottamuksen säilyminen. Monissa kertomuksissa puhutaan johdatuksesta. 
Kysymys on kokemuksesta, mutta kokemus sinänsä on moniselitteinen. 
Wikströmin tutkimuksessa (1975) menetelmänä oli vanhusväestöön kohdistetut 
haastattelut. Miksi elämää taaksepäin katsottaessa siinä nähdään juuri Jumalan 
toimintaa, sisältää ajatuksen kokemuksesta, että ihmistä on autettu tai viety 
eteenpäin. Kokemuksissa odotukset ovat saaneet elämyksellisesti vastauksen. 
Oleellista on, miten tällainen viitejärjestelmä on rakentunut (Wikström 1975, 23, 
43). Ilman uskonnollisia taustatekijöitä kokemukset eivät saa tulkintaa uskonnon 
pohjalta. Johdatuksen käsitteellinen alkuperä on Raamatussa (esimerkiksi 
Psalmien kirjan 5. luku). Kertojien kuvauksissa johdatuksen subjekti on Jumala. 
Jumalahan meitä on ain johtanut tääl, aina parempaan ja parempaan. Niin, 
Jumalahan meidät on johtanut. Elää 82 vuotta, niin johan siinä on. Lpk. VI, 80. 


Fi sitä hirvitty sannoo, sen vain jos kuka ymmärsi, et Jumala siunatkoon meitä. 
Jumalan johdatukseen jätetään kaik. Lpk. IV,26. 


Fiks tämä ollut Jumalan johdatusta. Jumala johtaa ja pitää suuren huolen 
ihmisestä. Lpk. II, 43. 


Ja kun tulimme Leningraatiin Moskovan asemalle ja minne nyt, emme tiedä. 
Mutta Herran johto oli taasen auttamassa. Kohtasimme henkilöitä, jotka 
neuvoivat meitä menemään Baltian asemalle. - - - Ja kun tulimme Hatsinaan, 
siellä taas neuvoivat menemään kolhoosin torille, jossa oli suomalaisia niistä 
lähikylistä. Ja taasen oli Herran johto. Lpk. V, 61. 


Viimeisin katkelma on Reinon (RPe) kertomuksesta. Elämän vaikeita aikoja 
muistellessaan hän on sitä mieltä, että Jumala on ollut kaiken takana. Yhtäläisen 
karkotuksen ja työarmeijan läpikäynyt Simo (SKa) on sanonut, että kaikki 
tapahtuu Jumalan tahdosta. Hän kurittaa ja rakastaa. Aina hankalaksi koettu 
vastakkaisten — piirteiden — yhdistäminen — jumalakäsitykseen ei vaikuta 


ongelmalliselta kertojilla. Miten Jumalan johdatuksen ajatus sopii sinne tänne 

risteilevään elämänkulkuun? Miksi Jumala sallii kärsimyksen, on kysymys, jota 
kertojat eivät paljoa ota esille eivätkä pohdi. Uskolle ja luottamukselle oli 
perusteita. Ainakin se hengellinen katsomus piti, jonka pohjatyön luterilainen 
kirkko oli tehnyt. Kokonainen kansa siinä missä yksityinen ihminenkin on koettu 
olleen Jumalan huolenpidon alaisena. Koettelemuksia pidettiin yhteisinä eikä 
epäilyksiä, saati uskosta luopumisia ymmärretty. Jumalasuhdetta voisi 


luonnehtia arkipäivän tilanteista käsin ilman mystisiä painotuksia. 


Pitkä ikä antaa riittävästi tietoa vakuuttua johdatuksen todellisuudesta. 
Sattumanvaraiseen kohtaloon uskomista siihen ei sekoitu. Ankarien 
sotakokemusten jälkeen elämässä oli nähtävä mielekkyyttä, jotta sitä voisi 
suunnitella eteenpäin. Sotarintamalle jäi moni inkerinsuomalainenkin mies. Joku 
on nähnyt välttymisen joutua sotaan, toinen sieltä takaisin palaamisen Jumalan 
johdatuksena. Samoin on piirityksen tai miehityksen oloista selviytymisessä ollut 


johdatusta. 


Uskonnollisen kielen aktiiviseen sanastoon kuuluva varjeluksen käsite on 
aidoimmillaan todellisissa vaaratilanteissa, kun ympäristö antaa vähän 
mahdollisuuksia selviytymiseen. Vaikka omatoimisuus on tärkeä edellytys, 
yhteys Jumalaan syntyy varjeluksessa olemisen kokemisesta. Epämiellyttävä 
kuoleman pelko pysyy hallinnassa turvallisuutta tuottavilla mielikuvilla. 
Kansalaisia oli ohjattu suojautumaan erilaisin varotoimenpitein. Jumalan 
varjelukseen luottaminen toteutui omakohtaisen sisäisen mallin pohjalta. 
Opetus itsensä siunaamisesta ja rukoilemisesta korvasi yhteiset rituaalit, kun 
kirkkoa ei ollut. Yhtä selvää näyttää olleen toinen toisestaan huolehtiminen ja 
yhteydenpito mahdollisuuksien mukaan. Eiks se ollut Jumalan niinku johdatusta, en 
saanut rauhaa, kunnes mänen keskiviikkona justiin sinne (Lpk II, 46). Jumalasuhde 
toteutui myös kokemuksissa olla valmis auttamaan varsinkin, kun avun 


tarvitsijoita riitti. 

Inkeriläisillä uskonkäsityksen tiedollinen puoli oli säilynyt kirkon opetuksen 
kautta. Uudet tilanteet olivat testanneet opetuksen pätevyyttä luomalla sille 
todellista käyttöä sisäisen tasapainon ylläpitämiseen ja toivoon päästä vielä 


turvallisiin elämänoloihin. 


Todellinen ja poissaoleva kirkko. Etmist ne sen otti, että Jumala ompi linnamme. - - 
Oliko se niin, että ne joka ihminen osais sen (Lpk. IV, 74). Edellä viitattu tapahtuma 
on jo aikaisemmin ollut esillä. Tässä se on luokiteltavissa uskonnollisten 
kokemusten dimensioon, mutta tulkinnan perusteita saa useammalta suunnalta. 
Kertoja ei itse ollut mukana laulamassa, mutta hänen suhteensa tapahtumaan 
liittyy siinä myötäelämiseen. Kertoja esittää retorisia kysymyksiä ja hänelle viriää 
tiedollinen pohdinta, miksi juuri tämä virsi. Miksi kaikki osasivat sen? Miten se 
lähti ilmoille yhteen ääneen tietyllä hetkellä? Tietoisuuden intentionaalisuudella 
on suuntana tuonpuoleisuus. Taustalla on jumalakeskeisyys ja kirkon opetus 
luottamuksesta Jumalaan. — Kyseisessä = tilanteessa = turvallisuuselementti 
myönnetään. Samaa Lutherin virttä on käytetty toivon ja rohkeuden virittäjänä 


jo 1930-luvulla erilaisissa lähdöissä. 


Laululla on inkeriläisessä kulttuurissa ollut monia tehtäviä ja vaikutuksia. 
Muistot = valikoituvat merkityksiin — sisältyvien tunnekvaliteettien mukaan. 
Uskonnollinen opetus on säilynyt myös virsien sisällöissä. Niitä laulettiin jo 
pyhäkoulussa. Virsillä on myös sielunhoidollinen puolensa, mielen tasapainon 
ylläpitäminen sekä joukossa että yksin. Erityisesti uskonnollisessa tilaisuudessa 
vaikutuksen tehnyt elämys sisältää mielihyvän ja turvallisuuden kokemuksen. 
Jumalasuhteeseen kuuluu kiitollisuus, eräänlainen perustunne (Allport 1967,5). 
Siunauksen luonteinen tunne on ylittänyt jopa kirkossa käyntiin tiettyinä aikoina 
liittyneet riskit. 


Ja siel oli (kolhoositilalla) viel taulut, punanen taulu ja musta taulu. Hyvä 
työntekijä oli punasel taulu!, sit huonommat ne oli musta! taulu]. Miekin olin tääl 

punasel taulu! hyvien työntekijöiden joukossa. Sit me käimme kirkossa ja sitten 
oli kylän kokous. Ja sitten olimme kaikki tytöt, me olimme mustalla listalla 
seinällä kaikkien näkyvissä. Ne oli ihan yhtä tyhjän ne heidän taulunsa (Lpk. IV, 
47). 


Kertomus viittaa kolhoosissa työskennelleen tyttöporukan yhteiseen päätökseen 
osallistua juhannuspäivän jumalanpalvelukseen, kun niitä voitiin vielä 
toimeenpanna. Tradition ja vallitsevan yhteiskuntaideologian välinen ristiriita tuli 
monin tavoin eteen jo siinä, ettei perinteistä työviikkojärjestystä noudatettu. 
Vaikka oheisen tapahtuman kuvauksessa tunnistaa lähes humoristista 
sananvalintaa, tietty vakavuus ja tehtävien tunnollinen suorittaminen kuuluivat 
inkeriläiseen — tapaan = asennoitua työhön. €Rahallista — palkanmaksua 
yhteistaloudessa ei tunnettu. Punainen väritaulu ei korvannut palkkaa eikä 
herättänyt — tarkoitettua arvostusta. Kertomuksissa ilmenee € eriasteista 
sitoutumista uskontoon. Sekin kertoja, jonka kiinnostus nuoruusiässä on 
kohdistunut enimmin yhteiskunnallisiin seikkoihin ja sotilastehtäviin, on 
säilyttänyt kirkon jäsenyyden. 

Se on meijän vanhempiin ja vuosiin mänt se luterinusko. Ja aina sitä viel nyt 


tahtoit, jot pitäs olla se puhas luterinusko. Ymmärrätteks työ, mitä se puhas on? 
Niin no Luterin uskoon myö usotaan. (Lpk. IV, 25). 


Kertojan peräkkäisissä lauseissa toistuu sana luterinusko. Kysymykseen riitti 
vastauksena haastattelijan nyökkäys, jottei ajatuskulku katkennut. Nyt uusien 
tuulien puhaltaessa opin puhtaus on yhtä varjeltava, kuin se oli ollut 
vallankumouksen jälkivaiheissa. Vuosisatojen mittaan joitakin ortodoksisia 
käytäntöjä oli omaksuttu, mutta luterilaisuus oli säilynyt kirkollisen opin 
perustana. 
Jumala kasvatti meitä kaikissa näissä eri paikoissa - - - uskomaan siihen, että 
historian kulku ei ole ihmisen käsissä. Isät, vaarit ovat sortuneet vankilan tiellä, 
mutta niiden rukous on ollut meidän lasten puolesta. Ja siksi Jumalan sana ei 
koskaan kaadu eikä kirkko koskaan häviä. Taivaallinen Isämme tahtoo, Inkerin 
kansa oli aina kirkkokansaa. Kirkko oli keskusta. Se oli kaikki kaikessa meillä. 


Se oli äidinkielen säilyttäjä. Se oli kulttuurikehto. Se oli äiti siihen aikaan, kun 
isät menivät. (Maria Kajava, Lpk. III, 69-73) 

Niihin aikoihin, kun kirkosta instituutiona oli jäljellä vain rauniot, toivo 
perustettiin Jumalan sanaan. Luterilaisuudelle uskollisena kertoja korostaa 
sanaa, jonka varassa kirkko elää. Kirkon sanottiin kulkeneen mukana Siperian 
kultakaivoksissa ja Aasian aroilla. Mihin sota ei ollut ulottunut, siellä nähtiin 
mahdollisuuksia omaan kulttuuriseen harrastamiseen. Jos inkeriläisiä oli paljon 
samoilla seuduilla, sopeutuminen oli helpompaa. Toisin paikoin taas ei ollut 
mitään hengellistä toimintaa. Yhteisissä tilaisuuksissa laulutaitoiset osallistujat ja 
puheenpitäjät vuorottelivat kirkollisten mallien mukaan. Muisteltiin, mitä oli 
opittu. Virret ja jumalansana eivät saaneet unohtua. Naiset toimittivat 
jumalanpalveluksia. (Lpk. III, 70.) Mari Rajala ja Liisa Haakana mainitaan 
seurapuhujina papin virkaa pitämässä. Ehtoolliskirkko oli poikkeusoloissa jo 
vaikeampaa toteuttaa. Aasian inkeriläispakolaisten oli ollut tapana mennä 
erityisesti pääsiäisaikaan vuorten rinteille. Siellä laulettiin ehtoollisliturgia ikään 
kuin olisi oltu ehtoolliskirkossa. Joillakin oli virsi- ja evankeliumikirjat, toisilla 


Raamattu kulkenut mukana. 


Pakolaisten 'ikään kuin jumalanpalvelus? on ollut kirkollista jatkumoa, joka 
liittää piiriinsä traditionaalista sisältöä. Pelkästään jäljittelyn pohjalta se ei ole 
toteutunut. Merkitys on luonut sen ulkoiset puitteet ja auttanut juuriltaan 
irrotettuja ihmisiä sen toteuttamisessa. Kirkkoinstituution sanoma oli säilynyt ja 


auttanut liittämään perinteet yhteen. 


Kirkolliset riitit ja yksilöllisen hartaudenharjoituksen muodot eivät täysin 
hävinneet Inkerissä silloinkaan, kun niihin yhteiskuntajärjestyksen puitteissa ei 
ollut mahdollisuuksia. Olosuhteiden muuttuessa kasteen merkitys ei ollut 
muuttunut. Kun pappeja ei enää ollut saatavilla, pyydettiin joku uskovaiseksi 
tunnettu henkilö suorittamaan kastetoimitusta. Jumalallista huolenpitoa nähtiin 
sittemmin — pakolaisuudesta toipuneen kansan keskuuteen palanneiden 
inkeriläispappien uudelleen käynnistyvässä toiminnassa. Ensin tuli Aasiasta 


saarnaaja Matti Kukkonen, sitten kaksi vankeudesta vapautunutta pappia, Paavo 

Haimi ja Juhana Vaasseli. Heidän seurakuntansa oli heidän kapsäkeissään, on 
Maria Kajava kertonut (Lpk. 1, 18). Niissä he kantoivat ehtoollisvälineet ja 


kastemaljan. He kävivät kodeissa, kastoivat lapset ja jakoivat ehtoollista. 


Paluumuuttajilla oli tapana kokoontua kotiseuroihin tai hautausmaille 
hartaudenharjoitukseen. Oli säilynyt tarve olla yhdessä, laulaa ja lukea 
saarnatekstejä. Inkerissä viesti jumalanpalveluksista kulki Keltosta ympäröiviin 
kyliin ja tulijoita riitti. Tilaisuudet olivat yksinkertaisia ilman varsinaista 
järjestäjää. Jokainen halukas sai puhua, kuulijat istuivat hautakummuilla. Syksyllä 
kokoontumiset siirrettiin koteihin vuoroperiaatteella. Kärsimykset kevenivät, kun 
ne koettiin yhteisinä. Vaikeiden tilanteiden eteen sattuessa rukoiltiin viisautta 
ratkaisuihin (Ronkonen 1995, 183). Ongelmia olikin taas tiedossa, kun vuonna 
1947 tuli uusi lähtökäsky. Kokoontumisia jatkettiin Eestin kirkoissa, kunnes 


vuosikymmenen vaihduttua alkoi muutto Karjalaan. 


Monelle paluumuuttajalle radio välitti hartausohjelmia Suomesta. Ne 
korvasivat yhteiset kokoontumiset ja seurakäytännön. Työt kotona keskeytettiin 
radiojumalanpalveluksen ajaksi. Kotona alkanut uskonnollinen kasvatus on 
säilynyt, vaikka uusissa muodoissa ja muuttuneissa olosuhteissa. Voidaan puhua 
uskonnon kokemisesta mielekkäänä vastauksena koettuun todellisuuteen 
(Waardenburg 1986, 195). Yhteiskunnallisten tilanteiden tiedostaminen ja 
omien mahdollisuuksien luominen liittyivät samaan pohdintaan tulevaisuudesta. 
Uudisrakentaminen kaukana kotiseudulta kokosi omaisia yhteen. Suomea 
puhuttiin tuttavien keskinäisissä tapaamisissa. Entisille kotiseuduille palaaminen 


oli sallittu perheille puolison, isän tai pojan sodassa menettämisen korvauksena. 


Rituaalit ja pyhitys. Rituaaliseen dimensioon kuuluu erityiset uskonnolliset 
toimenpiteet, joita kannattajilta odotetaan. Rituaaliseen aktiivisuuteen on 
erilaisia mahdollisuuksia (Glock — Stark 1973, 20-26). Mikä on rituaalisen aktin 


merkitys siihen osallistuvalle? Riitit edustavat yhteisöä, vahvistavat ryhmän 

yhtenäisyyttä kussakin tilanteessa ja kulttuurissa. Yksilöllisesti riitit kiinteyttävät 
olemassa olevia sidoksia yhteisöön (Mol 1977, 234; Topi 1988, 58-59). Kriittisinä 
aikoina rituaalinen käyttäytyminen merkitsee emotionaalista tukea ja yhteisön 
elinkelpoisuuden takaamista (Mol 1977, 239; Topi 1988, 60). Teoriassaan 
uskonnon ja identiteetin suhteesta Mol määrittelee uskonnon ilmiöksi, joka 
sakralisoi (pyhittää, vahvistaa) identiteetin. Rituaali yhdessä muiden 
pyhittämismekanismien kanssa on osa tätä tasapainottamistoimintaa. 
Tehdessään havaintoja jumalanpalvelukseen osallistumisesta Jung yhdisti 
jumalanpalveluksen ja sen tuottaman vaikutuksen yksilössä. Hän nimitti 
individuaatioksi sitä psykologista prosessia, jonka tuloksena ihmisestä tulee 
kokonaisuus ja joka edistää itsetuntemusta. Pyhäksi tunnistettu kohde on 
vaikuttanut — läheiseltä; kysymyksessä on vuorovaikutus = sakralisaation 


elementtien kesken (Mol 1977, 235-236; 1979, 34-35; Topi 1988, 46-47). 


Pinomaa käyttää pyhittymisen käsitettä Lutherin teologiaa selvittävässä 
teoksessaan (1972). Pyhitys on osa yksilöllistä uskonnon harjoittamista, joka 
vertauskuvallisesti on ”vaeltamista kasteen ja kuolleistanousemisen välisellä 
taipaleella” (Pinomaa 1972, 121). Molemmat ääripäät määrittelevät vaelluksen 
kristillistä sisältöä, joka selkeästi analysoiden on riippuvaista juuri määrittelijänsä 


näkökulmista. 


Inkeriläiskertojat eivät puhu pyhittymisestä. Sen ilmaiseva kristillisyys on 
arkikielessä uskon synnyttämiä vaikutelmia liian juhlallisesti tulkitseva. 
Pyhittymisen käsitteeseen sopivia kokemuksia heillä sen sijaan on ollut. Niissä 
pyhitys on yksinkertainen jumalasuhteen elementti. 

Jouduttiin rakentamaan Siperiasta rautatie. - - - Itsekseen saatiin Jumalaa ajatella 


ja rukoilla. - - - Suuria rangaistuksia oli annettu. Rukoilin itseksein, ei sitä voinut 
muuten (kestää). Lpk. 1, 34. 


Hiä sano, Mari-serkku, ko mie sain nyt tuas paljon sitä henken voimaa. Miten 
siel puhuttii. Ajattelin itseksein, et henken voimaa, - - - Vot, miten mein pitäs 
suaha joka päivä henken voimaa. Lpk. IV, 27. 

Mites se alkaa, uottele, uottele, miten kouluvirtein, miten se alko? Kiitos sul 
kasteesta autuutta vastaan. Kiitos kun lapsekses myös otit mun. Lpk. VI, 40. 


Arkipäivän tehtäviin liittyen rukouksella on ollut vahvistava vaikutus. On hyvin 
ymmärrettävää, ettei vankileirillä ollut tarjolla mahdollisuuksia hengelliseen 
varustautumiseen. Rukoilemisella on tavoitettu jaksamista sekä fyysisellä että 
tajunnallisella tasolla. Toisten mukana koettu juhlatunnelma taas voi saada 
itsenäisesti erittelemään omaa henkistä tilaa ja tunnistamaan siinä yhteyttä 
tuonpuoleiseen. Kastevirsi on säilynyt ulkoaopittuna muistissa läpi elämän. Kaste 
on kiitoksen aiheena kahdessa merkityksessä. Jumalan lapseksi ottaminen on 
yksilöllisesti ihmisen jumalasuhdetta ilmaiseva käsite. Onnellisuutta sisältävä 
olotila yhdistyy kasteen pyhittävään luonteeseen. Inkerissä kristillinen kaste oli 
säilyttänyt arvonsa. Olosuhteiden muuttuessa sen merkitys oli mahdollisesti vain 
lisääntynyt. Rituaalinen painopiste oli jossain lohdutusta ja turvallisuutta 
tuottavissa mielikuvissa, elämän jatkumisessa kuoleman uhan alaisena. 


Olosuhteet loivat kasteesta torjutun pelon tunteen rituaalin. 


Saksalaismiehityksen — jatkuttua kolmatta vuotta suurimmassa osassa 
Inkerinmaata, harvinaista toiveikkuuta esiintyi kulttuurisella rintamalla. Kesällä 
1943, kun oli jo alkanut inkerinsuomalaisten laivakuljetukset Suomeen, 
toteutettiin koulutarkastaja Antti Hämäläisen johdolla järjestetty opettajakurssi 
Spankkovassa. Samaan Inkerin kouluolojen laajamittaisen uudistamisen 
yhteyteen kuului Kolppanan seminaarin 80-vuotisjuhlien viettäminen (Tuuli 
1988, 130-132). Taustalla lienee ollut suunnitelma seminaarin palauttamisesta 
entiseen käyttöönsä. Suomalaisväestön elämän kulttuurisen vakauttamisen 
kääntöpuolella oli kuitenkin sotatoimien voimistuminen ja siihen liittynyt 
siviiliväestön elinolojen kurjistuminen. Syksyllä tilanne oli jo siinä pisteessä, että 


väestön siirrot alkoivat lisääntyä. 


Kun inkeriläinen yhteisö oli lopullisesti hajonnut eri suuntiin, selviytyminen 
edellytti paitsi monimuotoista omatoimisuutta, myös arvorakenteiden 


testaamista ja tervettä oikeustajua. Subjektiivinen tavoitteellisuus selvenee 

itseluottamuksesta käsin. Jatkumon toisessa päässä on kontrollin sijainniksi 
(/ocus of control) nimitetty tekijä, käsitys että ihminen oman toimintansa kautta 
pyrkii vaikuttamaan elämäntilanteensa tasapainottamiseen. Tapahtumien 
tulkitseminen — pelkästään —ulkoisina, ilman —vaikutusmahdollisuuksia, on 
subjektiivista toimintatilaa kapeuttavaa (Lange 1991, 209-212). Seuraavan 
alaluvun sisältönä on kertomuksista heijastuvat teemat, tavoitteellisuus, toisia 
hyödyttävä — ja — yhteenkuuluvuutta — osoittava käyttäytyminen — sekä 
henkilökohtaisen sisäisen eheyden hahmottaminen. Kun moni oli joutunut 
vieraaseen ympäristöön, vastavuoroisiin ja tasavertaisiin ihmissuhteisiin 
pyrkiminen yhtenä elämänlaadun ehtona sai erityisen merkityksen (Vuorinen 


1990, 257). 


Vahvuuksia. = Meitäkin vietiin sinne Jaroslavlin oblastiin. Oi kauhea, kun siellä oli 
meillä huonoa. Niin oli huonoa, että ihan ihme. Lehmä oli meillä Suomesta 
ostettu mukaan. - - Ja hyvä että me olemme käsityöläiset suomalaiset. Meillä oli 
rukiit mukana. Me kehrättiin siellä lankaa. Ne ihmiset eivät osanneet mitään 
siellä käsitöitä tehdä. He toivat meille villoja. - - - aina kudottiin - - - Minä olin 
neljä luokkaa käynyt koulussa, otin ja kirjoitin Moskovan, että mitä kansan 
vihollisia me olemme, että te meitä näin huonosti kohtelette. Ja meillä on isä 
kaatunut sodassa, meidän täytyy päästä omille paikoille, omalle kotimaalle. Lpk. 
V, 5-6. 


Kertoja edustaa nuorempaa sukupolvea tutkimuksessa. tapahtumien aikaan hän 
on ollut 14-15-vuotias. Äitinsä ja kahden sisarensa kanssa hän tuli pakolaisena 
Suomeen lokakuussa 1943. Seuraavana vuonna joulukuussa tuli lähtö takaisin 
Neuvostoliittoon. Suomessa olisi viihdytty, mutta pelkoa aiheuttaneet uhkaukset 
saivat lähtemään. Perillä odotti kuitenkin toinen pelon aihe, miten selvitä 
eteenpäin. Jo Suomessa oli ymmärretty varautua tulevaan ottamalla mukaan 
kaksi välttämättömyystarviketta: lehmä ja rukki. Niiden avulla kului runsas vuosi 
elämää, josta selviämistä kertoja pitää ihmeenä. Kun paikallinen väestö ei 
hallinnut käsityötaitoja, neuvokkaasti saatiin silti yhteistyötä aikaan ja molempia 
osapuolia hyödyttävää tuotantoa syntymään. Tieto rauhasta toi pienelle 


perheelle uuden iskun: isä ei palannutkaan rintamalta kotiin. Suru mursi äidin 

voimat. Vuosi pakkosiirtolaisuudessa oli suunnannut kertojaa tuntemaan 
nuoresta iästä huolimatta vastuuta perheen toimeentulosta. Isän jättämä tyhjä 
tila kehitti velvollisuudentuntoa. Hän arvioi mahdollisuuksiaan koulunkäynnin 
perusteella. Yritteliäisyydellä oli korvattava se, mihin ehkä ikä ja tiedot eivät vielä 
riittäisi. Yhtäkaikki, päättäjille lähti vetoomus perusteluineen. Tuloksia syntyi. 
Perhe pääsi palaamaan kotipaikalle. Tosin ongelmat eivät siihen loppuneet, 
mutta kokemukset olivat sekä kasvattaneet että lisänneet tarmoa ja 
toimintavalmiutta. 
Nii ja siint sitte pantii tiällä semmonen tietotus, jot kuka tahtoo inkeriläisii 
palvelijoi, tulkaa ottamaa. Helsinkii minunkii tuotii Helsinkii, pantii rivvii tällai 
ko sotamiehet. Sit ne suomalaiset kattelivat, jot kenen ottaat ja sit - - - se mies 
tulloo. ”Kuinka vanha sää oot? Onk sul perhettä?” Ei ne ota, kel on perhettä. - - - 
Kaks last ol tämmöstä. Niitä hoitamaa. Herrajesta! Mie sanon ossaanko mää 
vierait lapsii hoitaa. - - - Olinks mää kaks vai kolme viikkoo, vai kuinka siin 
kävi. Se isäntä rupes tuppaamaa mun vierehein. Mie rupesin itkemää. - - - Voi 
varjele, minä rääsyt kainaloo. Eihä mul nyt mittää paljo ollukkaa. Mitä oli rääsyt 


kainaloo ja lähdin tietä myöte tälläi sitä Forssan katua menemää. (Lpk. VI, 16- 
17). 


Saksaan työpalveluun viedyt inkerinsuomalaiset vaihtoivat maata, mutta 
vastaanotto oli Suomessakin sitä, ettei eroa ollut muuta kuin kieli. Jos rivistä 
valittiin työntekijöitä, mikä mahtoikaan olla valinnan peruste. Lastenhoitotyö 
saattoi olla pellolla kykkimistä helpompaa ja perhe työpaikkana tuntua 
kotoisalta. Kaikki ikävät kokemukset piti jo jäädä taakse. Vieraita lapsia 
hoitamalla voisi korjailla mieleen tulevia muistoja oman lapsen menetyksestä. 
Mutta sitä ei voinut ymmärtää, että emännätön talo oli verrattavissa 
saksalaissotilaiden holtittomuuteen Inkerissä. Nyt ei edes ollut ketään huutaa 
avuksi. Saksalaisen työnantajan palveluksessa työkyky oli uhkauksilla vähitellen 
palautunut. Uhka muuttui Suomessa. Oli jotain, mitä ei voinut ylittää — ihmisen 
itsekunnioitus. Situaation vastapainoksi se riitti. Ei haitannut, vaikka vain rääsyt 
oli ottaa kainaloon, kunhan pääsi ulos tilanteesta. Ei sekään, että edessä oli outo 


paikkakunta ja kirjaimellisesti tuntematon tie. Tarve olla vahva oli niin 

henkilökohtainen ja viimeisin koettelemus niin ravisteleva, että se antoi toivoa 
uuteen alkuun pääsemiseen. 
Kotimaalta kun jouduttiin evakkoon, siel oli muitakii suomalaisia, kylässä 
asuivat, aikaihmisiä. Sitten minä aina toisinaan kävin siellä kylässä niillä 
suomalaisilla. Siellä oli omankylläisiä. - - - Eikö me kuuluta suomalaisiks, vai 
miten? Inkerinmaan suomalaisia. Vaik mie olin siellä lastenkodissakin, toisinaan 
ajattelin vaik suomeksi. Kun tulin kotiin Inkerinmaalle ja jouduin Eestiin, 


toisinaan piti toisia sanoja muistella, miten se tuli. - - - Inkeriläiset pitivät 
yhteyttä keskenään. (Lpk. II, 57-58). 


Neuvostoliiton sisäosiin pakkosiirrettyjen liikkuminen vaihteli sodan jälkeen. 
Inkeriläisyhteisöjä muodostui lisäksi Viroon ja Karjalaan. Kertoja on lapsena 
molemmista vanhemmista orvoksi jäänyt. Murrosikäisenä hän joutui 
evakkotaipaleelle ja eroon omaisistaan. Suomalaisuudesta tuli tärkeä kasvutekijä 
kehitysvuosina asiaankuuluvien koulu- ja ammattiopintojen rinnalla. Tutut 
ihmiset vieraissa olosuhteissa olivat tuki suomen kielen ylläpitämiseksi. Vuosien 
kuluessa suomalaisuus säilytti merkityksensä. Hänen oman arvionsa mukaan se 
on ollut voimavara, jota ei ole tarvinnut piilotella. Juuri suomalaisuuden arvo 
osana minäkokemusta piti yllä tarvetta säilyttää suomen kielen taito (Vuorinen 
1990, 126-127). 

Näin meidän kesken, minä olin ollut viis vuotta valtiolla, eikä kukaan tietänyt 
mitään. Tää on tosi juttu. Yht'äkkiä tuli juoksupoika, sano et teijän pitäs tuuva 
sotilaspassi. Eihän miulla ollu mitään sotilaspassia, ko miä olin ulkomaalainen. 
Sanoin jot ei mul oo sellasta. No miks ei? Yht'äkkiä varikon päällikkö hyppää 
miun luoksein. No onks teil sitä passia? Sanoin, että eihän mul oo. Kukas te 
olette? Tulkaas kansliaan. Nää on tosi juttuja. Mikä ulkomaalainen puhuu 
paremmin kuin minä? No minä olen inkeriläinen. No mites te tulitte? Mites te 
otitte? Ne harkitsi asian. Asetus oli semmonen, että ulkomaalainen ei voinut 
mennä valtiolle töihin. Sit män monta päivää aikaa, ne harkitsi sen asian. Ja kun 


minä viis vuotta olin, niin ei ne enää poiskaan heittänyt. Kyllä mie sitä pelkäsin. 
(Lpk. II, 73). 


Viisi vuotta on ollut pitkä aika inkeriläisen miehen pärjätä Suomessa 
sotakuntoisessa iässä, kun suurin osa oli palautettu Neuvostoliittoon ja 
muutamat siirtyneet Ruotsiin. Miksi sotilaspassia oli alettu peräänkuuluttaa, 
liittyy luontevasti ajankohtaan, jolloin vielä haravoitiin Suomen armeijassa 


palvelleita inkeriläismiehiä. Aikanaan saksalaisten mottiin joutuminen oli 

säästänyt kertojan joutumasta sotaan. Yksi selviämiskeino hänellä on ollut 
Suomessa, vieraista korostuksista vapaa suomen kielen hallinta. Vuoroin 
rohkeutta ja suoraselkäisyyttä, vuoroin viisasta vaikenemista tilanteiden mukaan 
valtion leivissä toimiminen on vaatinut. Suomen viranomaisten aktiivisuus 
kiirehtiä inkeriläisiä palaamaan Neuvostoliittoon näyttää olleen 
paikkakuntakohtaista. Niillä, jotka olivat päättäneet jäädä, ei myöhemmin tullut 
siitä ongelmia. Vasta 1940-luvun loppuvuosina lehdissä kirjoitettiin inkeriläisten 
pidätyksistä.'? Suomeen sopeutumista oli edistänyt asuin- ja työpaikan sekä 


perhesuhteiden vakiintuminen. 


Miun mielestäni hyö ovat uurastajii. Jos ei sellanen olis inkeriläisillä, niitä on 
kouluttanut elämänkoulu sellaseks, niin ei niitä useita olis paraikaa elossa (HHa, Lpk. II, 
50). Varmasti kertoja tuntee monien inkeriläisten ankarat kohtalot, kun omat 
ponnistelut eivät aina riittäneet selviytymiseen. Elämänkoulu on tulkittava 
tarkoittaneen = inkeriläisyyden ja toimeliaisuuden yhteensopivuutta. Sen 
ymmärsivät ne, jotka olivat elpyneet nälän ja sairauksien raskaista kokemuksista. 
Oli käytettävä omaa luovaa kekseliäisyyttä jokapäiväisen elannon hankkimiseen. 
Perusmalli oli jo lapsena opittu asenne työntekoon. Toinen esiin tuleva tekijä oli 
pyrkiminen hyviin ihmissuhteisiin. Sopeutuminen paikallisiin oloihin on toisille 
ollut tilapäinen ratkaisu. Omat kokemuksensa kirjana julkaissut Lyyli Ronkonen 
ilmaisee yhdellä lauseella pintaa syvemmälle yltävän perusajatuksen: ”Me 


emme lannistuisi, viekööt meidät minne tahansa” (Ronkonen 1989, 219). 


Näkökulman laajentaminen interpersoonalliseen suuntaan tuo 
toiminnallisuuden rinnalle yhdessä toimimisen monimuotoiset 


vuorovaikutussuhteet. McAdamsin — yhteisöllisyys-teeman = linjaa seuraten 


? Vuosina 1947-48 lehtikirjoituksista käy ilmi, että suomalaiset ovat olleet viranomais- 
ten apuna. Pidätykset ovat kohdistuneet myös inkeriläisiin siviilihenkilöihin. Aamulehti 
mm. kirjoitti 1.11.1947, 22.2.1948 ja 19.3.1948 aiheesta. Inkeriläisyyteen yhdistettiin 
todennäköisesti vihollismaana koettuun maahan kohdistuvia asenteita, mikä saattoi 
ilmetä suomalaisten taholta nurjana suhtautumisena inkeriläisiin. 

laatutekijäksi — valikoituu — tunnepohjainen — läheisyysmotiivi — (intimacy). 
Eritellessään läheisyyden tunnekomponentteja, McAdams (1993) käyttää 
aiheeseen sopivia kreikankielen rakkautta luonnehtivia käsitteitä: storge 
(kiintymys), philia (ystävyys) ja agape (lähimmäisyys) (McAdams 1993, 291). 
Kiintymys voi säilyä, vaikka yhteys sidosryhmään on katkennut. Lämpimät 
perhesuhteet, rakkaus kotiseutuun, sen luontoon ja koko synnyinmaahan, ovat 
syntyneet varhaiskehityksen huolenpidon kokemusten pohjalta. Ystävyys ja 
lähimmäisyys eivät ole ehdollista. Avoimuuden = ilmapiirissä — lisääntyy 
ihmistuntemus ja toinen toisistaan huolehtiminen (McAdams 1993, 88-89; 286- 
291). Perhesiteiden kiinteys näkyy huolena erilleen joutuneista omaisista ja 
pyrkimyksenä saada heistä tietoa. Kyselyjä lähti eri viranomaisille. Yhteydet 


säilyivät, vaikka olisi kulunut vuosikymmeniä, ennen kuin taas tavattiin. 


Auttamiskäyttäytymiselle — oli "kysyntää ja tilaisuuksia tarjoutui sen 
toteuttamiselle. Kaikessa oli voimassa toisen ihmisen kunnioittamisen periaate, 
vieläpä vaikeissa rintamaolosuhteissakin. Myötäeläminen ja kaikenlaisen 
itsekeskeisyyden puuttuminen ilmenee erilaisin yhdistelmin jokaisen kertojan 
puheessa. Eettisten katsomusten toinen ulottuvuus, riippumattomuus, voidaan 
tulkita — tilanteen vaatimissa rajoissa oikeudenmukaisuudesta rohkeasti 
kiinnipitämisenä. Luottamus omiin mahdollisuuksiin ei näytä laajentuneen 
ympäristöä kontrolloivaan käyttäytymiseen. Haluun vaikuttaa on yhdistynyt 
pyrkimys luottamukselliseen kanssakäymiseen. Sen pohjalta, miten kukin kertoja 
on tematisoinut omaa historiaansa, ei ole ristiriitaa kristilliseen katsomukseen 
nähden. Vaikka ulkoiset historialliset puitteet ovat asettaneet rajoja, 
uskonnollisen tai kansallisen näkemyksen mukaisia omia rajoja ei ole haluttu 


alittaa. 


Joitakin elämismaailman ehtoja saattoi vain osittain muuttaa. Kristillisestä 
uskosta tukea etsivä elämänote sai täydestä ottamisen laatua. Kirkon opetus 


seurasi mukana sekä muistivaraisesti että yhteisiin tapaamisiin osallistumisena, 

kun niihin oli mahdollisuuksia. Johdatuksen ajatus nousee usein esille 
osoittamaan luottamusta Jumalaan. Luterilaisuuden leima on säilynyt jopa niin, 
että ulkopuolinen tarkastelija on hämmästellyt äidiltä saatua hyvää opetusta. 
Pyhittymistä on pohdittu uskonnollisen perinteen jatkuvuuden rinnalla. 
Vahvuuksilla on viitattu henkilökohtaiseen, muutoshakuiseen 
toimintastrategiaan. Omatoimisuuden pohjalta spontaanisuus saa 
ymmärrettävän psykologisen sisällön: jatkuvan varuillaanolon häviäminen 
vapauttaa —toiminnallisuuteen ja = selkiinnyttää suhdetta ympäristöön. 
Yhteisöllisyys on osoittautunut arvoksi silloinkin, kun kirkolliset ja muut 


sosiaaliset tukirakenteet eivät ole kuuluneet elämänmenoon. 


Il osa INDIVIDUAATIO ELÄMÄNKERTOMUKSISSA 
10. Johdanto 


Inkerinsuomalaisten elämänvaiheiden tarkastelua uskonnon näkökulmasta 
seuraa jatkossa kysymys individuaatiosta. Tutkimuksen ongelma, kristillisen 
uskon yhteys inhimillisiin katsomuksiin ja kohtaloihin, on edelleen sama. 
Individuaation = eli —yksilöitymisen seurauksena myös henkilökohtainen 


uskonkäsitys saattaa muuttua ja katsomuksellinen kiinteys lisääntyä iän myötä. 


Individuaation käsite kuuluu C.G. Jungin psykologiaan. Se on monelta 
näkökulmalta tarkasteltava ja määriteltävä ilmiö. Jung viittaa yksilöitymisen 
korostumiseen keski-ikään tultaessa ja siitä eteenpäin. Uskonnon harjoittaminen 
ja uskon tulkinnat muuttuvat yksilöllisesti. Itsenäisen ajattelun merkitys korostuu 
esimerkiksi suhteessa tunnustuksellisuuteen. Uskonnollisen yksilöitymisen 
näkökulma liittyy täydentämään jo olemassa olevia tulkintoja uskonnosta 
inkeriläisten elämänkulussa. Käsittely kohdistuu samaan kertovan haastattelun 
menetelmällä koottuun aineistoon. Aineistolähtöisen tarkastelun rinnalla 


päättelyä ohjaa Jungin psykologiasta valitut teoreettiset mallit. 

Näkökulmia Jungin psykologiaan. Pitkään kestäneen lääkäriuransa ajan Jung 
keskittyi erityisesti psykologiaan. Hänen teoriansa on siten kliinisen aineiston 
pohjalta syntynyt. Ihmismielen ongelmia käsitellessään hän loi persoonallisuutta 
selittävän — terminologian. — Keskeisenä ajatuksena on tietoisuuden ja 
tiedostamattoman yhteys psyykkisen tasapainon säilyttämisessä. Teoksessaan 
Symbolit. Piilotajunnan kieli (Man and his Symbols) Jung esittää psykologiansa 
avainkäsitteet. Koska ihmiskehon osilla on pitkä kehityshistoriansa, myös 
psyykellä täytyy olla oma historiansa (Jung 2003, 98-99). Unikuvat paljastavat 
yhteyksiä ikiaikaisiin mielen tuotteisiin. Tästä näkemyksestä juontaa Jungin 
kollektiivisen tiedostamattoman käsite. Sen eri ilmenemismuodoissa paljastuu 
yleisinhimilliset arkkityyppiset piirteet, jotka voivat vaihdella perushahmoaan 
menettämättä (Jung 2003, 67). Jungin psykologian ymmärtäminen vaatii 
erityisesti — piilotajunnan olemukseen —syventymistä. Paitsi kokemuksista 
riippumatonta kollektiivista piilotajuntaa, merkittävä osuus on persoonallisella 
piilotajunnalla ja symboleilla sen tuotteina. Individuaatioprosessissa piilotajunta 
ja tietoisuus toimivat toisiaan täydentäen ja tukien. ”Yksilö on ainoa todellisuus. 
Mutta jos haluamme nähdä asiat niiden oikeassa perspektiivissä, meidän on 
ymmärrettävä ihmisen menneisyyttä yhtä hyvin kuin hänen nykyisyyttään” (Jung 


2003, 58). 


Jungin kirjallinen tuotanto on 18-osainen teossarja. Monet sen osat tunnetaan 
erillisinä teoksina. Tässä käsillä olevan työn keskeisin lähde on Jungin 
postuumina ilmestynyt Symbolit. Piilotajunnan kieli (2003). Kirjoittajina on 
Jungin lisäksi neljä hänen oppilastaan ja läheistä työtoveriaan. Teoksella on 
erikoinen syntyhistoria. Lopullinen laitos ilmestyi kolme vuotta Jungin kuoleman 
jälkeen. Viimeistelytyön suorittanut Marie-Louise von Franz on toiminut Jungin 
ohjeiden mukaan. Hänen osuutensa kirjoittajana liittyy individuaatiota 
käsittelevään osaan. Teos kokonaisuudessaan muodostaa kattavan tietopaketin 
Jungin — psykologiasta. Maailmankatsomuksellisia ja joitakin poleemisia 


kannanottoja sisältyy hänen kirjoituksistaan koottuihin teoksiin Kohti totuutta 

(1991) ja Kärsimyksestä (1993). Niissä hän perustelee myös kantaansa 


uskonnollisiin kysymyksiin. 


Mitä sielu on ja mistä uskonnossa on kysymys? Aito uskonnollisuus on lääkettä 
sielullisiin kärsimyksiin, mutta sillä ei tarvitse olla tekemistä uskontunnustuksen 
tai johonkin kirkkokuntaan kuulumisen kanssa. Kuitenkin symbolinen 
kokeminen, kun se merkitsee osallistumista €riitteihin, sopii Jungin 
uskontokatsomukseen. Se on ratkaisevaa, mikä on uskonnonharjoittajan välitön 
asenne. Uskonnollisten kokemusten herättämä luottamus voi sisällöltään olla 
tunnustuksellisen opin mukaista, mutta uskonnollinen vakaumus ei vaadi 
tunnustukseen sitoutumista. Yhteisyydellä on vaaransa, jos se ei kosketa ihmistä 
sisäisesti. Yhteisöihanteen ei pidä sivuuttaa yksilöä ja yhteisön jäsenten 
keskinäistä kohtaamista. Jung näkee ristiriitaisuutta siinä, että kirkon 
olemassaolo juontuu ihmisen suhteesta Jumalaan, ja toisaalta kirkon on 
huolehdittava velvollisuuksista valtiota kohtaan. Totalitaarisen valtiojärjestelmän 
vaarat Jung oli nähnyt omana aikanaan. Miten kirkko voi esiintyä ”yhteisöllisenä 
ihanteena” viittaa hänen kirjoituksessaan Tunnustuskirkkoon (Bekenntniskirche), 
luterilaiseen vastarintaliikkeeseen Hitlerin valtakaudella. Periaatteessa Jung 
tekee eron uskonnon ja uskontunnustuksen välillä. Kollektiivisen ajattelutavan 
omaksuminen voi vieraannuttaa itsestä ja vahingoittaa omaa arvostelukykyä. 
Mutta asia on nähtävissä myös niin, ettei kirkko ole kollektiivinen kategoria eikä 


sen tunnustukseen sitoutuminen uhkaa yksilöllisyyttä (Jung 1991, 205-217). 


Jungin uskonnollinen ajattelu herätti huomiota hänen psykiatrin toimensa 
ohella. Kriittinen suhtautuminen opilliseen kaavamaisuuteen ja ajatusta sitovaan 
tunnustuksellisuuteen oli tuskin lähtöisin kodin kristillisestä kasvatuksesta. Kodin 
hengellistä ilmapiiriä olivat luoneet protestanttinen pappi-isä ja spiritismiin 
taipuvainen äiti. Jung ei kaihtanut suuren yleisön taholta tulleita kysymyksiä 
uskostaan Jumalaan. Vaikka hänen vastauksensa olivatkin tavanomaisista 


jumalakäsityksistä poikkeavia, selkeä myönteinen kannanotto niistä heijastuu, 

käsitys Jumalasta, joka ”asuu aivan yhtä paljon sisimmässäni kuin missä tahansa 
muuallakin” (Bennet 1968, 129-131). Kaukoidän kulttuurisia vaikutuksia Jung 
lienee — omaksunut, — päätellen — hänen — psykologiassaan — esiintyvästä 
erityispiirteestä. Vastakohtaparit yang ja yin muodostavat sekä jatkuvasti luovan 
että pysyvän harmonisen kokonaisuuden. Toisaalta on tunnistettu yhteyttä 
Jungin psykologian ja fysiikan välillä (von Franz 2003, 307-308). Molemmat 
näkökohdat yhdistämällä on mahdollista selittää Jungin teoreettisia malleja 
leimaava — piirre luonnonlakien — piiriin — kuuluvalla — polarisaatio-ilmiöllä. 
Määritelmän mukaan polariteetti syntyy kahden komponentin liikkeestä napaa 
kohti, jossa liikkeessä vastakkaisella puolella on resultoiva osuus. Jung oletti 
esimerkiksi, että introvertti (luonteeltaan sisäänpäin kääntynyt) ihminen on 
piilotajuisesti  ekstravertti (ulospäin suuntautunut) ja kääntäen, koska 
piilotajunta pyrkii täydentämään tietoisuutta (Tiedon värikäs maailma 7, 119). 
Introvertit ja ekstravertit ovat vain kaksi yleistävää ominaisuutta, joiden varassa 


voidaan tehdä erottelu yksilöiden välillä. 


Jung erotti tietoisuuden tasolla neljä henkisen toiminnan muotoa: 
rationaalisen ajatteluun perustuvan ja toisaalta tunteita painottavan 
toimintatavan sekä irrationaalisen aistihavainnoista riippuvaisen ja toisaalta 
intuitiivisen toimintatavan (vrt. Wellek — Warren 1969, 98-99). Näin kaksi 
alkuperäistä erityispiirrettä täydentyvät ja monipuolistuvat eri toimintojen 
korostumisella (Jung 2003, 60-61). Polarisoivan näkemyksen mukaisesti tulkiten 
ajattelevalla tyypillä on tunteva puoli vähemmän kehittynyt. Toinen esimerkiksi 
pyrkii sopeutumaan älyllisin keinoin, toinen etsii ratkaisuja tunteenomaisesti. 
Tunteminen tarkoittaa sen arvioimista, onko kokemus miellyttävää vai ei. Mikä 
on kohteen arvo? Siten tunne ei tässä ole emootio, synnyltään tahaton, vaan 
sentimentti, kuten esimerkiksi rakkaus ja viha (Jung 2003, 21-22, 60-61). 
Havaitsemalla saadaan kohteesta tietoja ja aavistelemalla ennakoidaan tulevia 
tapahtumia. Intuitioon ei liity arviointia; se on luonteeltaan aistihavaintoa 


muistuttava tahaton tapahtuma (Bennet 1968, 40-41). 

Jungin — teoriassa = yksilöllinen todellisuus "muodostuu tietoisuuden = ja 
piilotajunnan yhdistymisen kautta. Kokemusten varaisesti ihminen jäsentää 
olemassaoloaan myös kehon ja ulkoisen maailman huomioon ottaen (Rauhala 
2005 a, 159-161). Ilman kokemusta ei ole tajuntaakaan. Piilotajunta on Jungin 
mukaan tietoisen mielen opastaja, mutta piilotajunnasta saadaan tietoa vain 
päättelemällä. Tietoisuuden neljä toimintaa edustavat fenomenaalista ja 
reflektiivistä tietoisuutta. Minätajunta (vrt. Bennet 1968, 42), fyysinen tietoisuus 
itsestä, itseen ja ihmissuhteisiin liittyvät mielikuvat, on tietoisuuden ja 
piilotajunnan välimaastossa. Kun individuaatio myöhemmin tulee esille, sillä 
tarkoitetaan oman ainutlaatuisen kokonaisuuden ymmärtämistä. Piilotajunnasta 
voidaan osoittaa tyypillisiä piirteitä. mutta inhimilliset ongelmat eivät ole 


identtisiä (von Franz 2003, 162-164). 


Piilotajunta on tiedostamaton psyykkinen todellisuus. Suuri osa hetkittäisistä 
aistihavainnoista jää tietoisuuden kynnyksen alapuolelle. Ilmausta alitajunta on 
siten käytetty viittaamaan tietoisuuden kynnyksen alittavaan aineistoon. 
Kuitenkin tällainen aineisto esittää yksilöllisesti merkittävää osaa ja vaikuttaa 
suhtautumisessa ihmisiin ja tapahtumiin (Jung 2003, 34). Jung tähdensi ihmisen 
kykyä ja pyrkimystä siihen, että pystyy tiedostamaan piilotajuisten tekijöiden 
vaikutukset toiminnassaan. Niiden olemassaolo juontuu arkkityyppien 
autonomiasta (Jung 2003, 83). Arkkityyppiset muodot ilmenevät yhtä 
spontaanisti kuin vaistot. Usein ne paljastavat olemassaolonsa vain symbolisina 
kuvina. On kysymys nimenomaan taipumuksesta muodostaa mielikuvia jostakin 
aiheesta. Arkkityypit ovat dynaamisia tekijöitä, joiden alkuperä on niin 
kaukainen, ettei sitä voida tietää. Arkkityypit alkavat elää vasta kun yritetään 
selvittää, miten ne ovat merkitseviä koko yksilön elämäntilanteen 


huomioonottaen (Jung 2003, 67, 75-76, 96). 


Yksilöityminen edellyttää tietoisuuden ja piilotajunnan samansuuntaista 


liikkumista. Kääntöpuolella on mielensisäinen jakautuminen eli dissosiaatio, 

psyykkisen ja jopa fyysisen terveyden häiriintyminen (Jung 2003, 52). 
Piilotajuntaa voidaan pitää luovana tekijänä persoonallisuudessa. Uusia 
oivalluksia, ratkaisuja ongelmiin voi ilmaantua piilotajunnasta, ei pelkästään 
unohdetuksi luultuja tietoaineksia. Persoonallinen piilotajunta on lähempänä 
tietoisuutta kuin syvempää kerrosta edustava kollektiivinen piilotajunta. Millä 
tavoin piilotajunta täydentää tietoisuutta, vaihtelee yksilöllisesti (Jung 1991, 42, 


53). 


Symbolit ovat piilotajunnan tuotteita, yritys ymmärtää, mitä tiedostamaton 
tuottaa (Noschis 1991). Ne edustavat jotain aineellista tai aineetonta asiaa, josta 
ei ole tarkkaa tietoa, vaikka sen olemassaolo onkin otaksuttavissa (Bennet 1968, 
28). Jung on antanut symbolikäsitteelle keskeisen sijan teoriassaan. Paitsi 
ihmisen tuottamia, on symboleja, jotka ovat luonteeltaan kollektiivisia. Ne ovat 
kulttuurin tuotteita, usein uskonnollisia kuvia. Individuaatioprosessin kannalta 
symbolit ovat pyrkimyksiä psyyken sisäisten vastakohtien yhteensovittamiseen 


(Jung 2003, 55, 99). 


Jungin ajatus oli, että psyykellä on ihmiskunnan kehityksessä oma historiansa. 
Psykoterapeutin työssään hän toi 1900-luvun alun psykologian virtauksiin 
erityispiirteitä, joiden ymmärtäminen on sekä haasteellista että kiinnostavaa. 
Hänen individuaation teoriansa on myöhemmin omaksuttu 
elämänkaaripsykologiaan. Jung korosti erityisesti keski-iästä lähtien alkavaa 
itsetuntemukseen paneutumisen ja itsensä kehittämisen merkitystä. Viimeistään 
elämänkaaren tuossa vaiheessa ihmisen kiinnostuksen kohteiksi pitäisi tulla 
kysymykset, jotka kohdistuvat omiin tavoitteisiin, arvoihin ja kysymyksiin elämän 
tarkoituksesta. Uskonnolla on siinä oma asemansa itsenäisen katsomuksen 


näkökulmasta. 


Individuaatioprosessi. Miten tutkimuksen kertojat ovat elämänsä vaiheissa 


mahdollisesti ajatelleet oman inhimillisen olemuksensa kasvua ja kehitystä, on 

1900-luvun ongelmallisiin aikoihin suhteuttaen jokseenkin outo tarkastelun aihe. 
Näkökulma muuttuu, kun otetaan huomioon Jungin individuaation käsite 
sellaisena, kuin se on monissa tutkimuskirjoituksissa määritelty, itsestään ja 
piilotajuisesti eteneväksi kasvuprosessiksi. Ihminen voi tiedostaa ja siten ohjata 
omaa kehitystään ja synnynnäisiä taipumuksiaan. Vaikuttavana tai ohjaavana 
tekijänä on itse (tai itseys), jolla Jung tarkoittaa psyykeä kokonaisuudessaan; se 
on persoonallisuuden syvin ja sisäisin alue, erotukseksi minästä, joka muodostaa 
vain pienen osan psyykestä. Suhde itseen syntyy oman piilotajunnan 
tutkimisella. Itse saa aikaan persoonallisuuden jatkuvaa laajentumista ja 
kypsymistä riippuen siitä, kuunteleeko minä itsen viestejä vai ei (von Franz 2003, 


161-162). 


Itsensä tunteminen on keski-iästä vanhuuteen siirryttäessä uudenlaisena 
haasteena edessä. Kun elämä etenee erilaisin muutoksin, kehitystä voi havaita 
tapahtuvan — elämän — tärkeimmissä — vaiheissa. —Luonteestaan = johtuen 
individuaatioprosessia on vaikea tarkasti systematisoida. Sen tarkoittamassa 
mielessä suotuisan kehityksen tuloksena on yksilö eli jakamaton kokonaisuus 
(Bennet 1968, 133-135). Painopiste on ihmisen henkisessä olemuksessa. Jung 
käytti käsitettä persoona tarkoittaessaan niitä ulkonaisen esiintymisen muotoja, 
joita ihminen tietoisesti tuottaa. Sama henkilö voi tilanteiden mukaan tuoda 
vaihtelevasti esiin ominaisuuksiaan. Näin tapahtuu myös haastattelutilanteessa. 
Haastateltava käy valikoiden läpi elämänhistoriaansa ja haastattelijalle syntyy 
kertojasta kuva, joka ei kuitenkaan ole ilmausta tämän koko persoonallisuudesta. 
On siis ymmärrettävä, mitä persoonalla tarkoitetaan. Jungin mukaan persoona 
on kuin vaate, joka sekä suojaa että tekee vaikutuksen. Ulkoisiin olosuhteisiin 
nähden yksilö pyrkii suojaamaan sisäistä maailmaansa ja toisaalta valitsee 


tarkoituksenmukaisesti tilanteisiin sopivat käytöstavat. 


Varjo symboloi sekä persoonallisia että kollektiivista alkuperää olevia aineksia 


ihmisen piilotajunnassa. Persoonan rinnalla Jungin terminologiaan kuuluva varjo 

kohdistuu persoonallisuuden siihen osaan, mitä useimmiten haluttaisiin pidättää 
pääsemästä esille. Aina pyrkimykset ymmärtää piilotajunnan vihjeitä eivät 
onnistu, koska varjo edustaa niitä ominaisuuksia, joita ei tunneta hyvin (von 
Franz 2003, 168) tai ei haluta tuntea. Varjo saattaa koostua myös kollektiivisista 
tekijöistä. Kollektiivinen piilotajunta säilyttää ihmiskunnan yhteistä psykologista 
perintöä. Erityisesti kirjallisuuden ja kuvataiteiden alalla siitä välittyy eri 


luomuksissa symbolisia viestejä (Henderson 2003, 107). 


Ihminen pyrkii pysymään itsenään, vaikka eri piirteet tulevat esille vaihtelevasti 
samalla yksilöllä. Varjo ja minä ovat kuin ajatus ja tunne, yhteydessä toisiinsa. 
Varjo ei ole vain tietoisen minän kääntöpuoli. Tietoinen ja tiedostamaton 
täydentävät kokonaisuutta, itseyttä (Jung 1933, 98; Henderson 2003, 118). 
Freudilaisen näkemyksen mukaan ihminen suojautuu torjumalla tietoisen 
minäkokemuksen kanssa ristiriidassa olevat halut ja tunteet. Jungin käsitys on, 
että omaa sisäistä jakautumistaan välttyy tunnistamasta pitämällä tietyt ulkoisen 
elämänsä ja käyttäytymisensä puolet ikään kuin erillisissä laatikoissa, jotka eivät 
helposti joudu kosketuksiin keskenään (Jung 2003, 83-85). Harmoninen suhde 
minän ja itsen välillä on tärkeää. Psyykkisen terveyden säilyttämiseksi, 
jakautumista välttääkseen, minän on jatkuvasti ylläpidettävä yhteyttä itseen 
(Henderson 2003, 128-129). Joskus se, mitä ei halua myöntää olevan itsessään, 
saattaa löytyä toisista ihmisistä. Kun tiedostaa varjon heijastukset, niistä ei tule 
projektioita, jotka kohdistuvat syytöksinä toisiin ihmisiin ja ovat esteenä aitojen 


ihmissuhteiden syntymiselle. 


Tämän tutkimuksen kertojien näkökulmista on ymmärrettävää, että sodan ja 
sen oheisvaikutteiden ilmapiirissä ihminen purki tuskaansa eri tavoin. Silloin 
taito välttyä joutumasta kahnauksiin on ollut tarpeen, siitä kertojat antavat 
monia näyttöjä. Toisaalta kiukun osoittamista viranomaisia kohtaan on pidetty 
vanhastaan venäläiseen virkakoneistoon kohdistuvana asenteena ja siinä 


mielessä sallittuna. Ei ole aina yksiselitteistä, pitäisikö varjon symbolinen 

merkitys ottaa individuaation kehityksen kannalta huomioon haasteena vai 
alistumisena. Jungin mukaan varjo on opittava tuntemaan, jotta siihen pystyy 
vaikuttamaan. Se on myös mielenterveyden säilymisen edellytys. Yhteys itseen 
paranee kielteisten ominaisuuksien tunnistamisen ja siten niiden hallitsemisen 


pohjalta. 


Käsitykseen = siitä, että piilotajuntaan sisältyy vastakkaisen sukupuolen 
ominaisuuksia, Jung päätyi tutkiessaan unia psykoterapian yhteydessä. Jos 
voidaan puhua € erityisesti maskuliinisista ja feminiinisistä psyykkisistä 
ominaisuuksista, löytö ei sinänsä ole Jungin. Anima, naiseus miehessä, ja 
animus, miehisyys naisessa, ovat biologiselta perustaltaan yhteydessä 
kummaltakin vanhemmalta tuleviin kromosomeihin samassa yksilössä. Jung vain 
antoi ilmiölle oman tulkintansa ja nimet animus ja anima. Ominaisuuksiltaan hän 


yhdisti ne myös kollektiiviseen piilotajuntaan. 


Persoonallisuuden miehiset ja vastaavasti naiselliset puolet jäsentyvät sekä 
myönteisinä että kielteisinä ominaisuuksina persoonallisuuden yhteyteen. 
Vanhempien vaikutus vastakkaista sukupuolta oleviin lapsiinsa muodostuu siitä 
asemasta, mikä äidillä ja isällä on ollut perheessä. Tyttären animukseen tulee 
isältä vakaumuksen sävy. Kokemus äidistä muovaa usein pojan animan 
ilmenemisen. Suhdetta vastakkaiseen sukupuoleen ohjaa osaltaan isän ja 
vastaavasti äidin arkkityyppinen hahmo piilotajunnassa, mutta tarkkoja 
psykologisia eroja ei voida määritellä. Arkkityypit, esimerkiksi Viisas Mies tai 
Suuri Äiti vaikuttavat tavassaan olla yksilöllisesti yhteydessä persoonallisuuteen. 
Ne ovat samanaikaisesti sekä kuvia että tunteita. Kun kuva saa psyykkistä 
energiaa, siitä tulee dynaaminen omine vaikutuksineen (Jung 2003, 96; 1933, 


186). 


Sekä animus että anima voivat olla myönteisessä mielessä sillanrakentajia 
itseen. Molemmat kehittyvät iän myötä henkisen kapasiteetin vahvuuksina. 


Elämänkaaren etenemiseen suhteuttaen sekä animuksen että animan 


235 


personoitumilla on katsottu olevan neljä kehitysvaihetta, joista viimeiseen 
sisältyy uskonnollisen kokemuksen välittyminen ja tien löytyminen syvempään 
henkiseen suhtautumiseen elämässä (von Franz 2003, 177-195). Näkemys sopii 
Jungin mallia seuraten individuaation painottumiseen keski-iästä etenevään 


elämänkulkuun. 


Miten olemassa olevat kehittymisen edellytykset pääsevät toteutumaan, on 
yhteydessä minän kykyyn ottaa vastaan itsen viestejä. Oman ainutlaatuisen 
kokonaisuuden toteutuminen on mahdollista tietoisena tavoitteena minän 
valaistessa koko järjestelmää. Vaikutukset lähtevät yksilöllisesti sisäistä 
kokonaisuutta edustavasta itsestä. Syntyy jotakin ainutlaatuista, mikä ei ole 
toisten jäljittelyä. Piilotajunnan jokaisella personoitumalla on myös pimeät 
puolensa. Itsen kannalta se on ongelmallista, koska itse on psyyken vaikuttavin 


tekijä (von Franz 2003, 222-224). 


Individuaatioprosessia leimaa muuttuminen. Kun painopiste on nähty 
elämänkaaren jälkipuoliskon vaiheissa, siihen liittyy sekä mielen sisäisesti että 
sitä ulkoisesti kuormittavia ristiriitoja. Vanhuuteen siirtyminen on jo biologiselta 
pohjaltaan voimia kysyvää tapahtumista. Psyykkiset muutokset asettavat minän 
ottamaan vastaan sopeutumisen haasteita. Jungin mukaan psyykkinen aineisto 
on emotionaalisesti latautunutta elävää kokemusta. Sitä voidaan systematisoida 
vain pinnallisesti, mutta analyysiin saada monia näkökulmia (von Franz 2003, 
229). Yksilöitymisen korostaminen viittaa yleisen tiedon ja yksilöiden 
huomioonottamisen vuorovaikutukseen. Ihmiselle on oltava mahdollisuus 
itsenäisesti päättää omaa elämäänsä koskevista ratkaisuista. Asia koskee myös 


uskonnollista ajattelua ja sen suomaa toimintavapautta (Bennet 1968, 129). 


Seuraavassa luvussa = siirrytään = individuaation prosessin tarkasteluun 
inkerinsuomalaisen kerrotun elämänkertymän pohjalta. Koska yksittäisillä 
ilmauksilla voi olla merkitystä päättelyn kannalta, analyysi perustuu 


alkuperäiseen haastattelutekstiin. Kehitystekijät, elämänkulku ja uskonnolliset 

katsomukset on tähän mennessä otettu analyysin kohteiksi. Työ etenee Jungin 
käsitteistön pohjalta. Mielen toimintaa tietoisesti ohjaavia tekijöitä: ajattelu, 
tunteet, aistitoiminta ja intuitio, täydentää asennetyypit introvertit ja 
ekstravertit. Henkinen itsesäätely on vaikeasti määriteltävissä, mutta sen 
katsotaan vaikuttavan silloin, kun ihminen on joutunut pohtimaan oman 
elämänsä mielekkyyttä ja tarkoitusta. Ongelmallisinta on tunnistaa piilotajunnan 
hahmoja, persoona, varjo, animus ja anima. Tuloksina hahmottuu 
persoonallisuuden rakenteita, yleisiä merkitysverkostoja, joiden pohjalta voidaan 
tulkita ja ymmärtää individuaation olemusta ja määritellä uskonnon 


vaikutusmekanismeja. 


11. Katsomuksellinen avartuminen 


Olemisen sisäinen todellisuus. Useassa yhteydessä Jung on korostanut 
individuaation kehitysedellytysten toteutumista elämänkaaren jälkipuoliskolla, 
jolloin elämänkatsomukselliset kysymykset saavat uutta syvyyttä. Tämän 
tutkimuksen ihmiskäsityksen lähtökohdista käsin uskonnon asema sijoittuu 
situaation ja siirtymävaiheiden historiallisen tiedon kontekstissa kulloinkin 
vallitsevaan ymmärryshorisonttiin, samoin kaksi muuta ihmiskäsityksen 


olemuspuolta, tajunnallinen ja kehollinen. 


Jungin typologia on saanut pysyvän aseman persoonallisuuspsykologiassa. Jos 
määritteleviä piirteitä otetaan täydentämään kahta asennetyyppiä, erottelu 
selkenee. Asennoituminen ilmenee erilaisissa persoonallisuuden 
toimintatavoissa, erityisesti ajattelussa, tunne-elämässä, havaintotoiminnoissa ja 
tulevaisuuteen suuntautuvissa odotuksissa. Tulkinnallinen näkökulma painottuu 
näihin välittäjinä toimiviin kognitiivisiin prosesseihin eli käsityksiin siitä, miten 
yksilö on ymmärtänyt toiminnan aiheutuneen. Sisäiset rakenteet ja prosessit 
ovat osaltaan vaikuttamassa reaktioihin (Bennet 1968, 40-41; Lazarus 1982, 52, 


58). 

Allport on korostanut idiografista persoonallisuuden tutkimuksen metodia 
(Lazarus 1982, 46), mihin myös Perttula viittaa (1988, 389). Persoonallisuus 
kuvataan niin, että yksilölliset piirteet muodostavat toisiinsa vaikuttavan 
kokonaisuuden. Puhe yksilöitymisestä, kun kohteena on kahdenkymmenen 
kertoja otos, on keskittymistä ryhmää luonnehtivien yhteisten piirteiden ja 
tavoitteiden esittämiseen. Jungin mukaan jokainen yksilöityy vain itsenään. 
Prosessiin sisältyy oleellisesti kahden sisäisen rakenteen, minän ja itseyden 
vuorovaikutus. jossa enenevästi pääpaino kohdistuu minän toimintojen 
tietoiseen ohjaukseen. Ymmärtää yksilöitymiskehitystä kokonaisuudessaan on 
pyrkiä tunnistamaan henkilökuvassa juuri tietyt persoonallisuuteen kuuluvat 
ominaisuudet (Hart 2008, 97). Tavoite löytää elämään mielekäs tarkoitus on 


henkinen prosessi, johon nuorikin ihminen voi päätyä (Hart 2008, 105). 


Sekä syrjäänvetäytyminen että kiinnostus muita ihmisiä ja ulkomaailmaa 
kohtaan on yleisesti tulkittu Jungin typologian peruspiirteiksi. Jos pystytäänkin 
osoittamaan eroavuuksia ajattelun, tuntemisen, havaitsemisen tai aavistelun 
pohjalta, Jung lisää vielä menetelmään järjen käytön ja epiteetin terve järki. 
Milloin järki ei ole tervettä, selviää Jungin sanoista ”on yllättävän paljon ihmisiä, 
jotka eivät koskaan käytä järkeään, mikäli voivat välttää sitä, ja yhtä paljon niitä, 
jotka käyttävät järkeään, mutta hämmästyttävän typerällä tavalla” (Jung 2003, 
60-61). Terve järki tuntuisi olevan tautologinen ilmaus ja järjen käyttö typerällä 
tavalla paradoksaalista. Rationaalisuus, älyllisten kykyjen soveltaminen yhtä 
paljon kuin käytännöllinen taitavuuskin tulevat esille erityisesti uusiin oloihin ja 
ihmisiin sopeutumisessa. Tulkittaessa tämän tutkimuksen kertojakohtaisia 
kokemuksia, terveen järjen metodilla on käyttöä ajattelun vaikutuksia 


arvioitaessa. 


Jungin typologian mukaan tiedollinen aspekti, tajunnan henkinen puoli, on yksi 
tietoisuuden tilan osoitin. Käsitteiden muodostamisella ja merkitysten 


pohdinnalla on siinä keskeinen sija. Käsillä olevan tutkimusongelman kannalta 

oleellista on tarkastelunäkökulma historialliseen todellisuuteen. 
Merkityssuhteiden syntyminen on elämässä kiinnipysymisen ja siihen 
perusteiden etsimisen lähtökohdissa. Individuaatio edellyttää uusia näkemyksiä 
elämän tarkoituksesta ja mahdollisuuksista. Se on todellista työtä, sillä kaikki 
riippuu tietoisuuden laajenemisesta. On hyväksyttävä kärsimys, mutta toisaalta 
luotettava uusiin mahdollisuuksiin myös henkisen todellisuuden saralla (Hart 


2008, 103). 


Eri puolille Aasia pakkosiirrettyjen inkerinsuomalaisten oli luotava elämisen 
puitteet perusrakenteista alkaen. Toiset mukautuivat pysyvästi, toiset 
sopeutuivat välttämättömyyden pakosta, mutta pitivät yllä toivoa päästä joskus 
palaamaan ainakin lähemmäksi kotiseutuja. Toimeentulon edellytykset 
vaihtelivat ja sanelivat viihtyvyyden. Kun havainnot siirtyvät todellisuudesta 
mielen alueelle, niistä tulee psyykkisiä tapahtumia (Jung 2003, 23). Ajatukset 
kuoleman läheisyydestä olisi mieluummin torjunut tietoisuudesta. Keskeinen 
merkitys silloisessa elämänkulussa on tullut kokemuksesta saada elää rauhassa. 
Erilaisia vaikeuksia pystyy kestämään, jos voi vakuuttua siitä, että 
koettelemuksilla on jokin merkitys (Jung 2003, 89). Ajattelumalli soveltuu 
pakolaisen elämäntilanteisiin, kun sitä tulkitaan asenteena, jossa vaikuttaa sekä 
tiedollinen että emotionaalinen asioiden tarkastelu. Järkevä argumentointi voi 
johtaa tulokseen, kunhan emotionaalisuus ei ylitä tiettyä kriittistä astetta. Järjen 
vaikutusmahdollisuus päättyy, jos affektiivinen lämpötila ylittää tuon tason (Jung 
1991, 198). Vasta asiantilojen järkevä puntarointi eri lähtökohdista käsin johtaa 


tulokseen. 


Käytännöllisyys elämäntavoissa noudatti ns. terveen järjen menetelmää. 
Monille oli jo lähtötilanteissa tullut mieleen ajatus toimeentulon hankkimisesta 
erilaisten käsityötuotteiden avulla. Mukaan oli varattu työvälineitä. Selvittiin, kun 
tehtiin kovasti töitä. Toimia olosuhteiden ehtojen mukaan vaati sekä fyysisiä 


voimia että kykyä ylläpitää tasapainoista suhdetta tilanteiden ja oman 

mielentilan välillä. Monen kohdalla sopeutuminen oli ehdollista. Paluuta 
suunnitteleva laski riskit, koska yhteyksien luominen pitkien välimatkojen yli oli 
vaikeaa. Nuoret ilman perhesuhteiden sitovuutta ovat olleet useimmiten paluun 
yrittäjiä. Rohkeutta ja nokkeluutta vaatinut matka on saattanut onnistua, mutta 
perillä jokin linkki on pettänyt. Asiantilojen järkevän puntaroinnin ei tarvinnut 
siihen loppua. Ne vain vaativat uutta sopeutumista ja realismissa pitäytyvää 


oppimiskykyä. 


Tien voi löytää, päästä selvyyteen myös tuntemalla. Siinä yhteydessä 
tunteminen on järjestävää, rationaalista toimintaa. Tunne on arvotekijä, koska 
”tunteminen on fyysisten tapahtumien ja elämän välinen yhdistävä rengas” 
(Jung 2003, 99). Kokemusten synnyttämä epätoivo aiheuttaa toistuessaan 
sekavuutta. Ihmiskäsityksen ykseyden pohjalta tarkasteltuna koko systeemi on 
silloin liikkeessä. Ihmisellä on elämäntilanteessaan tietyt ehdot. Hänellä pitäisi 
olla myös valinnoillaan mahdollisuus mukauttaa, ainakin jossain määrin tasoittaa 
tai lieventää niitä. Yksilöllisesti tarkastellen on huomattava, miten olemispuolen 
tapahtumat ovat toisiaan läpäiseviä (Rauhala 1982 a ja b). Tapausesimerkkinä on 
kertoja, jolle sodan tuottamia kokemuksia oli kertynyt kolmesta eri maasta. Se oli 
niin kovaa aikaa, et sitä toine ihmine ei usko, kun ei oo nähny. Sota käsitteenä tuo 
mieleen siihen liittyviä ajatuskuvia, eikä kova aika niihin oleellisesti mitään lisää. 
Mutta kokemusten toivottomuutta synnyttänyt luonne paljastaa vielä 
vuosikymmenien päästä kertojan tilan mielellisen sisällön: En mää käsittäny 
yhtään mittää, jotta mikä mää olin oikein. Tavanomainen reaktio on itku tilanteissa, 
joissa oma säätelyprosessi ei toimi. Kokemusten toistuminen kertojan kohdalla 
oli kuluttanut sekä kehon että psyyken voimavaroja. Paa lakate (lopeta itkeminen) 
oli läheiseltä ihmiseltä tullut minää tukeva kehotus. Pääsy viimein rauhallisiin 
oloihin auttoi luonnollisen elämänrytmin ja tasapainon löytymisen. Toiset 
välittelöö enempi, toiset vähemmä. Siit itkustakaa ei tule mittää hyötyy, vaik itkis yön 


päivän kans, kertoja kommentoi yhden elämänsä vaiheen läpikäymistä. 

Psyyke on itse itseään säätelevä järjestelmä, joka ylläpitää tasapainoaan kuin 
ruumis. Jokainen liian pitkälle menevä prosessi saa väistämättä aikaan 
kompensaation. Kompensaatioteoriaa voidaan pitää psyykkisen toiminnan 
perussääntönä (Jung 1991, 73). Kompensaatio on Jungin mukaan tasapainon 
säätelyn käytössä. Mutta miten korvata menetykset, jotka sota oli aiheuttanut? 
Tavoitteellisuus saattaa olla siinä määrin hämärtynyt, että minäkokemuksen 
eheys —eritasoisesti järkkyy. Vuorinen käsittelee psyykkisen tasapainon 
ylläpitämistä laajentaen sen käsittämään psyykkisen työn kautta sekä 
fysiologisen että sosiaalisen säätöpiirin (Vuorinen 1990, 96, 116). Kun Rauhala 
nimittää yksilöllisen olemassaolon kokonaisuutta situationaaliseksi säätöpiiriksi, 
siihen katsotaan sisältyvän erityinen sisäisen itsesäätelyn periaate (Rauhala 2005 
a, 138). Keinot tilanteiden selvittämiseen ja tasapainoon pääseminen ovat 
lopulta yksilöllisten ratkaisujen varassa. Psyykkisen työn aluetta on mahdollisuus 
täydentää hengellisen työn keinoin. Aikaisemmin on ollut esillä rukouksen 
mielensisäinen vaikutus. Viime kädessä kuolema on vaativa sisäisten resurssien 
liikuttaja. Ihmine ko syntyy, ni se ei pääse kuolemalta. Sitä ei tartte lyyvä eikä hakata. 
Kertoja muistelee papin lohduttaviksi tarkoitettuja sanoja pienen tyttärensä 
hautajaisissa: Ko tullee aika, ni se lähtöö. Asettaa kuolema sille kuuluvaan 
asemaan elämän vastakohtaparina on arvoarvostelma. Kertoja puhuu 
tarkastellen elämänkulkuaan tasapainoisen vanhuuden lähtökohdista. Kullekin 
säädetty aika elinajan mittana viittaa vaikean kysymyksen siirtämiseen pois 
tietoisuudesta. Tunnekokemukset ovat kaukana takanapäin ja ajan myötä 


haalistuneet. 


Toinen kertoja niputtaa menetyksiään yhteen. Yksi hänen lapsistaan kuoli aivan 
pienenä, toinen aikuiseksi vartuttuaan. A pit siint selvitä, oikein oli tuskaa. Hän oli 
hyvä poika. Kyyneleitä ei voi estää. Jatkuva surutyö viittaa menetyksen vaikeasti 
korvattavaan sisältöön. Kun kaikesta on pitänyt läpi päästä, sanoista välittyy 
ajatus henkisistä voimavaroista käyttöön otettaviksi. Niitä lienee tarvittu jo 


varhaisemmissa elämänvaiheissa päätellen kertojan kuvauksissa esiintyvästä 

käsitteestä hirmu. Miten lie se hirmu män kovemmin sinne syvempään. Ja täälläkin 
(Suomessa), miten se ei tykkänään pois mäne. Hirmu liittyy jo kolhoosissa elettyyn 
aikaan. Myöhemmin siitä on tullut yhteinen nimitys erilaisille pelkoa tuottaneille 
asioille. Jos havaintokentästä tuleva ärsyke muistuttaa menneitä uhkia, mieleen 
nousee hirmuun sisältyviä kuvia. Mahdollisesti hirmu on eri muodoissa 
todellisuutta kaikille kertojille. Jokaisella on ollut omat hallintakeinonsa. (Vrt. 
Jung 2003, 34.) Erään kertojan mukaan 1930-luvulla ihmiset pelkäsivät jo 
itseäänkin. Pelko levisi kulkutaudin tavoin. Sillä ei enää ollut selviä kohteita. 
Hirmu on sittemmin pysynyt hallinnassa, kun sen vastapainoksi on voinut 
muistella vaikkapa kotona Inkerissä vietettyä onnellista aikaa. Sen tukea antava 


perusta on luotu läheisten ihmissuhteiden turvallisessa ilmapiirissä. 


Suomeen siirrettyjen Inkerin sotapakolaisten sopeutuminen ehti jo vuoden 
ajan edetä, kun Neuvostoliitto vaati omaa kansaansa palautettavaksi. Tilanne ei 
kaikkien inkeriläisten kohdalla ollut yksiselitteinen. Jos tarkastelussa jättää 
ulkopuolelle — yhteiskunnalliset — tekijät, "asianosaisten omiin näkemyksiin 
pohjaavassa erittelyssä ilmenee useita merkityssuhteita. Vastakohtien konflikti 
ongelmasta lähteä vai jäädä, näkyy kertojien kannanotoissa: kotiseudun ikävä ja 
toisaalta halu jäädä Suomeen. Molemmilla puolilla oli arvonsa (vrt. Hart 2008, 
101). Tavallista on konflikti pään ja sydämen eli ajattelun ja tunteen välillä. 
Lähteä ja sietää ristiriitaisen tilan aiheuttamaa jännitystä oli monen kohdalla 
helpoimmaksi koettu ratkaisu. Ristiriita sinänsä voi vähetä, vaipua 
tiedostamattomaan ja samasta lähteestä nousta uusi ratkaisu, mikä tekee 
oikeutta konfliktin molemmille osapuolille. Jung nimittää sitä symboliksi. 
Symboli ei ole rationaalisesta ajattelusta syntynyt. Se on laadultaan tietoisen ja 
tiedostamattoman olemuspuolien yhteyttä ja siten liikkuva voimatekijä 


psyykkisessä ja henkisessä kehityksessä. 


Jung tutki keskiajan alkemian periaatteita löytääkseen perusteita vastakohtien 


yhteensovittamisen ja symbolin muutosvoiman ajatuksilleen (Hart 2008, 101- 

102). Kaikkeen pitää tottua, tottua elämään, ei lannistua. Uuteen alkuun pääsi kun 
pystyi sietämään täyttämättä jätettyjä lupauksia päästä takaisin kotiseudulle. Itse 
asiassa joku ymmärsi intuitiivisesti, vaiston avulla jo matkan aikana, mitä edessä 


tuli olemaan. Oli minulla tunto, että kotiin meitä ei tuoda. 


Mitä edellytyksiä itse kunkin sopeutuminen Suomessa oli vaatinut, niillä jotka 
päättivät palata tai joutuivat palaamaan, oli jälleen edessään sopeutumiskykyä 
vaativia — tilanteita, niin = ulkoisen = kuin — sisäisenkin = todellisuuden 
huomioonottamista (vrt. Jung 1993, 71; Vuorinen 1990, 17, 19). Pelko, pakko ja 
Siperia saattoivat käsitteellisesti lieventää ajatusta, että lähtöpäätös ei ollutkaan 
hyvä ratkaisu. Myöhemmin se ei ehkä olisikaan perustunut omaan harkintaan. 
Joidenkin kohdalla Suomessa oleskelu oli vaatinut sekä viisasta vaikenemista että 
jämäkkyyttä paikallista virkakoneistoa vastaan. Tyly nimismies saattoi saada 
vastauksen venäläiseen tapaan, mutta liikaa ei pitänyt kiivastua. Jos papereissa 
luki Tuutarin seurakunta, ei selitetty, missä sellainen oli. Seurakunta on 
seurakunta, ja sillä hyvä. Toiset arvelivat, että olisi tarvittu erityinen strategia 
pysyvään sijoittumiseen, mutta Me ei osattu. Ei ollut tietoa tai se oli puutteellista. 
Eri näkökulmien huomioonottamista kuvaa päätös: Sanoin, mennään viimoseks. 
Katsottiin siis, miten tilanne kehittyi. Neuvostoliitossa oli mahdollisuus jäädä 
pysyvästi uusille asuinsijoille. Joidenkin kokemuksia oli, kuten eräs kertoja sen 


ilmaisi: No sit myö oltii matkal kaiken aikaa, kaiken aikaa matkalla. 


Jung oletti, että tietyt henkisten perustoimintojen muodot pysyvät yksilöllisesti 
samoina tilanteista riippumatta (Bennet 1968, 40). Siihenhän tyypittelyn on 
pitäydyttävä. Järkeily, tunteiden pohjalta reagoiminen tai välittömästi 
havaintojen varassa toimiminen ovat erottelevia. Tämän tutkimuksen aineistossa 
ne eivät toimi luokittelukriteereinä. Tai sitten jokaisen kertojan toimintatavoissa 
on terveen järjen mukaista harkintaa. Järkeily ei hävitä tunnekvaliteettia. 
Pohdittavan seikan eettinen luonne saattaa painottua. Näin selittyisi esimerkiksi 


intuitioiksi luokiteltavat aavistukset ja odotukset. Jungin mukaan on myös 


243 


mahdollista, että tietoisuuden läheisyys tavallaan ”pyyhkii pois' psyyken 
tiedostamattoman sisällön (Jung 2003, 63). Neljän toimintamuodon ulkopuolelle 
jää tyypittelyssä muisti ja tahdonvoima, vaikka ne olisivat yhtä hyödyllisiä ottaa 


huomioon (Jung 2003, 61). 


Onko asennoituminen sisäänpäin vai ulospäin suuntautunutta? Luokittelu on 
mahdollinen, suhteellisen yksinkertainen, vaikka saman erityispiirteen omaavat 
yksilöt eroavat monin tavoin toisistaan (Jung 2003, 60). Dominoivasti introverttiä 
yksilöä on pidetty vaikeasti lähestyttävänä ja varautuneesti asennoituvana. 
Ekstravertti yksilö on kontaktikykyinen, vaivattomasti yhteyksiä luova. 
Introversiolla Jung ei tarkoittanut kirjaimellisesti sisäänpäin kääntymistä. Hän piti 
ansiokkaana taipumusta pohdiskelevaan itsensä tarkkailuun. Ekstravertit 
suuntautuvat kohteisiin, joiden he kokevat ikään kuin vaikuttavan itseensä 
ulkopuolelta käsin (Bennet 1968, 36-38). Tämän tutkimuksen aineistossa 
tyypittely palvelee ymmärtämisen ja ihmistuntemuksen laajentumisen mieltä. 
Jatkossa mukaan tulee persoonallisuuden piirrekuvaus sekä tarkastelu Jungin 


persoonallisuus-teorian (piilotajunta-tietoisuus) pohjalta. 


Persoonallisuuden jäsentelyä. Termillä persoonallisuus on pyritty yhdistämään 
yksilön psyykkiset toiminnot ymmärrettäväksi järjestyneeksi kokonaisuudeksi 
(Lazarus 1982, 63). Piirre on tavanomaisin persoonallisuuden kuvauksen yksikkö. 
Persoonallisuuden määrittelyyn on käytetty yksilöllistä kokonaisuutta kuvailevia 
malleja. Proprium viittaa Allportin käyttämään ilmaukseen, jolla hän tarkoittaa 
ihmisiä toisistaan erottavien sisäisten toimintatapojen joukkoa (Lazarus 1982, 
46). McAdams yhdistää tapauksittain selvimmin erottuvat piirteet käsitteellä 
imago (itsekuva, esim. McAdams 1993, 122). Elämäkerrallinen tapahtuma voi 
kertomukseen liittyen osoittaa, että ”olen, mikä olen” (McAdams 1993, 296). 
Imago antaa piirteille persoonallisen leiman; ne heijastavat usein arvoja ja 


henkilökohtaista uskoa. Jokin merkittävä henkilö yksilön sukupuolesta 

riippumatta, on ollut mallina hänen elämässään, esimerkiksi oma äiti. Imagon 
taustalla saattaa siis olla tiedostamaton äidin representaatio. Imago-mallissa on 
yhtäläisyyttä individuaatioprosessiin. Jos yksilöllä ajatellaan olevan vastakuva eli 
anti-imago (vrt. Jungin varjon käsite), tai ilmenee jokin peruskonflikti elämässä, 


ikääntymisen rinnalla voi tapahtua muutoksia myönteiseen suuntaan. 


Kertoja (LVu) luonnehtii itseään sanoilla sisukas suomalainen. Kun taustalla on 
kaksi Siperia-kautta ja jälkimmäinen vielä vangin asemassa, lannistumaton mieli 
on ollut tarpeen. Suomalaisuuteen yhdistyy jo lapsuudesta peräisin olevat 
muistikuvat, jotka ovat värittyneet kansallisuuteen yhteydessä olevilla 
uhkatekijöillä. Samasta lähteestä juontuu herkkä oikeudentunto, mutta myös 
huolten aiheuttama levottomuus. Kertoja on taipuvainen myöhemminkin 
havaitsemaan epäkohtia, mutta kääntöpuoli osoittaa yritteliäisyyttä ja 


selviytymiskykyä tehtävien mukaan. 


Vastaavanlainen, jo varhaisessa iässä koettu epäoikeudenmukainen kohtelu 
leimaa kertojan (MVa) itsekuvaa. Hän sanoo olevansa sellanen sukkela. 
Vankilatuomiosta vapautuminen, veljen toiminta päättäväisenä asianajajana, oli 
kokemus, jonka jälki vaikutti tiukan luotettavuuden ja tunnollisuuden 
vaatimuksena kaikissa toimissa. Hän on tyytyväinen omiin suorituksiinsa; 
tarmokkuus vie eteenpäin. Riiteleminen rikkoo ihmissuhteita. Hän pystyy 


itsehallintaan ja tarvittaessa siirtämään tavoitteiden toteuttamista. 


Kertoja (EHa) sanoo tulevansa mielellään kirkolle tapaamaan tuttavia ja 
vierailijoita. A tiäl on kaikkein hyvemp. Meit tuuvaa kirkkoon ja kirkost poikkeen. 
Hänen olemustaan leimaa kiitollisuuden sävyttämä tasapainoisuus, vaikka 
elämän = edellytysten — luominen — vielä — vanhuudessakin = on = vähällä 
toimeentulemista. Koko kertomisen tapa on tyynen toteamisen luonteista ilman 
vaikuttamisen tehosteita. Kun hän sanoo nähtii oikein paljon tuskaa, monikossa 
kertominen viittaa yhteisiin kokemuksiin. Suomesta hänelle on tullut käsite 


kärsimyksille vastapainoa sisältävistä myönteisistä asioista. 

Ei silloin ollut kellään mitään tulevaisuutta, sanoo kertoja (JKe) tarkoittaen 1930- 
luvun viimeisiä vuosia Inkerissä. Kun hän Suomeen päästyään alkoi suunnitella 
elämää uudelleen, kaikki järjestyi aluksi pala palalta. Sitten tuli ongelmatilanne: 
missä on sotilaspassi? Aikanaan paperit olivat joutuneet Leningradiin. Sodan 
alkaessa ei enää tullut kutsua rintamalle. Mutta ei näistä tiedoista Suomessa 
kuulusteluissa ollut apua. Oli keksittävä jokin muu selitys. Ja löytyihän se: hyvä 
suomenkielen taito. Puhe ei ollut paljastanut 'vierasmaalaisuutta”, eikä monen 
vuoden jälkeen enää lähetetty takaisin. Ei tämä ollut ensimmäinen vähältä-piti- 


tilanne, mutta hallitusti esiintyminen vakuutti kuulustelijat. 


Viiden piirteen mallia (the Big Five model of personality traits) on pidetty 
käyttökelpoisena — persoonallisuustutkimuksissa. — Piirteiden — neuroottisuus, 
ekstraversio, avoimuus, sovinnollisuus ja tunnollisuus, on katsottu tutkimuksiin 
perustuen soveltuvan ja riittävän piirreanalyysiin. Rinnalle on syntynyt 
täydentävä malli A New Big Five (McAdams — Pals 2006), viiden 
perusperiaatteen muodostama persoonallisuutta jäsentävä kehys, jossa 
kulttuuritekijöillä on oma merkityksensä. Yhtäläisyyttä Jungin teoriaan on mielen 
esihistorian huomioonottaminen, inhimillisen luonnon evoluutioon perustuvan 
yhteenkuuluvuuden — ajatus. Kolmea muuta tasoa: yksilölliset piirteet 
(Dispositional traits), mukautumisen luonne (Characteristic adaptations) ja 
kerrottu elämä €(Integrative life narratives), yhdistää niiden suhteet 
kulttuuritekijöihin (McAdams — Pals 2006, 212). Kulttuuri vaikuttaa piirteiden 
ilmenemiseen. Mukautumiset paljastavat inhimillisiä erityispiirteitä (vrt. 
itsekuva) ja elämänkertomukset sen, miten ihminen kokee valikoiden elämäänsä 


liittyviä merkityksiä. 


Tässä tutkimuksessa ei ole pyritty yleistyksiin, mihin tapaustutkimuksen 
metodiikkaa noudattaen ei ole mahdollisuuskaan päästä. Kuitenkin jo pienen 
otoksen perusteella voi tehdä muutamia koko aineistoon liittyviä havaintoja. 


Kulttuurinen vaikutus inkeriläisyyttä leimaavina luonnehdintoina on saanut 

erityisen korostuksen kansallisuuden osalta. Mitä on saatu aikaan ja omaksuttu 
vuosisatojen tiedon kulussa, on edelleen toiminut ihmissuhteissa sekä 
omanarvontuntona että sosiaaliseen ympäristöön ja henkisiin harrastuksiin 
kohdistuvina arvostuksina. Ympäröivä vastakulttuuri on aktivoinut oman 
vähemmistökulttuurin viljelyä. Vieraisiin oloihin hajaantunut kansa on tuntenut 
ominaispiirteidensä säilyttämisen merkityksen. Kun kertojat koskettelevat 
puheessaan muita inkeriläisiä, lausunnot ovat valtaosin myönteisiä. Työteliäs 
kansa on helpottanut mukautumistaan sovinnollisuudesta ammennetuin 


toimintamallein. 


Jungilla persoonan käsite sisältää arvoja ja elämäntapaa, mitä tavallisissa 
oloissa halutaan ulospäin näyttää. Ulkoiset esiintymismuodot vastaavat vain 
minuuden tietoisia puolia. Erilaiset ominaisuudet korostuvat tilanteisiin ja 
ajankohtiin liittyen. Siten ulkopuolinen voi saada toisesta todellisuudesta 
poikkeavia käsityksiä (Bennet 1968, 88). Tavoitteellisen toiminnan kannalta on 
keskeistä — minätilan, omiin —elämyksiin — perustuvan —fenomenaaliminän 
säilyttäminen ja parantaminen. Vuorovaikutussuhteissa syntyvät mielikuvat, se 
miten kokee itsensä ympäristön palautteen pohjalta, vaikuttaa minätilaan ja 


siten koko käyttäytymiseen (Lazarus 1982, 61). 


Jungin mukaan tietoisuuden kynnyksen alittava aineisto ei ole pelkkä 
menneisyyden varasto. Myös uutta sisältöä saattaa nousta mieleen ikään kuin 
jotakin 'olisi ilmassa”. Tietoisuuden kynnyksen alittavat aistimukset ja tunteet 
vaikuttavat tapaan reagoida tapahtumiin ja ihmisiin (Jung 2003, 34, 37). Jungin 
persoonallisuuskäsitys — korostaa tietoisuuden ja € piilotajunnan = välistä 
vuorovaikutusta eikä vaikutusalueita voi täsmällisesti rajata. Jung erotti 
käsitteinä matkimisen ja samastumisen, joka on tiedostamatonta, huomaamatta 
tapahtuvaa jäljittelyä. = Taustalla on kohteeseen tunnettu kiintymys ja sen 
edustamat arvot. Terveessä asennoitumisessa on joustavuutta ja ulkoisen 


esiintymisen tietoista hallintaa (Bennet 1968, 88-89). Tietyt arvot ovat lähellä 

omia, niillä on jokin yhteys omaan arvomaailmaan. Toisessa henkilössä voi 
tunnistaa oman ominaisuutensa ikään kuin selvempänä: huonoista haluaa 


päästä, hyvää vahvistaa. Näin samastuminen voi olla individuaatioprosessia. 


Kertoja (KKu) oli jo nuoruudestaan lähtien oppinut vertailemaan eri puhujia 
sekä kotiseuroissa että jumalanpalveluksissa. Kirkkokäynnin jälkeen oli aina 
kerrottava kotiin jääneille saarnan sisältö, se mistä pappi puhui. Paikkakunnalla 
herätti unissasaarnaaja erityistä huomiota. Kertoja keskittyi tarkkailemaan 
puhujan tapaa esiintyä. Unissasaarnaaja vaikutti heikkolahjaiselta ja hän huus 
niinko torvesta. Kuitenkin yleinen mielipide oli että näin saatiin sana taivaasta. 
Pappeja kertoja arvosti; nämä olivat oikein ajattelijoita. Kun kirkko oli jäänyt 
kansan käsiin kertoja asettui usein itse puhujan paikalle. Pitkän tauon jälkeen 
seurakuntatoiminnan elpymisestä kertoja käyttää erikoista ilmausta: Mutta sodan 
jälkeen se taas leimahti. Hänen oma osuutensa sytytyspuuhissa lienee ollut 


huomattava. 


Kasvattajan kiintymys suojattiinsa, opettajan esikuvallinen toiminta ja 
esimiesten osoittama arvostus nousevat esille kolmen kertojan miehisinä 
malleina nuoruusiässä. Vanhemmistaan orvoksi jäänyt kertoja (JVa) joutui yksin 
lähtemään evakkoon Siperiaan. Omaisiaan hän näki vasta 19 vuoden kuluttua. 
Neljä vuotta lastenkodissa ja kaksi oman kodin henkiseen ilmapiiriin nähden 
vierasta kasvattajaa olivat olleet tukeva perusta tulevalle elämälle. Ne olivat 
minua kohden niin hyvät ihmiset. Tapaamiset jatkuivat vielä omiin oloihin 


siirtymisen jälkeen. 


Kertojan (NJu) sepittämä runo välittää tunteita kauniista synnyinmaasta, 
nuoruudesta, kansan kovista ajoista ja uudesta voimasta saada taas laulaa ja 
raivata raunioista tietä eteenpäin. Me olimme Inkerin kansa, me olimme Suomen 
suku --- meitä Saksa tahtoi orjaksi tehdä. Mitä itse teet, tiedät ja annat ihmisille, 
saat enemmän voimaa, kuin annat, kertoja päättelee. Koulunkäynti oli jatkunut 


akateemiseen tutkintoon asti. Kun hän oli yliopistossa kuunnellut professorin 

opetusta, se pysyi muistissa koko elämän ja sitä hän halusi toteuttaa myös 


omassa opetustyössään. 


Sotaan osallistunut isä ja isän veli sekä vaari isän menetyksen jälkeen ovat 
olleet kertojan (VKo) henkilöhistoriassa keskeiset mallihahmot. 
Samastumiskohteet löytyvät hänen oman sotilaskoulutuksensa ajalta. Kenen 
joukossa seisot ei aina perustu ideologiseen valintaan; toiminnan laatu 
ratkaisee. Sotahistorian muistot jäsentyvät mielensisäisesti: sotilaan velvollisuus 
on toimia käskyjä noudattaen. Johtotehtävien tavoitteleminen seuraa 


arvostettujen kohteiden välittämiä ajatusmalleja. 


Sotatoimiin — osallistuminen rintaman molemmin puolin ja kuoleman 
läheisyyden tunnistaminen vahvisti kertojaa (RPe) toverillisuuteen olosuhteista 
riippumatta. Kaverin kanssa tehty sopimus, ettei toista jätetä haavoittuneena 
vihollisen käsiin, ei tositilanteessa toiminutkaan — onneksi. Tunnottomiksi 
kuvitellut suomalaissotilaat osoittautuivatkin inhimillisiksi. Autetuksi tulemisen 
kokemus jatkui toisesta haavoittuneesta huolehtimisena oman selviytymisen 


rinnalla. 


Kahdesti karkotettu perhe piti tärkeimpänä saada elää rauhassa, oltiin missä 
tahansa. Kertojalla (MHä) ei juuri ollut ammattitoiveita, kunnes pellolla 
raataminen vaihtui sairaalatyöhön. Mahdollisuus toimia toisten hyvinvoinnin 
edistämiseksi on työssä viihtymisen motiivina helposti arvioitavissa kertojan 
puheessa. Siitä on tunnistettavissa myös innostavaan työyhteisöön 
samastuminen, mikä ei rajoittunut vain työtä ohjaavaan ammattihenkilöstöön. 
Myönteinen palaute hoidokeilta oli yhtä tärkeää. Vuorovaikutuksen merkityksen 
oivaltamisen teki helpoksi oppia ympäristön siihen asti vierasta kieltä. 
Mielikarakteristiikan (Rauhalan termi, esim. 2005a) kannalta se edellyttää 
situaation yksilöllistä rajautumista, esitetyssä tapauksessa empatian hallintaa 


hoitotyön olennaisena osana. 

Samastumisessa toimii introjektion myönteinen vaikutus, kun arvostuksen 
kohteilla on minää tukevia ominaisuuksia. Henkisen tasapainon ylläpitämisen ja 
säilymisen kannalta on tärkeää, ettei tavallisilla ihmisilläkään persoonallisuuden 
jakaantuminen ole mahdotonta. Näin tapahtuu, jos piilotajunta ja tietoisuus 
joutuvat erilleen eli dissosioituvat. Piilotajunnan tapa täydentää tietoisuutta on 
yksilöllistä (Jung 2003, 52-53). Varjo viittaa ihmisluonnon kielteisiin puoliin. 
Niiden tunnistamisen vaikeus johtuu projektioista, jotka usein ovat 
tiedostamattomia ja tulevat esille syyttelyinä tai sopivien kohteiden 
moittimisina. Individuaation toteutumiseen liittyy myös oman varjonsa 


tunnistaminen (Bennet 1982, 90-91). 


Piilotajuiset vaikuttajat antavat lisää tukea persoonallisuuden eri puolien 
ymmärtämiseksi. Persoona, ihmisen ulkoinen kuva, voi eri painotuksin poiketa 
sisäisestä todellisuudesta kätkettyine vaikutuksineen. Animus ja Anima ovat 
vitaaligenreinä tiedostamattoman maailman viestittäjiä (Hart 2008, 100). Jungin 
hypoteesiin vastakkaista sukupuolta olevan vanhemman osuudesta yksilöllisten 
piirteiden muodostamaan luonnekuvaan von Franz on esittänyt monipuolisesti 
selvittävän tulkinnan (2003, 177-195). Paitsi isän vaikutusta tyttäreensä ja äidin 
poikaansa molemmat ovat tiedostamattoman hahmoina osallisia uskonnolliseen 
kokemiseen. Piirteiden määrittelyssä liikutaan persoonallisuuden pintatasolla, 
vanhempien — vaikutus — tulkitaan —syvätason — näkökulmasta. = Esimerkiksi 
vakaumuksellisuus on tämän tutkimuksen aineiston pohjalta osoitettavissa 
uskonnolliseen katsomukseen liittyvissä kannanotoissa. Kriiseissä, paineen alla 
elettäessä animansa hallitsema mies voi menettää otteensa selviytyäkseen ja 
samoin nainen animuksensa vaikutuksesta on peräänantamaton käytökseltään 
(Hart 2008, 99). On ymmärrettävää, että sodan ja kärsimyksen kontekstissa 
nähtynä animus ja anima saavat tehtäviä, joissa niiden luonne korostuu. 
Tarkasteluun piilotajuisista vaikuttajista valikoituu seuraavat kolme ulottuvuutta 


kertojien kuvauksissa: myönteinen ja kielteinen anima-animus, tasapainoinen ja 

häiriöherkkä merkityssuhteiden jäsentyminen sekä anima-animus hahmojen 


osallisuus uskonnolliseen kokemiseen. 


Kertojien joukossa on sekä varhain että aikuisuuden eri vaiheissa äidistä eroon 
joutuneita. Anima-ulottuvuuden molemmat ääripäät ovat ymmärrettävissä sen 
poikkeamina ilmauksina. Myönteistä hahmoa leimaa korostunut sensitiivisyys 
naisellisine piirteineen. Toisen ääripään hahmoja voidaan tulkita mielialan 
alavireisyyteen tai itsensä = aliarvioimiseen = taipuvaisuuden = pohjalta. 
Parhaimmillaan anima vaikuttaa myönteisenä suhtautumisena omiin tunteisiin. 
Herkkä luonnon kokeminen, eettinen pohdiskelu ja arviointi kuuluvat 
optimaaliseen —anima-dimensioon. Ankara = äitihahmo puuttuu tämän 
tutkimuksen —kertojien kuvauksista. Selvä suuntaus viittaa myönteisiin 
muistikuviin äidistä. Hyvin toimineen ihmissuhteen tukea antava ote ulottuu 
kertomisen ajankohtaan. Erityisesti tulee kysymykseen intuition evidenssille 
perustuva äitisuhteen heijastuminen mielentiloissa. Äiti on ollut ikään kuin läsnä 
eteenpäin vievien ratkaisujen syntymisessä. Iloisuuteen saattoi löytää aiheita. 
Äidin uskonnolliseen vakaumukseen on voinut peilata kysymyksiä oikeasta ja 
väärästä. Onko sodalla oikeutusta saa tunteet ja arvot ristiriitaiseen tilaan: ensin 
sota Suomea vastaan, sitten se tuli omalle maalle. Anima voi tasoittaa mielialan 
heilahteluja, mutta läheisten kohtalon murehtimista se ei kevennä. Sodan 


kuluessa toivo on pitänyt säilyttää kategorioituna ehtona selviytymiselle. 


Voiman käyttö sopii huonosti naisen olemukseen. On ongelmallista, jos animus 
johtaa ristiriitaisiin tilanteisiin ympäristön kanssa. Vaatimusten esittäminen 
verbaalisella voimalla tai toisaalta epävarmuudesta nouseva passiivinen 
alistuvuus ovat kielteisen animus-hahmon tuottamia. Kuitenkin molemmissa 
muodoissa ne tulee ymmärtää edustajiensa todellisille tunne-elementeille 
vieraina. Kertojilla, joiden elämänvaiheissa esiintyy korostunutta aktiivisuutta, 
itsepäistä pyrkimistä eteenpäin, on yhteys piilotajuisen animus-hahmon ja sen 


välillä, miten kertoja on kokenut isän menettämisen joko sodan tai 

epäoikeudenmukaisen toiminnan seurauksena. Animuksen arkisen pyhyyden 
taustalla vaikuttaa kollektiivinen aines, joka on saanut yhteiskunnallisen 
väkivallan muotoja. Vaikka isä ei olisi ollut läsnä kehitysvuosien kuluessa, isän 
piilotajuinen personoituma voi olla minän samastumisena tietoinen valinta. Näin 
eri tavoin vieraita psyykkisiä vaikutteita syntyy naiselliseen kokonaiskuvaan. 
Äidin tavoin isä on koettu unen kautta toimintaohjeiden välittäjänä. Myönteisiä 
miehisiä ominaisuuksia tunnistaa henkisenä voimana, kun uskonnollista 
vakaumusta on pitänyt eri syistä korostaa. Isä esiintyy monessa kertomuksessa 
lukemisen merkityksen korostajana: isä luki ja luetti. Siinä opittiin myös työnteon 
arvo toimeentulon perustana. Isä testamenttasi sekä aineellisen että sitä 


tasapainottavan henkisyyden arvon korostamisen. 


Persoonallisuus muodostaa järjestyneen systeemin tavoin kokonaisuuden, 
jossa yhdistyy monet yksilölliset toiminnot laajasisältöiseksi kokonaisuudeksi 
(Lazarus 1982, 63-64). Jungin typologiaa laajemman piirrenäkökulman, viiden 
piirteen mallin soveltaminen on ongelmallista, kun analyysi perustuu 
kerrottuihin elämänvaiheisiin. Inkeriläisaineistossa on kaksi painopistealuetta: 
jokaisen kertojan elämänvaiheissa aika ennen siirtymävaiheita ja niiden jälkeen. 
Jos piirteet muokkautuvat eri ympäristöissä, ilmenee selvästi miten kertojat ovat 
sopeutuneet eri tilanteissa ja ympäristöissä. Oli opittava viestittämään avun 
tarvetta kohtuullisella tyyneydellä, mikä leimaa myöhempienkin mieltä 
ylikuormittavien vaiheiden läpikäymistä. Sukupuoleen perustuvia eroja ei voi 


osoittaa. 


Miten kertoja on omaksunut inkeriläiskulttuurin osaksi persoonallisuuttaan ja 
toisaalta suodattanut niihin vaikutteita vieraisiin oloihin jouduttuaan, on tässä 
esitetty mukautumisen indikaattorina. selviytymisen osalta on nähtävissä 
erityispiirteitä ja -osaamista. Suhtautuminen työntekoon ilmenee esimerkiksi 
vastauksesta työnantajan kysymykseen, mitä tulokkaat osaavat tehdä: Me 


tehdään mitä vain. 

Kansallisen tietoisuuden heräämistä on edeltänyt pitkä historia (vrt. Flink 
2000). Yhtä selvästi on ollut nähtävissä juurtuminen talonpoikaiskulttuuriin ja 
eläminen oman toimeentulon tuottajana. Yhteisö leimautui kyläkunnittain. 
Paikallisnimistö perustui kirkolliseen seurakuntajakoon. Monilla kertojilla on 
kokemuksia vieraiden kielialueiden yhteyteen sopeutumisesta. Jos suomenkieltä 
ei kuullut, niin ainakin sai ajatella suomeksi tai puhua puille suomea. Eräs kertoja 
muisteli vuosikymmenien takaista juhlaa, jossa ei ollut parempaa puhujaa ko minä. 
Ei tietenkään ollut yhteiskunnallisista toimenpiteistä johtuen. Toisaalta puhujaksi 


nouseminen ei ole mitenkään vierasta inkeriläiseen mentaliteettiin nähden. 


Piirteisiin pohjautuva näkökulma on ollut liikkumista persoonallisuuden 
jäsentelyn pintatasolla. Persoonallisuuden kokonaiskuvassa persoona liittyy 
jungilaisen tulkinnan mukaan tietoisuuden ja piilotajunnan välimaastoon. 
Elämänkertomuksista syntyy ulkoinen kuva kertojasta. Ihminen säätelee 
käyttäytymistään tietoisesti tilanteisiin sopien, mutta samastuminen ei perustu 
valintoihin. Sen kohteissa on yksilön kannalta jotain arvostettavaa, mitä hän 
tarvitsee tasapainoisen ja ehjän minätilan luomiseen. Samastumista, kertovan 
minän tahattomasti esille tuomaa ainesta, on muutamin esimerkein tarkasteltu. 


Samoin on käsitelty animus-anima-rakenteita persoonallisuuden osatekijöinä. 


Individuaation kannalta persoonallisuus edellyttää tiedostamisen yhteyteen 
kuuluvaa. ymmärtämistä. Jäljelle jää käsitepari minä, toimintaa tietoisesti 
ohjaava elämäntilanteiden osa, ja itseys, mielen keskus, josta minä saa sisäistä 
voimaa. Jos oletetaan, että katsomuksellinen kiinteys lisääntyy iän myötä, itseys 
asettuu sekä interpersoonalliselle tasolle että yhteyteen tuonpuoleisen kanssa. 


Kuva syntyy uskonnollisesta näkökulmasta. 


Itseys ja jumala-arkkityyppi. — Syvimmillään individuaatiossa on toteutunut 
kypsynyt suhtautuminen elämään. Avainsana omatunto liittyy etiikan alueeseen 
ja moraalisiin kysymyksiin. Sen sijaan oma tunto viittaa kokemukseen itsestä, 


huomion kohdistamiseen piilotajunnan ja tietoisuuden keskukseen, itseyteen. 

Jung korosti tasapainoisen persoonallisuuden saavuttamiseksi tietoisuuden ja 
piilotajunnan yhteyttä. Olennaista on kuunteleeko toimintaa ohjaava minä itsen 
viestejä vai ei. Kun itse luo tunnesiteitä, inhimillisen yhteyden tunne korostuu. 
Henkinen viritys vaikuttaa suhteessa itseen, toisiin ihmisiin ja Jumalaan (von 
Franz 2003, 221-223). Tietoisuus on se instrumentti, jonka kautta syntyy 
merkitys. Tarvitaan tietoinen minä itseyden tunnistamiseksi tietoisen ja 
tiedostamattoman psyyken keskuksena (Ulanov 2008, 326; von Franz 2003, 161). 


Itseys ohjaa, minä sekä valaisee että jää taustalle. 


Jumalakuvat edellyttävät sekä niiden henkilökohtaisen luonteen että 
arkkityyppisen perustan ymmärtämistä. Yksilöllisesti ne sisältävät aineksia 
kasvatuksesta ja kulttuurista. Hengellisessä mielessä jumala-arkkityyppi yhdistyy 
itseyteen. Myös arkkityypeistä Jung puhuu polarisuuteen viitaten. Siten vaistot 
ja henkisyys luonnehtivat jokaista arkkityyppiä. Vaisto on alkuperäinen 
elinvoima. Kuva syntyy kokemuksesta (Ulanov 2008, 325). Kokemus Jumalasta 
ihmisessä läsnäolevana on yksilöllinen lähtökohta. Kollektiivinen kuva, 
esimerkiksi kirkollisista dogmeista lähtöisin oleva, paljastaa arkkityyppisten 


muotojen runsaan verkoston (Jung 2003, 81). 


Jung puhuu itseydestä ja Jumalasta tarkoittaen sitä, että koska käytännössä 
niitä ei voi erottaa, itse on ylittänyt minän rajat. Perinteiset uskonnolliset 
symbolit ja psyykkinen kokemus joutuvat vuorovaikutukseen. ( Ulanov 2008, 
319-320). Kun kirkkomatkalta tavoitettu kertoja (EHa) toteaa Jumalaa ajan jälest 
tälleen, arkipäivästä otettu kielikuva on paljon ilmaiseva. On ymmärrettävää 
kokemuksen kannalta kehon ja situaation, olemusehtojen ajallisen tilan, 
ottaminen kielen tulkitsemisen rinnalle. Jumalasuhde ei ole perityn eikä 
dogmaattisen kapasiteetin varassa (vrt. Rauhala 2005a 161). Ajatus Jumalan 
johdatuksesta on taas jumalasuhteeseen tavanomaisesti liitetty kielikuva. 
Kertojien kokemuksissa siihen sisältyy individuaatioprosessia vahvistava 


merkitys. Kun kertoja (HHa) kokee saaneensa Jumalalta tehtävän auttaa läheistä 

henkilöä, hän perustelee kokemustaan En saanut rauhaa tarkoittaen viestin 
vastaanottamisen tilannetta. Kohteena olevalla avun tarvitsijalla oli selitys 
valmiina: Jumala sinnuu lähetti. Johdatuksen teema esiintyy kertomuksissa 
monimuotoisena. Siin ol taas Jumalan johto kertoja (RPe) päättelee kuvaillessaan 
selviämistään rintamaolosuhteissa. Vaikka hän myöhemmin joutui ulkoisesti 
arvioiden lähes pysähtymisen tilaan, mistään taantumisesta ei ole kysymys. Kun 


jotain toistuu, taas viittaa sisäisen liikkumisvaran horisonttiin. Toivoa oli jäljellä. 


Juho Häkkisen omaelämänkertateoksessa Siihen maahan jonka minä sinulle 
osoitan (2001, | ja 11) johdatus esiintyy jo nimessä. Kun ihminen kokee Jumalan 
puhuvan, tuonpuoleisen Jumala koetaan selvimmin psyyken osana (vrt. Ulanov 
2008, 319). Häkkinen oli elänyt passittoman inkeriläisen sotavangin elämää 
hiljaisuudessa Suomessa, kunnes vaikeudet alkoivat. ”Kaikille nimismiehille oli 
annettu luettelot niistä sotavangeista, jotka eivät halunneet palata Venäjälle 
vuoden 1944 siirron yhteydessä. Meitä oli paljon. He katsoivat kirjastaan ja 
löysivät nimeni: Olet pidätetty!” (Siihen maahan I, 167). Seurasi matka ja kului 
kuukausia Itä-Karjalassa. Vangin ajatukset liikkuivat jatkuvasti perheen luona 
Suomessa. Mielessä kävi mahdollisuus lähteä kävelemällä vapauteen. 
Suunnitelma — kypsyi — piilotajunnassa, mitä = kirjailija kuvaa yllättävänä 
tapahtumana. ”Jouduin ikään kuin keskelle painajaista. Kuulin korvissani selkeän 
äänen: ”Sinun pitää lähteä Suomeen - ja asialla on kiire!” Ääni lävisti olemukseni 
kesken työnteon yllättäen kuin salama. Sanojen voima valtasi koko ruumiin ja 
sielun” (Siihen maahan I, 231). Suomeen lähtö vaati perusteellista suunnittelua 
ja onnistumisen mahdollisuuksien punnitsemista. Matka tulisi olemaan sekä 
vaikea että vaarallinen. Piilotajunnasta nousi tietoisuuteen ideoita. Epäröinti 
muuttui luottamukseksi sisäisen äänen lupaukseen ”Minä johdatan ja hoidan 
asiasi loppuun asti”. Ääni sai tajunnallisen realiteetin luonteen. Häkkisen 
kokemuksessa — huomio — kiinnittyy — vahvaan — kannanottoon — Jumalasta. 
Vuorovaikutus toimii niin intensiivisellä tasolla, että Jumalasta puhutaan 


Matkanjohtajana. Vasta Suomen puolelle pääsyn jälkeen ääni ei enää vastannut 

kysymyksiin. ”Ymmärsin sen merkiksi siitä, että nyt olisi omien ratkaisujeni aika” 


(Siihen maahan I, 255). 


Itseys ja jumalakuvat ovat erottamattomia. Voidaanko koskaan kokea mitään 
paitsi psyyken keskuksen kautta, kysyy Jung. Sen kautta myös Jumalan puhe on 
tunnettavissa (Ulanov 2008, 318-319). Piilotajunta osoittaa kiinnostusta yksilön 
uskonnollisia mielikuvia kohtaan. Jumala, uskonnon keskeisin symboli, on 
kaikkein herkin piilotajuisille muutospyrkimyksille. Jumalakuvaan voi sisältyä 
kollektiivinen merkitys, joka ulottuu persoonallisuuden ulkopuolelle (von Franz 
2003, 225-226). Miten siinä tapauksessa merkityksen ongelma rajautuu? 
Aikaisimmissa yhteyksissä on käsitelty tapahtumaa Viron satamassa, kun 
laivalastillinen pakolaisia valmistui lähtemään Suomeen. Matka oli ollut 
vaarallinen jo siihen mennessä. Juuri kun laiva oli irtoamassa satamalaiturista, 
koko joukko alkoi laulaa yhteen ääneen virttä Jumala ompi linnamme. Kertoja 
(KPu) seuraa tapahtumaa sivusta joukon mukana. Et mist ne sen otti, hän kysyy. 
Jokaisella oli takanaan raskaita kokemuksia ja helpottunut tunne kaiken 
muuttumisesta paremmaksi. Laulu ei synny turvallisuuden takaamiseksi edessä 
olevien tilanteiden varalle. Se ei liioin kertaa taakse jäänyttä todellisuutta. Et mist 
ne sen otti kysymyksessä on viittaus rukouksen merkitykseen. Jumala ompi 
linnamme vastaa jokaiselle tuttua Isä meidän-rukousta, mutta tässä yhteydessä 
Jumala on saanut Kosmisen Isän arkkityyppisen muodon. Jumalakuvilla on sekä 
persoonallinen että arkkityyppinen perusta. Henkilökohtainen aines sisältää 
kasvatuksen ja kulttuurin jättämiä mielikuvia. Jokaista sitoo hänen 
uskonnollisten kokemustensa vakiinnuttamat käsitykset tuonpuoleisuudesta 


(Ulanov 2008, 321). 


Miksi hyvä Jumala sallii pahan ja kärsimyksen, on tavanomainen 
jumalakäsitykseen kuuluva kysymys. Kertojien puheesta se enimmäkseen 
puuttuu, vaikka ympäröivät kontekstit viittaavat olosuhteisiin, joissa kysymys 


olisi hyvin ymmärrettävissä. Kysymykseen vanhin kertojista (KKu) vastaa lyhyesti 

Miult Jumala otti sen ajatuksen pois. Jatkoksi tulee vain kommentti Se on ihmeellistä. 
Kysymys lienee ollut helpointa vain sivuuttaa mieltä rasittamasta, jos vastausta ei 
ole, ja keskittää voimavaransa elämää eteenpäin vievien tehtävien 


ratkaisemiseen. 


Jungin mukaan Jumala on sekä hyvä että paha. Jumalasuhde edellyttää, että 
ihminen — hyväksyy — vastakohtaiset = elementit — itsessään: tietoisen = ja 
tiedostamattoman, minän ja varjon, persoonan ja animus-animan sekä viimeksi 
minän ja itseyden (Ulanov 2008, 328). Tietoisuus omasta epätäydellisyydestä 
tekee tilaa piilotajunnan huomionarvoisille sisällöille (von Franz 2003, 217). 
Kaikilla piilotajunnan hahmoilla on myös kielteiset ominaisuutensa. Itseyden 
pimeä puoli on vaarallisin juuri sen vuoksi, että itseys on suurin voima psyykessä. 
Myös uskonnon alueella on mahdollista menettää kosketus inhimilliseen 
todellisuuteen (von Franz 2003, 216). Kristillisen lähimmäisenrakkauden 
periaate on kuin affektiivinen side, joka luo ihmissuhteisiin kiinteyttä (Jung 1991, 
246). Ilman läheistä ja vastuullista suhdetta kanssaihmisiinsä kukaan ei voi tulla 
tietoiseksi yksilöllisyydestään (Jung 1991, 275). Ajatukseen liittyy vertailun ja 
erottumisen elementit. Yhtäläisyys ja erilaisuus kuuluvat samaan individuaation 


kehityskulkuun. 


Omantunnon merkitystä uskonnon indikaattorina ei voi sivuuttaa. Sen vaikutus 
yksilöllisen — uskontokatsomuksen = osana viittaa = eettisiin — perusteisiin. 
Jumalayhteyden lähtökohtiin pitäytyminen tuo esiin siihen yhteydessä olevat 
arvot. Jungin mukaan jumalakuvat saavat asetelmansa vaistot-henkisyys- 
polarisaatiomallista. Kun Jumala on ihmiselle läsnä oleva, suhteen usein 
esiintuleva osoitus on kokemus Jumalan johdatuksesta yksilöllisin korostuksin. 
Itseys ja jumalakuva ovat kiinteässä yhteydessä, mutta myös muutokset ovat 
mahdollisia. Tavallisimmin pohdintaa aiheuttaa rakkauden ja kärsimyksen 
ongelman liittäminen Jumalan perusolemukseen. Jos ihmisen oma tunto 


hyväksyy ristiriitaiset elementit itsessä, Jumalaa voi ymmärtää samoin perustein. 

Uskonnon tarkastelu individuaatioprosessin näkökulmista päättyy seuraavassa 
luvussa esiin otettavaan uskon ilmausten erittelyyn. Uskonnollisen aitouden 
merkkien tai määrän etsimistä tarkoituksenmukaisempaa on etsiä uskonnollisen 
merkityksen muodostamia kokonaisuuksia ja tarkastella niiden sisällöllistä 


vertailtavuutta. 


Uskonnollinen typologia. Uskonnollisuuden luonteelle mittapuita asettamatta 
on mahdollista osoittaa kristillisten arvojen säilyminen katsomuksellisissa 
tulkinnoissa elämäntilanteiden vaihtuessa. Ihmistä ei rukoilla polvillaan, Jumalaa 
rukoillaan, huomautti kertoja (KKu) kotiväelleen, kun häntä pidättämään tulleita 
oli pyydetty luopumaan toimeksi saadusta tehtävästä. Tapaus sijoittuu vuoden 
1940 vangitsemisiin. ”Kastoitko lapsia?” ”En kastanut.” ”Mutta johdatit nuoria 
uskomaan”, kuulustelija jatkoi. ”Aina rukoillaan kärsivien puolesta, niin kirkko 
opettaa”, kertoja selvitti, välttäen taitavasti kysymykseen sisältyneen syyttävän 
kärjen. Kymmeniä vuosia myöhemmin kertoja tuo haastattelussa esille kaksi 
näkökohtaa, jotka tämän tutkimuksen yhteyteen sijoitettuina fokusoivat sen 
keskeiset teemat. (Tpk. I, 27-28.) Ensiksi hän sanoo, että kirkosta löytyi 
ulospääsy. Kirkko tosin hävisi, mutta sen vaikutus jatkui. Ulospääsy voidaan 
tulkita kirkon julistuksen ja toimintaan liittyneiden merkitysten symbolisena 
tukena. Toiseksi kertoja toteaa, että uskonto oli aidompaa. Hän ei tarkemmin 
selitä uskon luonnetta ennen verrattuna nykypäivään, mutta jotain hän arvelee 


muuttuneen. 


Eri asiayhteyksissä aitous voi saada erilaisia korostuksia. Von Franz tekee 
kolmijakoisen uskonnollisen typologian (2003, 227). Hän erottaa aluksi aidosti 
uskovat ihmiset omaan ryhmäänsä. Näille ihmisille uskonnolliset symbolit ja opit 
vastaavat sitä, mitä he sisimmässään tuntevat ja ovat omaksuneet. 
Individuaatioon viitaten von Franz yhdistää tällaisen tilan tietoisuuden 


näkemysten ja piilotajunnan taustan keskinäiseen sopusointuun. Toiseen 

ryhmään kuuluvat ne ihmiset, jotka ovat menettäneet uskonsa. On siis 
oletettava, että uskoa on joskus ollut, mutta se on korvattu ajan myötä tietoisilla 
rationaalisilla näkemyksillä. Kolmanteen ryhmään von Franz sijoittaa ihmiset, 
jotka ovat jakautuneet uskonnollisten käsitystensä suhteen. Heillä on dilemma 
siinä, mitä ajattelevat ja tahtovat. Uskonnolliset traditiot ovat menettäneet 
merkityksensä, mutta jokin suhde niihin on kuitenkin jäänyt (von Franz 2003, 


227). Siinä yhteydessä oma tunto etsii asemaansa minätilassa. 


Erään kertojan (MHä) mukaan jumalankieltäjä oli ennen Inkerissä outo käsite. 
Elämäkertateoksessaan Juho Häkkinen (2000) kuvaa inkeriläisiä ahkeriksi 
osallistumaan sanankuuloon. Silloinkin kun pappeja ei enää ollut, löytyi 
maallikkopuhujia. * Nuoruudessaan — Häkkinen — oli — vakavasti —punninnut 
uskonnollista katsomustaan. Kiistelyä Jumalan olemassaolosta hän kävi hyvän 
ystävänsä kanssa, koska itse oli päätynyt äitinsä opetuksen pohjalta uskovaiseksi. 
Uuden yhteiskunnallisen ideologian virrassa uskostaan luopuneita oli Inkerissä. 
Tämän työn aineistossa esiintyy sivuroolissa yksi uskonsa ja perheensä jättänyt. 
Yksikertoja lukeutuu von Franzin typologian dilemma-ryhmään. Hänen 


suhteensa kirkkoon on ollut muodollinen, mutta ei kielteinen. 


Von Franzin peräänkuuluttamaa aidosti uskomista kertojat jäsentävät 
monimuotoisesti. Pitkän historian aikana uskonnolliset traditiot ovat pitäneet 
puolensa. Kun aika alkoi olla niitä vastaan, usko muokkautui siinä, missä voitiin 
toteuttaa uskon mukaista tapakulttuuria. Kertojien puheessa aitoutta osoittava 
usko on alistuvaa, ihmettelevää, ja myötäelävää. Rukouksen mielellinen 
perustunnelma syntyy kokemuksesta olla Kaikkivaltiaan käsissä. Armosta kaikki 
on tullut — asenne heijastaa rukoilijan jumalasuhdetta. Jumalan nimessä 
kuljettiin ja päästiin perille. Jungin mukaan Jumalan nimessä — ilmaus viittaa 
vertauskuvallisesti sen ymmärtämiseen, mikä tavallisesti koetaan ihmisen osana 
kulkea koetusten ja ahdistusten kautta. Jumala johdattaa aina parempaan. 


Kokemus Jumalasta voi sisältää ihmettelevän asenteen. Kun kertoja toteaa Voitto 

tuli siitäkin talvesta, kysymys on selviämisestä, jota ei tarkemmin eritellä, mutta 


johon liittyy Jumalaan kohdistuva arvolataus. 


Inkeriläisten kielteinen leimaaminen, esimerkiksi halveksiva nimittely, on ollut 
poliittisesti tarkoituksenmukaista. Heidän omaan elämäntapaansa on kuulunut 
toisen ihmisen arvostaminen ja auttaminen, olipa kysymyksessä kodittomuus tai 
muu ongelmatilanne. Voidaan puhua jaetun leivän uskosta suhteessa 
avuntarvitsijaan. Usko vaikuttaa siihen, että ihmiset ovat hyviä toisilleen, eräs 
kertoja tilitti katsomustaan. Vaikka usko oli kielletty, se ei ollut unohdettu. Usko 
on myös tiedon asia. Jossain ongelmatilanteessa kertoja sanoi erityisesti 
ymmärtäneensä, mistä voimia tuli. Jumalan ajatteleminen oli kohentanut 


mielialaa. 


Kertojilla uskonto on säilynyt yksilöllisenä katsomuksena, jonka faktisen 
perustan on muodostanut kristillinen usko ja kirkollinen traditio. Olen uskovainen 
kristitty, rippikoulun käynyt. Täällä (Karjalassa) olen seurakunnan jäsen. Uskon 
Jumalaan. Kertoja (ATi) antaa useampia tuntomerkkejä katsomuksensa 
luonteesta. Maininta rippikoulusta nostaa esiin kysymyksen sen merkityksestä ja 
ikään kuin asettamisesta kirkollisena toimintamuotona kasteen ja ehtoollisen 
rinnalle. Kaste on ehtona rippikoulun käymiselle ja rippikoulu ehtoolliselle 
osallistumisen edellytys. Mutta rippikoulusta avautuu myös toinen horisontti, 
situationaalinen lähestyminen, johon liittyy monia yksilöllisesti rakentavia 
merkityksiä. Rippikoulun tiedollinen panos laajentaa monilla jo lapsuudesta 
alkanutta uskonnollista tietoisuutta, mikä on kokemusten kautta jatkunut läpi 
elämän (Vrt. Jung 1991, 83). Rippikoulua ei arvostettu vain kirkollisten 
oikeuksien saavuttamisen pohjalta. Vielä sodan olosuhteissa koulutusta 
järjestettiin. Osanottajia saattoi olla yhtä jaksoa kohden yli kaksisataa ja 
ikähaarukka olla leveä. Vaikeakulkuinen matka, poikkeuksellinen opetustila tai 
tiivis opetusohjelma ei vähentänyt osallistumista. Jos ehtoolliskäyntiä ei enää 


ollut mahdollista järjestää, rippijuhla kuitenkin pidettiin. 

Rippikouluopetuksen pohjalta saattoi vertaillen pohtia ajan henkeä ja oman 
elämän suuntaa. Tiedolla oli myös symboliset kohteet, jotka korostuivat 
ehtoollisen Kristus-tematiikassa. Yhteinen osallistuminen syvensi yksilölliseen 
kokemukseen | liittyvää tunnekvaliteettia (Jung 1993, 110). Pakolaisena 
piilottelevalle kertojalle (MHä) rippikoulun päätöstilaisuus oli ollut ikimuistoinen 
juhla. Ulkoisia puitteita tärkeämpinä saattoi kokea turvallisuutta välittävät 


symbolit: kirkon hengellinen anti ja yhdessäolo vertaisryhmässä. 


Initiaatioriitit liittyvät tiettyihin vaiheisiin ihmisen elämässä. Konfirmaation ja 
ehtoollisen yhdistäminen tasapainottaa lupauksen uudistamisen aina ehtoollisen 
yhteydessä. Ehtoollisen liturginen toimitus toistaa kolmivaiheisen initiaation. 
Alistumisriittiä seuraa turvallisen rajoittuneisuuden vaihe. Leivän ja viinin 
nauttiminen, käyttäytymiskaavat ja sanalliset ainekset tuottavat vapautumisen 
kokemuksen. Kun tähän liitetään mahdollisuus saada persoonallisuuden 
ristiriitaiset ainekset sopusointuun keskenään, ollaan jo lähellä sisäisen eheyden 
ja individuaation toteutumista (Henderson 2003, 157). Vastaavasti Turnerin 
mukaan kaikkia muutosriittejä leimaa kolme vaihetta: separaatio, välitila 
(margin) ja kokoaminen (aggregation). Ne voivat seurata mitä tahansa muutosta 
tilasta toiseen (Turner 1974, 93-95). Ehtoollinen toistuvana 
uskonnonharjoittamisen muotona, sen symbolinen kokeminen, edellyttää 
syventyvää osallistumista (Jung 1993, 110). Virinnyt tunnetila innostaa 
samastumista pyhiin esikuviin (Jung 2003, 79). Tasapainoinen sisäinen tila 


rakentuu monille merkitystasoille. 


Individuaation — uskonnollisia — lisämääreitä. Jungin teoreettista mallia 
yksilöitymisestä on tässä jaksossa sovellettu eri lähtökohdista. Yhteenvetona 


esitetään vielä sisältöalueittain kertojilta kootut keskeiset uskonnolliset aiheet: 

Luottamus Jumalaan: Jumala kurittaa, mutta myös rakastaa (SKa). Jumala on 
johdattanut joka päivä (MVa). —Kiitollisuus siitä, että Jumala on ollut kaiken 
takana (RPe). Jumala on johdattanut aina parempaan (ATi). 


Jumalauskon sävyt: Usko ja ilo Herrassa herättää monenlaisia tunteita (JKe). 
Jumalan tuntemus on luonnollinen ja tarpeellinen asia (JVa). Jumalaan 
uskominen on itsestään selvää (NJu). 


Koettelemuksiin suhtautuminen: Raskaistakin päivistä pitäisi etsiä kiittämisen 
aihetta ja ymmärtää ajan merkit (HHa). Vain kuolemaa oli ympärillä, mutta 
aurinko paistoi (KPu). 


Toivon ylläpitäminen: Omaiset tavataan kerran taivaassa (LSm). Joka päivä on 
armo uusi (LLa). Jumalan sanasta saa uutta voimaa (EHa). Rukoilin, että pysyisin 
terveenä (AKU). 


Yhteyksien säilyttäminen: Halu päästä vielä näkemään kotikirkkoa (ASa). 
Kotiseutuja on mieluisaa käydä katsomassa (VKo). 


Kristittynä eläminen: Muuttumaton merkitys on olla kastettu kristitty (LVu). 
Olen luterilaisuuteen kasvanut ja siitä autuuden saanut (KKu). Elää ja kuolla 
Jumalan lapsena (HHe). Jumala kuului luonnollisena asiana jokapäiväiseen 
elämään (MHä). Äiti piti tärkeänä lepopäivän pyhittämistä (HMu). 


Merkityksen sisältävien yksiköiden sisältöalueina erottuu jumalasuhteeseen, 
koettelemuksiin — suhtautumiseen, toivon ja yhteyksien säilyttämiseen 
kohdistuvat alueet sekä kristittynä elämisen näkökulma, mikä itse asiassa on 
kaikkia alueita yhdistävä teema. Jumalasuhteen tulkitseminen vastakkaisilla 
elementeillä sulkee epäilykset pois suhteesta. Johdatukseen ei sovi kohtalon tai 
sattuman määrääviä vaikutuksia. Jumala ei ole valikoiva johdatuksessaan. 
Jumalasta ei puhuta arvostelevin painotuksin. Myös tunteet noudattavat uskon 


myönteisiä linjoja. 


Jungin mukaan suurin kriisi tarjoaa aina myös suurimman mahdollisuuden 
(Jung 1991, 13). Lutheriin viitaten Sunden selittää Jumalan kohtaavan ihmisen 
siinä todellisuudessa, mikä on häntä ulkoisesti lähellä. Kokemus riippuu omasta 
viitejärjestelmästä ja siihen paneutumisesta (Sunden 1959, 129). Piilotajunta 
tekee havaintoja, tuntee ja ajattelee kuin tietoinen mieli (Jung 1991, 25, 32). 


Havaintohetkellä mieleen nousevat muistikuvat ja arvot. Henkiset ja hengelliset 

mielikuvat sekoittuvat aistein havaittavaan todellisuuteen. Kun ympärillä on 
koettu vahvana kuoleman todellisuus, auringonpaisteelle tulee yksittäisen 
havaitsijan kentässä intentionaalinen merkitys ilman sen ääneen korostamista. 
(Vrt. Määttänen1999, 106-108.) Kehnot olosuhteet tai mitkään ulkoiset 
voimatekijät eivät murra ihmisen sisäistä autonomiaa, jonka perustana on 


kristillisen uskon arvopohja. 


Pakolaisena eläminen edellytti sekä itsearvostuksen että toivon säilyttämistä. 
Uusissa olosuhteissa tulokkaat herättivät ympäristössään arvostusta tavallaan 
suhtautua työntekoon. Poikkeustilanteissa mihin tahansa alistuminen ei ollut 
itsestään selvää; raja saattoi tulla vastaan. Jung puhui itsetuntemuksen 
merkityksestä, kyvystä löytää auttavat voimat ja mielikuvat vaarallisten 
tilanteiden läpi selviytymiseksi (Jung 1991, 247). Hengellinen työ itsesäätelyn 
osana antaa voimia, vaikka ei poista ulkoisia ongelmia. Rukoilemista ei kukaan 
voinut kieltää. Taustalla on usein lapsuuden tyydyttävät objektisuhteet ja 
vuorovaikutuskokemukset. (Vrt. Elder — Caspi 1990, 224-231.) Allport puhuu 
uskonnon eheyttävästä luonteesta. Etenemistä sisäiseen tasapainoon hän kuvaa 
integriteetin käsitteellä. Se on sivutuote sopivista elämäntavoista, ei täydellisistä, 
mutta tarkoituksenmukaisesti vaatimuksiin sopeuttavista. Vaikeasta tilanteesta 
voi avautua uusi toiminnallinen näköala. Tarttuminen uusiin tehtäviin motivoi ja 
eheyttää elämää (Allport 103-105). Suuntautuminen kohti uusia mahdollisuuksia 
on tapahtunut myös yhteisöllisin korostuksin. Haluun vaikuttaa on yhdistynyt 
pyrkimys luottamukselliseen kanssakäymiseen. Sen pohjalta, miten kukin kertoja 
on tematisoinut omaa historiaansa, ei ole ristiriitaa kristillisen uskon 
omaksumiseen nähden. Vaikka ulkoiset puitteet ovat asettaneet monia rajoja, 
uskonnollisen tai kansallisen näkemyksen mukaisia omia rajoja ei ole haluttu 


alittaa. 

Ill osa PÄÄTTELY 
12. Yhteyden syntyminen 


Siirtymävaihe ja situaatio. Siirtymävaiheen käsite on peräisin Emmonsin (1993) 
persoonallisuuspsykologian sanastosta. Muutoksen sisältävään 
elämäntilanteeseen (liittyy sekä sosiaalinen konteksti että yksilöllinen 
tavoitteellisuus. Tämän työn aineistossa muutostilanteita leimaa epätietoisuus 
tavoitteiden toteutumisesta. Yksilöllinen situaatio, kuitenkin yksilöllisesti 
rajautunut maailman osa, korostuu ajallisuuden funktiona. Myös ihmisen 
orgaaninen olemassaolo on nähtävä toiminnan taustalla (Rauhala 2005 a, 95- 
97). Olemisehdot muodostavat erityisen säätöpiirin jota on ymmärrettävä sekä 
niiden osatekijöiden dynamiikasta että yksilön sisäisen itsesäätelyn periaatteista 


käsin (Rauhala 2005 a, 137-138). 


Kertojien elämänkulussa matkat, leiriolosuhteet, uudet sijoitukset ovat 
jäsentäneet karkotuksia ja pakolaisuutta. Jokaiseen lähtöön on liittynyt vaihe, 
jota voi verrata tietyn rajan ylittämiseen. Käytännössä siirtymäriitin metaforaa 


soveltaen muutosten kokeminen tulee ymmärrettäväksi. 


Jo useammin esille otettu, yhden pakolaisiin kohdistuneen siirtokuljetuksen 
tapaus, sisältää yleisti siirtymävaihetta luonnehtivaa ainesta. Täyteen pakolaisia 
ahdettu laiva oli lähdössä meren poikki Suomeen, kun joukko viritti yhteen 
ääneen virren. Yksilöllisestä näkökulmasta katsoen huoli elämän sujumisesta 
laajeni käsittämään koko yhteisön tilanteen. Yksinkertainen symboli voi merkitä 
monta asiaa (Turner 1974,19). Kääntäen, Jungin mukaan kokemukseen liittyvän 
ristiriitaisen sisällön ymmärtäminen vastaa symbolia. Laivalla virressä 
aktuaalistui raja ja sen ylitykseen liittynyt muutos. Symbolin merkityksessä 
korostuu erityisesti tilan osuus. Tila (liminal) tarkoittaa sitä, mikä erottaa toisen 
toisesta. Hajoamista seuraa muutokset ja vanhojen elementtien muotoutuminen 


uusiin malleihin. Vastakkaisten prosessien yhteensattuminen yksinkertaisissa 

muodoissa luonnehtii välitilan yhtenäisyyttä (the interstructural character of the 


liminal). Mikä ei ole tämä eikä tuo, on molemmat (Turner 1974,99). 


Uudistuva seurakunta. Elämä on taistelukenttä, sanoo Jung. Koettelemusten 
tullessa ihmiset alkavat etsiä ulospääsyä ja pohtia kaiken tarkoitusta. 
Uskonnollisten symbolien tehtävänä on välittää merkitystä elämälle (Jung 2003, 
85, 89). Inkerissä kirkko oli luonut lukuisat symboliset merkityskentät. 
Luterilainen kirkko esiintyy jokaisen kertojan puheessa. Sekä luterilainen että 
vapaakirkollinen usko on ollut elämää rytmittävää aina viikottaisesta arjen ja 
pyhän vaihtelusta alkaen. Kun pyhiä ei enää ollut, ei ollut kirkkoakaan, eräs 
kertoja totesi. Toisaalta kirkko ohjasi siihen, että pyhät pidettiin. Kun kirkkoa ei 
enää ollut, sanotaan, että kirkko kulki mukana. Opetuksen ja julistuksen 


muodossa se oli aina saatavilla ilman instituutiota. 


Ajallinen etäisyys ei muuttanut inkerinsuomalaisten katsomuksellista 
asennetta luterilaiseen kirkkoon. Kun suomalaiset olivat eläneet satojen vuosien 
ajan monimiljoonaisen kansan valtakulttuurin rinnalla, Inkerin luterilainen kirkko 
oli kulttuurisesti rajannut suomenkielisen yhteisön. Yhteiskunnalliset muutokset 
ja sotien seuraukset oli nähtävissä ulkoisen todellisuuden kuvassa. 


Kirkkorakennusten rappeutuminen heijasti ikään kuin kansan omaa ahdistusta. 


Hengellinen toiminta oli ollut vuosikymmenien ajan kiellettyä, mutta ei 
unohdettua. Uudistuminen alkoi pian karkotusvuosien jälkeen, kun Karjala oli 
ottanut pakolaiset hyvin vastaan. Syntyi tarve saada seurakuntaelämä ennalleen. 
Keksittiin erilaisia aiheita, että saatiin seurat ja kansa koolle. Samoin tapahtui 
Inkerinmaan seuduilla. 1970-luvulla toiminta keskittyi Petroskoin ja Pushkinin 
kaupunkeihin. Mielellinen asenne oli kristinuskon mukaisesti unohtaa, antaa 
anteeksi ja välttää kielteistä suhtautumista. Nyt oli vapaus ihmisyyteen ja 
sisäiseen kehitykseen. Julistuksessa tuotiin esille myös käden evankeliumi, hyvät 


teot voiman lähteenä. 

Kaksitoista vuotta oli kulunut (1958-1969), ennen kuin saatiin ensimmäinen 
suomalainen seurakunta Petroskoihin ja omakotitalo kirkoksi. Uusi kirkko 
vihittiin käyttöön adventtina 1983. Leningradin seurakunnan kirkko Pushkinin 
kaupungissa — vihittiin käyttöön joulukuussa 1977. Kaarina Ylönen on 
väitöskirjassaan (1997) selvittänyt Inkerin kirkon nousua. Kelton juhannusjuhlilla 
1989 pastori Arvo Survo korosti puheessaan Inkerin kansan perinnettä. Niin kuin 
ihmisellä on henki, sielu ja ruumis, samoin on kansalla. Mutta kulttuurin on 
oltava tervettä ja elävää. Kirkko tukee myöskin Inkerin liittoa, sehän on 
kansamme kulttuurilyhty, totesi Maria Kajava puheessaan kesäjuhlilla 8.7.1990 
Helsingissä. Nuorille on selvitettävä, mitä on kaste ja seurakunnan jäsenyys. Meillä on 
yhteinen halu nostaa kansamme kulttuuria, vaalia sen hengellisiä arvoja ja säilyttää se, 
mitä esivanhempamme ovat vuosisadat säilyttäneet Venäjän kansan ympäröimänä. (Lpk. 
V, 39-40.) Inkerin luterilaisen kirkon oman julkaisun, Inkerin Kirkko — lehden 
ensimmäinen numero ilmestyi joulukuussa 1991. Paluu sotien jälkeiseen 
todellisuuteen oli kiteytynyt toiveeksi ”Nouse oi kadonnut Inkeri kirkkosi 
raunioista”. Nousu oli jo pitkällä, sillä seuraavan vuoden alussa vahvistettiin 
Inkerin evankelisluterilaisen kirkon syntyminen. Vuoteen 2007 mennessä 


seurakuntaverkosto ulottui Kuolan niemimaalta Siperiaan (Kirkkomme Lähetys 


2/2007). 


Uudistuneessa muodossaan Inkerin kirkko on kaksikielinen. Se ei voi jäädä 
kansalliseksi; julistus on universaalia, niin kuin kirkon yleensä. Kristillinen kirkko 
tukee ihmisyyttä ja rakentaa solidaarisuutta. Lainsäätäjä ei voi sukkuloida 
arvojen toreilla. Yhteiskunnallinen viesti on Inkerin kirkon ensimmäisen piispan, 
Leino Hassisen radiohaastattelusta 24.5.1993. Inkerin kirkossa ei voida jatkaa 
siitä, mihin jäätiin seitsemänkymmentä vuotta sitten. Pitää syntyä uudenlaista 
ajattelua, hän lisää. Historiallisella Inkerinmaalla oli monia uskonnollisia 
ryhmittymiä. Ekumeeninen asenne on peräisin sekä uskonnollisen kentän 
monimuotoisuudesta, että vierekkäin elämisestä ateistisen ideologian 


tuntumassa. 

Kuva 22. Äidin vaikutus ulottuu sukupolvien yli. Kertoja 13 (oik.) vunukoineen 
Kuva vuodelta 1990 


Kuva 23. Talkootyöväkeä Petroskoin luterilaisen kirkon rakennustyömaalla 
Kirkko vihittiin käyttön vuonna 1983 

koululuokku vi 

”Kenkä sopii toiselle ja puristaa toista”. Inkerin kirkon nousu on ollut 
uudistusliike. Historiallinen Inkerinmaa oli mennyt, mutta usko, jonka piti kadota 
tarpeettomana, olikin kestänyt. Pyrkimys vapautumiseen vie kehitystä 
eteenpäin. Kirkon arvot, ihmisyys ja solidaarisuus, sisältyvät kristillisen 
julistuksen universaaliseen virtaan. Kirkon toiminta omalla maalla luo yhteyden 
kokemuksen. Pyhyyden tunne koskettaa, kun ajatukset liikkuvat pyhän 


kokemisen alkuperäisillä syntysijoilla. 


Kun ihminen saavuttaa sisäisen tasapainon, tietoisuuden ja piilotajuisen 
mielensisältöjen — yhtymisestä syntyy se, mitä Jung kuvasi psyyken 
transkendenttinä funktiona. Transkendenttisymbolit edustavat pyrkimystä 
yksilöitymiseen, itsensä toteuttamiseen. Henderson ottaa esimerkiksi kuvauksen 
tutkimusmatkailijalle ominaisesta tavasta raivata tietä uusille urille (Henderson 
2003, 149). Jungin mukaan ei ole olemassa yleispätevää elämänohjetta; 
jokaisella on elämänmallinsa itsessään (Jung 1993, 66). Jos uskon ohjeiden 
noudattaminen on yhteydessä elämäntapaan, se ei ole yksiselitteistä. 
Mielensisäinen prosessi tekee siitä yksilöllisen. Mutta miten se sopii kirkolliseen 


tunnustukseen? 


Jumalanpalvelus rakentuu keskeisten symbolien ympärille. Jung tarkasteli 
jumalanpalvelusta yksilön kannalta, erityisesti sen vaikutusta yksilöitymiseen 
itsetietoisuuden kehitystä ajatellen (Mol 1977, 236). Kaste on kerrallinen 
tapahtuma. Ehtoollisessa häviää jatkuvasti se, mikä on vanhaa, ja tilalle syntyy 
uutta. Sisäisen ihmisen ihanne tarjoutuu tavoiteltavaksi. Luther korostaa 
kutsumustietoisuutta. Pelastuksen näkökulmasta toteutuu yhtäläisyys: uskossa 
kaikki ovat samanlaisia. Kutsumustietoisuus haastaa ahdasrajaisen, ehdollistavan 
sitoutumisen, sillä kristillinen vapaus sallii erilaisuuden. Esikuvat ovat jäljiteltäviä 


siinä, miten ovat toteuttaneet kutsumustietoisuuttaan (Pinomaa 1972, 241-245). 


Kun uskonnon tarkastelu kohdistuu inhimillisiin ja henkilökohtaisiin tekijöihin, 


ei välttämättä liikuta uskontoon tavanomaisesti kuuluvissa mystisissä tai 

yliluonnollisissa kokemuksissa. Uskonnon vaikutukset ulottuvat monelle 
elämänalueelle (Holm 2002, 256). Tässä tutkimuksessa kertojien elämään 
uskonto on liittynyt yhtenä elämänlaadun tekijänä. Vuorovaikutusta ja 
ympäristöön suhtautumista on leimannut uskonnollisuuden asennetekijät, 
kognitio, affektio ja konaatio (toimintavire). Taustamuuttujana vaikuttaa 
nuoruusvuosina kehittynyt uskonnollinen ajattelu, mihin kasvatuksella pyrittiin 
sekä kotipiirissä että kirkon rippikouluopetuksessa. Rippikoulun tiedollisen 
aineksen omaksumiseen = suhtauduttiin vakavasti. Päätösjuhla täydensi 
kokemusta tuomalla mukaan tunneviritteisyyttä. Lupaus ja siihen liittyvä 
sitoutuminen ovat itsenäinen ratkaisu; ne joko liittyvät yhteen tai toimivat 


erillään toisistaan. 


Henkilökohtaiset uskonnolliset kokemukset ja jumalasuhde varmistavat 
katsomuksen säilymisen yksilöllisenä, jos sen vastapuolena on sulautuminen 
massaan. lähtökohta ajatukselle on ihmisen kyky havainnoida tietoisesti ja ottaa 
lukuun katsomukseensa vaikuttavia tekijöitä (Jung 1960, 80; 1966, 7-8). Uskonto 
on Jungin mukaan erityinen asenne, jota voitaisiin ymmärtää religio-termin 
alkuperäisen — tulkinnan — mukaan = pyhänä pidettävään — kohdistuvana 


kunnioituksena (Jung 1966, 4-5). Palvonnan kohde on Jumala. 


Inkeriläiset painottavat kirkkonsa luterilaista tunnustusta. Aikanaan se yhdisti 
hajaannukseen joutunutta kansaa. Kirkon jäsenyys oli voimia antavaa ilman 
vaatimuksia ja paineita. Usein = käytetty sanonta osallistumisesta 
jumalanpalvelukseen oli puhua sanankuulossa käymisestä. Kirkollinen julistus ei 
painottunut elämyshakuisuudella ja tunnelman luomisella. Uskonnollisen 
asenteen kognitiivinen rakennetekijä loi tiedon ja uskon välistä yhteyttä. 
Seuraamuksellisuus uskonnollisuuden dimensiona on katsottu ongelmalliseksi 
määritellä (Glock — Stark 1973, 34-37). Tämän työn asetelmien pohjalta 


seuraamuksellisuus kuvaa yksilöllistä uskoa ihmisen sisäisen toimivuuden 

kannalta, sopeutumista — sosiaalisesti: — lähimmäisyyttä ja suhtautumista 


tarkoituksenmukaisesti yhteisölliseen toimintaan. 


Inkeriläisyys esillä. Elämänkertomukset sijoittuvat määrättyihin historiallisiin ja 
kulttuurisiin — yhteyksiin. — Kertoja kokee —elämänkulussaan — piirteensä, 
katsomuksensa ja kulttuuriset merkitykset milloin yksilöllisesti, milloin 
yhteisöllisesti kannustavina (vrt. McAdams — Pals 2006). Kun Jung puhuisi 
symboleista, Rizzuto (1979) katsoo muistojen koostuvan minän yhteen 
sovittavasta toiminnasta tai kokemusten järjestämisestä. Muistot ovat joko 
tukevia tai häiritseviä, mutta ne palvelevat yksilöä, auttaen häntä sopeutumaan 
ja perehtymään tilanteisiin. Muistiedustusten ristiriitaiset ainekset voivat olla 


samanaikaisesti läsnä (Rizzuto 1979, 54-57). 


Henkilökohtaiset muistot sisältävät paljon historiaa, mitä ei ole aikakirjoista 
luettavissa. Etninen tietoisuus on vähemmistöjä koossapitävä tekijä. muut erot 
ovat helpommin häviäviä. Etninen tietoisuus lisää mahdollisuuksia vertailuun ja 
sosiaalisten suhteiden luomiseen (Allardt — 1981, 47). Kesällä 2002 Tampereelle 
kokoontuneet inkeriläiset pohtivat seminaarissaan kysymyksiä kuka olen, keihin 
kuulun ja mikä erottaa Inkerin kansan muista kansoista? Taustalla on ajatus, 
mikä on se ryhmä, mikä on ikään kuin sydämessä. Suomalaisuus on geeneissä, 
sanottiin. Vanhat inkeriläiset pitävät suomalaisuudestaan Inkeriläisten historia 
on vaalimisen arvoinen, se vetoaa kansallisiin tunteisiin. Inkeriläisyys merkitsee 
ennen kaikkea sinnikkyyttä säilyttää oma kansallinen identiteetti. Sanat ovat Lyyli 
Ronkosen puheesta kesäjuhlilla Helsingissä 8.7.1990. Hän jatkaa: Olisi ollut hyvin 
helppoa = siirtyä venäläiseksi, ottaa venäläiset passit ja jollain tavoin peittää 
sukujuuremme venäläisyyteen. Mutta hyvin harvoin — sitä ei kukaan tehnyt. Sitten vielä 
toinen piirre inkeriläisissä oli se, että heissä oli aina hiljainen, passiivinen protesti 
väkivaltaa ja vääryyttä vastaan (Lpk. III, 64-65). Puhuja keskittyy kuvailemaan 


kahden tuntemansa ominaisuuden pohjalta inkeriläisyyden olemusta. Sitä oli 

vuosisatojen ajan muokannut tunne yhteenkuuluvuudesta. Jotta ymmärtäisi 
uuden aikakauden muutosten merkitystä yhtä hyvin yksilön kuin kirkon 
elämässä, puhuja palaa aikaan, johon verraten nykyinen keskittyminen omaan 


kulttuuriin on huomattava saavutus. 


Kirkko kuului jokapäiväiseen elämään osana sitä. Tämän tutkimuksen 
perusintentio eli uskonnon ja individuaation tarkastelu, asettaa ongelman sekä 
yleishistorialliseen että yksilölliseen elämänkulun kontekstiin. Individuaatiomalli 
sopii uskonnollisuuden kuvaukseen. Uskonnolla on osansa 
yksilöitymisprosessissa; se on yhteydessä sisäiseen tasapainoon (Jung 1993, 95, 
101). Voidaanko uskoa selittää psykologisin käsittein? On arveltu, että Jungin 
näkemykset ovat vaikeita tulkita (Argyle — Beit-Hallahmi, 1975, 206). Jungin 
typologian pohjalta avautuu persoonallisuuden pintasuuntautunut tulkinta ja 
kahden suuntautumisvaihtoehdon polarisoituminen. Jokaisen täytyy kestää älyn 
ja tunteen kilpailu, sanoo Jung. Itseys on persoonallisuuden syvin ja sisäisin alue, 
kumppani, jota kohti ihmisen huomio on kääntynyt (von Franz 2003, 210). Kirkko 
korostaa sisäisen ihmisen kehitystä. Usko kirkon tunnustukseen ei ole uhka 
yksilöllisyydelle. Kirkon oppien avulla voi punnita uskon perusteita. Ollakseen 
aito, on myös oltava mahdollisuus kyseenalaistaa. Kirkkoon kuuluminen ilman 
omaa kannanottoa osoittaa pitäytymistä vain pinnallisten mielipiteiden tasolla. 
Johdatuskertomukset ja uskonnollisuus yhdistyvät inkeriläisten elämänkulussa 


persoonallista kasvua muokkaavina tekijöinä. 


Kertojien kristillinen kasvatus on ollut orientoivaa, mutta ei sitovaa. Ikä ei 
erottele tässä suhteessa. Vain yhdessä elämänkertomuksessa uskonnollinen 
traditio ei ole tunnistettavissa. Kehitysvuosien näkemyksiin siinä heijastuu 
kollektiivitalouteen siirtymisen yhteiskunnalliset vaikutukset. Mutta kirkon 
jäsenyys on jatkunut vielä Suomeen siirtymisen olosuhteissa. Muiden kertojien 
uskonnollisissa asenteissa ei näy kielteisyyteen viittaavia muutoksia. 


Siirtymävaiheiden karaisemien uudisasukkaiden elämässä kristilliset arvot ovat 

osoittaneet kestokykynsä. Nyt kysytään, ovatko nuoret kiinnostuneita 
inkeriläisistä — juuristaan? Miten — henkiset — voimavarat — kohdistetaan 
tulevaisuuteen? Inkeriläisyys on omaleimainen kulttuurivarasto. Onko kirkon 
sanomalla sama kantavuus nyt kuin 1900-luvun vuosikymmeninä? Kuulemaan 
motivoituminen palvelee yksilöitymispyrkimystä, mutta syntyy viime vuosisataan 


verraten muuntuneista lähtökohdista. 

LÄHTEET 
I Julkaisematon tutkimusmateriaali 
A. Haastattelut ja täydentävä lisämateriaali 


Tutkimustyön — perusaineisto, henkilökohtaiset haastattelut, on € kerätty 
nauhoituksina vuosien 1989-1992 ja 1995 aikana. Nauhojen purkaminen on 
suoritettu käsin litterointipäiväkirjoihin | — VI. Jokaisen haastattelun yhteydessä 
on täytetty kertojalomake. Haastattelujen lisäksi nauhoihin sisältyy tallennuksia 
inkeriläisten juhla- ym. tapahtumista, keskusteluja tapaamisten yhteydessä sekä 


radio-ohjelmien nauhoituksia. 


Nauha-aineisto käsittää kaikkiaan 28 nauhaa. Nauhoja 23, 26 ja 27 ei ole 
litteroitu. Koko julkaisematon tutkimusaineisto, nauhat 1-27, 
litterointipäiväkirjat (Lpk.), kertojalomakkeet (20) ja tutkimuspäiväkirjat (Tpk.), 
ovat Suomen Inkeri-liiton arkistossa, Helsingissä. Seuraavassa 


haastatteluaineisto eriteltynä: 


Kertoja Nauha no. — Haast.aika Paikka Litt.pk:n no. sivut 
1. Lilja 3 29.5.1989 — Helsinki 1, 27-37 

2. Katri 4 24.6.1989 — Keltto 1, 38-57 

3. Anna 5 9.6.1990 Petroskoi II, 2-9 

4. Simo 5,6 9.6.1990 Tsalna II, 9-26 

5. Helena 7 10.6.1990 Petroskoi II, 32-53 

6. Juho 8 11.6.1990 Petroskoi II, 53-60 

7. Juho 9 29.7.1990 — Helsinki II, 65-78 

8. Mari 10 12.6.1990 — Tsalna III, 2-11 

9. Väinö 10,11 3.8.1990 Valkeakoski III, 11-36 

10. Nikolai 12 14.7.1990 — Vantaa III, 40-54 

11. Lempi 14 9.8.1990 Kupanitsa — III, 75-80, IV, 2-4 

12. Helena 14 9.8.1990 Kupanitsa IV, 4-11 


13. Maria 15 10.8.1990 — Keltto IV, 12-30 

14. Katri 16,17 23.2.1991 — Tampere IV, 31-80, V, 2 

15. Lempi 18 21.4.1991 — Riihimäki — V, 3-15 

16. Eeva 19 18.5.1991 — Kupanitsa — V, 26-38 

17. Reino 21 10.8.1991 — Helsinki V, 57-80 

18. Aino 22 29.2.1992 — Tammela VI, 2-32 

19. Hilma 24 26.7.1995 = Imatra VI, 33-58 

20. Alina 25 26.7.1995 — Imatra VI, 59-80 
Maria Kajava 2.6. 1989 Tampere I, 56-65 


B. Päiväkirjat ja kirjeet 

Työn alkuvaiheista lähtien osoittautui tarpeelliseksi kirjoittaa muistiin tietoja ja 
tapahtumia sekä tallentaa lisämateriaalia, mm. nauhoituksia ja lehtileikkeitä. 
Joihinkin tutkimuspäiväkirjojen tietoihin on kirjoitustyössä voinut viitata 
dokumentteina. Ensimmäinen päiväkirja käsittää ajat 1.10.1988-1.6.1990 ja 
21.4.1990-1.6.1992. Toinen on ajalta 5.6.1990-11.5.1991 ja sisältää mm. 
kenttätyömatkan Helsinki-Leningrad-Petroskoi-Helsinki muistiinpanot. Kolmas 


päiväkirja on ajasta 19.6.1992 siihen asti, kun päiväkirjamerkinnät on päätetty, 


16.4.2002. 

I tutkimuspäiväkirjassa on sivuja 2-99, Kirjeet: Viktor Kirjonen, 
Petroskoi 

N 4 « 2-99 ja 08.03.1989; 27.09.1989 

I N N 2-100. 

C. Valokuvat 


Valokuva-aineisto, n. 70 kuvaa, on kertynyt sekä haastattelujen yhteydessä 
tutkijan käyttöön ja julkaistaviksi luovutetuista, että tutkijan itse ottamista 


kuvista. 
Käyttöluvasta kiitokset: 
Hilma Heistonen, kuvat no 17, 18, 19 
Simo Kajava, kuva no 11 
Viktor Kirjonen, kuvat no 20, 21, 23, 24 
Katri Putrolainen, kuva no 16 
Lempi Smetanina, kuva no 15 
Maria Vasikka, kuvat no 12, 13, 14 
Lilja Vuohelainen, kuva no 10. 


Tutkijan itse ottamia ovat kuvat no 1-8, 22, 25 sekä etusivun kansikuvat. Kuva no 
9 on Inkeri-lehdestä 13/1944. Valokuva-aineisto on Suomen Inkeri-liiton 


arkistossa. 


D. Arkistomateriaali 
MUSEOVIRASTO, Kansatieteen toimiston käsikirjoitusosasto (MV:KTKKA) 
Iho Matti, Muistelmia Inkeristä 
Kaukonen Toini-Inkeri, Kirkosta ja kirkonmäeltä ja Lisäys inkeriläiskeräelmään 


Mikko Kolomaisen muistelmat 


276 


Eero Rautajoen kokoelma 
TAMPEREEN YLIOPISTON KANSANPERINTEEN LAITOS (TaY:KPL) 


Eero Rautajoen kokoelmat 87 ja 96 


II Media-aineisto 

A. Sanoma- ja aikakauslehdet 

Aamulehti — 5.8.1945: 14 inkeriläistä vankia karkasi Kouvolan asemalla 
= 1.11.1947: Valpo pidättänyt myös inkeriläisiä 


ä 22.2.1948: Suomen —luovutettava vielä 1.200 (inkeriläistä 


Neuvostoliitolle 
= 19.3.1948: Inkeriläisten pidätykset jatkuvat 
= 30.7.1999: Vapaa sana 


American Psychologist 2006, Vol. 61, No 3. The American Psychological 


Association. 


Carelia 12/1991, 2/1992, 3/1992. Ilmestyi vuoteen 1990 Punalippu-nimellä. 
Petroskoi: Periodika-kustantamo. 


Hoitotiede 1995, Vol. 7, no 1. Helsinki: Sairaanhoitajien koulutussäätiö 1958- 
1988. 


Inkeri 6/1923, 7/1923, 6-7/1927, 13/1944. Inkerin Liitto, Helsinki: per. 1922, lakk. 
1945. Inkeri-lehti ilmestyi Suomessa 1943-1945, päätoimittajana oli Martti 


Haavio. 
Inkeriläisten viesti 3/1991, 1-2/1992, 6-7/1994, 4/2006, 12/2007. 


Helsinki: Suomen Inkeri-liitto ry. (vuoteen 1994 Inkeriläisten Yhdistys ry.) 

Kirkkomme Lähetys 2/2007. 
Helsinki: Kirkon lähetystyön keskus. 
Kotimaa 3.12.1993, 17.7.1998. 
Helsinki: Kustannus-Osakeyhtiö Kotimaa. 
Pirta 4/1991 Helsinki: Kalevalaisten Naisten Liitto Ry. 
Psykologia 2/1991, 4/1993, 267-273, 1/1996, 6/1998, 4/2006. 
Helsinki: Suomen psykologinen seura. 


Punalippu, 8/1987, 7/1988, 8/1989. Ilmestyi vuodesta 1991 alkaen Carelia- 


nimellä. 


Vapaus, 38/1927, Suomalainen Kustannusosuuskunta ”Kirja”, Leningrad. (Ks. 


Inkeri 6-7/1927). 


B. Radio-ohjelmat (tekijän nauha-arkistossa): Maria Kajava 29.7.1990: Radio 
Suomi, ohjelmassa Viikon vieras. 


Leino Hassinen 24.5.1993: Yle 1 
ohjelmassa Kaikessa rauhassa. 

LIITE 1. Kertojalomake 


Tässä tutkimuksessa 
lomaketta on käytetty 
soveltuvin kohdin. 


Kertojan nimi (myös oma suku) 


arvo tai ammatti 


Syntymäaika ja -paikka (pitäjä, kylä) 


Avioitumisajankohta so Puolison nimi, ammatti, syntymäaika ja 
-paikka (pitäjä, kylä) 


Isän nimi, ammatti, syntymäpaikka 


Kidin nimi, ammatti, syntymäpaikka 


Kertojan osoite haastattelun ajankohtana 


Miten kauan kertoja on asunut eri paikkakunnilla (vuodet, pitäjä, kylä) 


i 


4 


Mitä kouluja kertoja on käynyt ja kuinka kauan 


Kertojan tärkeimmät luottamustehtävät 


HKaastatteli jan huomioita(kertojan puolue, uskonnollinen jäsen- tai 


viiteyhteisö, luotettavuus ym) 


Kyselyn/haastattelun nimi tai aihe 


Jaoston merkintöjä varten 


Haastatteluaika ja -paikka 
Haastattelijan nimi ja ammatti 


Haastattelijan osoite 


LIITE 2 


Alkuperäinen ja muunnettu teksti 


Esimerkki alkuperäisen tekstin muuntamisesta tutkijan analyysissä käyttämään 
muotoon: näytteet Maria Vasikan kertomuksesta (kertoja 13). Muunnettu teksti on 
tummennettu. 


Rippikoulu käytii 30 vuonna Laurikkalalla. Miul ol vajaa 17 vuotta. Juhannuksen 
justii meit otettii ripil. Kolme viikkoo myö käytii sitä oppii Kelton kirkos. Laurikkala 
oli pappi ja otti meitä vastaan. Muistan vielä, miten hää siunas, se jäi niin mieleen, 
että pantii kädet piäl. Jot vuorten pitää väistyy ja kukkulain lanketa, mutta minun 
armoni ei pidä väistyä eikä minun rauhani liitto rauveta, sanoo Herra, minun 
Vapahtajani. Ne sanat oli siunates. Ja sitte koton miul ol oikee hyvä. 
Juhannuksena 1930 Maria oli päässyt ripille Kelton kirkossa. Rovasti 
Laurikkalan rippikoulua oli käyty kolme viikkoa. Ihana muisto jäi, kun rovasti 
oli siunannut rippilapsensa Raamatun sanoilla: Vuorten pitää väistyä ja 
kukkulain langeta, mutta minun armoni ei pidä väistyä eikä minun rauhani 
liitto raueta, sanoo Herra, sinun Vapahtajasi. Vielä kotiin tultuakin oli lämmin 
olo. i 


Sit siel Aasiassa, ko kuolema käi, ni hää sano, Mari, älkää olko ahneet. Voi ko siit 
tulloo suur synti. Miul ne sanat on mieles. Näät ko ollaaha myö kaik ahneet. Siin se 
hänenki pit olla ahne, ko viis lasta ol. Kaik sielt suaha ja tiält suaha. Ellää pit. Sellasta 
oli elämä. 

Äidin viimeisiä ohjeita, kun hän oli tuntenut kuoleman lähestyvän, oli ollut 
kehotus välttää ahneuden syntiä. Äidin sanat ovat aina pysyneet Marian 
mielessä. Äidillä oli riittänyt työtä hankkia viiden lapsen elämän pitimiksi ruuat 
ja vaatteet mitä ja mistä milloinkin. Siinä sai ahnekin olla, ei Maria sitä 
mitenkään pahana pitänyt. 


Ensimmäiseks ostettii ratio. Suomest oikein hyväst kuulu sillon. Tuhatta ruplaa se 
makso. Se ol kuukauven palkka, tuhatta ruplaa. Ja myö ostettii se ratio. No 
jumalanpalvelukset; en mie yhtää kehu, mie huastan, mie en suvatse, totta mie 
huastan, käytii kuuntelemaan jumalanpalvelusta sunnuntakpäivin. Sillo kirkkoo ei olt 
vielä. 

Ensimmäisiä ostettavia oli kuitenkin radio, vaikka siihen meni kuukauden 
palkka. Suomen lähetykset kuului hyvin. Sunnuntain jumalanpalvelusten ajaksi 
hiljennyttiin kuuntelemaan; kirkkoa ei silloin vielä ollut. 

SUOMEN KONSULINVIRASTO 


DANZIG, Langer Markt 3, 3.8.45. 


Liite 3a — Ilmoitus Suomeen siirtymisen mahdollisuudesta 


Arvoisa Inkerin suomalainen. 


Danzigin: konsulinvirasto 1lmoittaa kunnioittavasti Teille, 
että Suomen ja Saksan hallitusten! välillä:ön joku aika sitten tehty 
sopimus Inkerissä; .Virossa ja Saksassa olevien Inkerin' suomalaisten 
siirtämisestä :Suomeen.- Siirto: Suomeen on vapaaehtoinen. Saksassa 0le- 
vien inkeriläisten Suomeen siirrosta huolehtii Danzigin konsulinvi- 
rasto ja siirto tapahtuu Arbeitsamtien määräämässä järjestyksessä:sitä 
mukaa, kuin laivakuljetuksia voidaan järjestää ja Suomeen siirtyvien « 
tilalle saadaan muuta työvoimaa kuhunkin työpaikkaan. Ensimmäisistä 
siirroista poisjääneet päasevät matkustamaan myöhemmin, sillä siirto 
tulee kestämään syksyyn asti ja viimeiset kuljetukset tapahtuvat ehkä 
vasta sadonkorjuun jälkeen. Konsulinvirasto kehoittaa niitä inkeriläi- 
siä, jotka syystä tal toisesta eivät päässeet mukaan ensimmäisiin kul- 
jetuksiin, odottamaan rauhallisesti vuoroaan ja työskentelemään ahke- 
rasti ja tunnollisesti saksalaisten työnantajainsa luona niinkuin ennen- 
kin, jotta se erinomainen maine, jonka Inkerin suomalaiset ahkeralla 
työskentelyllään Saksassa ovat saavuttaneet, säilyisi loppuun asti. 
Jos kuitenkin jollakin inkeriläiselle on syytä arvella, että työnantajan 
tai jonkun muun taholta heidän Suomeen lähtöönsä on asetettu tai asete- 
taan esteltä, niin siitä pyydetään ilmoittamaan konsulinvirastolie. 


Niitä Inkerin suomalaista, jotka eivät halua muuttaa Suomeen ja 
jotka saksalaisille nimenomaan ovat ilmoittaneet halunsa olevan jäädä 
Saksaan, pyydetään ilmoittamaan Danzigin konsulinvirastolle, jotta kon- 
sulinvirasto tietää olla ehdottamätta heidän siirtämisöään" Suomeen. ' 


Konsulinvirasto lähettää tämän kirjeen mukana kyselykasvakkeen 
useille sellaisille henkilöille, "jotka tätä kaavaketta eivät vielä ole 
konsulinvirastolle lähettäneet, ja;joista konsulinvirastolla on puutteel- 
liset henkilötiedot. Tämä kaavakeion huolellesesti ja omakätisesti täy- 
tettynä lähetettävä ensi tilassa%ikonsulinvirastolle. Konsulinvirasto 
huomauttaa erikoisesti, että «a pääsevä siirtymään vain suomalaista 


alkuperää olevat inkeriläiset. 


L ! g 

Konsulinvirastolla e1 valitettavasti! nykyisin ole tilaisuutta 

puuttua niihin tapauksiin, joissa syystä ta1 toisesta inkeriläiset ha- 
luavat parannusta asunto- y.m. olofhinsa Saksassa ta1:heidän kohteluunsa 


yleensä. TY Rason 


Koska konsulinvirastolla ei vielä ole t1edossa kaikkia Saksassa, 
olevia inkeriläisiä, pyytää konsukinvirasto jokaista inkeriläistä 11moit-- 
tamaan tämän kirjeen sisäliöstä sellaisille inkeriläisille, joita mah=- 
dollisesti e1 vielä ole konsulinviraston kirjoissa, ja jotka haluavat: 
matkustaa Suomeen. Konsvlinvirasvoon ilmoittautuvien on 1lmoitettvavag 
nimensä, syntymäaikansa, syntymäpaikkansa ja tarkan postiosoitteensa S assa; 
Osoitteen muutoksen sattuessa pyydetään myöskin uusi osoite heti 11- 
moittamaan konsulinvirastolle. : en : /! 


289 


Paluuohjeet Suomeen lähtijöille 


Liite 3 b 


sbeitsamt Lauban a, Lauban, den 20. September 43 


Herrn 
Bruno' Walter, Bauer 


Ziethen-Hennersdorf 


Kreis Taäuban 


l 


. Betrifft: Riokfiihrung von Ostarbeitern finnisohen Volkstums naoh 
Finnland,» 


Do bei. Ihnen bonohättisto finnisohe Srbeitskraft 
ju N m = , gebel3.1lle: 


hat sioh aufgrund der Rlokrrage duroh den dortigen jakavoiskilän/ 
Palizxeaibehdsäe fUr die Riokkehr naoh Finnland entasohieden, 


Vom Gauarbeitsamt in Breslau wird mir soeben mitgsöteilt, das der Riok- 
.,bträhsport neöh Gotenhafen am 2/,9.d.J. erfolgte I0h bitte daher, dieso 
finnisohe Arboitskraft zu voranlassen, am Froitag, den 24, säe o 1Tiih 
ä Uht mit stämtliohen Saohen und Arbeltsepapieren au 
«Tau ön/ LSuonbore. zu ersoheinen,; Reiseverpflegung - ya atanAen 1st 


F 3.5 Me 
Im si 
to? ai 


Suomalaisen työvoiman Suomeen palauttamista koskevan ratkaisun vuoksi 
lähettävän maan viranomaista velvoitetaan varaamaan paluumatkaa varten 
kahden päivän muona lähtijälle. 

työnantajan antama todistus 


Saksalaisen 


Liite 3 c 


Kits Ari = 
kok n enn nassa 
PPA JTE 


1 
n ollut työsuhteessaan tunnollinen, ahkera ja rehellinen. 

Väliaikainen henkilöllisyystodistus Suomessa 


Liite 3 d 


äen. 


A 


m = 
n 


en 

Liite 3 € | Muukalaispassin merkintöjä 


1. Ka aökyn n ien pä stuminön juonti ikkuna muut 
taminen on sallietu alpoast * paikallisen pöliisiviranomaisen kautta saata- 
valla Valtiollisen poliisin luvalla.; 

2 Kun” todistuksen haltija saatuaan siihe luvan muuttää toiselle paikkakunn o, on 
hänen 3Byrk:n kuluessa Ilmoittauluttava uuden asuinpaikan p 
ltisivlramomalselle, joka tekee tähän dwistukseen nimeltään ja Virkaleimallaan. vah- 
vistetun merkinnän uudesta asuinpaikasta. € 
7: % Tämän todistuksen haltijan tulee t noudattaa Suomen lakia ja maassa esko 
lusta annettuja "määräyksiä sekä elää nuhteettoimhnasti uhalla, että päinvastalsessa tapa 
5 voi muun ohella seurata myös oleskeluluvan" Päruuttaminen. 

*: 4. Todistuksen katoamisesta tal —- asta on heti ilmoitettava Pisa. pt 
*, viranomaiselle. Pt 

5; 5; Ennen uuden henkilöilsyystodistuksen Vesanto on tämä väliaikainen todistus 
valokuvineen luovutettava K pOmppaanle Yristollealla poliisille Helsinkiin 

